
Introducere 


Cartea de față reproduce o conversaţie cu doi dintre cei mai în- 
țelepți observatori ai politicii extene americane, Zbigniew Brzezinski 
şi Brent Scowcroft. De-a lungul multor dimineți şi după-amiezi din 
primăvara anului 2008, cei doi au discutat despre problemele actu- 
ale ale țării noastre şi au încercat să identifice posibile soluţii. Re- 
zultatul este o călătorie intelectuală în sfera de opțiuni cu care se va 
confrunta următorul preşedinte, iar ghizi mai buni de atât cu greu s-ar 
putea găsi. 

Pe măsură ce vor parcurge paginile cărții, cititorii ar trebui 
să-şi închipuie că stau la o masă de conferinţă dintr-o clădire de bi- 
rouri cu privelişte spre Pennsylvania Avenue. Puțin mai sus se află 
Casa Albă, unde aceşti doi bărbați au gestionat politica externă a țării 
în anii când au ocupat funcția de consilier pentru securitatea națio- 
nală. La fiecare întâlnire se prezintă cu o vestimentație impecabilă, 
de parcă s-ar îndrepta spre Biroul Oval pentru a-l pune la curent pe 
preşedinte cu ultimele evoluţii. Incepem conversațiile cu o cană mare 
de cafea sau o băutură acidulată dietetică, uneori energizându-ne cu 
biscuiţi sau prăjituri aduse de acasă, după care pornim casetofonul. 

Vă invit să ascultați ce gândesc despre viitor doi dintre cei 
mai clarvăzători practicieni ai politicii externe americane. 

Punctul de pomire al discuţiilor a fost credinţa lor că lumea 
se schimbă într-o manieră fundamentală, iar modelele noastre tradi- 
tionale pentru a înțelege rolul Americii nu mai sunt valabile. Amân- 
doi sunt de părere că Statele Unite se confruntă cu dificultăți în stră- 
inătate deoarece încă nu s-au adaptat la aceste noi realități. Amândoi 
contestă gândirea dominantă şi ideile primite de-a gata, aruncând 
asupra lumii o privire plină de prospețime. Veţi vedea că amândoi sunt 
optimişti cu privire la viitorul Americii, însă o condiţie obligatorie 
este aceea ca țara noastră să perceapă lumea aşa cum este acum, nu 
aşa cum vrem noi să fie. 

Cartea constituie un experiment, întrebarea inițială fiind dacă 
un democrat şi un republican de prim rang — vorbind exclusiv în 
nume propriu şi nu de partea sau împotriva vreunei tabere — pot con- 
cepe împreună un nou start în politica extemă. Brzezinski şi Scow- 
croft erau candidaţii ideali pentru un asemenea exerciţiu, deoarece 
ambii au manifestat un scepticism viguros față de războiul din Irak. 
Au înţeles mai devreme ca majoritatea analiştilor de politică extemă 
că debarcarea lui Saddam Hussein ar fi antrenat pericole şi greutăți 
ieşite din comun şi, fără ezitare, au decis să-şi exprime public îngri- 
jorarea. Acesta este unul dintre motivele pentru care trebuie să-i as- 
cultăm acum cu mare atenție. Deşi au opinii diferite pe anumite su- 
biecte — mai ales în privinţa ritmului în care America se poate retrage 
din Irak — am constatat că de fiecare dată se orientau spre un cadru 
comun. 

Mi-am asumat plăcuta sarcină de a modera conversațiile în 
calitate de jumalist care a explorat timp de peste trei decenii pro- 
blemele de politică extemă. Cred cu tărie că se poate stabili o bază 
conceptuală comună. În editorialele mele din Washington Post în- 
cerc să mă plasez pe o poziţie centristă: ascult ce au de spus unii şi 
alții, îi provoc atunci când e necesar şi le pun întrebările pe care so- 
cotesc eu că le-ar formula cititorii dacă ar fi de faţă. Asta am dorit 
să fac şi aici. 

Brzezinski şi Scowcroft sunt nişte figuri emblematice ale 
Războiului Rece, iar în cartea aceasta dezvăluie unele amănunte se- 
crete ale fenomenului încheiat cu dărâmarea Zidului de la Berlin şi 
prăbuşirea comunismului sovietic. Lumea aceea a dispărut, dar nu 
veţi găsi aici nici o urmă de triurnfalism sau nostalgie. În schimb, cei 
doi interlocutori sunt îngrijorați de persistența unei mentalități din 
epoca Războiului Rece în rândul factorilor de decizie americani, fapt 
care-i împiedică să observe noul echilibru de putere pe plan mondial. 
O temă ce revine permanent pe parcursul discuţiei este amploarea 
transformărilor globale din ultimii douăzeci de ani. 

Fiecare cititor va rezuma conversațiile în felul său, dar iată 
câteva teme comune pe care le-am remarcat din postura de mode- 
rator: Brzezinski şi Scowcroft pornesc de la interesul naţional, din 
acest punct de vedere fiind „realişti““ în materie de politică extemă, 
însă consideră că Statele Unite trebuie să închege relații cu această 
lume în plină schimbare în loc să reacționeze defensiv. Țelul este ca 

America să se alinieze acestor forțe transformatoare ori de câte ori 
este posibil, nu să stea deoparte. Cei doi oameni de stat vorbesc per- 
manent despre nevoia de flexibilitate, deschidere, disponibilitate de 
a discuta atât cu prietenii, cât şi cu duşmanii. 

Mai presus de orice, Brzezinski şi Scowcroft vor ca America 
să-şi recapete încrederea în sine şi viziunea avangardistă. În opinia 
lor, ţara noastră e prea speriată în această epocă a terorismului, as- 
cunzându-se cu capul între genunchi în spatele zidurilor fizice şi in- 
telectuale. De câte ori au fost nevoiţi să semneze la intrarea în clă- 
dire pentru a obţine un „permis de securitate“, la fiecare rundă de 
discuții, interlocutorii mei au râs de absurditatea mentalității de buncăr. 

Ei concep superputerea americană a secolului XXI ca pe o 
ţară ce se deschide către restul lumii — nu ca să predice, ci ca să as- 
culte, să coopereze şi, acolo unde e necesar, să obligey Amândoi sus- 
țin că globul este zguduit de o revoluție politică, dacă Brzezinski 
vorbeşte despre o „trezire globală“, Scowcroft descrie o jinduire după 
demnitate. Amândoi vor ca America să se alăture valului transfor- 
mărilor. ; 

In deceniile de ascensiune a Americii către poziția de putere 
globală dominantă a existat o tradiţie a politicii externe bipartite. De- 
sigur, în realitate fiecare decizie majoră de politică extemă din seco- 
lul al XX-lea a fost însoţită de bătălii politice aprige, dar nu lipsea 
niciodată dialogul strategic comun, un proces care, strângând laolaltă 
cele mai strălucite minți ale țării, avea drept rezultat o serie de ja- 
loane pentru relația Americii cu lumea. 

Din acest proces fac parte marele profesor născut în Polonia 
şi educat la Harvard, posedând darul de a-şi expune concepțiile în 
propoziţii şi alineate perfecte, şi marele general de aviaţie din Utah 
ce are talentul să exprime idei complexe într-un limbaj cum nu se 
poate mai limpede. Brzezinski şi Scowcroft au realizat lucruri extra- 
ordinare cât s-au aflat la Casa Albă; după ce şi-au încheiat manda- 
tul au continuat să călătorească, să participe la dezbateri şi, mai cu 
seamă, să reflecteze şi să observe. 

Cartea aceasta îi reuneşte pe cei doi pentru o discuţie prelun- 
gită în ajunul alegerilor prezidenţiale din 2008. Poate că va reînsu- 
fleţi tradiția gândirii strategice pe care o reprezintă Zbig şi Brent şi 
va încuraja continuarea dialogului bipartit despre problemele Ame- 
ricii Şi soluţiile creatoare optime. 

Cum am ajuns aici 


David Ignatius: O să încep cu un citat din generalul George Mar- 
shall: „Nu combate problema.“ Întotdeauna am crezut că voia să 
spună: înțelege problema, fă-i o descriere clară pentru tine însuți şi 
apoi rezolv-o. Dar nu încerca să conteşti esenţa ei. Prin urmare, o să 
vă cer să începeți prin a descrie problema — situaţia în care se află 
Statele Unite în momentul când un nou preşedinte se pregăteşte să 
intre în funcție, dificultăţile pe care le întâmpinăm într-o lume în con- 
tinuă transformare, natura acestor schimbări. Zbig, spune-ne cum 
arată, în viziunea ta, problema lumii actuale, şi apoi vom vedea ce 
e de făcut. 


Zbigniew Brzezinski: Deunăzi m-a frapat faptul că preşedintele, în 
mesajul despre Starea Uniunii, a declarat că Războiul contra Terorii 
este provocarea ideologică definitorie a secolului. Şi mi-am zis: „Nu 
e cam arogant?“ Suntem în anul 2008 şi ni se spune deja care este 
provocarea ideologică definitorie a secolului. Să presupunem că în 
1908 ni s-ar fi cerut să descriem provocarea ideologică a secolului 
douăzeci. Oare câţi ar fi răspuns stânga şi dreapta, totalitarismul roşu 
şi cel brun? Ori credeți că în 1808, în ajunul Congresului de la Viena, 
un triumf al conservatorilor, mulți ar fi prezis că secolul al nouăspre- 
zecelea avea să fie dominat de pasiunile naționaliste în Germania, 
Franţa, Italia, Polonia şi în mare parte a restului Europei? 

Nu Războiul contra Terorii este cel care să definească provo- 
carea ideologică a secolului. Este vorba de ceva mult mai subtil, im- 
plicând, în opinia mea, trei mari schimbări. 

Prima este trezirea politică globală, cum o numesc eu. Pentru 
printa dată, întreaga omenire este activă politiceşte. Asta e o schim- 
bare cu totul şi cu totul extraordinară. În al doilea rând avem mutarea 
centrului puterii globale din lumea atlantică spre Orientul Îndepărtat. 
Nu asistăm la prăbuşirea lumii atlantice, ci la pierderea dominației pe 
care a exercitat-o timp de cinci sute de ani. Al treilea aspect este 
apariția unor probleme globale comune pe care trebuie să le rezol- 
văm, riscând, în caz contrar, suferințe enorme. Mă refer la climat şi 
la mediul înconjurător, dar şi la sărăcie şi inechitate. Aşa arată pro- 
vocările la care va trebui să riposteze America, iar supraviețuirea ei 
şi locul pe care-l va ocupa în lume vor depinde de măsura în care va 
reacţiona aşa cum trebuie., 


Ignatius: Zbig, ca să terminăm ideea, ce nu mai merge, ce ne afec- 
tează capacitatea de a face faţă acestor schimbări? 


Brzezinski: Dacă trebuie să mă limitez la un factor, aş zice că e vorba 
de pierderea încrederii. Tinereţea şi maturitatea mi-au fost marcate 
de o luptă globală titanică, Războiul Rece. Pe acesta l-am purtat însă 
cu mare încredere în noi înşine. Ce mă debusolează zilele astea e 
omniprezenta cultură a fricii. 

Fără îndoială, asta are legătură cu şocul de la 11 septembrie 
2001. Faptul că întreaga ţară a privit atentatele la televizor a zgu- 
duit din temelii încrederea americanilor în ei înşişi. Pe de altă parte, 
e trist să o spun, dar cred că frica a fost şi propagată, lucru care nu a 
fost de nici un ajutor. Problemele cu care ne confruntăm nu-şi vor 
găsi o rezolvare convenabilă dacă ţara este mânată de frică. 


Ignatius: Brent, care e părerea ta despre capacitatea noastră de a 
reacționa la schimbări? 


Brent Scowcroft: Viziunea mea asupra lumii seamănă mult cu aceea 
a lui Zbig, însă aş vrea să pomesc de la nişte elemente istorice. Eu 
cred că încheierea Războiului Rece a marcat o discontinuitate fun- 
damentală în evoluţia lumii. 

Războiul Rece a însemnat o concentrare intensă asupra unei 
singure probleme. Ne-a mobilizat pe noi, ne-a mobilizat prietenii şi 
aliații împotriva unui bloc ostil. Ne-a afectat procesele mentale. Ne-a 

afectat instituţiile, toate activităţile. Nu ştiu dacă a existat vreo altă 
epocă în care să fim mai concentrați. 

Şi, dintr-o dată, într-o clipită la scara de timp a istoriei, lumea 
aceea a dispărut şi a fost înlocuită de o lume din care lipsea ame- 
nințar=a existențială a Războiului Rece. Dacă făceam o greşeală, 
riscam! să aruncăm planeta în aer — pericolul acesta trecuse. În schimb, 
apăruseră sute de probleme mărunte. În loc să privim la Moscova 
prin ocularul unui telescop, acum ne aflam de partea cealaltă a instru- 
mentului şi ne uitam la o sumedenie de probleme minuscule, abor- 
dându-le cu procesele mentale şi instituțiile alcătuite pentru cea din- 
tâi perspectivă. 


Ignatius: Cum era să lucrezi la Casa Albă într-o epocă în care marea 
temere era anihilarea nucleară? Fiecare dintre voi a ocupat impor- 
tanta funcţie de consilier pentru securitatea națională. Cum vă simţeaţi 
în momentele delicate, când lumea părea să se afle pe marginea pră- 
pastiei? Brent? 


Scoweroft: Nu ne ieşea din minte ideea că, dacă vreuna dintre părți 
făcea o greşeală gravă, rezultatul ar fi putut fi catastrofal pentru ome- 
nire. Crezi că ne petrecearn fiecare secundă gândindu-ne la asta? Nu. 
Exista însă o combinație între această temere şi efortul permanent de 
a înţelege ce intenţii aveau sovieticii şi de ce capacități dispuneau — 
de pildă, pentru a realiza nişte progrese tehnologice care ne-ar face 
dintr-o dată vulnerabili şi ar transforma situaţia de blocaj într-una de 
asimetrie. 

Aspectul acesta se regăsea pretutindeni. Când analizam con- 
flictele, fie că era vorba de Coreea, Vietnam sau altele mai puţin im- 
portar te, ne puneam aceeaşi întrebare: „cum le putem arăta sovie- 
ticilor că nu pot face tot ce vor fără să se expună riscului dement de 
a ajunge într-un punct din care nici noi, nici ei n-am mai putea da 
înapoi? 


Ignatius: Se pare, aşadar, că exista temerea că o vulnerabilitate lo- 
cală ar putea deveni o vulnerabilitate generală. Probabil că am trans- 
portat în noile împrejurări acest element al mentalității din Războiul 
Rece. Zbig, cum era când te aflai în cabina de pilotaj? 

Brzezinski: Păi, una dintre sarcinile mele era să coordonez reacția 
Preşedintelui în eventualitatea unui atac nuclear. Brent, presupun că 
Şi tu trebuia să te ocupi de asta, nu? N-o să dezvălui nici un secret, 
dar lucrurile s-ar fi desfăşurat cam aşa: 

Am fi primit un avertisment inițial cu un minut înainte ca Uni- 
unea Sovietică să efectueze o lansare masivă. La minutul doi am fi 
avut o idee destul de bună despre amploarea atacului şi țintele pro- 
babile. În minutul trei am fi ştiut unde să anticipăm impactul şi aşa 
mai departe. Până în minutul al treilea, Preşedintele ar fi fost aler- 
tat că ne aflăm în posesia acestei informaţii, după care el ar fi decis 
cum ripostăm. 

Situația se complică imediat. Dacă ai de-a face cu un atac total, 
ţi-e mai uşor să răspunzi: pur şi simplu lansezi, la rândul tău, un atac 
total. Să presupunem, însă, că e vorba de un atac selectiv. În cazul 
acesta există o serie de opțiuni pe care Preşedintele trebuie să le cân- 
tărească, să le compare. Cum va reacţiona el? Aici apare elementul 
de incertitudine. Oncum, procesul se încheie cam pe la minutu! şapte. 
A propos, era la fel şi la voi, nu? 


Scoweroft: Până aici, da. 


Brzezinski: În minutul şapte, ordinul de execuţie trebuia să fie deja 
transmis şi decizia, indiferent cere va fi fost ea, trebuia adusă la în- 
deplinire. Exerciţiul nu e întru totul teoretic: am avut odată o situa- 
ție teribil de confuză când, în toiul nopții, am fost trezit şi anunțat 
că fusese alertat comandamentul strategic. Până la urmă s-a dovedit 
că era vorba de un exerciţiu care, la un moment dat, a fost luat drept 
caz real. Nicio scofală. 

Pe la minutul 28 se produce impactul. Asta înseamnă că tu şi 
familia ta sunteți morți. Washingtonul a fost şters de pe fața Pămân- 
tului. Mare parte din instalațiile roastre militare au fost distruse. Este 
de presupus însă că până acum Preşedintele a decis cum vom acționa. 
Contraatacăm deja. După şase ore, 150 de milioane de americani şi 
sovietici şi-au pierdut viaţa. 

Aceasta era realitatea în care trăiam şi am făcut tot ce-am pu- 
tut ca s-o facem cât mai stabilă, s-o supunem cât mai mult controlu- 
lui rațional. Nu voiam să fim provocatori, dar, în acelaşi timp, tre- 
buia să fim foarte atenţi şi hotă:âţi ca nu cumva vreun individ din 

tabăra cealaltă să creadă că putea să apese pe butonul roşu şi să scape 
cu viaţă. 

Acum lucrurile stau cu totul altfel. Cred că Brent a descris si- 
tuaţia foarte bine: sute de probleme mărunte. Noua realitate este un 
fel de turbulență dispersată şi, prir urmare, necesită o mentalitate di- 
fenită, o concepție mai sofisticată asupra complexităţii transformări- 
lor globale. Avem nevoie de o conducere bazată pe o societate inte- 
ligentă care-şi înțelege responsabilitățile şi nu ia, sub imperiul terorii, 
decizii cu justificare demagogică prin care ne-am putea izola în lume, 
devenind foarte vulnerabili. 


* x k 


Ignatius: Brent, la finele Războiului Rece, aceia dintre noi care lu- 
aserăm parte la el ne-am dat seama dintr-o dată că s-a terminat. E de 
înțeles că pentru o vreme politica externă a devenit o activitate op- 
țională, întrucât nu mai conta cu adevărat. Şi asta a provocat nişte 
derive considerabile... 


Scowcroft: Iar trezirea s-a dat pe 11 septembrie. 


Ignatius: O să vă rog să vă amintiii de ziua în care lumea s-a schim- 
bat, când lumea în care crescuserăți şi pe care voi şi generaţia voas- 
tră o stăpâniserăți a cunoscut o transformare radicală. Mă refer la ziua 
când s-a prăbuşit Zidul Berlinului, când ne-am dat seama că impe- 
riul sovietic începuse să se dezmeimbreze fără posibilitatea refacerii. 
Brent, tu erai la Casa Albă. Povesteşte-ne cât mai mult poți despre 
ziua în care această luptă epuizantă a ajuns la capăt. 


Scowcroft: Atunci n-aş fi zis că prăbuşirea zidului a fost atât de im- 
portantă. Pentru mine, ziua-cheie a fost aceea când Jim Baker şi 
Eduard Şevamadze au avut o poziție comună, denunțând invadarea 
Kuweitului de către Irak. După mine, atunci s-a sfârşit cu adevărat 
Războiul Rece. Oare dărâmarea z'dului a constituit o rană mortală 
pentru sovietici? Oare imperiul stètea să cadă? Da. 

În acele cli pe însă, deznodământul nu se întrevedea clar. Gor- 
baciov încerca să înjghebeze o confederație care să înlocuiască Uni- 
unea Sovietică. Voia să revizuiască. structura, nu s-o distrugă, aşa că 
lucrurile erau încă nebuloase. Ne-am bucurat? Sigur. Dar atunci când 
s-a prăbușit zidul, sentimentul meu — şi al preşedintelui, de altfel -- a 

fost că nu trebuie să ne bucurăm prea tare. Dacă am ajuns la sfârşi- 
tul Războiului Rece, foarte bine, să nu repetăm acum Priraul Război 
Mondial cu învingătorii care-i zdrobesc pe învinși. În loc de asta, toată 
lumea câştigă. Noi câştigăm, câştigă şi Uniunea Sovietică. În ziua 
când a început dărâmarea zidului de la Berlin, Preşedintele i-a che- 
mat pe jumalişti în biroul său, iar Leslie Stahl a zis: „Domnule Pre- 
şedinte, nu păreți foarte entuziasmat. Aş fi crezut c-o să fiţi în culmea 
fericirii.“ „Nu e genul meu“, i-a răspuns şeful. Ceea ce voia să spună 
era, de fapt, că nu voia să arate o bucurie răutăcioasă, întrucât reacția 
de la Moscova ar fi putut distruge tot ce încercam noi să facem. 


Ignatius: Bine gândit. Dar spune-mi cinstit acuma, chiar nu vă ve- 
nea să ţopăiţi de bucurie? Zbig, tu cum îşi aminteşti încheierea Răz- 
boiului Rece? Ţi-ai petrecut întreaga viață luptând în cadrul lui. 


Brzezinski: În primul rând, cred că Preşedintele Bush şi Brent au 
gestionat această etapă într-o manieră deosebit de: intelipertă şi de 
sofisticată. Au dat dovadă de o măiestrie extraordinară. Pentu mine. 
momentul de împlinire maximă nu a fost căderea zidului. Pe tot par- 
cursul maturității am alcătuit strategii pentru subminarea tlocului so- 
vietic şi aveam o întreagă teorie despre modul în care trebuia proce- 
dat, concept care a luat naştere tocmai în anii '60. Teza mea era că 
puteam submina împărțirea Europei prin demersuri de angajare paş- 
nică, de penetrare a blocului sovietic în ideea fragmentării acestuia. 
Prăbuşirea zidului a reprezentat încununarea acestei aşteptări. 

Punctul culminant a fost însă, din punctul meu de vedere, pe 
25 decembrie 1991, când, spre enorma mea satisfacție personală, dra- 
pelul roşu a fost coborât la Kremlin, iar Uniunea Sovietică s-a des- 
fiinţat. În acele clipe mi-am dat seama că se produsese un eveniment 
mai important chiar decât dispariția blocului sovietic, şi anume fap- 
tul că ultimul mare imperiu teritorial îşi retrăsese onorabil armele, 
iar acum se dezmembra, probabil, pentru totdeauna. 

Atunci, demisia lui Gorbaciov a fost forțată de Elțîn cu aju- 
torul preşedintelui Kravciuk al Ucrainei devenite indepencentă de 
numai trei săptămâni. Iar preşedintele Şuşkevici al Bielorusiei, o păr- 
ticică foarte slabă a fostei URSS, şi-a exprimat şi el acordul pentru 
desființarea Uniunii. 

Scowcroft: Momentul acesta a fost crucial. Era Crăciunul anului 
1991 şi Gorbaciov l-a sunat pe preşedintele Bush spunându-i: „E 
ultima dată când vă sun. Steagul, drapelul sovietic, este coborât de 
pe Kremlin. Mi-am dat demisia. Uniunea Sovietică aparține de-acum 
istoriei.“ Primul meu gând a fost acela că Elțîn câştigase. 


Brzezinski: Aşa e, acum îmi adu: aminte. Elțîn l-a sunat pe Bush, 
apoi i-a dat telefon lui Gorbaciov comunicându-i că vorbise deja cu 
Bush. Iar Gorbaciov s-a înfuriat le culme. „L-ai sunat întâi pe Bush 
în loc să mă suni pe mine?“ 


Scowcroft: Zbig aduce în discuţie un aspect foarte interesant despre 
desfiinţarea Uniunii Sovietice. Încheierea Războiului Rece a sem- 
nificat şi punctul final al Primului Război Mondial. Marea confla- 
graţie s-a soldat cu un şir foarte lung de consecinţe, printre care 
comunismul şi fascismul, acele mişcări sociale vizând reordonarea 
societăţii, ce au supus lumea la cele mai groaznice chinuri. Tot atunci 
s-a marcat şi sfârşitul marilor imperii. Două dintre ele s-au prăbuşit 
la capătul Primului Război Mondial: Imperiul Otoman şi cel Austro- 
Ungar, iar ultimul a fost cel sovieti=. În prezent, axa tulburănlor care, 
pomind din Balcani, străbate Asia Centrală coincide cu teritoriul ulti- 
mului dintre imperiile lumii. 


Ignatius: Să vedem cum am ieşit din această situaţie. Povesteai de- 
spre coborârea drapelului roșu şi dispariția Imperiului Răului. Cum 
am ajuns de acolo aici, de la starea de triumf suprem la sentimen- 
tul actual de vulnerabilitate? Există senzația unei eclipse a puterii 
americane. În acea perioadă de după încheierea Războiului Rece, 
care au fost oportunitățile ratate? 


Brzezinski: Au fost atât oportunități ratate, cât şi unele acțiuni prost 
concepute. Dintre cele dintâi m-as gândi la faptul că nu am profitat 
de succesul copleşitor al operațiunii de alungare a lui Saddam Hussein 
din Kuweit pentru a forța semnarea tratatului de pace israeliano-pa- 
lestinian. 

Pe atunci, Preşedintele Bush domina întreaga lume, avea o 
putere fără precedent în istorie. Brent ştie mai multe decât mine de- 
spre asta. Presupun că Preşedintele Bush se aştepta să fie reales şi, 
probabil, intenționa să se ocupe de această problemă ulterior. Pe de 

altă parte, l-a înfruntat pe Shamir, dând semnalul că Statele Inite îşi 
vor defini cu mare claritate obiectivele. Au intervenit însă conside- 
rentele politice şi nu s-a ivit nici o ocazie favorabilă. 

Cealaltă oportunitate ratată ține de perioada Clinton şi de spa- 
tiul post-sovietic. Nu sunt sigur că am fi putut atrage noua Federație 
Rusă într-o relație mai constructivă cu Occidentul şi, oricum. posibi- 
lităţile noastre erau limitate deoarece aveam alte trebun neterminate 
pe care să le rezolvăm. Asta a intrat oarecum în contradicție cu obiec- 
tivele de felul stabilizării Europei Centrale: aceasta a rămas un fel de 
spaţiu al nimănui între UE şi NATO, respectiv noua Rusie. 

Poate însă că am fi putut face mai mult pentru a crea nişte in- 
stituții comune în care ruşii să simtă că joacă un rol mai important 
în marea aventură europeană care astăzi contează atât de mult la nivel 
global. Dar toate acestea pălesc în comparaţie cu eroarea fatală de 
judecată ce a marcat reacția noastră la atentatele din 11 septembrie. 


Ignatius: Ajungem imediat la 11 septembrie, însă nu vreau să ne 
grăbim. Vreau să te întreb, Zbig, întrucât ai fost întotdeauna un adept 
al liniei dure împotriva Uniunii Sovietice, crezi că în anii '90 am pro- 
fitat de slăbiciunea Rusiei într-un mod care a ajuns să ne dă uneze? 


Brzezinski: Nu pot spune ce-ar fi trebuit să facem. N-am fi putut 
opri eforturile statelor baltice de a-şi redobândi independența. Nu 
i-am fi putut împiedica pe cehi, polonezi şi unguri să-şi dorească să 
facă parte din lumea occidentală. Dacă i-am fi ținut la uşă, probabil 
că acum am avea de-a face cu un no man’s land, obiect al unor fric- 
ţiuni serioase cu ruşii. 

Uitaţi-vă la problemele pe care le-au avut cu ruşii georgienii, 
ucrainenii şi chiar estonienii în ultima vreme. În opinia mea, impu- 
nerea stabilității şi a clarității în acea parte a Europei a fost primul 
obiectiv strategic al Vestului. Dacă ar fi putut fi însoțit d2 o supra- 
structură care să-i stimuleze pe ruşi conferindu-le un sertiment de 
participare la treburile Occidentului — asta e o întrebare la care nu 
pot da un răspuns. 


Ignatius: Cu siguranță, pentru ruşi această perioadă a fost una de 
mare umilire naţională. Intotdeauna mă frapează când îi aud vor- 
bind despre Elțîn ca despre simbolul ruşinos al stării jalnice, penibile 
ce le caracteriza țara pe atunci. Brent, Zbig a lansat o idee extrem de 

interesantă când s-a întrebat ce-ar fi făcut Preşedintele George H. 
W. Bush dacă ar fi obţinut al doilea mandat. Nu m-am gândit la asta. 
Hai să dezvoltăm puţin. 


Scowcroft: Într-adevăr, dar aş vrea întâi să mă refer la statele bal- 
tice în ultimele zile ale Uniunii Sovietice. Probabil că aceasta era 
cea mai sensibilă problemă în relația dintre noi şi URSS în momen- 
tul când Europa de Est începuse să se desprindă. Balticii făceau încă 
parte din Uniunea Sovietică; cu toate acestea, nu recunoscuserăm 
niciocată încorporarea lor în URSS, așa că pasiunile erau puternice 
în am ele tabere. 

În Statele Unite, lobby-urile balticilor, foarte puternice, ne 
presau să recunoaştem cele trei state, după care s-au produs revol- 
tele de acolo şi noi tulburări. Era foarte, foarte delicat. Ceea ce am 
reuşit să facem a fost nu să-i alungăm pe sovietici din țările baltice, 
ci să-i aducem în poziția de a recunoaşte singuri independența aces- 
tor state. Acum, la scara istoriei, nu mai contează, dar am pierdut mult 
timp cu această problemă anume. 

În general, am fi continuat, după primul Război din Golf, cu 
demersuri de sprijinire a procesului de pace palestinian. Unul dintre 
lucrurile pe care doream să le demonstrăm lumii arabe era disponi- 
bilitatea noastră de a le oferi arabilor ajutoare la vremuri grele exact 
aşa cum »rocedam cu israelienii; de asemenea, voiam să le arătăm că 
orice agresiune neprovocată avea să primească o ripostă din partea 
noastră. 

Când Saddam spunea „hai să facem un proces general de 
pace“. noi am răspuns, de fiecare dată, nu, nu acum. Întâi pleci din 
Kuweit. Şi, după aceea, le-am promis arabilor că-l vom face. Am re- 
alizat Conferinţa de la Madrid, care a reprezentat primul pas. Dacă 
preşecintele ar fi câştigat alegerile, acesta ar fi fost unul dintre obiec- 
tivele fundamentale ale politicii sale exteme. 


Ignatius: Aţi fi revenit la problema lui Saddam din Irak? 
Scoweroft: Atunci, vrei să spui? 
Ignatius: Adică i-ați fi permis lui Saddam să rămână la putere? Asta 


făcea sarte dintre treburile neterminate pe care aveaţi de gând să le 
rezolvaţi în al doilea mandat? 

Scowcroft: Nu, nu. Asta nu era o treabă neterminată. Hotărâserăm 
anterior că înlăturarea lui de la putere nu cădea în sarcina noastră. 
Şi, aşa cum ştii, în politica extemiă nu prea ai succese complete. Ceea 
ce am făcut totuşi a fost să păriisim Irakul lăsându-l pe Saddam în 
funcţie, cu aceleaşi ambiţii, dar lipsit de capacitatea de a şi le înde- 
pl ini. Armata îi era decimată, iar sancţiunile îl împiedicau s-o refacă. 
În momentul celui de-al Doilea Război din Golf nu constituia o ame- 
nințare. Fără îndoială, era în continuare un dictator nememic, dar nu 
reprezenta o amenințare din punct de vedere strategic. Cred că po- 
litica noastră a fost încununată Je succes şi acum, cu beneficiul re- 
trospectivei, n-aş proceda altfel 


Ignatius: Brent, fără a-ţi cere să-l critici pe actualul preşedinte Bush, 
te-aş ruga să ne explici de ce tu sau primul preşedinte Bush aţi decis 
că pentru Statele Unite n-avea rost, în 1991, să avanseze până la Bag- 
dad şi să-l debarce pe Saddam. De ce n-aţi făcut-o? 


Scoweroft: Din trei motive. În primul rând, coaliția noastră, cu o com- 
ponentă arabă semnificativă, s-2r fi dezmembrat. Arabii n-aveau de 
gând să mărşăluiască pe teritoriul irakian. 

În al doilea rând, ONU ne încredințase mandatul de a elibera 
Kuweitul. Unul dintre lucrurile pe care am încercat să le realizăm în 
acea perioadă, în toate acţiunile: noastre, a fost să stabilim nişte ti- 
pare de comportament pentru abordarea cazurilor de agresiune de 
acest tip în lumea de după Războiul Rece. Dacă ONU putea acum 
să utilizeze Consiliul de Securitate aşa cum fusese în intenţia fon- 
datorilor organizaţiei, anume pentru contracararea situațiilor de agre- 
siune, voiam să ne asigurăm că la un moment dat nu aveam să spunem 
„foarte bine, Consiliul de Securitate a dat o decizie, dar noi o să mer- 
gem mai departe pe cont propriu.“ Asta ar fi distrus lumea pe care 
încercam s-o construim. 

În sfârşit, şi cel mai important, ştiam cum să facem ceea ce 
planificaserăm să facem. Ştiam xecis cum să-l alungăm pe Saddam 
din Kuweit. Ştiam de ce forţe aveam nevoie şi cum să le folosim. 
Am fi putut înainta până la Bagdad fără a întâmpina aproape nici e 
rezistenţă. Asta ar fi schimbat radical caracterul conflictului: acum 
am fi fost ocupanți într-un teritoriu ostil. Trupele noastre ar fi fost ținta 

gherilelor. În plus, nu aveam nici o strategie de ieşire. Ar fi fost un 
dezastru dacă ne vâram în aşa ceva. 


Ignatius: Ce l-ai sfătuit atunci pe Preşedinte? 


Scowcroft: Să se oprească. O dată ce l-am alungat pe Saddam din 
Kuweit — stop. 


x k k 


Ignatius: Să ne oprim putin şi să vedem cum am ajuns în punctul 
în care ne găsim astăzi, în 2008. Am repurtat nişte succese fenome- 
nale, coborârea drapelului roşu, triumful din Primul Război din Golf, 
conturarea unei lumi dominate de o singură superputere, a unei lumi 
în care nimeni nu punea sub semnul întrebării puterea militară şi au- 
toritatea Americii. 

Ce gânduri a generat această situaţie în mințile factorilor de 
decizie de la Washington? Cum au luat naştere atitudinile care ne- 
au adus'în impasul de azi? Brent, crezi că succesele au creat un fel 
de aroganță, ideea că putem obține uşor tot ce vrem? 


Scowcroft: Da, cred că aşa s-a întâmplat. După mine, primul gând 
a fost un sentiment de enormă uşurare — politica extemă nu prea mai 
avea însemnătate. Apoi ne-am uitat în jur şi, în comparaţie cu orice 
alt stat de pe mapamond, eram unica superputere. De la Imperiul Ro- 
man încoace nimeni nu mai exercitase o asemenea dominație. E o 
senzație ameţitoare. 

Desigur, am uitat că nu eram obişnuiţi să guvemăm întreaga 
lume. În cea mai mare parte a istoriei noastre stătuserăm ocrotiți de 
cele două oceane, în deplină siguranță, deliberând dacă voiam să ne 
implicăm şi în ce măsură. Aveam de ales. Europenii stabileau cadrul 
strategic, iar noi hotăram cui să ne alăturăm. Acum, dintr-o dată, cei 
mari au dispărut, iar noi trebuia să ne ocupăm de toată povestea. Aşa 
că da, aveam această putere, dar nu aveam experienţa de a o exer- 
cita în numele comunității mondiale. 

Mai mult decât atât, eram cu toții împotmoliți în mentalitatea 
Războiului Rece, iar toate instituțiile noastre fuseseră concepute pen- 
tru Războiul Rece. 


Ignatius: Cum eram împotmoliți? Cum arăta mentalitatea aceasta? 

Scowcroft: Pe lângă sfârşitul Războiului Rece, al Primului Război 
Mondial şi al imperiilor mai acționau şi nişte forțe noi. Zbig a făcut 
aluzie la ele mai devreme. Este vorba de puterea noastră fără egal, de 
modificarea caracterului războiului şi, mai presus de toate, de globa- 
lizare. Unul dintre efectele globalizării a fost, aşa cum sugera Zbig, 
politizarea cetăţenilor din întreaga lume. 

În cea mai mare parte a istoriei omenirii, individul de rând ştia 
ce se întâmplă în satul său şi, poate, în satul vecin, dar cunoaşterea 
lui nu mergea mult mai departe şi, oricum, lui nu-i păsa. Nu era im- 
plicat personal în bătăliile imperiale. Acum, tot ce se întâmplă pe pla- 
netă este privit în direct de toți cetățenii, iar aceştia reacționează. Încă 
nu ştim cum să tratăm această nouă forță, iar războiul împotriva te- 
rorii este doar una dintre manifestările ei. 

Aceste lucruri erau deja în desfăşurare, n-au început la finele 
Războiului Rece, dar au fost marcate de Războiul Rece. 

Iar atunci când Războiul Rece s-a încheiat, pe nepusă masă, 
ele au ieşit la suprafață. Cred că o vreme am fost ameţiţi de succes, 
zăpăciți. Nu ştiam ce se întâmplă şi nu credeam că ar conta prea mult, 
aşa că în anii '90 nu exista sentimentul stringent de elaborare a unei 
strategii deoarece, în primul rând, ar fi fost foarte greu din cauza tutu- 
ror acestor schimbări. În al doilea rând, nu consideram că am avea 
nevoie de aşa ceva. 


Ignatius: În anii '90, printre altele, n-am acordat prea multă atenţie 
unui tip foarte înalt, bine pregătit şi bogat, fiul unui om de afaceri re- 
putat care, fără ca noi să înțelegem cu adevărat, ne declara război. 
O să vă întreb pe fiecare dintre voi: în acea perioadă, ce însemna 
pentru voi numele lui Osama bin Laden? Zbig, te-ai aplecat asupra 
acestui subiect la mijlocul deceniului zece? 


Brzezinski: Nu, iar motivele sunt evidente. El nu a fost deloc im- 
portant până când nu a realizat un lucru extrem de important. Era un 
complotist printre mulți alții, un apărător fanatic asupra propriei con- 
cepții despre dreptate, un tip care se înstrăina tot mai mult de Sta- 
tele Unite şi privea această țară ca pe un monstru care-i contesta 
credințele fundamentale. 

Aş vrea să revin însă la ceea ce spunea Brent şi să adaug că 
pentru mine anii '90 reprezintă o perioadă în care Statele Unite au 

manifestat o extremă îngăduință pentru propriile slăbiciuni şi, apoi, 
o extremă aroganță, situație care, după 11 septembrie a determinat 
Washingtonul să se înscrie pe un traseu ce a dus la înfrângere şi de- 
moralizare. 

Această automulțumire a alimentat sentimentul că istoria se 
oprise în loc şi că ne aflam la punctul culminant al nu ştiu cărui pro- 
ces istoric. 


Scowcroft: Sfârşitul istoriei. 


Brzezinski: Exact, sfârşitul istoriei şi, în plus, ideea că puteam să ne 
relaxăm şi să ne bucurăm de acest nou statut imperial care ne-a fost 
conferit pe 25 decembrie 1991. Era arogant gândul că acum putea 
defini regulile jocului într-un sistem intemaţional marcat încă, în 
ciuda puterii noastre copleşitoare, de o anumită interdependență şi 
că aceste reguli ne permiteau să decidem când să declanşăm războaie, 
cum să le declanşăm, cum să le anticipăm şi să le împiedicăm, con- 
cepții care şi-au găsit aplicarea după 11 septembrie. Şi este trist să 
o spunem, dar cred că reacțiile noastre au transformat momentul 11 
septembrie într-un triumf tactic pentru Osama bin Laden; lucrurile 
ar fi stat cu totul altfiel dacă nu ne-am fi comportat aşa. 

Atentatele de la 11 septembrie au fost o crimă. A fost cumplit 
atunci, iar daunele au fost cu atât mai mari cu cât un mare număr de 
americani au privit totul în direct, suferind dimpreună cu victimele. 


Scowcroft: Şi după aceea de nenumărate ori, la fiecare reluare. 


Brzezinski: Într-adevăr. 

Aici s-ar putea să par subiectiv, dar cred că modul în care am 
reacționat atunci ne-a împins spre nişte acţiuni care ne-au făcut să 
ne împotmolim pe un front foarte larg în acea parte a lumii despre 
care vorbea Brent mai devreme. Zona se află la intersecţia a două 
linii, una de la vest la est, din Sinai până în India şi China, şi alta de 
la nord la sud, de la frontiera sudică a Rusiei până la Oceanul Indian. 
Dacă trasezi un cerc în jurul acestui punct, unind limitele exterioare, 
obţii o regiune cu vreo şase sute de milioane de locuitori, plină de 
conflicte etnice, religioase, teritoriale şi sociale. 

De acum suntem implicaţi atât de profund, încât am ajuns la 
ananghie din punct de vedere financiar. Costurile sunt incredibile. 

Forţele noastre armate sunt folosite până la ultimul om. În fiecare zi 
primim rapoarte despre vulnerabilitățile armatei. 

Legitimitatea şi credibilitatea ne-au fost afectate foarte grav. 
Până la urmă, toate astea amplifică importanța faptelor lui Osama şi 
a isteriei naţionale care i-a făcut pe oameni să sprijine politicile ce au 
generat aceste rezultate negative. Politicile acestea s-au bucurat de 
susținere. Au fost aprobate şi de majoritatea democraţilor, inclusiv 
unii care în acest an, 2008, candidează la preşedinţie. 

Cred că acesta a fost, în decursul istoriei noastre, un punct de 
cotitură tragic şi evitabil, dar situația poate fi îndreptată. Tocmai de- 
spre asta vorbim noi, Brent şi cu mine. Cum poate fi îndreptată. 

x k k 


Ignatius: Acesta este şi subiectul nostru. Brent, de ce nu preiei firul 
poveştii chiar de aici? Ca punct de pornire, unde te aflai pe 11 sep- 
tembrie? 


Scowcroft: Îmi amintesc foarte bine unde mă găseam atunci. Eram 
preşedintele unui comitet din cadrul Departamentului Apărării care 
edita o revistă, End to End Review, despre armele nucleare şi siste- 
mele de comandă şi control de la momentul creării în laborator până 
la fabricație, amplasare, utilizare şi dezmembrare. În dimineaţa zilei 
de 11 septembrie urma să zburăm într-unul dintre posturile de co- 
mandă aeropurtate ale Preşedintelui până la baza Offutt a Forţelor 
Aeriene. Când primul avion a lovit Tumurile Gemene eram la 
Andrews, aşteptam să decolăm. Am crezut că fusese un accident. 

La al doilea impact eram deja în aer, aşa că am avut şansa de 
a observa mecanismul de comandă şi control în acţiune, preşedin- 
tele fiind în Florida, iar vicepreşedintele la postul de comandă de 
la Casa Albă. Pot spune, prin urmare, că pe 11 septembrie am avut 
un loc privilegiat. 


Ignatius: E teribil: tu te gândeşti la ciclul de viaţă al armelor nucle- 
are, în timp ce luptătorii musulmani înarmaţi cu cuttere şi-au dat 
seama că pot să piloteze un avion cu rezervorul plin şi să se năpus- 
tească într-o clădire dărâmând-o. Vreau să te întreb; 11 septembrie 
a dezechilibrat serios giroscopul american. A fost un şoc enorm. Mă 
frapează însă, ca observator, că după cum se spune, un giroscop re- 
vine la poziţia de echilibru dacă se învârte suficient de repede. Poţi 

să-i dai o lovitură zdravănă şi tot se va îndrepta dacă se roteşte. Mi 
se pare că giroscopul nostru s-a tot îndepărtat de acea poziție de echi- 
libru în loc să revină. Mă întreb dacă ai aceeaşi opinie şi, dacă da, 
care ar fi explicaţia. 


Scowcroft: E un exemplu interesant. Fără îndoială, sistemul a pri- 
mit o lovitură teribilă. Războaiele nu se poartă în Statele Unite. Ne 
luptăm, dar în altă parte. În plus, poporul american a suferit un ade- 
vărat şoc traumatic. 

Ceea ce bănuiesc eu că s-a întâmplat e că şocul a coincis cu 
sentimentul de superioritate decisivă pe care-l dobândiserăm în ca- 
litate de unică superputere. Ne-am spus: avem toată această putere. 
Cât timp o deţinem, trebuie să renovăm lumea, începând cu Orien- 
tul Mijlociu, această zonă extrem de tulbure. Cam ăştia sunt factorii 
care ne-au dus pe acest drum. Nu ne-am dat seama cât se deteriorase 
situația după încheierea Războiului Rece. Unsprezece septembrie a 
fost o surpriză colosală. Lumea se ducea de râpă cu repeziciune. Tre- 
buia să facem ceva. Aveam puterea de a acţiona singuri. N-am avut 
timp să ne consultăm cu prietenii şi aliații. Puteam să ne descurcăm 
pe cont propriu. 


Ignatius: Zbig, ce părere ai? 


Brzezinski: Îmi aduc aminte că, după 11 septembrie, NATO s-a în- 
trunit şi a votat în unanimitate, pentru prima dată, să invoce Artico- 
lul 5 în sprijinul nostru. Iar noi am răspuns: „Nu, mersi.“ M-am în- 
trebat de multe ori ce s-ar fi întâmplat dacă am fi acționat altfel, dacă, 
desigur, am fi condamnat atentatele de la 11 septembrie cu toată vi- 
goarea cuvenită — aşa cum a şi procedat Preşedintele, de altfel — şi 
am fi acceptat gestul de solidaritate al aliaţilor noştri folosindu-l ca 
pe un punct de plecare pentru rezolvarea situaţiei din Afganistan. 
Am răsturnat regimul taliban care, de fapt, nu conspira direct 
împotriva noastră. Era un regim ticălos, fundamentalist, retrograd, 
însă orientat spre interior. Dar avea acest cod pervers al onoarei care 
presupunea protejarea celor cărora le oferea ospitalitatea, în speță Al- 
Qaeda, şi astfel a devenit complice la crimele săvârşite de Al-Qaeda. 
Prin urmare, se justifica demersul nostru vizând răstumarea 
talibanilor şi distrugerea Al-Qaeda — deşi, din păcate, nu am reuşit 

să ne atingem obiectivele complet. Să presupunem că ne-am fi oprit 
acolo şi ne-am fi concentrat asupra acestei probleme, să presupunem 
că n-am fi creat această atmosferă de teamă şi suspiciune şi, îmi pare 
rău să o spun, toată înşelătoria cu privire la Saddam şi Irak. 

Dacă, în loc de asta, am fi stăruit să căutăm o soluţie la con- 
flictul arabo-israelian, eliminând astfel o sursă majoră de antiame- 
ricanism în rândul arabilor din Orientul Mijlociu, poate că nu le-ar 
fi oferit un sol atât de fertil indivizilor pe care Osama Bin Laden i-a 
trimis aici să ne atace. Să presupunem că ne-am fi înscris pe acest 
traseu împreună cu aliaţii noştri. Cred că ne-am fi descurcat infinit 
mai bine. 


Ignatius: Brent, Zbig a folosit termenul „înşelătorie““ referitor la mo- 
dul în care a fost prezentată ameninţarea irakiană după 11 septem- 
brie. Crezi că e prea dur? 


Scowcroft: Depinde la ce faci trimitere. După părerea mea, comuni- 
tatea de informaţii a făcut o greşeală — lucru fatal pentru serviciile se- 
crete, dar uităm mereu cât de uşor e să comiţi o eroare. Este vorba 
de faptul că nu s-au întrebat niciodată: dacă Saddam nu avea arme de 
distrugere în masă, de ce se comporta aşa? Privind în urmă, era lim- 
pede. Se temea de vecini şi de propriul popor. 


Brzezinski: Juca la cacealma. 


Scowcroft: Şi era logic. Dar noi ştiam că are arme chimice. Le fo- 
losise împotriva kKurzilor. Ştiam că încercase să fabrice arme nucle- 
are, iar în 1991 descoperiserăm că era ceva mai avansat decât cre- 
zuserăm, astfel că eram îngrijorați. 

Nu ne-am pus însă niciodată acea întrebare, acționând doar 
pe baza ipotezelor. Toate semnalele ambigue receptate le-am inter- 
pretat într-o manieră consecventă care s-a dovedit greşită. Oare unii 
au ştiut că nu era corect? Probabil. N-am idee. In 2002, opinia mea 
era că nu exista nici un motiv de a crede că avea arme nucleare, dar 
nu aveam informații. 


Ignatius: După cum bine se ştie, amândoi aţi avut curajul şi clarvi- 
ziunea de a lua poziţie înainte de Războiul din Irak şi de a avertiza 

că era o eroare. În comunitatea politicii exteme nu se văd des perso- 
nalităţi domice să-şi părăsească locul la masa experților în securitate 
națională spunând: „Nu este o decizie înțeleaptă pentru Statele Unite.“ 
Este foarte important ca oamenii să înțeleagă de ce ați luat această ho- 
tărâre când curentul majoritar mergea în direcția opusă. Vă rog, aşa- 
dar, să-mi explicaţi de ce aţi luat atitudine şi care erau convingerile 
voastre. 


Brzezinski: În ultimele două decenii eram tot mai îngrijorat că pu- 
team fi târâți într-un fel de vârtej în acea parte a lumii şi că vom 
deveni jucătorul solitar care se bazează aproape exclusiv pe forță pen- 
tru a structura ceva ce nu poate fi structurat prin forță. Încercând să 
intervenim cu mijloace puţine riscam să ne trezim împotmoliţi într-o 
operaţiune din ce în ce mai costisitoare. 

Nu aveam un motiv special să pledez în favoarea lui Saddam. 
Înaintea invaziei am spus chiar că, dacă am fi putut convinge întreaga 
comunitate intemaţională să coopereze, n-aş fi avut nici o problemă, 
pentru că atunci s-ar fi repetat, într-un fel, ceea ce făcuseră Brent şi 
şeful său cu un deceniu în urmă. 

Ceea ce mă preocupa în mod deosebit era faptul că, pe baza 
unor informaţii false ori a unor decizii eronate, pomeam într-o aven- 
tură cu final necunoscut. Cinci ani mai târziu, constatăm că ne im- 
pune nişte costuri prohibitive pe toate planurile — subiectiv, obiectiv, 
financiar, economic, moral — şi are potenţialul de a le amplifica. 

Nu ştiu ce ne rezervă viitorul, dar situaţia e îngrozitor de vola- 
tilă. Mă tem că ar putea apărea un incident care să ne pună în con- 
flict cu iranienii, lăţind astfel frontul din Irak până în Iran şi Afganis- 
tan. Mă tem că am putea fi atraşi într-o dispută implicând Pakistanul, 
poate pentru motive foarte solide. E posibil ca, lovind Al-Qaeda, să 
ne trezim în mijlocul bulboanei pakistaneze. 

Din păcate, probabil că în acea aventură vom fi singuri, căci 
răspunsul nostru iniţial a fost determinat în mare măsură de senti- 
mentul arogant că ne putem descurca pe cont propriu. Aşa că i-am 
respins pe europeni, ba chiar le-am spus „dacă nu sunteţi cu noi, sun- 
teti împotriva noastră“ — o expresie leninistă care suna foarte ciudat 
în gura Preşedintelui. Ca o consecință, sunt încredințat că 11 sep- 
tembrie nu a reprezentat doar un succes tactic pentru Osama, ci şi o 
rană strategică autoprovocată pentru Statele Unite. 

Ignatius: Brent, când s-a pus problema invadării Irakului ai acționat 
cu mare curaj, în sens personal, deoarece eşti foarte apropiat de fa- 
milia Bush. Când ai luat atitudine în articolul publicat în Wall Street 
Journal ai stârnit mare agitaţie. La ce te gândeai în acele momente? 
Care erau temerile tale în raport cu posibilul curs al lucrurilor? 


Scowcroft: Cel mai mult mă îngrijora pripeala crescândă cu care se 
luau deciziile. Am vorbit deja de armele nucleare. Chiar dacă Saddam 
ar fi avut un program nuclear, era foarte departe de obținerea unei 
arme. Aveam tot timpul de pe lume să-l oprim. Celălalt aspect era 
relaţia lui cu Al Qaeda şi Osama Bin Laden. Acuzaţia că Saddam spri- 
jinea această organizaţie teroristă mi se părea prea puţin plauzibilă. 
Osama Bin Laden este un fanatic religios, pe când Saddam Hussein 
era un secularist fanatic. Aşa cum vedeam eu lucrurile, partidul Baas 
era pentru Bin Laden un duşman de moarte. Prin urmare, credeam 
că lucrurile acestea trebuiau puse în ordine; aveam aceeaşi opinie ca 
în 1991, anume că pătrunderea în Irak era o aventură facilă, dar odată 
ce ajungeam acolo... Vorbim despre un teritoriu foarte agitat care nu 
era pregătit să se transforme într-o democraţie. Ştiam că dacă inva- 
dam Irakul urma să ne confruntăm cu probleme enorme. 

De fapt, Saddam era îndiguit foarte bine. Pe de altă parte, 
după 1l septembrie întâmpinaserăm dificultăţi enorme în comba- 
terea unei amenințări mai mari, aceea a terorismului. M-am gândit că 
invadarea Irakului era, în esenţă, o diversiune de la eforturile noas- 
tre de contracarare a terorismului, astfel că discursul meu s-a consti- 
tuit într-o pledoarie, „Hai să vorbim despre asta.“ 


Ignatius: Luaţi-o mai încet. 


Scowcroft: Luaţi-o mai încet pentru că, ştiţi foarte bine, războiul nu 
rezolvă decât rareori problemele. Războiul are un impuls mecanic 
propriu. Simplul fapt de a declanşa un război creează un nou mediu 
care poate fi prielnic sau nu, dar e adeseori foarte diferit de ceea ce 
s-a anticipat. De aceea, nu trebuie pomit la război fără o analiză atentă 
a consecinţelor. 

Ignatius: Mă întreb dacă situaţia în care ne aflăm acum nu se ex- 
plică, în parte, prin faptul că tocmai ieşiserăm din lumea pe care aţi 
descris-o amândoi, acest Război Rece în cursul căruia trebuia să fiți 
atât de atenți în gestionarea statu quo-ului. După 11 septembrie, în 
acele luni dintre 11 septembrie 2001 şi martie 2003, am decis că acest 
statu quo ne era fatal. Statu quo-ul avusese drept consecință năpus- 
tirea unor avioane în Tumurile Gemene. Acum voiam să smulgem 
relele din rădăcină, unul după altul, începând cu cel mai nociv, Saddam 
Hussein. Crezi că merge să spunem că dintr-o putere a statu quo-ului 
am devenit o putere transformatoare? 


Scowcroft: Parcă e prea vag. În opinia mea, am devenit o putere trans- 
formatoare după ce am intrat în Irak. Atunci au apărut toate argu- 
mentele legate de democraţie. Până în acel moment nu s-au prea făcut 
auzite. 

Cred însă că în cadrul administraţiei diversele compartimente 
aveau obiective diferite. Probabil că viziunea neoconservatoare se 
apropie cel mai mult de ceea ce spuneai tu, dar definiţia rigidă a neo- 
conservatorilor are în centru Israelul şi superioritatea Israelului. 

Versiunea neoconservatoare îşi are originile în 1996 sau 1997, 
când membrii unui grup restrâns au redactat pentru guvernul israe- 
lian un document despre modul în care trebuie asigurată securitatea 
Israelului. Acesta e nucleul, dar nu reprezintă în niciun caz totalita- 
tea guvemului american. 

Oricum, exista o coaliţie. Pe de o parte era acest grup neo- 
conservator care se poziționa în frunte deoarece poseda concepția 
strategică. Pe de altă parte erau realiştii încăpăţânaţi, Rumsfeld şi 
Cheney, fără mari veleităţi de teoreticieni, esențialmente pragmatici 
şi calculaţi. Ei au preluat o sumedenie de idei strategice de la neo- 
conservatori. 

Al treilea actor era preşedintele care, probabil, nu aparținea 
nici uneia dintre grupări, dar, cu certitudine, a fost şocat profund de 
atentatele de la 11 septembrie, chiar pe plan personal în prima zi. Re- 
acţiile lui par să arate că a fost zguduit serios. 

De asemenea, preşedintele fusese cucerit de Sharon şi îşi în- 
suşise ideile acestuia despre modul în care trebuia intervenit în con- 
flictul israeliano-palestinian imediat după 11 septembrie. La rândul 
său, Sharon a adoptat limbajul lui Bush despre teroare şi terorism, 

care a devenit un element indispensabil al retoricii lui. A fost mai apoi 
ciocnirea precipitată de Intifada; reacţia lui Sharon, cu sprijinul Sta- 
telor Unite, a fost foarte dură. Într-un fel, Sharon a fost cel care a 
determinat izbucnirea Intifadei, prin vizita la Templul de pe Munte... 


Brzezinski: Absolut, absolut, absolut. Iar acesta a devenit punctul 
de pornire pentru elaborarea explicită a unei strategii pentru remo- 
delarea Orientului Mijlociu. Fapt curios, strategia lor era o combi- 
nație între folosirea forței şi sloganurile democratizării în ideea că, 
într-un fel sau altul, vom reuşi să amestecăm cărțile şi să le împăr- 
tim din nou. Aşa s-au angajat Statele Unite pe o traiectorie vertigi- 
noasă şi plină de primejdii, în care intervenţia militară din Irak făcea 
parte dintr-un proiect mai larg. Era vorba însă de un proiect vag din 
punct de vedere conceptual şi nefundamentat din punct de vedere 
istoric. El ignora complet faptul că ne aruncam cu ochii închişi într-o 
regiune care îşi aminteşte cu mare amărăciune de colonialismul bri- 
tanic. lar noi eram priviţi acum ca noul invadator colonial. 

Strategia noastră postula efectiv că singura modalitate de a 
obţine stabilitatea în Orientul Mijlociu era destabilizarea regiunii. 
Asta însemna: răstumați regimurile existente, defrişaţi terenul pen- 
tru a face loc democraţiei şi veţi asista la înflorirea libertăţii. Știm 
ce roade au dat ideile astea. 

Am insistat ca palestinienii să ţină alegeri libere şi ne-am ales 
cu victoria Hamas-ului. Am făcut un efort tardiv de a orienta Egiptul 
spre democraţie, întărind probabil Frăția Musulmană, care ar putea 
deveni principala forță politică din această țară. 

În plus, n-am realizat stabilitatea într-o regiune care, oricum, 
nu cred că poate fi supusă controlului imperial de către o ţară ce nu 
e pregătită să-şi continue misiunea imperială până la capăt, indife- 
rent de costuri. Noi suntem o forță imperială cu jumătate de gură. 
Vrem să fim imperialişti, dar cu o mână legată la spate, iar asta n-o 
să meargă. 


Ignatius: Suntem imperialişti până se strică treaba. 


Scowcroft: Eu cred că speculăm. Nu cunoaştem răspunsul la aceste 
întrebări. După 11 septembrie a mai fost şi o schimbare fundamen- 
tală a atitudinii Preşedintelui. Un soi de fervoare religioasă. Oricum, 
nu putem decât să brodăm pe marginea posibilelor motivații. 

Ignatius: Aş vrea doar să adaug o mică notă de subsol la această 
discuţie. Eram corespondent pentru Orientul Mijlociu în 1982, când 
israelienii s-au săturat de problema extrem de supărătoare a teroris- 
mului palestinian şi au hotărât să meargă până la capăt. 


Scowcroft: Până la Beirut. 


Ignatius: Da, până la Beirut. Au invadat Libanul aşa cum am inva- 
dat noi Irakul, încercând să ajungă la miezul problemei. Să o rezolve 
în sfârşit. Credeau că au un plan clar, dar s-a vădit că planul lor de 
ieşire din acest conflict era la fel de limpede ca al nostru. 

Şi se poate demonstra că Israelul încă nu şi-a revenit pe plan 
securitar şi strategic din acea campanie decisă parcă prin aruncarea 
unui zar. Din păcate, am găsit o asemănare izbitoare între capaci- 
tatea lui Sharon de a-l convinge pe Menahem Begin, un tip foarte 
prudent, să se arunce în această aventură, să trimită trupe israeli- 
ene în Liban, şi modul în care consilierii lui Bush l-au convins să 
dea cu zarul şi să invadeze Irakul. 


Brzezinski: Asta are legătură cu aspectele pe care le discutam mai 
devreme. Nu poţi avea succes aplicând o politică imperială în epoca 
postimperială, când masele din întreaga lume sunt active politic. Po- 
liticile imperiale au dat rezultate pentru că se intervenea în sânul 
unor societăţi tradiționale. Puteai folosi o forță destul de mică, dar 
mai avansată pe plan tehnologic, împotriva unei rezistenţe dezbinate. 
Te descurcai. 

În prezent ai de-a face cu populații aţâțate, radicalizate, uneori 
fanatizate, care se opun din toate puterile. Israelienii au făcut această 
descoperire în Liban, iar noi o facem, pe pielea noastră, în Irak şi mă 
tem că ne vom mai întâlni cu aşa ceva şi în alte părți din regiune. 


Scowcroft: Israelienii au o idee fixă: ripostează cu o forță dispropor- 
ționată. Asta a mers o vreme, dar acum nu mai merge. 


* k * 
Ignatius: Păi atunci trebuie să trimiți pe teren o forță disproporțio- 
nată, ceea ce noi n-am făcut în Irak. Acum voi trece însă la alte două 
subiecte fundamentale. Il voi introduce pe primul amintind numele 

unui intelectual care vă este cunoscut ca unul dintre marii gânditori 
ai Războiului Rece: Herman Kahn, marele strateg nuclear de la Rand 
Corporation. Kahn a observat în anii '60 că o lume bipolară ca aceea 
în care coexistam cu Uniunea Sovietică era destul de stabilă, iar o 
lume multipolară, în care există numeroase centre difuze de putere, 
ar fi, la rândul ei, destul de stabilă, însă tranziția de la una la cea- 
laltă ar fi extrem de dificilă, marcată de puternice dezechilibre. 

Observaţia lui mi-a rămas în minte. Unul dintre lucrurile pe 
care nu le-am discutat încă este ascensiunea noilor poli de putere. 
China este cazul cel mai frapant, dar aici se încadrează şi India şi, 
posibil, Rusia. 

Avem în faţa ochilor o lume mult mai complicată, iar urmă- 
torul preşedinte va trebui, luând în considerare toate aceste centre 
diferite de putere, să stabilească locul puterii americane. Vă voi ruga, 
aşadar, să vorbiţi despre această nouă lume şi realitățile ei. 


Scowcroft: Cred că teoria lui Kahn omite un element, şi anume trans- 
formările provocate de globalizare pe scena mondială. Nu mai avem 
lumea balanței de putere de pe vremea lui Herman Kahn, nici lumea 
echilibrelor multiple conceptualizată de Henry Kissinger. E cu to- 
tul altceva. Globalizarea erodează pretutindeni granițele naţionale. 
Joacă un rol important nu doar în tehnologia informației, ci şi în să- 
nătate ori mediul înconjurător. Ţările nu le mai pot furniza cetățe- 
nilor tot ce le ofereau în mod tradiţional. 

Atunci când aceste forţe se revarsă peste frontierele naționale, 
statele devin tot mai slabe. Sunt mai puţin capabile de a-şi controla 
teritoriile, ceea ce le face vulnerabile la pătrunderea cartelurilor dro- 
gurilor, a teroriştilor ş.a.m.d. Sunt mai puţin capabile de a exercita 
controlul! şi de a-şi ocroti cetăţenii, fapt ce alimentează agitațiile in- 
teme. 

Ideea pe care vreau s-o subliniez este că lumea se transformă 
şi trebuie să vedem cum putem coopera pentru a stăpâni aceste pro- 
bleme, căci nu le putem rezolva singuri. Aş spune că forţa globali- 
zării seamănă cu aceea a industrializării de acum 200 de ani. Indus- 
trializarea a făurit statul naţional modem; prezenţa marilor industrii 
impunea necesitatea reglementărilor. Aceste noi forţe trebuiau con- 
trolate. Aşa a apărut statul modem. 

Acum, globalizarea are acelaşi impact, doar că în sens invers. 

Ea reduce capacităţile statului-naţiune, astfel că ascensiunea 
Chinei sau a Indiei nu se produce de aceeaşi manieră astăzi față de 
cum ar fi fost acum o sută de ani. Lumea este cu totul alta. Aş spune 
că am fi putut asista la sfârşitul războiului interstatal ca formă de re- 
zolvare a conflictelor timp de aproximativ o generație. În loc de asta 
vor apărea aceste conflicte murdare în care marile puteri, dacă parti- 
cipă, o fac prin intermediari sau poate chiar în aceeaşi tabără. Descri- 
erea lumii în paradigma polilor devine tot mai puţin relevantă, nein- 
formând nici despre felul în care arată realmente distribuția de putere, 
nici despre modul în care ar trebui să ne comportăm pentru a ne în- 
deplini obiectivele. 


Ignatius: Zbig, eşti unul dintre cei care au dat ideea comisiei trilate- 
rale menite să studieze felul în care aceşti poli, sau cum vrei să spui, 
pot să coopereze. Ce părere ai acum? Fără îndoială, în lumea de as- 
tăzi avem de-a face cu puteri în ascensiune. În viitorul mediu, China 
va fi o forță ce va schimba faţa lumii, cel puţin aşa credem cei mai 


mulți dintre noi. 


Brzezinski: E perfiect adevărat. Trebuie să înțelegem că sistemul 
global de acum a fost modelat în mare parte între 1945 şi 1950, când 
configurația puterii era total diferită. Prin urmare, primul punct de pe 
ordinea de zi este ajustarea instituţiilor globale existente la aceste noi 
realități ce presupun impunerea unor noi puteri precum China, India, 
Japonia şi chiar Indonezia. Trebuie ţinut cont şi de faptul că în fun- 
dal se agită masele care, posesoare recente ale unei conştiinţe poli- 
tice, exercită o presiune tot mai mare asupra sistemului şi generează 
tipul de amenințări la care se referea Brent: posibilitatea unor con- 
flicte diversificate care să răsară peste tot, aşa cum incendiile fores- 
tiere se răspândesc şi apoi traversează frontierele sub influența 
vântului. 

Intr-o asemenea lume, prioritatea trebuie acordată gestionării 
politice eficiente a acestei realități complexe, iar eu cred că unei de- 
mocraţii de masă de felul Americii îi va fi foarte greu să reuşească, 
în parte pentru că opinia noastră publică este teribil de prost infiormată 
cu privire la implicațiile acestor noi realităţi — suferă de un soi de ig- 
noranță parohială. Pe de altă parte, în ultimii ani diplomaţia şi con- 
ducerea politică n-au fost înclinate să-şi asume responsabilitatea de 

o manieră consensuală, după cum ar fi fost necesar. Uitaţi-vă numai 
la ezitările şi oscilaţiile pe seama încălzirii globale ori în chestiunea 
sărăciei şi inegalității. Cred că intrăm într-o perioadă în care com- 
plexitatea va fi cea mai importantă provocare. 


Ignatius: Eşti de acord, Brent? 


Scowcroft: Pe deplin. În opinia mea, lumea aceasta are mare nevoie 
de un lucru pe care noi nu-l posedăm; mecanismele fundamentale. 
Veţi spune, bine, dar există organizațiile intemaționale, ONU. ONU 
este însă un instrument foarte slab. A fost înfiinţată pentru o cu totul 
altă lume. Dacă n-am fi avut o astfel de organizație, cred că n-am mai 
putea-o crea în lumea de azi. 


Ignatius: De ce? Din cauză că acum prevalează mentalitatea frac- 
ționistă? 


Scowcroft: Da. 
Ignatius: Zbig, eşti de aceeaşi părere? 
Brzezinski: Da. 


Scowcroft: Mai e ceva. La ONU se manifestă acum un sentiment 
al lumii în curs de dezvoltare, ca să-l numesc aşa. Predomină ideea 
că ONU este condusă de lumea în curs de dezvoltare spre propriul 
beneficiu. Şi, cum lumea în curs de dezvoltare controlează bugetul 
Şi personalul, vor continua să împiedice orice schimbare, cum s-a în- 
tâmplat acum doi ani, când Kofi Annan a încercat să reformeze in- 
stituția pentru a-i spori eficiența. (Desigur, Statele Unite s-au numă- 
rat printre vinovaţii principali, introducând chiar în ultima zi peste 
şapte sute de amendamente la propunerea Secretarului General.) Ori- 
cum, multe dintre mecanismele de care dispunem s-au demodat şi e 
foarte dificil să creăm altele noi, aşa că încercăm pur şi simplu să ne 
menţinem la suprafață. 


Ignatius: Am asistat, la Teheran, la o conferință de presă ținută de 
preşedintele Ahmadinejad şi l-am auzit declarând unui public iranian 
că ONU a fost creată de puterile aflate în declin, Statele Unite şi țările 

aliate, în 1945. În prezent, Organizaţia Naţiunilor Unite, nu mai are 
legitimitate. Avem nevoie de organizaţii care să reprezinte puterile 
în ascensiune. Noi, China. Prin urmare, ideea pluteşte în diverse părți 
ale lumii. 


Scowcroft: Poţi merge mai departe. Dacă te uiţi la toate instituţiile 
noastre, multe sunt perimate. Să începem cu Departamentul Apărării. 
Acum suntem mai capabili ca niciodată să luptăm în cel de-al Doi- 
lea Război Mondial. CIA a fost înfiinţată şi organizată în raport cu 
o singură ţintă, Uniunea Sovietică. În prezent se străduieşte să facă 
față într-o lume total diferită. 

NATO combate în Afganistan, dar NATO nu a fost concepută 
pentru aşa ceva. La fel şi ONU. Aşadar, încă suntem mahmuri după 
Războiul Rece, încercând să ne descurcăm într-o lume nouă cu ajuto- 
rul unor instituţii din altă epocă. 


Ignatius: Folosim instituţii din timpul Războiului Rece ca să rezol- 
văm probleme din era post-Războiul Rece. 


Scowcroft: Exact. 
x k X 


Ignatius: Să vorbim puțin despre felul cum ar putea arăta institu- 
țiile de după Războiul Rece, pornind de la o idee exprimată de Brent. 
Într-un anumit sens, revoluţia industrială a creat un sistem de orga- 
nizare modern, birocratizat şi ierarhizat. Se poate spune că perfecţi- 
unea statului-naţiune, cu birocraţia sa excelent organizată, a fost o 
componentă a revoluţiei industriale. 

Astfel, statul-naţiune s-a dezvoltat şi a purtat războaie pe par- 
cursul secolului al XIX-lea, apoi a luptat în războaiele catastrofale 
din secolul al XX-lea care au dus la înființarea acestor organizaţii in- 
temaţionale. Dintr-un punct de vedere, aceste instituţii erau însă şi 
mai ierarhizate, reprezentând o structură piramidală într-un enorm 
sistem piramidal cu nenumărate straturi. Marea realizare a ultimului 
război mondial a fost acest uriaş tort al miresei şi, aşa cum spuneai, 
ONU şi alte organizații intemaţionale pur şi simplu nu pot ține pasul 
cu problemele lumii reale. 

Într-o lume plată, cum o denumeşte colegul meu Tom Fried- 
man, această ierarhie piramidală a fost aplatizată astfel încât oricine 

poate intra în legătură cu altcineva. Tot mai mulţi oameni deştepţi 
spun că avem nevoie de mecanisme intemaţionale care să preia teh- 
nologia şi atitudinea specifice reţelelor: asociaţii ori rețele spontane 
de țări, companii, indivizi, ONG-uri care se vor putea ocupa rapid de 
problemele apărute. 

Să vorbim acum despre tranziţia de la organizaţiile actuale, 
foarte ierarhizate şi birocratizate, la cele care ar trebui să le înlocu- 
iască. În ce fel vor arăta ele? 


Brzezinski: Ideea ta de mai devreme, cum că nu avem decât o va- 
riantă, e cam simplistă. O sumedenie de instituţii pot fi adaptate şi 
modificate. Trebuie schimbată distribuția autorității în sânul lor, ches- 
tie fezabilă, fie că e vorba de Banca Mondială ori de FMI. 

Transformarea ONU va fi mai dificilă, mai ales în privința 
Consiliului de Securitate. Interesele naţionale ale statelor ce se bu- 
cură în prezent de un statut special vor paraliza orice tentativă de 
schimbare, dar cred că până şi aici, cu timpul, vor avea loc modifi- 
cări. Dacă nu, vor apărea instituţii altemative „din umbră“. 

De pildă, G8 nu mai e o instituţie funcţională. S-a discreditat 
oarecum pentru că inițial trebuia să fie organul principalelor demo- 
crații ale lumii. Evident însă, putem avea un G14 sau un G14 inclu- 
zând cele mai importante țări de pe glob, printre care reprezentantele 
Asiei, Japonia, India şi China, precum şi Brazilia, Mexicul, Africa de 
Sud ş.a.m.d. Chiar dacă n-ar avea statutul Consiliului de Securitate, 
cu timpul va dobândi o anumită influență dacă va arăta că abordează 
cu responsabilitate chestiuni de felul situaţiei din Darfur sau alte pro- 
vocări regionale. 

În plus, unele instituţii pot apărea spontan ca reacţie la nişte 
probleme specifice. Aş fi însă un pic îngrijorat dacă aceasta ar fi ten- 
dinţa dominantă, deoarece cred că efectul ar consta în intensificarea 
instabilității globale. Avem nevoie de câteva puncte de constanță, de 
predictibilitate, de angajament comun. Sunt şi acum de părere, de 
exemplu, că o Alianţă Atlantică redefinită ar constitui un important 
factor de stabilitate cu condiţia să funcționeze ca un club deschis, gata 
să primească noi membri dacă sunt pregătiţi de aderare. 

Nu e o idee să reacționăm la toate aceste fenomene complexe 
cu un gen de creativitate spontană care poate degenera uşor în haos. 
Impulsul spre intensificarea haosului global e inerent în trezirea poli- 
tică globală, în dispariţia treptată a lumii din timpul Războiului Rece. 

Ignatius: Brent? 


Scowcroft: În opinia mea, trecerea de la lumea ierarhizată la o lume 
a rețelelor distribuite e rodul unei viziuni extreme. Dacă rețelele dis- 
tribuite sunt minunate în cazul Internetului şi al altor sisteme, nimeni 
nu urmăreşte să obțină puterea şi nimeni nu o exercită cu adevărat, 
pe când în lumea reală lucrunle stau cu totul altfel. Lăsate de capul 
lor, ONG-urile pot răspunde rapid, dar le e foarte greu să răspundă 
împreună. Dacă ne gândim la tsunami-ul care a afectat Asia acum 
câţiva ani, de unde a venit cea mai bună reacţie? De la marina mili- 
tară a Statelor Unite, care era organizată şi pregătită de intervenţie, pe 
când ONG-urile se zbăteau să se dumirească şi să identifice pro- 
blemele. 

Avem nevoie de o combinaţie. În continuare avem nevoie de 
cineva care să posede puterea — hard, soft, de orice fel — şi să spună: 
„„Pe-aici trebuie să mergeţi“ şi să-i mobilizeze pe toți ceilalți. În ace- 
laşi timp, respectiva putere, Statele Unite sau oricine altcineva, nu 
mai poate acționa prin dictat, astfiel că trebuie căutat un compromis. 
Poate că ONU e un model prost, dar în prezent este singura organi- 
zaţie cu acces la toată lumea. Mai degrabă aş încerca s-o reformez 
decât s-o iau din nou de la capăt. 


Brzezinski: Ca s-o luăm de la capăt ar trebui să se producă mai întâi 
un cataclism. 


Scowcroft: Mă tem că aşa e. 


x k x 


Ignatius: Dacă-mi îngăduiți, voi rezuma discuția de până acum. Am 
trecut în revistă perioada Războiului Rece, epoca maturității voastre 
când, zi de zi, v-aţi confruntat cu o amenințare cumplită. Aceste peri- 
cole v-au creat reflexul prudenţei în materie de politică extemă. 

După aceea am vorbit despre anii ulteriori Războiului Rece, 
când s-a manifestat un fel de triumfialism necontrolat. Politica ex- 
temă nu ne-a mai preocupat. N-am mai luat decizii riguroase. Am fost 
nechibzuiți. Şi am generat, sau n-am reuşit să împiedicăm, foarte 
multe dintre problemele cu care ne confruntăm astăzi. 

Vă rog să încheiați dezvoltând tema leadership-ului american 
în această lume extrem de complicată. În primul rând, este necesar 
leadership-ul american? Şi, în al doilea rând, cum va trebui să se mo- 
difice față de momentul actual? 


Brzezinski: În opinia mea, leadership-ul american este necesar, dacă 
prin leadership înţelegem oferirea de inspirație, nu impunerea dicta- 
telor. Dacă prin leadership înțelegem o viziune inteligentă asupra 
sensului istoriei şi epocii noastre — un /eadership care intuieşte ce e 
cu adevărat novator în secolul XXI. Care este potențialul acestui se- 
col şi care-i sunt noile primejdii globale? Respectând aceste condiţii, 
leadershi p-ul american poate fi un catalizator, nu pentru acţiuni în- 
treprinse de Statele Unite, ci pentru acțiuni pe care comunitatea locală 
este pregătită să şi se asume colectiv. De acest fel de leadership este 
nevoie, dar pentru ca el să ia naştere trebuie să dispunem nu doar de 
lideri deosebiți — aceştia apar din când în când — ci şi de o societate 
mult mai luminată decât cea de acum. 

Cred că, paradoxal, americanii sunt, simultan, foarte bine edu- 
cați şi uimitor de ignoranți. Suntem o societate închisă în sine, nu 
ne interesează istoria altor țări. 

În prezent avem o problemă cu Iranul. Câţi arnericani ştiu ceva 
despre istoria iraniană? Au ei habar că e o istorie bifurcată? Au exis- 
tat două Iranuri, iar cele două perioade, preislamică şi postislamică, 
definesc dialectic tensiunile şi realitățile Iranului de azi. Dacă vrei să 
tratezi cu Iranul trebuie să înţelegi lucrurile acestea. Americanii pero- 
rează despre Iran, dar nu ştiu nimic despre această țară. 

National Geographic a realizat nişte studii care arată că ame- 
ricanii n-au habar nici de geografie. Un număr deloc neglijabil de 
studenţi în anul întâi n-au putut indica Marea Britanie pe hartă. N-au 
putut găsi pe hartă nici Irakul, după cinci ani de război. Treizeci la sută 
n-au dibuit Oceanul Pacific. Nu predăm istoria globală, nu predăm 
geografia globală. Cred că, în majoritate, americanii nu posedă acea 
sofisticare de care va avea nevoie o Americă inspiratoare şi, aşadar, 
conducătoare ca să se ridice la înălțimea cerințelor acestui secol. 


Scowcroft: Mi-e greu să mai adaug ceva. Din nou, este vorba de 
identitatea şi originile noastre. În cea mai mare parte a istoriei am 
stat în siguranță, ocrotiţi de două oceane, cu vecini slabi de ambele 


America şi lumea 35 


părți. Americanii n-au nevoie să înveţe limbi străine. Ei pot călători 
pe distanțe enorme fără să părăsească Statele Unite; prin urmare, in- 
stinctiv, cei mai mulţi nu vor decât să fie lăsați în pace. Nu cred că 
vor să fie împovăraţi cu problemele restului lumii. 


Brzezinski: Vor să se bucure de viaţa lor confortabilă. 


Scowcroft: Într-adevăr, iar politica locală e singura importantă. De 
cele mai multe ori nici nu le pasă la Washington. E un element con- 
stitutiv al societății americane. 

Iar structura noastră politică pare că slujeşte, într-o măsură tot 
mai mare, interesele înguste ale americanilor şi nu interesele lor mai 
largi. Cu excepţia momentelor de pericol, liderii noştri nu se concen- 
trează decât rareori asupra scenei internaționale; asta s-a întâmplat, 
de pildă, la începutul Războiului Rece sau în ajunul conflagrației, 
când Roosevelt a încercat să ne orienteze în direcția corectă, ori atunci 
când Eisenhower a întins mâna Europei pentru a forma NATO. Acesta 
este leadership-ul de care avem nevoie. 

Atunci când suntem mobilizați, ne implicăm din toată inima, 
nu suntem egoişti sau zgârciți, dar structura noastră politică nu pare 
să fie utilă în acest sens. Aşa cum spuneam mai devreme, în lumea 
de astăzi doar Statele Unite pot exercita un /eadership luminat. Oa- 
menilor nu trebuie să le dai ordine, ci să le spui: „„Strângeți rândurile. 
Este un lucru absolut necesar pentru comunitatea mondială.“ 


Brzezinski: Amin. 


Scowcroft: Numai noi, şi nimeni altcineva, putem juca rolul de far 
călăuzitor. 


20 februarie 2008 


Capitolul 2 


Crize pe care le-am 
fabricat singuri 


David Ignatius: Ne întâlnim pentru a discuta despre Orientul Mij- 
lociu în momentul în care se împlinesc cinci ani de la izbucnirea 
războiului din Irak. În ultimele zile am citit cu toții relatări despre 
viaţa din această țară după cinci ani de război şi despre neliniştea şi 
temerile care-i încearcă atât pe irakieni, cât şi pe americani. 

V-aş ruga să detaliați problemele cu care se va confrunta noul 
preşedinte în privinţa Irakului. Inainte de asta, aş dori să vă amintesc, 
vouă şi cititorilor, câteva lucruri fundamentale pe care le-aţi expri- 
mat înainte de război. 

O să încep cu tine, Brent. Pe 15 august 2002, cu mult înainte 
de începerea conflictului din martie 2003, ai publicat în The Wall 
Street Journal un articol cu titlul „Nu-l atacați pe Saddam.“ A fost 
una dintre declaraţiile cele mai ferme... 


Brent Scowcroft: Titlul nu l-am dat eu. 


Ignatius: Noi, reporterii, spunem întotdeauna asta când titlul nu-i 
place cuiva, dar în cazul acesta cred că formularea vă convine de 
minune. Voi cita un paragraf extrem de important din acel text: „Ele- 
mentul esenţial este acela că orice campanie împotriva Irakului, in- 
diferent de costurile şi riscurile strategiei, ne va distrage cu certitu- 
dine, pentru o perioadă nedefinită, de la războiul contra terorismului. 
Mai grav, pe plan mondial, opoziţia la adresa atacării Irakului este 
practic unanimă. 

Atât timp cât acest sentiment va persista, Statele Unite vor 
fi nevoite să aplice împotriva Irakului o strategie solitară care ar în- 
greuna şi scumpi considerabil operațiunile militare. Costul cel mai 
important se va repercuta însă asupra războiului contra terorismului. 
Ignorarea stării de spirit a comunităţii internaţionale va determina o 
degradare serioasă a cooperării celorlalte state la lupta antiteroristă. 

În acest context, nu trebuie să facem greşeala de a crede că 
putem câştiga acest răspuns fără o cooperare internaţională entuzi- 
astă, mai ales în domeniul informaţiilor secrete." 

Aşadar, după cinci ani de război, un nou preşedinte se pregă- 
teşte să-și înceapă mandatul în ianuarie 2009. Brent, ce sfaturi i-ai da 
noului preşedinte în chestiunea care ocupă primul loc pe ordinea de zi? 


Scowcroft: S-au întâmplat multe de când am scris articolul acela. 
În momentul respectiv, războiul contra terorii semnifica, pentru mine, 
operaţiunea din Afiganistan: la urma urmelor, acolo se refugiase Bin 
Laden, instalându-şi postul de comandă. 

Nu mi-am schimbat deloc opiniile; ceea ce s-a schimbat este 
faptul că acum suntem în Irak, iar războiul a creat condiţii noi. În 
Orientul Mijlociu ca întreg, mergând până în Pakistan, a inflamat 
resentimentele, ura şi diferendele din regiune, aducându-le până la 
punctul de fierbere. 

Că e nutrită de şiiţi împotriva sunniţilor ori de arabi împo- 
triva persanilor, ura a atins o intensitate cum n-am mai văzut de mult. 
Orientul Mijlociu s-a transformat, dar posedă în continuare două tre- 
imi din rezervele mondiale de petrol. 

Prin urmare, avem o problemă uriaşă. Regiunea este extrem 
de instabilă. Libanul, Iordania, Egiptul, în orice direcţie privim ob- 
servăm o instabilitate potențială, iar Irakul reprezintă o sursă perma- 
nentă de instabilitate, deoarece acolo conflictele dintre sunniti şi şiiţi, 
respectiv dintre persani şi arabi se manifestă cu maximă violență. Pă- 
rerea mea este că nu putem pleca din Irak şi cred că noul preşedinte 
va trebui să admită acest lucru. 


Ignatius: Când spui că „nu putem pleca din Irak“ nu sugerezi că tre- 
buie să rămânem acolo pe vecie, nu? 


Scowcroft: Nu, nicidecum, dar ideea că în 60 de zile vom începe să 
ne retragem trupele porneşte de la o premisă greşită. Ce înseamnă 

să învingi în Irak? Ce trebuie să facem noi acolo? Ceea ce trebuie 
să facem este să creăm un Irak stabil, nu o sursă de haos. 

Nu ştiu cât va dura, s-ar putea să fie nevoie de mult timp sau 
poate nu. Nu putem determina sistemul politic de acolo să ne înde- 
plinească dorinţele. Irakienii nu ne datorează nimic, nu ne-au chemat 
ei, astfel că-şi vor continua luptele intestine. Rezultatul nu cred că-l 
putem prezice, niciunul dintre noi, dar ceea ce este necesar acum e 
să transformăm Irakul într-o forță a stabilității în regiune. 


Ignatius: Acum e rândul tău, Zbig. Ne vom întoarce în timp tot la 
perioada premergătoare războiului, la un articol de opinie pe care l-ai 
publicat în Washington Post în august 2002. 

Titlul — pe care nu l-ai dat tu — era „Dacă trebuie să luptăm.“ 
Spuneai acolo: „Războiul este o chestiune prea serioasă şi prea im- 
previzibilă din perspectiva consecințelor sale dinamice, mai ales într-o 
regiune extrem de inflamabilă, ca să fie declanşat dintr-o ranchiună 
personală, pe baza unor temeri exprimate demagogic sau a unor do- 
vezi prattice vagi.“ 

Apoi făceai unele recomandări administraţiei, punând accen- 
tul pe aceeaşi problemă subliniată de Brent când vorbea despre spri- 
jinui intemaţional. Afirmai: „În curând, Statele Unite ar trebui să în- 
ceapă discuţii cu aliaţii, precum şi cu alte puteri implicate, inclusiv 
cu prietenii lor arabi, referitor la posibilele aranjamente postbelice 
din Irak, printre care o prezență prelungită vizând securitatea colec- 
tivă şi planuri de finanțare intemaţională a reabilitării sociale. 

Procedând astfel, întărim credibilitatea deciziei americane de 
a folosi forța în cazul în care o rezolvare nonviolentă a problemei se 
va vădi imposibilă.“ În august 2002, atrăgeai atenţia asupra unui as- 
pect lăsat la o parte de toată lumea, şi anume „Cum va arăta Irakul 
postbelic? Cum îl vom reface dacă vom purta un război acolo?“ 

Plecând de aici, îţi voi pune aceeaşi întrebare pe care i-am 
pus-o lui Brent. Noul preşedinte intră în funcţie la sfârşitul lui ia- 
nuarie 2009 şi te invită în Biroul Oval să-ți ceară sfatul. Cu ce începi? 


Zbigniew Brzezinski: Evident, n-ar fi deloc acelaşi lucru dacă aş 
sta de vorbă cu fostul candidat republican ori cu fostul candidat de- 
mocrat. Nu că vederile mele ar fi altele, dar ar trebui să-mi formu- 
lez argumentele în mod diferit, în funcție de promisiunile făcute de 
respectivul politician în campania electorală. 

Acestea fiind spuse, aş susţine în continuare că soluționarea 
problemei reprezentate de prezenţa noastră în Irak, o prezență care 
a fostteribil de costisitoare pentru noi şi extrem de distrugătoare pen- 
tru Irak, necesită admiterea faptului că prezența noastră este nocivă. 
Irakul nu poate fi refăcut dacă vom rămâne acolo sperând că, printr-o 
minune, ocupaţia va produce un Irak stabil, capabil să se guvemeze 
singur, viabil. 

Prezenţa trupelor americane şi cerințele unei situaţii de cvasi- 
combat ne impun să aplicăm politici care nu fac decât să fragmen- 
teze Irakul şi mai mult, creând o stare de instabilitate ce se autoam- 
plifică. Luând în seamă aceste realități şi costurile excesive, precum 
şi daunele aduse de război poziției Americii în lume, preşedintele 
trebuie să-şi stabilească drept obiectiv încetarea prezenţei Statelor 
Unite în Irak. 

După aceea aş argumenta, în funcție de persoana preşedin- 
telui, că retragerea se poate realiza mai rapid sau mai lent. Eu nu 
cred c-ar trebui să înceapă peste 60 de zile; pe de altă parte... 


Ignatius: Explică de ce crezi că ar fi o greşeală. 


Brzezinski: Pentru că se produce foarte brusc şi nu permite crearea 
unui context politic pentru perioada ulterioară. Şaisprezece luni ar fi 
însă o perioadă suficient de lungă. 

Unui preşedinte democrat i-aş zice: „Poţi declara că o să re- 
tragi trupele.“ Unui republican i-aş recomanda: „Le poți spune ira- 
kienilor că eşti dispus să discuţi posibilitatea retragerii americane.“ 
Însă preşedintele, indiferent de apartenenţa politică, va trebui să-i 
implice pe liderii irakieni în convorbiri serioase despre relația noas- 
tră pe termen lung cu Irakul şi nevoia noastră pe termen scurt de a 
ne dezangaja. Va trebui să le atragă atenţia irakienilor asupra faptu- 
lui că ocupaţia nu va dura o veşnicie, că la un moment dat vor trebui 
să stea pe propriile picioare, mai curând în cazul unui democrat, res- 
pectiv ceva mai târziu în cazul când preşedintele va fi republican. 

În plus, odată ce va fi făcută publică intenţia noastră fermă de 
a ne încheia prezenţa distrugătoare în Irak, va trebui să demarăm un 
proces care a fost descris în raportul comisiei Baker-Hamilton, dar 
n-a fost niciodată dezvoltat, anume o tentativă de creare a unui ca- 
dru regional, poate printr-o conferinţă care să-i implice pe toți vecinii 

Irakului şi unde să se discute viitorul zonei imediat după retrage- 
rea americană. Toţi vecinii Irakului au interesul ca instabilitatea de 
acolo să nu se reverse peste granițe. Dacă vor fi convinşi că dorim 
realmente să renunțăm la postura de combatant, vor veni cu toții, şi 
atunci am putea chiar să extindem tematica acestei conferințe şi să 
dezbatem problemele instabilității, reabilitării infrastructurii etc. 
Cred că abordarea este viabilă. Nu sunt de părere că scena- 
riile ultrapesimiste privind consecinţele retragerii noastre se vor con- 
cretiza. Sunt indicii că unele părți ale Irakului reuşesc deja să se auto- 


guvemeze. 


Ignatius: Dar eşti de acord că propunerea ta implică riscuri ma- 
jore pentru vieţile irakienilor, care speră de la noi să-i ajutăm să-şi 
refacă țara. 


Brzezinski: Parlamentul irakian a votat cu o majoritate covârşitoare 
în favoarea dezangajării americane. Potrivit sondajelor de opinie, cei 
mai mulţi irakieni detestă ocupația, deşi cred că vreo 30 la sută ar 
prefera să nu se termine atât de repede. O proporție mai mare ar dori 
să se încheie imediat, dacă este posibil. 

Trebuie să conştientizăm faptul că, indiferent de ce credem 
despre noi, imaginea noastră în regiune, mai ales în rândul europe- 
nilor, este cu totul alta. În esenţă, suntem priviţi ca nişte continuatori 
ai colonialismului britanic, însă acum ne aflăm în epoca postcolonială. 
Prezenţa noastră, bazată în primul rând pe forța militară, împiedică 
dezvoltarea unei stabilităţi autentice şi autonome în Irak. 


Ignatius: Brent, mă întreb dacă putem ajunge la un acord pe seama 
afirmației lui Zbig cum că prezenţa noastră în Irak constituie o parte 
a problemei. Tu spuneai că nu putem să plecăm aşa, pur şi simplu. 
Dar crezi, la fel ca Zbig, că, pe termen lung, prezența noastră nu 
poate decât să înrăutăţească lucrurile? 


Scowcroft: În opinia mea, prezența noastră acolo nu este parte a pro- 
blemei, ci a soluţiei. Diminuarea violențelor din Irak, constatată în 
prezent, se datorează într-o anumită măsură atenuării discuțiilor de- 
spre necesitatea retragerii imediate. Amintiţi-vă, pentru irakieni şi 
structura politică irakiană, oricât de haotică ar fi ea, acesta este un 

joc cu sumă nulă; atât timp cât ei cred că pentru un timp o să le fur- 
nizăm stabilitatea esențială, ar putea fi mai domici să ia inițiativa şi 
să-şi asume nişte riscuri de care altfel nici n-ar vrea să audă. 

Da, suntem o parte a problemei, dar din altă perspectivă, aceea 
a ocupaţiei. Irakienii sunt un popor mândru care suportă foarte greu 
regimul actual. Este important ca, prin comportamentul nostru, să-i 
convingem că nu suntem nişte ocupanţi, că vrem să-i ajutăm şi că-i 
vom ajuta doar atât timp cât au nevoie de noi. 

Celălalt factor implicat aici este reprezentat de vecinii Ira- 
kului. Unul dintre pericolele persistente constă în fracturarea ţării în 
mai multe părți, după mine, insistenţele în acest sens incită la vio- 
lență în regiune. 


Brzezinski: Trebuie să anticipăm pericolul acesta, iar dezangajarea 
americană, cu cât se va petrece mai devreme, va reduce riscul frag- 
mentării Irakului. Prezenţa noastră contribuie la dezmembrarea țării. 

De asemenea, este interesant că părţile cele mai stabile şi mai 
puțin violente sunt cele care se autoguvemnează deja: sudul şiit, cen- 
trul sunnit, unde ne bazăm pe triburi, şi Kurdistanul. Cu cât stăm mai 
mult, cu atât cresc şansele ca plecarea noastră însăşi să permită re- 
unificarea Irakului. 

Aş spune, de aceea, că atragerea irakienilor într-o discuție 
serioasă despre data retragerii noastre îi va ajuta să se concentreze 
asupra lucrurilor cu adevărat necesare. Ar putea chiar să stimuleze 
purtarea de convorbiri între sunniti şi şiiţi. În plus, nu sunt de acord, 
Brent, că irakienii nu se gândesc că am putea avea în vedere o retra- 
gere timpurie. În toamna aceasta, dezbaterile extinse din Statele Unite 
se vor referi şi la viitorul Irakului, iar candidatul democrat va susține 
cu tărie ideea retragerii. Este posibil ca democratul să şi câştige. Nu 
văd de ce irakienii ar trage concluzia că suntem hotărâți să rămâ- 
nem acolo mult timp. 


Scowcroft: Ai dreptate, dar acum un an candidaţii democrați se în- 
treceau să propună date cât mai apropiate pentru retragerea completă 
a trupelor. De atunci, discursul acesta nu s-a mai prea auzit, iar eu 
cred... 


Brzezinski: Da, dar ambii susțin clar retragerea. 

Scowcroft: Pe de altă parte, sugestia că am putea rămâne a contri- 
buit, zic eu, la recentele progrese din partea irakienilor. 


Brzezinski: Aş dori să adaug ceva. Nu trebuie să ne concentrăm 
toată atenţia asupra Irakului. Războiul din Irak face parte dintr-un 
complex vast de probleme care se agravează reciproc şi creează ten- 
siuni, conflicte şi pericole extrem de îngrijorătoare. 

Aici se încadrează chestiunea israeliano-palestiniană, care ge- 
nerează sentimente antiamericane radicale, precum şi incertitudinile 
ce planează asupra relaţiei noastre cu Iranul. Cred că orice abordare 
a problemei irakiene trebuie să ia în seamă conexiunile dintre toate 
aceste elemente. 


Scowcroft: Sunt de acord. Mai există un argument contra ideii că ar 
trebui să ne ocupăm doar de retragere. Nimeni din regiune n-a con- 
siderat că invadarea Irakului a fost o idee bună. Probabil că vor spune: 
„Voi aţi atacat. Aţi făcut o încurcătură teribilă pe care vreţi să ne-o 
lăsaţi nouă pe cap.“ 

Să ne gândim la Egipt, care a fost unul dintre aliații noştri cei 
mai fideli în Primul Război din Golf, dar acum lipseşte din peisaj. 
De ce? În parte pentru că egiptenii şi-au pierdut încrederea în noi, 
în intenţiile noastre şi în capacitatea noastră de a duce treaba la bun 
sfârşit. Dacă am pleca acum, lăsând regiunea pe mâna vecinilor Ira- 
kului, am contribui decisiv spre instaurarea haosului în zonă. 


Brzezinski: Dar eu nu propun să părăsim regiunea şi s-o lăsăm la 
bunul plac al altora, ci susțin că trebuie să ne angajăm într-o discuție 
serioasă cu forţele din Irak, nu doar cu acelea din zonele verzi, ci şi 
cu cele din străfundurile țănii, despre încetarea rolului nostru combativ. 

Avem tot mai multe dovezi că irakienii îşi pot asuma o res- 
ponsabilitate directă pentru purtarea luptelor şi că, probabil, insur- 
penţa se va diminua în momentul când vom începe retragerea, de- 
oarece rezistenţa are un caracter naționalist, este îndreptată contra 
noastră. Al Qaeda, instalată acolo pentru a-şi îndeplini scopurile te- 
roriste, exploatează această insurgență. 

Se poate presupune însă că luptele şi atentatele se vor reduce 
mult în momentul în care toată lumea va înțelege că suntem gata 

să punem capăt ocupaţiei. Asociind acest lucru cu un efort regional 
de creare a stabilității în jurul Irakului, reiese, de fapt, că ne asumăm 
un rol pe termen lung care, fără să depindă atât de mult de forța mi- 
litară, va avea ca obiective reabilitarea, refacerea, consolidarea, stabi- 
lizarea şi oferirea de garanții. Altfel, suntem sortiți să rămânem acolo 
ani ŞI ani în şir. 


Ignatius: Brent, tu ce părere ai? Astăzi comemorăm, cu tristeţe, cinci 
ani de la invazie. Cine îţi citeşte opiniile s-ar putea întreba: Oare la 
împlinirea a zece ani de ocupaţie americană forțele noastre vor fi 
tot acolo? Ce ne face să sperăm că încă cinci ani de prezență în Irak 
vor îmbunătăți situația? 


Scowcroft: I-aş răspunde în felul următor: „Suntem acolo deja. 
Ceea ce vrem este să avem un Irak stabil care să se poată ține pe 
propriile picioare.“ Într-adevăr, trebuie să purtăm discuţii cu vecinii 
Irakului, însă tema nu trebuie s-o constituie retragerea ca atare, ci 
condiţiile care o fac posibilă. În plus, contrar celor afirmate de Zbig, 
operațiunea „The Surge“ a avut ca efect reducerea considerabilă a 
violenței. 


Brzezinski: Păi exact asta spusesem Şi eu. 
Ignatius: Zbig, te rog... 


Brzezinski: Şi acesta este unul dintre motivele pentru care s-a efec- 
tuat operațiunea. 


Ignatius: ... Te rog să ne spui fără ocolişuri, aşa cum rareori o fac 
democraţii, cum evaluezi tu consecințele acestei operațiuni de creş- 
tere a efectivelor la Bagdad şi în provincia Al Anbar? 


Brzezinski: O, n-am nici o îndoială că a contribuit la îmbunătăţirea 
situaţiei. Mai există însă un motiv pentru care ne putem pregăti de 
plecare. Dacă vom aştepta până când irakienii vor fi gata să-şi câr- 
muiască statul laic şi stabil sau cum vrem noi să fie, vom rămâne 
acolo până la calendele greceşti. La un moment dat trebuie să ad- 
mitem că noi contribuim la perpetuarea problemei şi că prezența noas- 
tră nu mai este necesară. 


America şi lumea 45 


Kurdistanul este controlat de kurzi, zonele centrale sunt stă- 
pânite de triburi, iar Al Qaeda este tot mai izolată tocmai pentru că 
triburile se luptă cu membrii ei. Pe de altă parte, sudul constituie bas- 
tionul milițiilor şiite. 


Scowcroft: Da, dar toți se bat între ei. 
Brzezinski: Foarte bine, e problema lor. 
Ignatius: Brent, până la urmă Zbig are dreptate, e problema lor. 


Scowcroft: Ceea ce vreau eu să spun este că nu trebuie să ne ne- 
gociem retragerea, ci să le explicăm că ritmul dezangajării noastre 
depinde de iuţeala cu care se liniştesc. Până acum am stabilit nişte 
obiective şi i-am ameninţat că dacă nu le îndeplinesc ne vom retrage. 

Păi nu ei ne-au chemat acolo, de ce n-ar vrea să ne vadă ple- 
caţi? Dar dacă le spunem: „Plecăm în măsura în care reuşiţi să co- 
operați cu toții“ şi ne prezentăm poziția în aşa fel încât să reiasă că 
vrem să-i ajutăm, nu să-i amenințăm, cred că am avea şanse mai 
mari de succes. 


Ignatius: O să încerc să sintetizez aceste recomandări într-un me- 
morandum comun, ScowcroftBrzezinski, pentru noul preşedinte. 
Punctul comun este acela că viitorul lider de la Casa Albă va trebui 
să deschidă discuţii cu irakienii, cu guvernul şi poporul irakian, de- 
spre viitorul Irakului ca stat suveran independent, ceea ce, prin defi- 
niție, înseamnă excluderea unei prezențe americane semnificative. 

N-ar trebui să-i dăscălim pe irakieni ori să-i amenințăm cu re- 
tragerea trupelor noastre. Aşa cum spunea Zbig, stabilirea unui ca- 
lendar pentru dezangajarea rapidă trebuie să preceadă această con- 
versaţie. 

Dialogul ar trebui să fie însoţit de un gest pe care-l propuneați 
amândoi înainte de izbucnirea războiului, anume un demers foarte 
energic vizând atragerea întregii regiuni într-o dezbatere despre vii- 
torul ei şi al Irakului. Aţi fi amândoi mulțumiți de această formulare 
dacă ar fi să ajungă pe biroul preşedintelui? 


Brzezinski: Până la un punct, da, însă Brent şi cu mine avem opinii 
diferite despre posibila soluţionare a acestei probleme irakiene şi 

americane deopotrivă. După părerea mea, irakienii se vor apuca de 
treabă abia după ce vor fi convinşi că o să plecăm de-acolo. Cu cât 
au de suportat mai mult această umbrelă americană detestabilă şi pa- 
ralizantă, cu atât mai mare e probabilitatea ca ei să mențină pe plan 
intern poziţii intransigente care să ducă la continuarea şi chiar agra- 
varea fragmentării statului. 


Ignatius: Campania electorală, în care candidatul democrat cere re- 
tragerea trupelor americane, va întări, chiar şi în rândul irakienilor 
celor mai sensibili, impresia că vom părăsi Irakul în curând. De ce 
nu i-ar face asta să se pregătească pentru un conflict potențial violent 
având drept miză viitorul Irakului? Nu există oare pericolul ca, în loc 
să-i încurajăm la reconciliere şi cooperare, să-i invităm să se pregă- 
tească pentru un război civil, conflagrația de care ne temem cu toții? 


Brzezinski: Până la urmă s-ar putea să se producă un fel de mini-răz- 
boi civil. Putem prezice, cu o marjă de eroare destul de bună, care 
va fi balanţa forțelor: şiiţii şi kurzii se vor alia împotriva sunniţilor, 
iar sunniții vor fi snopiţi în bătaie. Tocmai pentru că ei ştiu asta, e 
foarte probabil ca, după unele ciocniri, să aibă loc o reconciliere in- 
temă, deoarece naționalismul irakian încă mai există. 

Am văzut de curând nişte sondaje în care cetăţenii, într-un 
procent clar majoritar, mai mare în cazul sunniţilor, ceva mai mic în 
cazul şiiților, se identificau ca irakieni şi-şi exprimau dorinţa de a trăi 
într-un stat irakian. 


Ignatius: Asta sună ca soluţia celor 80 de procente pe care au sus- 
tinut-o numeroşi membri ai administrației: „Îi avem pe kurzi de partea 
noastră. Îi avem pe şiiţi. La naiba cu sunniţii.“ Mulţi dintre noi ar 
spune că aceasta este una dintre cauzele marasmului în care ne-am 
împotmolit. De ce ar fi o idee bună acum? 


Brzezinski: Pentru că va sosi momentul când irakienii vor trebui să 
stea pe propriile picioare. În opinia mea, ne facem iluzii dacă ne în- 
chipuim că vom reuşi, într-un fel sau altul, să refacem unitatea Ira- 
kului sub un regim de ocupaţie. 


Ignatius: Brent, tu ce părere ai? 

Scowcroft: Sunt de acord, aş adăuga un singur lucru. Unul dintre in- 
teresele fundamentale ale Americii în toată această afacere este ca 
Irakul să nu se spargă în părțile componente. 


Brzezinski: Ai perfectă dreptate. 


Scowcroft: Aceasta este rețeta pentru producerea unui dezastru în 
regiune şi, din păcate, reprezintă deznodământul cel mai probabil. 
Kurzii vor spune: „Luptaţi-vă între voi, băieți, noi suntem mulțumiți.“ 
Au deja o autonomie extraordinară şi intenționează să meargă pe dru- 
mul lor. Într-adevăr, partea şiită este mai putemică decât cea sunnită, 
însă tabăra sunnită primeşte sume imense de bani de la sunniţii din 
restul lumii. Războiul civil ar putea dura foarte mult. 


Brzezinski: E posibil, dar, să fim serioşi, acesta este scenariul cel 
mai pesimist. Se poate argumenta, la fel de bine, că retragerea noas- 
tră îi vapresa să ajungă la o înţelegere. 


Scoweroft: Da, se poate. 


Brzezinski: Şansele sunt reale. Şi aş spune că, dacă ne gândim la 
costuri, pe care le cunoşti la fel de bine ca mine, întrucât ai fost prin- 
tre primii care au tras semnalul de alarmă în privinţa lor, avem tot 
interesul să punem capăt acestei situații. 


Scowcroft: Corect. Ceea ce vreau eu să spun este că nici unul din- 
tre noi nu ştie care e deznodământul cel mai probabil. Mai mult, din- 
colo de toate acestea avem posibilitatea unui conflict general în Ori- 
entul Mijlociu; atunci, costurile noastre în Irak ar părea infime. 

Asta trebuie să ne preocupe. Şi sunt de acord cu Zbig: nu e 
singura problemă. În regiune avem o sumedenie de probleme care 
pot degenera. Irakul este doar una dintre ele, însă, cum am creat-o 
singuri, trebuie s-o rezolvăm. Nu putem să spunem pur şi simplu „voi, 
irakienii, trebuie să vă asumaţi responsabilităţile““, Trebuie să găsim 
o soluție. 


Brzezinski: Găsesc un singur cusur argumentaţiei tale: nu cred că 
putem rezolva această problemă, deoarece suntem parte a ei. Prin 

urmare, conviugerea irakienilor că avem o dată pentru încetarea pre- 
zenţei noastre acolo va contribui la soluționare, dar, la final, rezol- 
varea trebuie să fie irakiană, nu americană. 


Scoweroft: Acesta este punctul în care opiniile noastre diferă şi tot 
aici se împart părerile şi în cadrul structurii politice. 


Ignatius: Aş dori să revin la scenariul de coşmar, potrivit căruia, în 
timp ce viitorul preşedinte va căuta să reducă prezența americană — 
rapid sau treptat, nu contează — Irakul va deveni teatrul conflagrației 
violente de care ne temem cu toţii, finalul fiind o adevărată baie de 
sânge. 

Acum un an l-am întrebat pe ministrul de externe sirian, Walid 
al-Moallem, ce crede despre propunerile democraţilor referitoare la 
o retragere rapidă. M-a privit în ochi şi mi-a spus: „David, ar fi un 
lucru imoral!“ Afirmația sa mi-a rămas în minte pentru că mi s-a pă- 
rut profund adevărată. Dacă am lăsa ţara aceea să se distrugă într-un 
conflict sângeros am săvârşi o faptă imorală. Aş dori să vă întreb pe 
voi, care v-aţi aflat în miezul puterii, dacă am asista la uciderea a mii 
de irakieni în lupte etnice după ce vom fi intrat în faza de retragere, 
credeţi că ar fi bine să ne retrimitem trupele acolo? Zbig, ce-ai face 
dacă ar trebui să oferi consiliere într-un asemenea moment de criză? 


Brzezinski: In primul rând, asta presupune că pomim de la scena- 
riul cel mai pesimist, dar eu nu cred... 


Ignatius: Știu, dar n-am făcut asta înainte de a declanşa războiul... 
Brzezinski: E adevărat. 

Ignatius: ... şi am greşit grav. 

Brzezinski: Acesta nu este însă neapărat cel mai probabil scenariu. 
Cred că, dacă ar fi necesar, am reuşi să redresăm situația. N-o să ne 
retragem toate trupele dintr-o dată. Chiar şi planurile de dezanga- 


jare rapidă — cu o durată de aproximativ 16 luni — lasă timp pentru 
o evaluare completă a stării de lucruri. 

Ignatius: Dacă 10.000 de oameni sunt omorâţi într-o singură zi, aşa 
cum s-ar putea întâmpla, nu sunt sigur că ai atât de mult timp la dis- 
poziție. 


Brzezinski: Ideea e că am avea posibilitatea de a reacționa, chiar şi 
cu întârziere. 

Procesul ar trebui să implice, încă de la început, discuţii cu toții 
liderii irakieni, nu doar cu aceia din zona verde, ci şi cu al-Hakim, 
al-Sistani şi al-Sadr, care are o forță militară independentă. În cursul 
acestor convorbiri vom analiza evoluţiile ce s-ar putea produce după 
ce ne vom începe retragerea în conformitate cu un calendar ce le va 
fi comunicat liderilor irakieni. 

Avem, aşadar, timp pentru reevaluarea situației. În caz con- 
trar am fi prizonieri în propria capcană şi am rămâne împotmoliţi în 
Irak, deoarece nu cred că va exista vreodată un moment când lu- 
crurile să fie atât de stabile şi irakienii să fie atât de fericiți încât să 
putem pleca rapid cu inima împăcată. 

Este, deci, o chestiune de estimări contingente care vor ge- 
nera recomandări uşor diferite în funcţie de apartenenţa politică a 
viitorului preşedinte. Un şef de stat republican îl va asculta cu mai 
mare atenţie pe Brent; pe mine mă va asculta politicos câteva minute, 
după care se va înfunia şi-mi va spune că mă înşel totalmente. Un 
preşedinte democrat m-ar asculta pe mine ceva mai mult, dar, cred 
eu, îl va trata pe Brent cu mare respect datorită luării sale de poziție 
pe tema invadării Irakului. 


Scowcroft: Tocmai dimpotrivă, aş zice eu. Iar scenariul tău mi se 
pare improbabil, însă nu poate fi exclus. 


Brzezinski: Cel despre preşedinte? 
Scowcroft: Cred că dacă părăsim Irakul situația noastră politică nu 
ne va mai permite niciodată să ne întoarcem acolo pentru a stinge 


un război civil. 


Brzezinski: Dacă ar erupe după plecarea noastră, sigur. Țara n-ar 
tolera aşa ceva. 


50 Zbigniew BRZEZINSKI & Brent SCOWCROFT 


Scowcroft: Într-adevăr, ţara aceasta n-ar accepta-o. 


Ignatius: O problemă care, evident, îi va da bătăi de cap viitorului 
preşedinte este întrebarea dacă Statele Unite pot şi trebuie să între- 
ţină o relaţie strânsă cu Irakul şi să încerce să-l ajute la realizarea 
obiectivelor de stabilitate internă şi securitate regională fără a fi per- 
cepute ca exercitând o ocupaţie militară. 

V-aş întreba dacă lucrul acesta este posibil. Candidaţii demo- 
craţi au spus că ar fi bine să lăsăm pe teren nişte trupe care să instru- 
iască armata irakiană, dacă irakienii ne-o cer, să continue vânătoarea 
de celule teroriste atât timp cât acestea vor rămâne o problemă şi să 
îndeplinească alte misiuni. Această forță reziduală ar aduce alte ches- 
tiuni pe tapet. Va avea nevoie de baze, provizii, o întreagă arhitectură 
logistică. Zbig, ce părere ai despre viitorul relației noastre cu acest 
nou Irak? Cum o imaginezi tu? 


Brzezinski: Este un aspect care trebuie discutat. Analiza ar fi mai 
constructivă în contextul exprimării clare a deciziei Washingtonului 
privind dezangajarea militară. Atunci am putea avea unele aranja- 
mente, în primul rând cu irakienii înşişi, referitoare la prelungirea 
prezenţei americane în anumite zone din Irak. Ar putea fi utilă men- 
ţinerea unor trupe în Kurdistan pentru stabilizarea situaţiei foarte vo- 
latile dintre kurzi, turci şi iranieni. 

Măsura aceasta n-are însă nici o legătură cu aceea pe care o 
are acum în vedere administraţia, comparând-o cu prezența noastră 
în Coreea de Sud, fără să țină seama de faptul că sud-coreenii ne 
priveau ca pe nişte apărători şi trăiau de zeci de ani sub amenința- 
rea Coreii de Nord. Mulţi irakieni sunt de părere că am sosit nein- 
vitați Şi nu vor să ne menţinem pentru o perioadă nedefinită prezenţa 
simbolizată de fortăreața enormă pe care o construim acum la Bag- 
dad şi de bazele întărite din întreaga țară. 

În concluzie, da, este acceptabilă o prezență reziduală de mici 
proporții, negociată cu irakienii şi, poate, sprijinită printr-un acord de 
acces rapid cu kuweitienii, pentru cazunle de urgență. Am putea face 
o înţelegere şi cu Iordania, deşi Amman-ul ar manifesta, probabil, 
reticență. Cu siguranță, ne vom menţine prezenţa în Golf; de altfel, 
tocmai este în curs semnarea unor acorduri cu Emiratele. 

Ignatius: Brent, ce părere ai despre evoluţia rolului nostru? 


Scowcroft: Mie retragerea înspre zonele reziduale îmi sună ca o pre- 
zență permanentă, Şi în nici un caz n-ar trebui să sugerăm asta. Există 
un naționalism irakian care poate şi trebuie să fie stimulat prin pre- 
zentarea armatei irakiene ca simbol al unităţii în care şiiţii şi sunniții 
stau umăr la umăr, la fel ca în timpul lui Saddam. 

Pe plan militar, Statele Unite au de îndeplinit două obiective 
în viitorul apropiat. Primul este controlarea nivelului de violență, sar- 
cină pe care armata irakiană n-o poate realiza acum. Noi îi antrenăm 
pe soldaţii irakieni, care sunt tot mai buni. În al doilea rând, armata 
irakiană depinde în totalitate de noi în ceea ce priveşte sprijinul lo- 
gistic şi operaţional. Dispune de unităţi de luptă, însă noi fumizăm 
tot necesarul: transport, provizii, informaţii secrete — absolut tot. Tre- 
buie să dezvoltăm capacitatea armatei irakiene de a controla aceste 
zone. Nu ştiu cât va dura, însă asta trebuie să facem. La un nivel 
tot mai scăzut? Desigur. 

Mă opun ideii de prezență permanentă, chiar ca bază indepen- 
dentă pentru asigurarea secuntăţii în Orientul Mijlociu şi Irak. Cred 
că este o idee proastă din motivele pe care Zbig le-a expus deja. In 
opinia mea însă, vom putea pleca numai atunci când vom considera 
că Irakul se poate gospodăn singur. 

Ignatius: Atunci când viitorul preşedinte îşi va intra în functie şi va 
reflecta la măsurile de aplicat în Irak, o preocupare de prim rang va 
fi reprezentată de consecinţele pe care le va avea această decizie asu- 
pra Iranului, putere regională în plină ascensiune care a avut cel mai 
mult de câştigat de pe urma invaziei americane din Irak şi a debar- 
cării lui Saddam Hussein. În 2006, când am fost câteva săptămâni în 
Iran pentru realizarea unor reportaje, am auzit de la localnici — atât de 
la susținătorii regimului, cât şi de la cei care-l urăsc pe preşedintele 
Ahmadinejad şi conducerea islamică — mereu aceeaşi poveste: sun- 
tem o țară mare, cu un viitor extraordinar, iar acesta este momentul 
nostru. Noi suntem în urcare, pe când voi v-aţi început declinul. Vrem 
să fim recunoscuți drept o mare naţiune, cum suntem în realitate. 

V-aş întreba, aşadar: cum ar trebui să tratăm Iranul, această 
ţară care declară „a sosit vremea noastră, să vedem ce faceți?“ Brent, 
care este viziunea ta? 

Scowcroft: Atitudinea iranienilor constituie un element extrem de 
important. Trebuie să ne amintim că în demersurile antiteroriste şi 
apoi în cursul campaniilor din Irak şi Afganistan am eliminat duş- 
manii Iranului din ambele părţi, astfel că sentimentul pe care-l nu- 
tresc cei de acolo, „a sosit vremea noastră“, nu este neîntemeiat. 
Iranul e un stat important cu care am avut relaţii foarte oscilante. În 
timpul Şahului, statul iranian constituia pentru noi bastionul stabili- 
tății regionale. După alungarea suveranului şi ocuparea ambasadei 
noastre, noi şi iranienii am ajuns să ne urâm reciproc. Pe scurt, am 
avut şi avem o relaţie cu totul neobişnuită. 

Mi se pare că avem o abordare emoţională. Dacă vom lăsa 
sentimentele la o parte, cred că vom putea trata cu iranienii; înainte 
de toate trebuie să stăm de vorbă cu ei. Am evoluat de la stadiul în 
care nu lăsam pe nimeni altcineva să discute cu ei la etapa actuală 
în care acceptăm cu condiția să purtăm convorbirile noi înşine, dar 
numai pe tema Irakului, nu despre situația generală. 

Realitatea este că Iranul se găseşte într-o regiune periculoasă. 
Este un stat şiit într-o zonă sunnită, un stat persan într-o zonă arabă. 
Trebuie să avem disponibilitatea de a implica Iranul în discuţii stra- 
tegice ducând la un cadru regional care să-i permită să se simtă în 
siguranță fără a avea nevoie să dobândească arme nucleare. 


Ignatius: Zbig, puţini americani au fost la fel de aproape ca tine de 
tumultul revoluţiei iraniene. În perioada aceea erai consilierul pentru 
securitate națională al preşedintelui Carter. Ai trăit sub o presiune ex- 
tremă lunile cumplite ale ocupării ambasadei şi crizei ostaticilor. Care 
sunt premisele tale? Cum vezi tu aceste probleme strategice? 


Brzezinski: Ei bine, punctul meu de plecare ar fi cam acelaşi cu 
punctul de sosire al lui Brent. Nu avem nici un motiv să menţinem 
o politică prin care urmărim izolarea Iranului ori cerem Teheranului 
să facă nişte concesii fundamentale pentru a-l primi la masa discuții- 
lor. Aceasta este o politică perdantă care nu face decât să perpetueze 
greutăţile actuale. 


Ignatius: În concluzie, crezi că administraţia Bush a greşit când le-a 
cerut iranienilor să stopeze îmbogățirea nucleară ca primă condiție 
pentru începerea negocierilor? 

Brzezinski: Sunt două modalități de atacare a acestei chestiuni. Dacă 
vrem să oprească îmbogățirea ca să începem negocierile trebuie să 
le oferim ceva la schimb, deoarece, în conformitate cu dreptul inter- 
național şi Tratatul de Neproliferare, ei au dreptul să efectueze pro- 
cesul de îmbogăţire. Dacă acceptă să renunțe la acest drept, trebuie 
să fim pregătiți să le oferim suspendarea celor mai dureroase dintre 
sancţiunile pe care le-am adoptat împotriva lor. Atunci am avea un 
quid pro quo. 

Cealaltă cale ar fi să declarăm că negociem fără condiţii, ceea 
ce înseamnă că puteți continua îmbogățirea şi discutăm până când fie 
întrerupem negocierile deoarece nu s-a realizat nici un progres, fie 
constatăm evoluţii pozitive. Însă ne aflăm în punctul mort tocmai din 
cauza insistenței noastre de a stabili precondiţii. Ori admitem lipsa 
oricăror precondiţii pentru ambele părți, ori ne punem de acord ca 
suspendarea îmbogăţirii uraniului să fie acompaniată de suspendarea 
sancţiunilor. 

Aş dori să merg mai departe, David, şi să comentez ce spu- 
neai tu despre percepția iraniană asupra propriului rol în regiune. În 
mare parte este vorba de autoamăgire. Iranul nu este nicidecum atât 
de putemic. Este o ţară cu un număr imens de probleme inteme: o ţară 
în care dezvoltarea economică a fost întârziată, o ţară în care tinerii, 
într-o proporție foarte mare, sunt foarte nemulţumiţi de conducerea 
religioasă fanatică, o ţară în care mulți cetăţeni, mai ales femei, îşi 
caută modelele de viitor în Turcia sau Europa, nu în interpretările 
fundamentaliste ale Coranului. 

Prin urmare, este o ţară care s-ar putea confrunta cu tulburări 
serioase în clipa în care iranienii nu vor mai simţi că lumea exteri- 
oară, mai cu seamă America, îi supune unui asediu. Sunt de părere 
că e în interesul nostru să slăbim strânsoarea, pentru că în felul acesta 
nu numai că vom permite un dialog oficial, ci vom şi stimula cererea 
de schimbare politică în interiorul Iranului. 

Nu în ultimul rând, deşi Iranul pare foarte putemic în compa- 
ratie cu ţările din Orientul Mijlociu, are probleme interetnice seri- 
oase. lată un exemplu. Populaţia este, în proporţie de un sfert până 
la o treime, de origine azeră. Azerii au fost asimilați destul de bine în 
sistemul iranian, dar situaţia începe să se schimbe, deoarece acum 
există un vecin azer independent care se pregăteşte să devină foarte 

bogat şi legat de Occident, mulțumită conductei Baku-Ceyhan, are 
contacte bune cu Statele Unite şi Europa şi aplică un program foarte 
inteligent de utilizare a veniturilor din petrol pentru reabilitarea şi mo- 
demizarea națională. 

Azerii din Iran şi din alte părți vor privi spre nord; inevitabil, 
la un moment dat se vor întreba: „N-ar trebui să facem parte din 
Azerbaidjan?“ Aici se adaugă populaţia baluchi din est, unde se ma- 
nifestă anumite tulburări, sau arabii rămaşi pe coastă, în apropierea 
Irakului. Se observă, aşadar, că Iranul va avea de înfruntat multe 
probleme. 

În concluzie, ideea unui Iran dominant, în plină expansiune, 
care îşi va asuma un statut imperial în raport cu Orientul Mijlociu 
este exagerată. Asta nu înseamnă că ar trebui să trecem riscurile cu 
vederea, însă e obligatoriu să ținem cont de faptul că situaţia este 
tot mai complexă şi să nu uităm de rolul relativ pozitiv jucat de Iran 
imediat după 11 septembrie 2001 şi de ajutorul foarte important pe 
care ni l-a acordat la răsturnarea talibanilor. 


Ignatius: Ceea ce creionezi tu constituie cea mai mare tentaţie în 
politica extemă, anume să stai pe o insulă şi să lansezi blesteme ca 
Prospero din Furtuna lui Shakespeare. Care este posibilitatea ca ten- 
siunile etnice din Iran să fie exploatate de Washington... 


Brzezinski: Nu creionez nimic de felul acesta. 
Ignatius: ... prin operaţiuni sub acoperire? 


Brzezinski: Această posibilitate există, într-adevăr, şi nu încape în- 
doială că în Statele Unite — precum şi în Israel — numeroase per- 
soane studiază Iranul şi calculează cum ar putea exploata situaţia 
pentru a transforma statul respectiv într-un teatru al haosului. În opi- 
nia mea, nu avem interesul ca Orientul Mijlociu să fie destabilizat 
în cadrul unui război istoric, secular cu fundamentalismul islamic care 
poate va primi numele de Al Patrulea Război Mondial. Destabiliza- 
rea ca politică poate fi aplicată numai în circumstanţe extreme, fiind 
extrem de periculoasă într-o regiune de care lumea întreagă depinde 
pentru obținerea resurselor energetice. Utilizarea acestei tactici poate 
avea consecinţe de-a dreptul catastrofale. 

Ignatius: Brent, eşti de acord că în Iran se manifestă nişte tensiuni 
etnice pe care le-am putea exploata? Ce părere ai despre asta? 


Scowcroft: Cred că ar fi o greşeală. În Iran ar trebui să încurajăm ten- 
dintele de liberalizare. Dacă faceţi un sondaj în rândul iranienilor 
aflaţi că îşi doresc un regim mai deschis, nu le place cel actual. For- 
țând recurgerea la naționalismul iranian, tehnică în care Ahmadinejad 
e maestru, îi dăm un ajutor nesperat şi stimulăm unificarea țării în 
jurul conducerii. Ar trebui să inițiem discuţii, să favorizăm tendin- 
tele mai liberale şi să sperăm că extremiştii vor evolua. 


Ignatius: Voi expune acum cea mai neagră perspectivă cu privire la 
viitorul Iranului şi al relaţiilor sale cu America: Iranul e un stat re- 
voluţionar care încă nu a depăşit etapa sangvinară a revoluției sale. 
Aşteptăm ca focul să se stingă de la sine, dar asta nu se întâmplă. 
Dimpotrivă, la fel ca Franţa revoluționară şi cea postrevoluționară 
din timpul lui Napoleon, va continua să se extindă până când va fi 
oprit. Napoleon a fost stopat atunci când, depăşindu-şi limitele, a in- 
vadat Rusia. Înfrângerea sa, în 1812, a permis încheierea unor acor- 
duri şi ținerea unor conferințe de pace încununate de Congresul de la 
Viena din 1815, care a stabilizat Europa pentru aproape o sută de ani. 

Iranul nu a fost stopat, ci dimpotrivă. În orice direcţie for- 
țează, pare să aibă succes. În Liban îşi proiectează puterea prin inter- 
mediul Hezbollah-ului. În Palestina, mijlocitorul e Hamas. Se profi- 
lează, într-o măsură tot mai mare, ca puterea dominantă din Irak. 
Acest Iran revoluţionar nu încetează să forțeze, să amenințe. Dacă 
am fi într-o stare de spirit pesimistă ne-am putea gândi că demersu- 
rile expansioniste ale Iranului nu vor putea fi oprite decât atunci când 
vor interveni Statele Unite, războiul fiind inevitabil. 

V-aş ruga să vă gândiţi la această problemă istorică şi să-mi 
spuneți dacă, după părerea voastră, Iranul va continua să se comporte 
ca un stat revoluţionar şi dacă vom fi nevoiți să folosim forța militară 
pentru a-l îndigui. Zbig? Tu eşti un cercetător aplicat al istoriei. 


Brzezinski: În timp ce te ascultam, David, nu puteam să nu mă 
întreb: despre ce vorbim aici, despre Franţa sau despre Iran? Asta de- 
oarece nu cred că poți avea dreptate în privința ambelor în acelaşi 

timp. Analiza Franţei era precisă din punct de vedere istoric, însă nu 
văd analogiile cu Iranul. Se poate afirma oare că acțiunile Iranului 
sunt similare cu expansiunea lui Napoleon în Spania şi Portugalia, 
cucerirea Italiei, fărâmițarea Prusiei şi Austriei şi, în final, marşul spre 
Moscova? În nici un caz. Unde este Iranul la fel de insistent şi efi- 
cace? În Gaza, cu Hezbollah-ul? Hai să ne uităm mai atent. Cum a pă- 
truns Iranul în Gaza? În parte, din cauza condiţiilor de acolo. Hamas-ul 
nu €... 


Ignatius: Da, însă Libanul nu are nici acum un preşedinte... 


Brzezinski: Stai aşa, ajungem acuşi la Liban. Hamas-ul este spri- 
jinit şi finanţat de iranieni, dar s-a dezvoltat din cauza situaţiei din 
Gaza, nu ca urmare a unei expansiuni de tip napoleonian. Cât despre 
Hezbollah, vă puteţi imagina că ar exista dacă nu s-ar fi produs in- 
vazia siriană? 

Libanezii n-au făcut nimic în momentul invaziei, cu excepția 
şiitilor, care s-au organizat în Hezbollah şi au inițiat o mişcare de re- 
zistență. Şi cine a avut de câştigat de pe urma ultimului război? Con- 
flictul a început când Hezbollah-ul a lansat salve de rachete asupra 
israelienilor, iar aceştia au ripostat cu bombardarea masivă a civili- 
lor libanezi, întărind astfel organizaţia şiită. 

Asta nu e cucerire iraniană. Aşadar, analogia cu Franţa revo- 
luţionară sau napoleoniană nu se justifică. Iranul şi-a sporit influența 
datorită războiului din Irak, însă e o ţară foarte vulnerabilă, foarte 
slabă pe plan intem, cu o populaţie tot mai nemulțumită pe care nu- 
mai noi o mai unim prin amenințări şi, uneori, declarații aproape ira- 
tionale. Săptămâna trecută, preşedintele a afirmat explicit: „Iranul a 
spus că îşi doreşte arma nucleară pentru a ucide oameni.“ Nu există 
nicăieri vreo dovadă că iranienii ar fi zis aşa ceva, dar declaraţiile 
de felul acesta stimulează coeziunea populaţiei iraniene şi cresc Te- 
heranul în ochii vecinilor din ce în ce mai antiamericani. 

Elita mollahilor iranieni pierde contactul cu realitatea. Nu se 
poate descurca în contextul crizei economice sau al tendinței cres- 
cânde a tinerilor de a-şi căuta modele în Occident, prin urmare, nu 
văd nici o analogie. 


Ignatius: Brent, sunt eu nebun dacă mă gândesc că avem de-a face 
cu un stat revoluţionar care ne vrea răul? 

Scowcroft: N-aş merge chiar până la Revoluţia Franceză. Există 
câteva asemănări ideologice, e adevărat. 


Brzezinski: Dar nu cu Revoluţia Franceză. 


Scowcroft: Da, pe atunci se încerca răspândirea democraţiei în res- 
tul Europei. 


Brzezinski: Tocmai, nu era vorba de un fanatism intolerant. 


Scowcroft: Cred, înainte de toate, că acesta este unul dintre motivele 
pentru care procesul de pace din Palestina are o asemenea importanță. 
Dacă procesul de pace va da rezultate, Hezbollah-ul şi Hamas-ul îşi 
vor pierde colții. 

Arabii se tem atât de mult de această organizaţie şiită susţi- 
nută de Iran — Hezbollah — pentru că îşi închipuie că ne-am hotărât 
să-i abandonăm. Sunniţii s-au temut dintotdeauna de o ascensiune 
a şiiților, însă, în majoritatea ţărilor, aceştia din urmă sunt minori- 
tari. Cred că, după cum spune şi Zbig, Iranul nu are nici capacitatea, 
nici forța de convingere pentru a conduce o mişcare generală. Dacă 
însă regiunea va fi cuprinsă de haos, lucru foarte posibil, este evident 
că iranienii vor profita. Un acord israeliano-palestinian ar modifica 
psihologia regiunii şi ar împinge Iranul iarăşi în defensivă. 


Brzezinski: Vreau să adaug o observaţie care subliniază deosebirea 
dintre Iran şi Franţa. Franţa napoleoniană era o mare putere militară 
care a învins toate armatele imperiale într-un interval de un deceniu 
şi jumătate. Probabil că putem pulveriza trupele iraniene fără să pier- 
dem vreun om; le putem distruge arsenalul nuclear, industria, putem 
ucide mii de locuitori. Ei nu ne pot face mare lucru în Irak pe plan 
militar, însă ar putea exploata haosul din regiune, cu consecinţe dra- 
matice pentru noi. 


Ignatius: Ar putea să provoace daune enorme... 


Brzezinski: Indirect. 

Ignatius: În Arabia Saudită, în Kuweit, în Emiratele Arabe Unite. 
Brzezinski: Corect, în toată regiunea. 
Scowcroft: Prin subversiune. 


Brzezinski: Exact. Intr-un anumit sens, tocmai slăbiciunea lor re- 
prezintă o forță. 


Ignatius: Bine, bine, văd că nu acceptaţi analogia mea cu Franța 
revoluționară. Îmi pare foarte rău. 


Brzezinski: Încearcă să găseşti alta. 


Ignatius: Ce părere aveţi de o analogie cu China revoluţionară în 
faza târzie a maoismului? Se poate argumenta că fanatismul Bandei 
celor Patru — soţia lui Mao, Gărzile Roşii — s-a imprimat în conşti- 
inţa unei generaţii întregi şi a făcut posibilă ascensiunea lui Deng 
Xiaoping şi a conducerii extrem de pragmatice care i-a succedat. 
Unii, uitându-se la Iranul de astăzi, afirmă că, paradoxal, tocmai ne- 
bunia acestui Ahmadinejad va declanşa mişcarea pe care ne-o do- 
rim atât. 


Brzezinski: Da, aici s-ar găsi un sâmbure de adevăr, însă cu o de- 
osebire importantă. Comparaţia se justifică prin aceea că Revoluţia 
Culturală şi Marele Salt Înainte au provocat suferinţe atât de mari, 
încât iniţiativele lui Deng Xiaoping au fost primite cu entuziasm. 
În Iran, lucrurile stau altfel. Cred că iranienii se pregătesc pentru o 
asemenea schimbare, dar un factor important îl constituie şi răspân- 
direa Internetului, precum şi faptul că populaţia este educată şi are 
numeroase legături cu lumea exterioară, mai ales cu Turcia. În acest 
sens, se manifestă o anumită propensiune pentru apariţia unui regim 
post-mollahi, însă trebuie să ne abținem de la a-l submina prin ame- 
nințări repetate; aşa nu facem decât să-i sprijinim pe mollahi creând 
o legătură între fanatism şi naționalism. 


Scowcroft: Eu am o opinie neortodoxă: regimul iranian nu este revo- 
luţionar, revoluția din această ţară constă tocmai în dorinţa de des- 
chidere a populaţiei. Conservatorii, mollahii, vor să menţină lucrunle 

neschimbate. Ahmadinejad e un oficial de mâna a treia. Revoluţia 
are ca ţel deschiderea şi, din păcate, noi, cu politicile noastre, le-am 
dat o mână de ajutor conservatorilor. 


Brzezinski: Iar regimul nu este chiar atât de despotic. Dacă discu- 
tăm despre democraţie, aş prefera categoric să trăiesc în Iran decât 
în Rusia. 


Ignatius: Eu aş prefera să fiu jurnalist în Iran, măcar nu m-aş teme 
tot timpul să nu fiu ucis. 

Aşadar, viitorul consilier pentru securitate naţională, ocupând 
fotoliul în care ați stat amândoi în trecut, vă sună în februarie 2009 — 
să-i lăsăm totuşi vreo două săptămâni de acomodare — şi vă spune: 
„Brent, Zbig, plec într-o misiune secretă la Teheran. Decolez chiar 
în seara asta, într-un Gulfstream fără însemne oficiale. Mâine o să 
aterizez la Teheran şi o să am un dialog secret cu oficialii de acolo 
în speranţa de a detecta posibilitatea unei deschideri a relațiilor. Ce 
sfat mi-ai da?“ 

Ce i-aţi spune? Aţi răspunde „e o idee nebunească, să nu faci 
aşa ceva“? Sau, dacă socotiți că e un plan rezonabil, ce probleme ar 
trebui să intre pe ordinea de zi? Zbig? 


Brzezinski: Primul lucru pe care i l-aş spune ar fi: „Du-te, dar nu în 
secret. Ideea asta e de-a dreptul prostească.“ Faci deplasarea fără să 
ştie nimeni doar atunci când eşti convins dinainte că interesul comun 
este asigurat. Brent s-a dus în secret în China, dar ştia de la început 
că oficialii chinezi aveau interesul să poarte acel dialog. Nu avem ha- 
bar ce se va întâmpla dacă, pe nepusă masă, facem o expediţie pe 
furiş la Teheran. Iranienii acceptă să ne primească, dar la un moment 
dat vor alege cum să exploateze acest fapt, mai ales dacă discuţiile 
nu sunt foarte productive. Prin urmare, trebuie mers în câmp des- 
chis. Nu e nimic rău în purtarea unor convorbin. 


Ignatius: Da, dar s-ar putea ca ei să nu vrea să ne primească în vă- 
zul lumii. 


Brzezinski: Atunci nu mergem. Dacă nu vor să stea de vorbă, n-are 
nici un sens să ne ducem acolo. 

Ignatius: Poate ar dori să discute, dar în secret. 


Brzezinski: Atunci trebuie să apelăm la intermediari şi să ne întâl- 
nim în altă parte, nu la Teheran, pentru a stabili dacă sunt realmente 
gata să poarte un dialog. Un lucru pe care l-am învăţat despre ira- 
nieni e faptul că sunt nişte negociatori foarte pricepuţi şi, în acelaşi 
timp, adevăraţi maeştri ai prefăcătoriei. Cu ei, în fiecare clipă trebuie 
să-ți fie foarte clar cum stai. 

Prin urmare, unui succesor ipotetic i-aş spune: Dacă o să ai 
discuţii la nivel înalt, dacă o să stai de vorbă cu nişte lideri iranieni 
ce-l reprezintă pe preşedinte, trebuie să fii sigur că sunt pregătiți să 
dialogheze. După aceea, acționează fățiş. Nimeni nu aşteaptă minuni 
de la o simplă conversaţie, dar cred că ar fi un început foarte bun. 

Abia atunci vor putea fi abordate chestiunile despre care vor- 
beam Brent şi cu mine. Cum negociem serios cu privire la problema 
nucleară? Ce e de făcut cu securitatea regională, mai cu seamă în 
Irak? Ce pot face iranienii ca să ne ajute în Afganistan, unde odini- 
oară ne-au fost extrem de utili? 


Ignatius: Brent, ce sfat i-ai da acestui succesor ipotetic ce arde de 
nerăbdare să se suie în avion? 


Scowcroft: N-am o părere prea bună despre negocierile secrete. Ori- 
cum, n-aş purta discuţiile la Teheran, ci într-o zonă neutră, şi aş fi 
sensibil la situaţia intemă din Iran, unde convorbirile cu oficiali ame- 
ricani ar putea fi considerate o trădare. Prima întrebare pe care i-aş 
pune-o ar fi cu cine va sta de vorbă, deoarece Iranul are o structură 
politică foarte confiuză,; e foarte greu să afli cu cine discuţi şi ce re- 
prezintă persoana respectivă. 


Brzezinski: Mai precis, n-ar avea nici un sens ca omul nostru să dia- 
logheze cu Ahmadinejad. Trebuie să întâlnească un oficial de rang 
mai înalt. 


Ignatius: Cineva mai apropiat de Liderul Suprem. 


Scowcroft: Exact. 

Brzezinski: Intocmai. 


Ignatius: Iar ordinea de zi a discuţiilor ar fi, în opinia ta, asemănă- 
toare cu aceea propusă de Zbig? 


Scowcroft: Da. În timpul administrației lui Bush senior, primeam din 
Iran tot felul de semnale în vederea începerii negocierilor. La un mo- 
ment dat am spus: „În regulă, o să ne întâlnim cu mare discreție.“ 
S-a organizat o întrevedere, în Elveţia parcă, dar ei au dat înapoi. 
Presupun că au procedat aşa deoarece nu puteau face față presiunilor 
interne pe care le-ar fi generat discuţia cu americanii. 


Ignatius: Ştiai cine urma să fie interlocutorul? 


Scowcroft: Nu. Asta se întâmpla înainte de Ahmadinejad, înainte 
şi de Khatami. 


Brzezinski: Ăsta e genul de lucru pe care trebuie să-l ştii dinainte. 
Acesta este motivul pentru care vestita misiune din timpul lui Reagan 
a fost atât de contraproductivă: nu era deloc limpede cu cine se stă- 
tea de vorbă. 


Scowcroft: M-am întâlnit cu fostul ambasador iranian. Am luat îm- 
preună micul dejun, am sporovăit şi am aflat o sumedenie de chestii 
interesante. L-am întrebat: „Pentru cine lucrezi? Ştiu cine ţi-e şeful 
direct, dar pentru cine lucrezi?“ La care el a venit cu o poveste în- 
tortocheată despre consiliul lor de securitate naţională, despre faptul 
că toți au puteri egale şi aşa mai departe. Este o problemă dificilă în 
orice contacte cu Iranul. 


Brzezinski: Trebuie să înțelegem ţara cu care avem de-a face, iar 
condiţia aceasta este cu atât mai importantă în cazul Iranului. Am 
menţionat mândria sa istorică şi alte aspecte, dar mai sunt şi alte 
elemente. Dacă vă uitaţi la anuarul statistic şi comparaţi Iranul cu 
Turcia, veţi găsi asemănări remarcabile în ceea ce priveşte nivelul 
de educaţie sau accesul femeilor la sistemul de învățământ. Noi ne 
imaginăm că femeile sunt total oprimate în Iran, însă realitatea este 
cu totul alta. 

Scowcroft: Aşa e. 


Brzezinski: În prezent, o femeie ocupă postul de vicepreşedinte al 
Iranului. Nu ştiu dacă mai mult de unu la sută dintre americani ştiu 
asta. Iranienele sunt avocate, doctoriţe, membre ale Parlamentului. 
Sistemul politic iranian, deşi nu este democratic, e, totuşi, conside- 
rabil mai democratic decât cel din Rusia, de pildă. Alegerile sunt 
realmente disputate. 

Aşteptănile iranienilor sunt legate, într-o măsură tot mai mare, 
de ceea ce văd ei în Turcia şi Europa; în plus, tot mai mulți întreprind 
călătorii turistice, mai ales în Turcia, dar şi mai departe. Aşadar, avem 
de-a face cu o ţară care, dacă vom manevra inteligent, va putea ajunge 
să semene cu Turcia. Aceasta ar fi o contribuţie la stabilitatea în re- 
giune. Avem tot interesul ca țările musulmane să aibă succes, să se 
modemizeze, să-şi păstreze caracteristicile culturale musulmane, dar 
să-şi definească angajamentul islamic altfel decât predică mollahii 
din Iran sau omologii lor din alte părți. 


Ignatius: Unii observatori afirmă, de altfel, că acest Iran mare, cu 
un nivel de educaţie ridicat, în plin avânt de modemizare ar fi ali- 
atul nostru natural dacă şi-ar modera comportamentul în anumite 
direcții. 


Brzezinski: Şi aliatul Israelului. Nu uitaţi că Israelul şi Iranul au avut, 
decenii în şir, o relaţie foarte profundă, după care s-au despărțit. 


Scowcroft: De fapt, în timpul războiului dintre Iran şi Irak am avut 
mari probleme cu israelienii, deoarece le trimiteau echipamente mili- 
tare iranienilor. 


Brzezinski: Fără permisiunea noastră. 


Scowcroft: Este vorba de piese de schimb pentru avioane trimise 
fără acceptul nostru, într-adevăr. 


Brzezinski: Privind mai departe în viitor, trebuie să recunoaştem că, 
în unele privinţe, Israelul şi Iranul sunt aliaţi fireşti. Intr-o regiune în 

care vecinul îmi este, în general, duşman, vecinul vecinului meu mi-e 
prieten. Aşa au stat lucrurile până la debarcarea Şahului şi, chiar şi 
în prezent, la Teheran există o comunitate evreiască importantă care 
funcționează în condiții normale. Unele funcţii înalte sunt ocupate de 
evrei iranieni înstăriți. Cu excepția lui Ahmadinejad în ultima peri- 
oadă, Iranul nu a fost dominat de antisemitismul fanatic pe care-l în- 
tâlnim în multe țări arabe. 


Ignatius: Când stau de vorbă cu oficiali iranieni, ceea ce pot face 
cu uşurinţă din postura de jumalist, receptez o atracţie pentru exact 
acel tip de dialog descris de voi, bazat pe efortul de a găsi interese 
comune celor două țări. Cel mai evident exemplu este Irakul. Nu ne 
dăm noi seama, dar în Iran există o facțiune care şi-ar dori foarte 
mult acest gen de discuţii. Înţeleg că amândoi le-aţi spune repre- 
zentanților noii administrații că trebuie făcute demersuri în această 
direcție. 


Scowcroft: Aceasta ar fi abordarea strategică întru totul corectă a 
problemei iraniene. Rămâne chestiunea spinoasă a programului lor 
nuclear. E importantă, deoarece ne putem aştepta la o explozie a pro- 
liferării pe plan mondial dacă nu vom îndigui tentativa iranienilor de 
a-şi fabrica arme nucleare. Eu aş include-o în abordarea strategică 
în loc să o prezint drept precondiţie pentru purtarea dialogului. 


Ignatius: N-ai face din stoparea programului nuclear o precondiție 
pentru convorbirile strategice. 


Brzezinski: Asta face parte dintr-o discuţie mai largă. 


Ignatius: Aşadar, preşedintele care-şi începe mandatul în ianuarie 
vă spune: „Vreau să trimit în Iran nişte emisari care să ducă mesa- 
jul noii administrații şi să arate că suntem uniţi, că politica noastră 
transcende deosebirile ideologice dintre partide. Nu mi-e însă foarte 
clar cum să-mi formulez declaraţia.“ Brent, tu şi cu Zbig trebuie să 
redactaţi mesajul pe care-l veţi duce la Teheran. Cum ar suna? 


Scowcroft: Sunt multe chestiuni de rezolvat în prealabil, cum ar fi 
identitatea interlocutorului. Aş spune însă două lucruri. În primul 

rând, suntem conştienţi că trăiţi într-o regiune periculoasă şi suntem 
pata să discutăm pe marginea unui cadru de securitate regională în 
care să vă simțiți în siguranţă şi să vă puteţi promova interesele le- 
gitime. În al doilea rând, indiferent dacă vreți sau nu să obţineţi arme 
nucleare, v-aţi înscris pe o traiectorie care destabilizează psihologic 
întreaga regiune. E un demers periculos care va provoca o contrare- 
acţie. Haideţi să lucrăm la acest cadru de securitate. Nu aveţi nevoie 
de arme nucleare. 


Ignatius: Zbig, tu ce-ai avea de adăugat? 


Brzezinski: Cred că e o formulare bună, aş mai adăuga doar un ele- 
ment. Întrucât spuneţi că nu vreţi arme nucleare şi nu încercaţi să le 
dobândiţi, ajutaţi-ne să vă credem. 


Scowcroft: Corect. 


Brzezinski: Şi nu putem face asta decât stând de vorbă şi elaborând 
un mecanism prin care voi să obţineţi ceea ce spuneţi că vreţi, anume 
un program nuclear paşnic, iar noi să obţinem ceea ce ne trebuie, 
anume un sentiment de securitate că lucrurile nu vor avansa în di- 
recția militară. 


Ignatius: Să discutăm puţin despre problema nucleară iraniană. 
Statele Unite şi aliaţii lor au făcut demersuri colective susţinute — in- 
cluzând trei rezoluții ale Consiliului de Securitate al ONU — ca să 
condamne Iranul pentru continuarea îmbogățirii uraniului în pofida 
prevederilor Tratatului de Neproliferare. Nici unul nu a funcţionat. 
Iranienii continuă să-şi dezvolte programul. 

După părerea mea, aliații noştri percep aici o amenințare 
gravă. Aş vrea să vă întreb cum ar trebui Statele Unite să abordeze 
această problemă extrem de dificilă. Brent, care este paradigma 
corectă? 


Scowcroft: Unul dintre motivele pentru care acțiunile noastre n-au 
dat rezultate este lipsa solidarității între Cei Şase Mari, respectiv cei 
cinci membri permanenți ai Consiliului de Securitate plus Germania. 
Nu cred că vreunul dintre ei vrea ca Iranul să-şi continue programul 

de îmbogăţire a uraniului, dar, pentru că Statele Unite joacă rolul po- 
liţistului rău, toți ceilalți cred că pot fi polițistul bun. Ruşii şi chinezii 
se gândesc: „Nu vrem ca Teheranul să aibă arme nucleare, dar ame- 
ricanii se vor ocupa de asta. Între timp, putem să ne dăm bine pe lângă 
iranieni, să facem comerț şi să cumpărăm petrol de la ei.“ Cred că 
trebuie să dăm dovadă de mai multă pricepere şi să împărțim po- 
vara pe umerii tuturor. Până acum, ruşii au fost foarte atenţi, nu au 
depăşit limita. Aprovizionează centrala nucleară de la Bushehr cu 
uraniu, dar e vorba de un combustibil închiriat, pe care-l vor recu- 
pera după ce parcurge reacţiile de fisiune. Aşadar, sunt foarte grijulii. 

Trebuie însă ca iranienilor să le opunem un front intemațio- 
nal solid, fără fisuri. Deşi Tratatul de Neproliferare nu-i împiedică 
să îmbogăţească uraniul atât timp cât respectă regulile Agenţiei In- 
temaţionale pentru Energia Atomică, gestul acesta nu este accep- 
tabil, nici în cazul Iranului, nici în cazul altcuiva. Cred, totuşi, că 
modalitatea optimă ar fi, în cadrul ONU, un proces de furnizare a 
uraniului îmbogăţit pentru centralele nucleare. Iranul nu va rezista 
unui front realmente unit, nu ca acela de până acum. 


Ignatius: A fost atât de unit cât s-a putut. Am avut trei rezoluții ale 
Consiliului de Securitate cu susţinerea celor cinci membri permanenți. 
Zbig, avem şi o altă cale? Cu aceea de până acum am obținut unita- 
tea aliaților, şi totuşi n-a funcționat. Există o modalitate altemativă? 


Brzezinski: Există, deja am prezentat-o. Statele Unite nu pot fi ca 
un spectator care îi îndeamnă pe ceilalți, dar refuză să se implice în 
joc. Până acum le-am spus iranienilor: „Vom negocia cu voi dacă veți 
face unele concesii fundamentale; de-abia atunci ne vom aşeza la 
masa discuţiilor.“ Va trebui să fim disponibili pentru negocieri seri- 
oase, fie fără condiţii, fie într-un cadru reciproc acceptat. 

Am făcut o treabă destul de bună în negocierile extrem de 
complicate cu nord-coreenii. Amintiţi-vă însă de poziția celor de la 
Phenian, care declarau: „Vrem arme nucleare. Căutăm să obținem 
arme nucleare. Avem arme nucleare.“ Poziţia Teheranului este fun- 
damenta! diferită: „Nu căutăm să obținem arme nucleare. Nu vrem 
arme nucleare. Iar religia ne interzice să avem arme nucleare.“ 

Poate că mint, dar atitudinea lor ne convine mai mult decât cea 
a nord-coreenilor, căci ne permite să le spunem: „Aflăm cu bucurie 

că nu fabricaţi arme nucleare, că nu vă doriți arme nucleare şi că re- 
ligia vă interzice posesia de arme nucleare, dar avem o mică bănu- 
ială că s-ar putea să minţii. Prin urmare, hai să ne aşezăm şi să ve- 
dem cum ne puteți convinge că sunteţi sinceri. Haideţi să elaborăm 
un cadru care să vă respecte dreptul la un program nuclear cuprin- 
zător şi dreptul de a îmbogăţi uraniul, dar să ne ofere garanții că nu 
veți deturna procesul spre fabricarea armelor nucleare, deoarece ne 
aducem aminte că acum câţiva ani am avut indicii clare că lucraţi la 
un program secret de înarmare, astfel că avem motive de suspiciune. 
Nu vrem să vă jignim, dar trebuie să discutăm serios.“ Prezentarea 
mea e caricaturală, dar aceasta trebuie să fie abordarea. 

Un ultim punct: nu cred că poziția noastră de negociere este 
favorizată de amenințările cu utilizarea forței. În primul rând, cred că 
folosirea forței ar genera consecinţe dezastruoase care ne-ar multi- 
plica exponențial problemele în regiune. În al doilea rând, o atitudine 
amenințătoare din partea noastră facilitează sarcina regimului de a mo- 
biliza naționalismul iranian şi a crea un front unit împotriva noastră. 


Ignatius: Brent? 


Scowcroft: Nu e doar o problemă iraniană, e o problemă nucleară. 
Să presupunem că iranienii ne conving că au intenții paşnice. Dacă li 
se va permite să îmbogăţească uraniul, am o bănuială că Egiptul, 
Arabia Saudită şi Turcia vor dori să facă acelaşi lucru şi în curând 
vom avea un val de programe de îmbogăţire; dintre acestea, unele nu 
vor dori să producă arme nucleare, ci să se apropie la un singur pas 
de stadiul ultim, pentru orice eventualitate. Scena mondială nu ar 
arăta deloc mai bine în cazul acesta. Trebuie, aşadar, să privim Iranul 
ca pe un punct de echilibru fragil care poate determina bascularea de- 
cisivă a situaţiei. Orice element care permite Iranului să îmbogăţească 
uraniul constituie o primejdie de moarte pentru o lume în care func- 
ționează încă neproliferarea. 


Ignatius: Orice element care le permite să îmbogăţească uraniul, 
chiar şi sub umbrela tratatului de neproliferare? 


Scowcroft: Păi ar putea să le permită inspectorilor să ancheteze. Ira- 
nienii nu şi-au definitivat încă programul de îmbogăţire; o dată ce 
vor reuşi, îi vor putea da afară pe inspectori dacă vor dori. 


America şi lumea 67 


Brzezinski: Nu e vorba numai de prezenţa inspectorilor. Cred că se 
poate institui un program internațional în cadrul căruia instalația de 
îmbogăţire să funcționeze între anumiţi parametri corelaţi cu aceia ai 
programului nuclear naţional. 

Dacă însă vom începe cu o interdicţie de genul „sub nici o 
formă nu puteţi îmbogăţi uraniul“, vom genera din partea iranieni- 
lor următoarea reacţie: nu avem nimic de negociat, deoarece vreţi să 
ne refuzaţi un drept. 


Scowcroft: De asta spun eu că nu e doar o problemă iraniană. 
Brzezinski: Nu, e una intemaţională. 


Scowcroft: Ceea ce trebuie să facem este să proclamăm: „Noi, pu- 
terile nucleare, încurajăm folosirea energiei nucleare. Vrem să oferim 
sprijin pentru centralele nucleare şi, în acest sens, suntem gata să fur- 
nizăm uraniu îmbogățit la un preț inferior costului cu care l-ați pro- 
duce pe plan intem. În plus, îl vom recupera după ardere. Vom delega 
controlul acestui proces Agenţiei Internaționale pentru Energia Ato- 
mică, astfel că Statele Unite nu vor putea, dacă vor fi nemulțumite de 
comportamentul vostru, să stopeze aprovizionarea.“ 


Brzezinski: Şi lucrul acesta va trebui să le fie aplicabil tuturor celor- 
lalte țări. 


Scowcroft: Tuturor țărilor. De asta spun că programului iranian tre- 
buie să i se permită continuarea, dar în contextul unui regim intema- 
tional care să încurajeze energia nucleară eliminând pericolele gene- 
rate de procesul de îmbogăţire a uraniului. 


Ignatius: Ruşii... 


Brzezinski: ... Şi trebuie să transmitem clar mesajul că aceasta este 
o problemă comună pe care vrem s-o rezolvăm în comun cu irani- 
enii, nu o soluţie pe care vrem să le-o impunem cu forța, pentru că 
aşa nu va merge. 

Scowcroft: Ai perfectă dreptate. 


Ignatius: Să presupunem că toate aceste idei bune se duc pe apa 
Sâmbetei, iar iranienii ne confirmă temerile cele mai negre: trec la 
niveluri superioare de îmbogăţire şi reiau efortul de înarmare care, 
conform CIA, a fost oprit în 2003. Şi să presupunem că testează o 
armă nucleară, aşa cum a făcut Coreea de Nord. 

Întrebarea care ne macină până la urmă pe toţi este limpede: 
oare Statele Unite pot coabita cu un Iran înarmat nuclear? Este 
aceasta o situaţie tolerabilă? Am sperat că alte țări nu vor obține 
bomba nucleară, mă refer mai ales la Pakistan şi Coreea de Nord; 
au obținut-o şi ne-am adaptat la această situaţie. De ce ar fi Iranul 
altfel? Ar trebui oare să-l plasăm într-o categorie diferită, conside- 
rând că înarmarea sa nucleară este intolerabilă? 


Brzezinski: În primul rând, am coabitat cu o Coree de Nord care 
pretindea că are capacitatea de a produce arme nucleare şi, în ca- 
drul programului ei, a testat o cvasi-armă. N-am bombardat această 
țară şi am putut continua negocierile care, la un moment dat, vor 
soluţiona problema. 

Avem ceva de învăţat de aici. Dacă Iranul şi-ar construi o 
armă nucleară, ar trebui să decidem pe baza unei evaluări mai largi 
referitoare la natura regimului, coeziunea sa internă, stabilitatea, re- 
lativa sa raționalitate. Oare, ținând cont de cele şase milenii de isto- 
rie iraniană, regimul acesta ar fi în stare să renunțe la puterea naţio- 
nală cedând o armă letală unei grupări teroriste? Şi ar face asta într-un 
stadiu incipient al programului său de înarmare, când e pe deplin vul- 
nerabil la un contraatac? 

Dar de ce trebuie să judec pe baza unor calcule raţionale? Nu 
se poate exclude în totalitate utilizarea forței, însă forța trebuie să 
fie, în general, ultima soluţie în faţa unor amenințări previzibile şi nu 
ipotetice. Între timp, aş evita otrăvirea procesului de negociere prin 
ameninţări repetitive care-i încurajează pe ceilalți fie să-şi semnaleze 
disponibilitatea de a folosi forţa, fie să-şi maximizeze presiunile po- 
litice asupra noastră astfel încât să efectuăm o intervenţie militară. 


Ignatius: Ca să tranşăm o dată pentru totdeauna: Brent, putem ac- 
cepta apariția unei bombe iraniene sau trebuie să pomim la război 
ca să împiedicăm acest lucru? 

Scowcroft: Consecințele apariţiei unei bombe iraniene au mai pu- 
țină legătură cu utilizarea pe care o va da Iranul armei decât cu pro- 
liferarea nucleară explozivă ce va rezulta. Fenomenul este inevitabil, 
mai ales ţinând seama de atmosfera din regiune. Dotarea Iranului cu 
bomba nucleară nu va fi acceptată de turci, saudiţi, egipteni, poate 
nici de cei din Emiratele Arabe Unite. 

Comparatia cu situaţia Coreii de Nord e greşită, deoarece Co- 
reea de Nord e unică, nu are seamăn printre țările cu care se înve- 
cinează. Cazul Iranului e foarte diferit, însă dacă vrem să-l împiedi- 
căm făcând uz de forță trebuie să avem în vedere consecinţele. În 
regiune se manifestă deja suspiciuni profunde față de Statele Unite, 
care sunt privite drept antimusulmane. Un atac la adresa Iranului, 
chiar limitat doar la instalaţiile nucleare, ar avea efecte geopolitice 
colosale în regiune şi ne-ar complica îngrozitor problemele de acolo. 


Brzezinski: Un atac împotriva Iranului ar crea o situație în care Sta- 
tele Unite ar fi implicate într-un război extins în Irak, Iran, Afganis- 
tan şi, într-o măsură tot mai mare, în Pakistan, conflict care, aproape 
cu certitudine, se va întinde şi în Golful Persic. Consecințele acestui 
fapt pentru poziția noastră globală, capacitatea noastră de a ne folosi 
puterea, economia mondială, sentimentele populare, lumea islamică 
şi atitudinea restului lumii față de noi ar fi atât de dezastruoase, încât 
acest atac trebuie avut în vedere numai în împrejurări realmente ex- 
treme. 


Scowcroft: În opinia mea, situaţia necesită o diplomaţie sofisticată, 
subtilă, grijulie, care să ia în calcul toate elementele acestui context 
foarte complicat. Cred că avem şanse de reuşită, dar nu putem să stăm 
deoparte şi să spunem că alţii trebuie să dea, iar noi nu avem decât să 
primim. Trebuie să fim gata să ne punem interesele pe masa nego- 
cierilor pentru a găsi soluţia de care avem o nevoie disperată. 


Brzezinski: Şi pentru obținerea căreia mai avem ceva timp. 


19 martie 2008 


Capitolul 3 


Două probleme nerezolvate 


David Igatius: Să ne oprim la o problemă perenă, aparent insolubilă, 
care macină Orientul Mijlociu de câteva decenii, anume disputa din- 
tre arabi şi israelieni în chestiunea palestiniană. Acum s-ar putea să 
ne aflăm în stadiile finale ale unui proces de pace făcând parte dintr-un 
lung şir,.procesul de la Annapolis, care se află în prezent la ananghie. 
Amândoi aveţi o experiență enormă în acest domeniu. Zbig, 
tu l-ai ajutat pe preşedintele Carter să realizeze prima mare breșă, 
acordul de la Camp David care a deschis calea unui tratat de pace 
între Israel şi Egipt. Brent, ai jucat un rol de prim rang în procesul 
de pace de la Madrid care a culminat cu tratatul de pace dintre Israel 
şi Iordania. Prin urmare, nu numai că ați fost implicaţi în această pro- 
biemă, dar aţi şi repurtat succese importante. V-aş ruga să faceți un 
pas înapoi şi să priviţi la felul cum au evoluat lucrurile de când aţi pă- 
răsit Casa Albă, încercând să descrieți lupta dusă pentru rezolvarea 
acestei chestiuni încuietoare. Ce părere ai, Zbig, despre modul în care 
secretarul de Stat Rice a tratat misiunea de pace de la Annapolis? 


Zbigniew Brzezinski: Am sentimentul tot mai putemic că problema 
dintre israelieni şi palestinieni este prea profundă, prea mare, prea în- 
cărcată de patimă, prea adânc înrădăcinată ca ei s-o poată rezolva 
singuri. 

Sunt foarte pesimist față de perspectiva ca pacea să fie obti- 
nută prin negocieri autonome şi întreținute exclusiv de israelieni şi 
palestinieni. Experiența pe care am căpătai-o la Camp David — dar şi 
observând, Brent, ce-aţi făcut voi — mă duce la concluzia fermă că 
numai Statele Unite pot fi un intermediar eficace. Asta înseamnă două 

lucruri. În primul rând, Statele Unite nu devin parte în conflict, pla- 
sându-se într-o anumită tabără şi opunându-se alteia, în al doilea rând, 
America nu se menţine într-o atitudine pasivă, ci exprimă propriile 
idei, le promovează de o manieră explicită, încearcă să fie cât mai 
echitabilă, respectă interesele vitale ale tuturor părților, dar nu ezită 
să-şi expună clar poziţia şi să insiste asupra respectării ei. 


Ignatius: Zbig, atunci când îi aud pe americani prezentând această 
argumentaţie, israelienii se tem că urmează să li se impună un acord 
de pace. Când spui că problema e prea mare, prea dificilă, prea peri- 
culoasă pentru ca părțile s-o poată rezolva singure, ideea care se pro- 
filează e aceea a unui acord din exterior. Poate că tocmai în punctul 
acesta ne aflăm. 


Brzezinski: Ei, putem alege întotdeauna cuvintele pe care le dorim. 
„A impune“ înseamnă să le vârâm acordul pe gât. Termenul pe care-l 
folosesc eu este „a ajuta“, întrucât nu cred că vreuna dintre părți este 
pregătită să accepte concesiile necesare şi nici una nu este gata să facă 
primul pas, deoarece se teme că tabăra adversă va profita de pe urma 
concesiilor fără să dea nimic la schimb. 

Aşadar, trebuie ca un actor să fie domic să iasă în față şi să 
prezinte cu entuziasm şi pricepere soluţia posibilă. La Camp David I, 
toate negocierile s-au bazat pe documente foarte detaliate, pregătite 
cu mare migală de americani, care expuneau variantele alternative, 
iar la cârmă se afla un preşedinte care-şi cunoştea foarte bine dosa- 
rul şi era foarte insistent. 

Dacă dorim să avansăm trebuie să fim capabili de a exprima 
public măcar parametrii generali ai unui acord şi apoi să spunem „„res- 
tul cade în sarcina voastră, pe măsură ce negociați amănuntele.“ 

Iar între aceşti parametri, în număr de patru, primul loc este 
ocupat de neacceptarea dreptului la revenire în Israel pentru palesti- 
nienii refugiaţi; e o pilulă foarte, foarte amară. Trebuie să înţelegem 
cât e de greu de înghiţit, căci întreaga structură a identităţii palestini- 
ene are la temelie ideea că ei au fost expulzați pe nedrept din Israel. 

Pe locul al doilea se află împărțirea Ierusalimului, o pilulă 
amară pentru israelieni. Nu vom avea o pace viabilă dacă moscheea 
cu domul aurit, o parte din oraşul vechi şi Ierusalimul de Est nu se 
vor găsi în capitala Palestinei. Pacea nu va fi socotită legitimă, pur 
şi simplu nu va exista un punct de plecare pentru reconciliere. 

În al treilea rând avem granitele din 1967, cu ajustări reci- 
proce care să penmită încorporarea în Israel a marilor aşezări urbane 
aflate de partea cealaltă a liniei şi, simultan, acordarea de către isra- 
elieni a unor concesii teritoriale echitabile în Galileea şi Negev, ast- 
fel ca palestinienii să nu piardă pământuri. Populaţiile israeliană şi 
palestiniană sunt aproape egale. În scurt timp, palestinienii vor fi 
mai numeroşi. Israelienii dețin deja 78% din vechea Palestină, pa- 
lestinienii n-au decât 22%. 

A patra condiţie este crearea unui stat palestinian demilitari- 
zat. Am propus recent să trimitem trupe americane pe malul Iorda- 
nului, pentru a oferi Israelului un sentiment de siguranță în raport cu 
orice tip de ameninţare. 

Restul e de resortul părților, dar acestea sunt elementele pe 
care ar trebui să le susțină Statele Unite. Sunt de părere că Bush tot 
nu e domic să dea impulsul atât de necesar. Sper măcar ca următo- 
rul preşedinte să o facă. 


Ignatius: Brent, stai deseori de vorbă cu secretarul de Stat Rice de- 
spre eforturile ei de a găsi o soluţie la această problemă. Spune-ne ce 
învățăminte ai tras de pe urma eforturilor voastre de pacificare din 
timpul lui Bush |. 


Brent Scowcroft: Nu ştiu cât de relevante sunt acum, în parte pen- 
tru că situaţia e diferită. Am început procesul de pace în timpul pri- 
mului Război din Golf. Inainte de război, Saddam încercase să pla- 
seze chestiunea palestiniană pe ordinea de zi. El dorea o discuție la 
nivel regional, iar noi am răspuns: „Nu. Întâi ne ocupăm de invazia 
voastră din Kuweit.“ 

Le-am declarat celor din lumea arabă: „Ţineţi aproape de noi. 
Ajutaţi-ne, iar noi vom porni procesul de pace.“ Cred că arătându-ne 
domici să intervenim într-o situaţie când era agresat un stat arab am 
convins lumea arabă de obiectivitatea Americii. Lucrurile continuau 
să fie dificile, dar atitudinea noastră a deschis calea procesului de la 
Madrid — prima împrejurare când cele două părți au discutat oficial 
Şi au declarat: „trebuie să cooperăm“‘. 


Ignatius: Brent, tu şi preşedintele Bush aţi fost destul de aspri cu Is- 
raelul, mergând până la retragerea garanțiilor americane pentru împru- 
muturile luate de guvernul israelian din cauza diferendelor pe tema 

coloniilor şi locuinţelor. Cât de importantă crezi că a fost această de- 
monstraţie a dorinţei noastre de obiectivitate prin care arătam că sun- 
tem gata să nu-i mai dăm bani aliatului nostru? 


Scowcroft: Cred că a fost importantă, deoarece astfel de lucruri nu 
se petrec des. Nu s-a mai întâmplat... 


Brzezinski: De atunci încoace. 


Scowcroft: ... prea des în ultimii şaizeci de ani. Refuzul nostru de 
a garanta împrumuturile pentru aşezănle din Cisiordania a avut un 
impact enorm asupra lumii arabe. Nu ştiu dacă a avut vreun impact 
asupra Israelului. 


Brzezinski: Aş zice că da, căci după căderea lui Shamir a venit la 
putere Rabin, a urmat una dintre perioadele cel mai puţin active în 
domeniul construcţiei de aşezări din întreaga istorie a ocupaţiei, to- 
tul terminându-se însă o dată cu asasinarea premierului. 


Scowcroft: Rabin e un caz interesant în toată această poveste. Când 
l-am întâlnit prima dată ocupa funcția de ambasador în Statele Unite 
şi era la fel de belicos ca oricare alt adept al liniei dure. Pe parcurs a 
devenit ministru de Externe, ministru al Apărării, comandant al ar- 
matei Şi s-a maturizat astfel încât, atunci când a devenit prim-minis- 
tru, avea o viziune care, dacă ar fi trăit, i-ar fi permis încheierea unui 
acord. A fost o evoluţie excepțională. 

Israelul parcurge un traseu oarecum asemănător, de la violen- 
tele zile din 1948, când s-a întemeiat statul, până la perioada ulteri- 
oară războiului din 1967, când a fost îmbrăţişată concepția Israelului 
Mare, şi, mai recent, o dată cu acceptarea soluţiei celor două state. 


Brzezinski: Aş dori să intervin aici. Când l-am întâlnit prima dată pe 
Menahem Begin în calitate de prim-ministru, mi-a spus fără mena- 
jamente: „Nu există palestinieni. Asta e pură ficțiune. Toţi ăştia sunt 
arabi, iar ținutul lor natural e pe malul celălalt al Iordanului.“ Con- 
ceptul fundamental era Eretz Israel. 

După douăzeci de ani, Ariel Sharon acceptă o soluţie impli- 
când două state. E drept, nu detaliază problema teritoriilor, dar măcar 
acceptă, în linii mari, ideea unui stat palestinian în Palestina. De aici 

trebuie trase nişte învățăminte: chiar şi taberele cu poziţii extreme 
evoluează dacă eşti pregătit să ai răbdare şi să porți discuții cu ele. În 
acest context mă gândesc la Hamas. Hamas nu e gata să accepte Is- 
raelul, dar e disponibil să accepte un armistițiu pe zece ani. Dacă vom 
reuşi să-l manipulăm inteligent, Hamas ar putea ajunge ca Al Fatah, 
tot mai moderat. 


Ignatius: Aş dori să vă pun una dintre întrebările care-l vor tulbura 
cel mai mult pe viitorul preşedinte, şi anume dacă Statele Unite tre- 
buie să incurajeze contactele şi discuțiile cu Hamas. Organizația 
aceasta refuză să recunoască dreptul Israelului la existență şi le dă 
israelienilor sentimentul că are drept obiectiv principal distrugerea 
statuiui lor. Pe de altă parte, nu e nici o îndoială că Hamas a prins 
rădăcini putemice în Gaza. Armata israeliană a tot încercat să-l ni- 
micească şi a dat greş; şi în continuare avem toate motivele să cre- 
dem că va eşua. Trebuie oare să căutăm dialogul cu această organi- 
zaţie, să vizăm implicarea ei într-un proces de pace? 


Scowcroft: Când am avut prima oară de-a face cu această chestiune, 
la începutul anilor '70, nu ni se permitea să stăm de vorbă cu Fatah 
pentru că era o organizaţie teroristă. Trebuia să apelăm la interme- 
dierea marocanilor sau a altora ca să comunicăm cu ei. Acum tre- 
cem printr-un proces asemănător. Cred că trebuie să fim pregătiți să 
discutăm cu Hamas. Hamas a sugerat o încetare a focului. Nu ştiu ce 
înseamnă asta, dar nu vom afla niciodată dacă n-o să vorbim cu ei. 

Am impresia că dacă vom reuşi unele progrese în cadrul pro- 
cesului de pace — sunt la fel de pesimist ca Zbig, dar există, totuşi, o 
posibilitate — Hamas va decide că nu-şi poate permite să rămână pe 
de lătun şi să se aleagă, în cel mai bun caz, cu Fâşia Gaza. entitate 
care nu poate supraviețui de una singură. Cred că cererea lor de în- 
cetare a focului este doar o tactică, nu vor asta în mod serios, dar, pe 
de altă parte, încercările de a sugruma Hamas întăresc această orga- 
nizaţie şi subminează Fatah. 


Brzezinski: Sunt perfiect de acord cu Brent pe plan politic, însă nu 
trebuie să pierdem din vedere dimensiunea morală. Din acest punct 
de vedere, refuzul de a discuta cu Hamas echivalează cu boicotarea sa. 
Asta înseamnă retezarea oricăror legături şi, prin urmare, pedepsirea 
unui milion şi jumătate de indivizi ce suferă de probleme umanitare 

foarte grave: boli, foamete, dezintegrarea generală a comunităţilor. 
Acest lucru mi se pare foarte neliniştitor. Nu cred că este o modali- 
tate bună de negociere decât dacă eşti implicat într-un conflict pe 
viaţă şi pe moarte. 

Dacă ne-am afla realmente în stare de război cu o țară, sigur 
că ar trebui să fim pregătiți pentru a provoca populaţiei unele greu- 
tăți. Am procedat astfel în cel de-al Doilea Război Mondial. Însă 
oamenii aceia din Gaza, un milion şi jumătate, nu sunt duşmanii noş- 
tri. Nu putem uita asta. 

Nu ştiu cum s-a întâmplat, dar aspectul acesta ne este acum 
indiferent într-o măsură care mi se pare îngrijorătoare nu doar pe 
plan moral, ci şi politic, deoarece creează un sentiment de nemulțu- 
mire şi de ură faţă de noi în Orientul Mijlociu, atitudine generală pe 
care n-o putem trece cu vederea. Avem un interes vital în Orientul 
Mijlociu şi, cu toate acestea, generăm, pe scară largă, resentimente 
putemice față de America. La un moment dat, aceste semințe ale 
vrajbei vor germina. 


Ignatius: Israelienii şi susținătorii lor ar interveni în acest punct: „Și 
cu noi cum rămâne?“ Oare America nu are o relație specială cu Is- 
raelul, un ataşament aparte pentru supraviețuirea Israelului care face 
ca tipul de politică echidistantă descrisă de voi să defavorizeze sta- 
tul evreu? Dacă Israelul ar avea cincizeci de prieteni putemici, ar mai 
fi cum ar mai fi, dar nu are decât unul. 


Brzezinski: Scuză-mă, dar nu mă impresionează deloc argumentul 
acesta. Ideea că trebuie să ne dovedim prietenia față de Israel înfo- 
metând populația din Gaza mi se pare fundamental imorală şi, în 
plus, perdantă politiceşte. 


Scowcroft: Am discutat adesea despre relaţia specială cu Israelul. 
Cred că avem o relaţie firească în raport cu o democraţie mică şi cu- 
rajoasă aflată într-o regiune ostilă. Nu cred că avem vreo obligaţie 
specială față de Israel; dimpotrivă, avem aceeaşi obligaţie față de 
palestinieni, dintre care foarte mulţi trăiesc la a treia generaţie în la- 
păre de refugiaţi. Lagăre care, fiindcă veni vorba, sunt o pepinieră 
pentru terorişti. Sunt de părere că, ţinând seama de statutul nostru, 
avem responsabilitatea morală de a încerca să rezolvăm această 
problemă. 


America şi lumea 77 


Brzezinski: În plus, mai e şi o problemă de ordin practic. Cât timp 
va rezista Israelul dacă vom fi alungați din Orientul Mijlociu? Aşa- 
dar, nu am nici o ezitare să-mi susțin punctul de vedere. 

În fine, cred că propunerile mele servesc optim interesele Is- 
raelului. Dacă vom putea obține o pace echitabilă, şi trebuie să facem 
unele eforturi în acest scop, Israelul va putea deveni o componentă 
durabilă şi prosperă a Orientului Mijlociu. Dacă vom fi împinşi să 
părăsim regiunea, cât ați paria pe supraviețuirea statului evreu? 


Ignatius: Cei doi preşedinţi pentru care aţi lucrat, Jimmy Carter şi 
George H. W. Bush, au fost criticați de comunitatea proisraeliană pe 
motiv că n-ar fi sprijinit Israelul suficient. Când i-a apărut cea mai 
recentă carte, preşedintele Carter a fost criticat aspru pentru folosi- 
rea termenului apartheid referitor la politica israeliană față de pales- 
tinieni. Chestiunea aceasta are o încărcătură emoțională deosebită, 
fiind un punct foarte sensibil în politica intemaţională. Brent, cum ar 
putea noua administraţie să se menţină pe linia subțire dintre aplica- 
rea unei politici echidistante şi întreţinerea acestei prietenii tradiţi- 
onale? 


Scowcroft: Dacă situația se menţine neschimbată până la instala- 
rea viitoarei administrații, riscăm să avem parte de încă o catastrofă. 
Acum ne aflăm într-un moment neobişnuit. Sunt de acord cu Zbig: 
sunt pesimist în privința capacității noastre de a profita, dar guvernul 
israelian actual este slab, entitatea palestiniană este slabă şi, pentru 
prima dată cu adevărat, țările arabe sunt domice să sprijine găsirea 
unei soluţii. 


Brzezinski: Există şi susținerea opiniei publice. 


Scowcroft: A opiniei publice din ambele tabere. Ceea ce ne lipseşte 
este un cuplu de adversari care, fără amestec extem, să poată ajunge 
la o înţelegere. Acum e prea devreme, cele două tabere nu sunt des- 
tul de putemice şi, fiecare, se confruntă cu o opoziție intemă prea 
putemică. Au nevoie, din partea Statelor Unite, de o intervenție mai 
fermă decât cea practicată în mod obişnuit. 


Ignatius: La ce te referi când spui „o intervenţie mai fermă“? 

Scowcroft: Trebuie să propunem, cu prudență dar fără echivoc, un 
plan bazat pe acordurile de la Taba, după cum spunea şi Zbig, şi să 
afirmăm: „Aceasta este o soluţie echitabilă şi justă la care au ajuns 
israelienii şi palestinienii în 2001. Acceptăm fără probleme orice mo- 
dificare asupra căreia cădeţi amândoi de acord, dar acum trebuie să 
trecem la treabă.“ 

Dacă această administraţie îşi va încheia mandatul fără să 
obţină vreun acord, dezamăgirea va fi enormă, iar în prezent regiu- 
nea este incredibil de fragilă. Libanul se află în pragul exploziei. Cât 
va putea supraviețui Abbas? Dacă ne gândim că vom avea de-a face 
cu un lider mai bun dacă Abbas va pleca, se prea poate să ne furăm 
singuri căciula. Cred că pericolul cu care se confruntă întreaga zonă 
este imens, situația este extrem de fragilă. 

Oricare nou preşedinte va avea nevoie de timp ca să reevalu- 
eze situaţia, deci va putea lua decizii abia peste un an, un an şi jumă- 
tate. Nu ne permitem să pierdem atâta vreme. 


Brzezinski: Aş avea ceva de adăugat. Sper că preşedintele Bush, pe 
care l-am criticat şi-l critic în continuare, va acționa. El tot spune, 
cu un aer misterios, că se aşteaptă la semnarea unui acord de pace 
anul acesta. Nu pot crede că repetă acest lucru fără să se bazeze pe 
ceva, ceea ce înseamnă că va face unele demersuri. 

Nu văd ce altceva ar putea face în afară de gesturile propuse 
de Brent şi de mine. Poate că va trece la faptă şi vom citi despre re- 
zultate în momentul când cartea aceasta va fi deja sub tipar. Dacă 
nu va face nimic nu va mai avea nici o posibilitate ulterioară, așa că 
merită să încerce. Este o operaţiune cu un grad înalt de risc. 

Aşa cum spunea însă Brent, avem câţiva factori de partea 
noastră. In sfârşit, statele arabe sunt mult mai raţionale şi par pregă- 
tite să accepte un compromis. Opinia publică israeliană este mult 
mai flexibilă în această chestiune decât conducătorii marilor orga- 
nizații evreieşti din America, oameni de dreapta puternic angajaţi 
pentru cauză care însă nu reflectă vederile mult mai liberale ale ma- 
jorității evreilor americani. 

Cum spuneam, opinia publică din Palestina şi Israel este mai 
flexibilă, astfel încât cred că următorul preşedinte, dacă va fi îndrăz- 
neț şi hotărât, va reuşi să obțină un rezultat. |n caz contrar o să aibă 
de-a face cu o situaţie dezastruoasă. 

Ignatius: Dacă vreun membru al ministerului israelian al Apărării 
ar fi de față, ne-ar spune: „Domnilor, uitaţi că noi ne-am retras din 
Gaza unilateral şi am procedat astfel cu speranţa ca gestul nostru să 
primească o replică pe măsură. Pe măsură ce raza de acțiune a rache- 
telor se tot măreşte, tot mai multe dintre oraşele noastre de pe coastă 
se află în bătaia proiectilelor. În această chestiune nu avem un parte- 
ner cu care să dialogăm. Există persoane care sunt decise să oprească 
din mers orice proces de pace.“ Cum răspundem la aşa ceva? 


Scowcroft: Adversarii procesului de pace nu-l pot opri dacă Statele 
Unite nu le permit acest lucru. Retragerea din Gaza a fost realizată 
într-un mod care prefigura parcă haosul ce avea să urmeze. Sharon 
n-a vrut să stea de vorbă cu palestinienii, a refuzat orice înțelegere 
privind transferul de teritorii. 


Brzezinski: Sau instalațiile de pe teren. 
Scoweroft: Exact. 
Brzezinski: Pentru că tocmai el le-a aruncat în aer. 


Scowcroft: Securitatea reprezintă pentru israelieni o problemă de 
prim ordin, una dintre marile lor temeri este aceea că, dacă n-ar face 
tot ce fac pentru a-i menţine permanent pe palestinieni într-o stare 
de dezechilibru, ar cădea victimă atacurilor teroriste. Zbig vorbea 
despre o linie americană de-a lungul Iordanului, cred că merită luată 
în considerare. 

Ar mai trebui să avem în vedere şi o structură de felul unei 
forte NATO de menţinere a păcii. Pe măsură ce israelienii se retrag 
din Cisiordania, amplasăm o forță NATO de menţinere a păcii care 
să ajute la instruirea trupelor palestiniene de securitate şi la menține- 
rea acelei stabilități pe care se tem cu atâta disperare israelienii că ar 
pierde-o dacă s-ar retrage. 


Ignatius: Voi încheia această parte a discuţiei cu o problemă pe care, 
în momentele când sunt cu adevărat sinceri, israelienii o întorc pe 
toate feţele. Se pune întrebarea dacă peste cincizeci de ani va mai 
exista, în Orientul Mijlociu, un stat evreu denumit „Israel.“ Cred 

că acest coşmar motivează multe dintre acţiunile care americanilor 
li se par extreme. Cum pot fi sprijinite securitatea şi durabilitatea sta- 
tului evreu? 


Brzezinski: În primul rând, vreau să spun că înţeleg acest senti- 
ment. Când m-am dus prima dată în Orientul Mijlociu să-i presez pe 
arabi să accepte tratatul de pace semnat la Camp David între Israel 
şi Egipt, unele dintre gazdele mele mi-au declarat: „Știţi, cruciații au 
stat la Ierusalim 90 de ani şi după aceea au plecat. Nu ne grăbim.“ 
Aşadar, îngrijorarea israelienilor nu este neîntemeiată, însă ei trebuie 
să se întrebe: „Oare acest scenariu teribil este mai probabil sau mai 
puţin probabil în condiţiile în care nu e pace?‘ Dacă pacea este în- 
trucâtva legitimă, adică ambele tabere sunt cât de cât pregătite să o 
accepte — şi, subliniez din nou, opiniile publice israeliană şi palesti- 
niană au evoluat mult — secuntatea Israelului este practic asigurată. 

Atunci când se vor împăca Israelul şi Palestina au şansa de a 
deveni împreună un Singapore al Orientului Mijlociu. Dacă aş fi is- 
raelian m-aş uita înspre Dubai şi Qatar şi m-aş gândi: „Nu vrei şi tu 
aşa ceva?“ O dată ce pacea va fi instaurată, inteligența combinată a 
israelienilor şi palestinienilor i-ar putea transforma într-un dinam al 
regiunii, din punct de vedere financiar şi tehnologic deopotrivă. Is- 
raelul se descurcă foarte bine pe plan tehnologic, dar dacă se con- 
damnă singur la această situație stranie — nici pace, nici război — 
într-un Orient Mijlociu tot mai radicalizat, în care noi ne pierdem 
treptat influenţa, ce-i poate rezerva viitorul? 

Desigur, vor exista întotdeauna palestinieni care să comită acte 
de terorism. Vor exista israelieni care să riposteze. Ar trebui oare să-i 
lăsăm pe aceşti indivizi să domine viitorul? Acesta este punctul în 
care responsabilitatea Americii este imensă, iar şansele viitorului pre- 
şedinte sunt destul de promițătoare dacă este pregătit să se comporte 
ca un adevărat lider. 


Ignatius: Brent, care e opinia ta? 


Scowcroft: Nu e o alegere uşoară, dar cred că prin încheierea unui 
acord Israelul riscă mult mai puţin decât dacă ar rămâne izolat într-o 
regiune extrem de ostilă, depinzând permanent de Statele Unite pen- 
tru asigurarea secuntății. Dacă se va ieşi din acest punct mort, si- 
nergia dintre Israel şi zonele înconjurătoare de care vorbea Zbig se 

va produce firesc, generând o dinamică economică intensă ce va re- 
vitaliza întreaga regiune. 


Ignatius: Este o viziune cum nu se poate mai optimistă. Asta îmi 
aduce însă aminte de un comentariu al fostei mele colege Karen 
Elliot House de la Wall Street Journal care spunea că, atunci când 
vine vorba de Orientul Mijlociu, pesimismul e întotdeauna mai 
aproape de realitate. 


Scowcroft: Nu e chiar aşa, şi o să-ţi dau un exemplu. Libanul este 
unul dintre cele mai fragile state din lume, dar o lungă perioadă Bei- 
rutul a fost centrul comercial şi Parisul regiunii. Libanul era un stat 
multipolar cu un echilibru foarte delicat, însă prăbuşirea lui nu a avut 
cauze interne, ci exteme, fiind provocată de situaţia din țările încon- 
jurătoare. Cred că este posibil ca oameni care nu sunt de acord în 
multe privinţe să convieţuiască şi să prospere. 


xXx 


Ignatius: Subiectul conversaţiilor noastre este modul în care Statele 
Unite pot începe să reordoneze o lume aflată în pragul haosului. Por- 
nind de la Orientul Mijlociu, v-aş ruga să vă gândiţi la valorile cu 
care am putea contribui noi la rezolvarea tuturor acestor probleme, 
de la procesul de pace arabo-israelian până la Irak şi Iran. 

Îmi amintesc, din vremea când eram corespondent la Beirut, 
inscripția de la intrarea principală a Universităţii Americane, care 
a fost întemeiată de misionari americani la mijlocul secolului al 
XIX-lea. Sunt săpate în piatră următoarele cuvinte: „Să aibă viață, 
ŞI s-o aibă din belşug.“ Este o frază din Biblie care exprimă aspira- 
ţia idealistă şi deschiderea către lume care i-au împins pe misionarii 
americani să ia calea Orientului Mijlociu acum 150 de ani şi să ră- 
mână acolo atâta timp. 

Plecând de aici, v-aş ruga să vorbiţi despre valorile pe care 
le-am putea introduce noi în dialogul cu arabii şi israelienii şi despre 
modul în care am putea îmbunătăți imaginea ţării noastre în această 
parte a lumii. Brent? 


Scowcroft: Procesul de pace trebuie să fie punctul de start. Dacă 
vom avea succes aici vom putea schimba starea de spirit în întreaga 
regiune. Acum nu suntem considerați imparțiali, ci susținători ai uneia 

dintre tabere. Din această cauză — şi din cauza războiului din Irak — 
arabii şi-au pierdut aproape complet încrederea în noi. 

Dacă procesul de pace va avea un deznodământ fericit, cred 
că atitudinea arabilor se va schimba. Se vor comporta cam ca în 
1990, când Kuweitul a fost invadat şi ei ni s-au alăturat pentru re- 
medierea situaţiei. În plus, spre deosebire de momentul actual, vor 
fi domici să joace un rol în Irak. 

Pe de altă parte, în felul acesta se va reface echilibrul cu Ira- 
nul. În prezent, Iranul se crede pe coama valului. Un tratat arabo- 
israelian ar conferi lumii arabe sunnite încrederea că se poate des- 
curca singură. Mai mult, ar reprezenta un enorm pas înainte în lupta 
noastră contra terorismului. După cum spuneam mai devreme, avem 
lagăre de refugiaţi vechi de şaizeci de ani în care nenumărați tineri 
supraviețuiesc de pe urma subsidiilor ONU, fără slujbe şi fără spe- 
ranță. Locurile acestea sunt medii de cultură perfecte pentru extre- 
mism. Cred că aceasta este maniera în care trebuie să abordăm pro- 
blemele regiunii astfel încât să-i atragem de partea noastră pe moderați, 
care, de fapt, sunt majoritari. 


Ignatius: Trebuie cumva să oferim un sprijin mai puțin vizibil regi- 
murilor autoritare? Administraţia Bush declară că susținerea noas- 
tră pentru monarhia saudită şi pentru regimul autoritar al lui Mubarak 
din Egipt subminează orice speranță am nutri privind crearea de le- 
gături cu populaţia Orientului Mijlociu. Vi se pare plauzibil? 


Scowcroft: Nicidecum. Trebuie să ne să ne respectăm principiile? 
Da. Dar nu putem reface întreaga lume dintr-o dată. Trebuie să ac- 
ționăm pas cu pas. 

Dacă lumea arabă ar avea încredere că suntem de partea ei, 
că o ajutăm şi dialogăm cu regimurile din această zonă, deschiderea 
s-ar produce rapid. Dacă însă încercăm să le facem pe toate dintr-o 
dată vom căpăta o regiune în care nimeni nu va dori să trăiască; din 
păcate, aceasta pare să fie direcţia în care ne îndreptăm. 


Ignatius: Zbig, în cartea ta A doua şansă! propui energic ca Statele 
Unite să întoarcă foaia în această parte a lumii. Dezvăluie-ne gândurile 

tale despre modul în care America ar putea deveni exponenta altor 
valori. 


Brzezinski: Ei bine, voi urma firul lui Brent şi-mi voi lua drept punct 
de plecare motto-ul citat de el. Fraza aceasta spune foarte multe de- 
spre rolul pe care l-am jucat odată în Onentul Mijlociu şi pe care ar 
trebui să-l reluăm acum. Cei mai mulţi locuitori ai Orientului Mijlo- 
ciu ne priveau, mai ales după al Doilea Război Mondial, ca pe o forță 
eliberatoare. În viziunea lor, încurajaserăm plecarea britanicilor şi a 
francezilor fără să ne aducem în loc propriile trupe. În plus, mem- 
brii intelighenţiei considerau că, împărtăşindu-le cunoştinţele noas- 
tre tehnologice, îi ajutam să intre în lumea modernă în ritmul lor şi 
în contextul lor cultural. Situaţia s-a schimbat treptat, astfel că am 
ajuns să fim văzuţi drept noii colonialişti, principalele cauze fiind in- 
tervenţia din Irak, sprijinul exclusiv acordat lui Sharon în timpul lui 
George W. Bush şi indiferența generalizată față de soarta palestini- 
enilor. Toate acestea au fost urmate de un ataşament bizar față de 
imperialismul cultural prin democratizare, politică la care am renun- 
tat din clipa în care a fost testată. 


Ignatius: Te referi la faptul că am susținut alegerile libere din teri- 
toriile palestiniene, dar, după ce Hamas a câştigat... 


Brzezinski: Exact. Dacă ne întrebăm foarte serios care ar fi rezulta- 
tul probabil al unor alegeri libere în Egipt, ştim foarte bine că Frăția 
Musulmană ar avea un succes detaşat. Ne dorim cu adevărat asta? 
Nu sunt sigur că şi-o doresc nici măcar păturile mai avansate ale so- 
cietății egiptene. Nimeni nu a sondat ce vor realmente masele din 
Arabia Saudită, dar n-aş vrea să asist la un proces electoral în care 
Osama bin Laden să candideze contra vreunui membru al familiei 
regale saudite. 

Ideea e că avem o influență enormă, dar influenţa şi asistența 
nu sunt acelaşi lucru cu imperialismul cultural. Când trimitem nişte 
politicieni ignoranți şi agresivi să le dea arabilor lecţii de democra- 
tie ne facem de tot râsul. Așadar, cred că sunt foarte multe lucruri de 
schimbat. 

Dacă am putea aduce conflictul israeliano-palestinian la un 
deznodământ echitabil am elimina una dintre principalele surse ale 
radicalismului antiamerican din Orientul Mijlociu. Vom putea juca 

iarăşi un rol stabilizator, constructiv în regiune şi, aşa cum spunea 
Brent, am putea reduce într-o anumită măsură propensiunea socială 
pentru terorism. 


Ignatius: În categoria problemelor sau oportunităţilor din Orientul 
Mijlociu, un loc fruntaş este ocupat de Siria, care-şi tot trâmbiţează 
interesul pentru negocierile de pace, dar nu se regăseşte la masa dis- 
cuțiilor. Zbig, tocmai te-ai întors de acolo, ai stat de vorbă cu preşe- 
dintele Bashar al- Asad. Ce veşti ai? 


Brzezinski: Am primit două mesaje majore pe care preşedintele le-a 
exprimat cu o seriozitate remarcabilă. În primul rând, faptul că s-a 
despărțit de socialismul baasist. Pe această temă a fost foarte eloc- 
vent, spre deosebire de vicepreşedintele său, dar există dovezi că 
acum Siria se consideră parte a economiei globalizate. Sirienii înțe- 
leg necesitatea încurajării industriei private, a impulsionării comer- 
tului exterior şi a unei deschideri sporite spre mediul intemațional. 
La conducerea economiei se află mai puţine instituţii de stat. Din câte 
am putut afla în cursul acestei scurte vizite, se pare că această con- 
cepție este implementată la nivel național, întâmpinând însă o anu- 
mită opoziţie din partea vechilor cadre. 

Al doilea mesaj răspundea la o întrebare formulată de mine. 
l-am spus: „În ceea ce priveşte conflictul dumneavoastră cu Israelul, 
aţi fi gata să semnaţi cu această ţară un tratat de pace care să vă sa- 
tisfacă toate aspiraţiile teritoriale, dar să nu fie condiţionat în niciun 
fel de ceea ce se întâmplă între israelieni şi palestinieni?“ Cu alte 
cuvinte, ceva asemănător cu acordul dintre Sadat şi israelieni. Răs- 
punsul său a fost fără echivoc: „Da, absolut, cu condiţia să obținem 
restituirea integrală a teritoriilor până la graniţele existente înainte de 
iunie 1967.“ 

L-am citat când am vizitat Israelul, iar răspunsul celor de la 
Ierusalim a fost ceva mai complex. Mi-au zis: „Da, e în regulă. E o 
veste bună, dar întâi trebuie să rupă legăturile cu Hezbollah. Trebuie 
să rupă legăturile cu Hamas. Trebuie să înceteze orice sprijinire a te- 
rorismului. Trebuie să se despartă de iranieni.“ În concluzie, am sen- 
timentul că opiniile celor două părți nu prea converg. 


Ignatius: Brent, unul dintre marile succese ale primului preşedinte 
Bush a fost convingerea Siriei să continue negocierile de pace, deşi 

roadele au rămas îndepărtate. Ce crezi despre şansele actuale în ra- 
port cu Siria? 


Scowcroft: Cred că există unele oportunități. Trebuie să ne amintim 
că Siria nu e un stat monolitic; din perspectiva numeroaselor linii de 
falie seamănă mult cu Libanul. Regimul are duşmani în interior, mo- 
tiv pentru care este foarte iritabil. În opinia mea, sirienii îşi doresc 
foarte mult un acord. Ministrul lor de Externe, Mouallem, m-a abor- 
dat din dorinţa ca Statele Unite să invite Sina la convorbirile de pace 
de la Annapolis şi a sugerat ca Înălțimile Golan să constituie un su- 
biect de discuţie. Asta îmi sugerează că vor să participe. 

Un timp după 11 septembrie 2001, sirienii au fost cooperanţi, 
furnizând informaţii secrete şi identificând diverşi agenți Al Qaeda, 
dar după aceea au manifestat o ambivalență accentuată. În plus, aşa 
cum spuneam, au probleme inteme considerabile. În parte ne ajută 
în Irak şi în parte ne fac rău, cred că din acelaşi motiv. Încearcă să-şi 
controleze propria situaţie intemă şi să se protejeze. Nu ne ajută cu 
nimic dacă nu purtăm o discuţie serioasă cu ei. Să fie clar, o soluţie 
în privinţa Înălțimilor Golan nu are pentru israelieni nici una dintre 
implicațiile sentimentale ale Cisiordaniei. E o decizie mai curând 
strategică decât emoțională. 


Ignatius: Sirienii îţi vor spune între patru ochi că, deşi nu vor să-şi 
trimită iarăşi armata în Liban, nu vor tolera un Liban care să contra- 
vină intereselor Siriei. Zbig, este oare rezonabilă cerința aceasta a 
Damascului ca guvernul de la Beirut să nu-i fie ostil? 


Brzezinski: Depinde de contextul mai larg. Dacă s-ar realiza pro- 
grese autentice în relaţia dintre Siria şi Israel, dacă situația din Irak 
s-ar îmbunătăţi în aşa măsură încât rolul sirienilor să nu mai fie mar- 
cat de ambivalenta pe care o menționa Brent, menținerea legăturii is- 
torice dintre Siria şi Liban n-ar mai reprezenta un pericol pentru noi. 
Prin urmare, totul depinde de cadrul general, de aceea e atât 
de important gradul în care suntem pregătiți să punem în mişcare 
procesul de pace israeliano-palestinian. Acesta va fi un catalizator 
pentru celelalte fenomene despre care vorbeam. Dezarmarea sau eli- 
minarea Hezbollah-ului ar fi mai facile, iar dispanția sau transforma- 
rea Hamas ar fi mai probabilă. În concluzie, esenţială este seriozitatea 
cu care abordăm problemele fundamentale ale Orientului Mijlociu. 


86 Zbigniew BRZEZINSKI & Brent SCOWCROFT 


Scowcroft: Zbig are perfectă dreptate. În 1975 i-am încurajat sub- 
til pe sirieni să intervină în Liban pentru a pune capăt unui război 
civil devastator. Libanul este rezultatul politicii din regiune şi consti- 
tuie încă o rațiune a procesului de pace. Dacă l-am demara i-am putea 
convinge pe sirieni să permită Libanului revenirea la stilul tradiţio- 
nal de neutralitate fracționată. Asta se poate întâmpla însă numai cu 
participarea întregii regiuni. 


Brzezinski: Aş adăuga un lucru: ideea că rolul jucat de sirieni în Li- 
ban a fost exclusiv malign nu e corectă din punct de vedere istoric. 


Scowcroft: Nu, altfel nu i-am fi încurajat să intervină în 1975. 


Ignatius: Probabil că e aşa, dar eu am rostit o alocuţiune la înmor- 
mântarea lui Zbra Tenty, fostul redactor de la Andahar, şi am fost la 
mormintele altor prieteni ucişi, după cât se spune, de către sirieni. 


Scowcroft: Fără îndoială. 


Ignatius: Aşadar, o persoană rezonabilă ar putea intreba: cum putem 
să facem afaceri cu nişte indivizi care-i asasinează pe politicienii din 
alte țări care nu le plac? Nu trebuie să-i aducem în fața justiției? Ce 
se întâmplă cu libanezii care îşi jelesc din tot sufletul concetăţenii 
ucişi, după cât cred ei, de asasini sirieni? Ce-ar trebui să le spunem 
lor? 


Brzezinski: Păi care ar trebui să fie reacţia, modificarea contextului 
sau răzbunarea? 


Ignatius: Care e părerea ta? 


Brzezinski: Cred că ar trebui să reacționăm transformând contextul. 
La urma urmelor, ştii foarte bine, atunci când am susținut deplasa- 
rea lui Arafat la Madrid am contribuit la realizarea unui pas enorm 
către pace. Însă Arafat avea mâinile pătate cu sânge. 

Scowcroft: Iar libanezii, la rândul lor, au mâinile pătate de sânge li- 
banez. Unele dintre cele mai brutale crime au fost săvârşite de liba- 
nezi împotriva concetăţenilor lor. 


Brzezinski: De pildă, crimele comise de maroniți contra creştinilor. 


Scoweroft: Este necesar, prin urmare, să identificăm acțiunile care 
ar putea pune capăt acestei stări de lucruri. 


Ignatius: Şi rolul nostru militar? Menţinem forțe de mari dimensiuni 
în Orientul Mijlociu şi în preajmă. Avem Centcom-ul cu baze avan- 
sate în Qatar şi Bahrain. Continuăm să vindem arme oricărui stat din 
regiune care vrea să cumpere, cu excepția Iranului. Aţi recomanda o 
diminuare a acestei prezențe militare foarte vizibile? 


Brzezinski: Depinde care forțe. Cu siguranță, aş recomanda să se 
facă eforturi pentru încheierea războiului din Irak. 


Ignatius: Mă gândeam, într-un cadru mai general, la desfăşurarea 
forţelor militare americane ca factor de stabilizare. Iar întrebarea pe 
care o pune toată lumea... 


Brzezinski: În Golful Persic? Da. 


Ignatius: ... este: „Oare efectul constă în stabilizare ori în contrariul 
ei?“ 


Brzezinski: Dacă forțele sunt amplasate în Golful Persic, dacă se 
află în cea mai mare parte pe mare, dacă au ca scop protejarea foarte 
bogatelor, dar extrem de vulnerabilelor stătulețte de acolo împotriva 
vecinilor lor, incluzând aici Iranul, nu am nici o obiecţie. Problemele 
sunt create de contextul politic mai larg, plus războiul acesta din Irak. 


Scowcroft: Cred că prezenţa trupelor este mai puţin importantă de- 
cât ceea ce încercăm să facem. E o regiune turbulentă. Unele dintre 
vânzănle noastre de arme îşi au originea în timpul Războiului Rece. 
Pe de altă parte, dacă vom avea în regiune imaginea pe care Zbig şi 
cu mine credem că trebuie şi putem să ne-o creăm, prezența noastră 

nu va fi privită cu ostilitate. Să luăm, de pildă, Emiratele Arabe Unite, 
o ţară foarte prosperă cu o securitate practic inexistentă... 


Brzezinski: Dar o bogăţie strigătoare la cer. 


Scowcroft: În opinia mea, genul acesta de prezenţă stabilizatoare 
care le dă oamenilor sentimentul că nu trebuie să-şi pună problema 
securității poate fi productivă, dar trebuie exercitată ținând seama 
permanent de acest obiectiv şi nu urzind diverse planuri obscure prin 
regiune. 


Ignatius: La sfârşitul anului 2008, americanul de rând, uitându-se la 
războiul din Irak, uitându-se la cei peste 4.000 de americani ucişi, la 
costurile enorme, la sondajele de opinie care arată că America este 
detestată de oamenii obişnuiţi din acea parte a lumii — americanul de 
rând ar putea spune: ăştia nu ne plac, iar noi am îngropat acolo o 
avere. Cel mai bun lucru pe care-l putem face e să ne retragem. Am 
investit mult prea mult în Orientul Mijlociu. Ajunge. O sumedenie de 
cetățeni sunt de părere că ar trebui să ne diminuăm prezența în acea 
zonă, aşa că v-aş întreba... 


Brzezinski: Nu sunt de acord cu asta. 


Ignatius: Nu e doar vocea străzii. Richard Haass, preşedintele Con- 
siliului pentru Relaţii Externe, afirmă că epoca americană în Orien- 
tul Mijlociu se află la sfârşit, în parte din cauza greşelilor pe care 
le-am săvârşit în Irak. Aşadar, atât printre oamenii obişnuiţi, cât şi 
în rândul elitelor se face auzită ideea că ne îndreptăm spre o etapă 
în care puterea americană va fi — şi va trebui să fie — mult redusă. 
Din cele spuse de voi amândoi, înțeleg că aveţi altă opinie, astfel că 
vă rog să explicaţi de ce credeți că e important să fim o mare putere 
în acea parte a lumii. 


Brzezinski: Voi clarifica mai întâi premisele, întrucât eu le văd într-o 
lumină diferită. Oamenii de felul lui Richard Haas susțin, într-o anu- 
mită măsură, poziția pe care o afirmăm şi noi, Brent şi cu mine, anume 
faptul că politica pe care o exercităm ne subminează prezența în re- 
giune. Nu cred însă că acesta este motivul pentru care cetățenii do- 
resc în majoritate să plecăm de acolo. Ei îşi dau seama că dacă am 

pleca am pune în pericol Israelul şi, în al doilea rând, am pierde ac- 
cesul la petrol, nici unul nefiind un lucru bun. 

Adevăratul risc este ca, în acest context volatil, oamenii de 
rând să reacționeze favorabil la retorica demagogică, sporind difi- 
cultatea situaţiei printr-o condamnare globală a lumii islamice şi o 
acceptare fatalistă a ideii că al Patrulea Război Mondial cu Islamul 
jihadist este ineluctabil — teorii de genul celor propovăduite de se- 
natorul Lieberman. 

Aici e primejdia. Dacă nu obţinem un acord în Orientul Mij- 
lociu, dacă războiul va continua, dacă se va întâmpla un eveniment 
negativ în relaţia noastră cu Iranul, cele mai rele aşteptări s-ar putea 
îndeplini, ajungându-se la apogeul fatal al greutăților cu care ne con- 
fruntăm deja. 


Ignatius: Brent? 


Scowcroft: Mai există un motiv pentru prezenţa americană acolo. 
Nu este Vorba de un conflict interstatal, ci de unul intern. Mă refer la 
extremism, la acea facțiune a Islamului care foloseşte sabia ca să in- 
timideze majoritatea. Cred că trupele noastre pot genera o anumită 
stabilitate. 


Brzezinski: Dacă ne redefinim. 
Scowcroft: Dacă ne definim. 
Brzezinski: Redefinim. 


Scowcroft: Unul dintre învățămintele pe care le-am tras din Irak e 
acela că nu poți să iei o ţară, să creezi o democrație, să te întorci pe 
călcâie şi să pleci. Nu merge aşa. Prin urmare, trebuie să ne moderăm 
prezenţa şi modul de operare astfel încât să încurajăm forțele be- 
nigne din regiune şi să descurajăm extremismul ori să le protejăm pe 
victimele lui potenţiale, permițându-le moderaţilor să-şi susțină vizi- 
unea tradițională asupra Islamului, aceea existentă de peste o mie 
de ani. 


Brzezinski: Şi, în prelungirea spuselor lui Brent, teoria lui se aplică 
în mare măsură şi Afganistanului şi Pakistanului, unde ne confruntăm 

cu necazuri asemănătoare. Suferim de o necunoaştere a terenului ca- 
uzată de paradigma culturală complet diferită; din această cauză ne 
bazăm aproape exclusiv pe forță ca să rezolvăm nişte probleme adânc 
înrădăcinate în istorie şi în deosebirile culturale pe care nu le înțe- 
legem pe deplin şi care necesită o atenție deosebită şi multă răbdare. 
Implicarea noastră arată ca o intervenție străină cu efect cert de ra- 
dicalizare, consecințele putând fi dintre cele mai neplăcute. 

Acum vreo două săptămâni am citit în New York Times Ma- 
gazine un articol excelent despre un pluton care luptă în Afganistan 
în ținuturile sălbatice de lângă graniţa cu Pakistanul. Nişte băieți de 
toată isprava, complet izolaţi. Lângă tabăra lor se afla un sat dinspre 
care se trăgeau din când în când focuri de armă. 

În acelaşi timp, soldaţii încercau să distrugă baza talibanilor, 
după care a urmat un atac asupra taberei. Până la urmă au organizat 
o întâlnire cu bătrânii satului, când locotenentul care comanda pluto- 
nul a pus o întrebare foarte simplă: „Ne luptăm sau facem pace?“ Iar 
bătrânii au răspuns: „Vom reflecta la întrebarea ta. Ne vom întâlni 
diseară, noi între noi, şi vom lua o hotărâre.“ Zis şi făcut. 

A doua zi au revenit: „Ştiţi, sunteţi străini. Aţi venit aici cu 
arme. O să luptăm.“ A urmat o bătălie în cursul căreia plutonul a su- 
ferit pierderi grele, iar satul a fost pulverizat. După mine, tipul acesta 
de conflict s-ar putea răspândi dacă nu avem mai multă grijă. 

N-are nimic de-a face cu Al Qaeda. Sătenii nu dădeau doi 
bani pe Al Qaeda. Ce-i interesa pe ei era satul lor. 


Ignatius: Totuşi, în lumea musulmană există sentimentul că toate 
evenimentele despre care discutăm se desfăşoară în cadrul unui răz- 
boi pe care nu l-am declanşat noi, al unui război ce ne-a fost de- 
clarat... 


Brzezinski: Despre ce război vorbeşti? 


Ignatius: În 1996, Osama bin Laden a dat publicităţii o declaraţie de 
război în care, în esență, spunea: „Dacă-i loviți pe americani din toate 
puterile, or să dea bir cu fugiţii“ Asta s-a întâmplat la Beirut în 1983 
Şi 1984. Asta s-a întâmplat în Somalia. lar dacă parcurgem textul de- 
claraţiei, tema centrală este „americanii pot fi învinşi“. 

Acum, când oamenii din acea parte a lumii vă vor citi opiniile 
despre Onentul Mijlociu, mulți dintre ei vor zice: „Aha, vedeţi? 
Americanii pot fi bătuți. Sunt în retragere. Aceşti înţelepţi, doi din- 
tre cei mai buni experți în politica externă a Statelor Unite, cer apli- 
carea unor politici noi. Acest atac foarte putemic la adresa Americii 
a fost încununat de succes.“ V-aş ruga să răspundeţi, pentru că asta 
va apărea pe site-urile web jihadiste. Şeicii de la Al Jazeera vor 
afirma: „lată încă o dovadă că americanii pot fi înfrânți.“ 


Scoweroft: Cred că noi spunem tocmai contrariul, susținând nece- 
sitatea rămânerii noastre acolo. Bin Laden a arătat limpede că ata- 
cul său nu era îndreptat contra Statelor Unite ca atare. El vrea să 
ne alunge din regiune deoarece crede că guvemele respective sunt 
corupte, trebuie răsturnate, iar noi le protejăm. 

Aşadar, dacă ai fi arab, ai vrea ca noi să plecăm şi să lăsăm 
regiunea pe mâinile extremiştilor? În viziunea noastră, avem nevoie 
de acel gen de prezență care să le dea speranţe oamenilor de rând ce 
vor să ducă o viaţă normală, oferind religiei locul său, mai mult sau 
mai puţin important, dar nu cu un pumn de fier venit parcă din se- 
colul al XIII-lea care să controleze cele mai mici detalii. 


Brzezinski: Sun Tzu avea un dicton faimos: ,,Cea mai bună strate- 
gie este să-ți laşi adversarul să se învingă singur.“ Multe dintre afir- 
maţiile lui Osama bin Laden merg pe aceeaşi linie. El vrea ca Ame- 
rica să se implice în aşa măsură încât toți saudiții să ne urască. Pla- 
sând în centrul discursului său prezenţa forțelor americane în Arabia 
Saudită, el crede, poate, că americanii vor reacționa prosteşte şi că se 
va produce o ciocnire. Al Qaeda spune că ar fi minunat ca Statele 
Unite şi Iranul să intre în război, pentru că aşa s-ar extinde conflictul. 

Cei care ne-au atacat pe 11 septembrie 2001 sperau, în mod 
evident, să ne scoată din minți şi să ne facă să ripostăm cu stângăcie, 
efectul vizat fiind mobilizarea unui număr tot mai mare dintre mu- 
sulmani împotriva noastră. Din păcate, într-o privinţă au reuşit, astfel 
că suntem şi acum împotmoliţi în Irak. 

Cred că nu trebuie să părăsim regiunea, dar este necesar să ne 
aplicăm politicile militare în așa fel încât să fie eficiente din punct 
de vedere politic. Asta înseamnă să izolăm Al Qaeda, să-i mobilizăm 

pe musulmanii moderați şi să le creăm condiţii pentru a combate ex- 
tremismul. 

Nu vom reuşi dacă ne vom limita la politicile brutale, dacă nu 
vom face demersuri pentru instaurarea păcii între Israel şi Palestina, 
dacă vom rămâne împotmoliţi în Irak ani de zile, dacă vom continua 
să ne extindem operaţiunile militare în Afganistan şi să distrugem 
câmpurile de mac fără a le da țăranilor vreo compensație, dacă-i vom 
ataca pe paştuni şi ne vom alege cu un război şi mai mare. Asta nu 
e victorie. Este exact ceea ce-şi doreşte Osama bin Laden să facem 
pentru a ne putea învinge. 


Ignatius: Ca să rezum discuţia, aş spune că amândoi propuneţi ca 
America să persevereze în acea parte a lumii, dar să procedeze cu 
atenţie, să aleagă o cale durabilă, deosebită de aceea din prezent. 
Amândoi aţi subliniat că, dacă nu vom trata cu mai multă seriozitate 
problema israeliano-palestiniană în sensul găsirii unei soluții, situ- 
aţia se va înrăutăți continuu. Acest aspect se găseşte pe o poziţie 
fruntaşă în lista pe care i-ați face-o noului preşedinte? 


Scowcroft: Cred că ocupă locul întâi. 


x k k 


Ignatius: Să mergem acum la altă problemă nerezolvată. Dacă există 
vreo parte a lumii care ar putea exploda cu nişte consecințe dezas- 
truoase, aceasta este Pakistanul, în special frontiera dintre Pakistan 
şi Afganistan. Aşa cum ştim prea bine, Pakistanul este o putere nu- 
cleară. Se confruntă cu o insurgență islamică tot mai putemică, cu 
propriii săi talibani. După plecarea lui Musharraf are o conducere 
politică slabă, extrem de fragmentată. Aş dori să vă întreb pe amân- 
doi cum sugerați că poate fi deplasat Pakistanul din situația actuală — 
foarte periculoasă — într-una mai stabilă şi mai paşnică. 


Scowcroft: Nu prea văd o cale care să se profileze clar. Primejdia 
actuală e foarte mare. Într-un anumit sens, Pakistanul a ieşit prost 
din împărţirea Indiei, în 1947. A moştenit zonele tribale, extrem de 
fracționiste, dar nu a moştenit Partidul Congresului, care a conferit 
Indiei un sentiment de unitate de care Pakistanul nu s-a bucurat. În 
plus, au fost incapabili să gestioneze democraţia. Permanent s-au 

produs răsturnări de situaţie — guvernul civil devine corupt sau in- 
capabil sau ambele, armata îl dă jos, conduce ţara o vreme, apoi le 
restituie puterea civililor. Lucrurile acestea s-au tot întâmplat. 

Când Pakistanul era un stat tânăr, ne-am numărat printre cei 
mai apropiaţi aliaţi ai săi, iar el se baza pe noi pentru a-i garanta se- 
curitatea, însă după al doilea război indo-pakistanez am impus sanc- 
țiuni asupra ambelor tabere şi am încetat să le mai vindem echipa- 
mente militare. Asta nu conta pentru indieni, care aveau o industrie 
militară solidă, dar pe pakistanezi i-a afectat serios. Sancţiunile i-au 
făcut să se simtă în nesiguranță şi să încerce obținerea de arme nu- 
cleare. 

Când au început să fabrice arme nucleare am adăugat noi şi 
noi sancțiuni, sporindu-le insecuritatea, până când s-a ajuns la Pakis- 
tanul de acum, cu un militar sau un preşedinte care nu acceptă reve- 
nirea la guvemarea civilă. Partidele politice se duşmănesc, dar nu e 
vorba de nişte partide ca acelea pe care le cunoaştem noi. Sunt or- 
ganizaţii dinastice cu baze tribale foarte importante. 

Însuşi faptul că Benazir Bhutto poate să le transfere soțului 
şi fiului său conducerea partidului constituie o ilustrare a problemei. 
Asta este moştenirea. Singurul element ce menține unitatea pakista- 
neză este armata. Rolul acesta a fost jucat de Musharraf la un mo- 
ment dat, dar nu mai este cazul. Cred că deznodământul cel mai 
favorabil ar fi un echilibru între partidu! preşedintelui, partidul lui 
Bhutto şi cel al lui Sharif. 

In momentul de față, Bhutto şi Sharif sunt aliați, dar nu va 
dura mult, deoarece partidele lor se detestă cu înverșunare. Poate 
Musharraf să se agaţe de putere? Nu ştiu. În opinia mea, cel mai 
mare pericol cu care ne confruntăm este o criză în cursul căreia ar- 
mata să se separe în fideli şi contestatari ai lui Musharraf. Ofițerii 
de rang înalt — cei de la conducerea armatei — au fost educați în 
Marea Britanie şi consideră imparțialitatea o virtute, dar la nivelul 
inferior — cel al coloneilor — sunt cei care i-au instruit pe talibani să 
lupte contra sovieticilor în Afganistan. 

Pentru evitarea unei explozii va fi nevoie de mult tact. Dacă 
armata se va scinda, nu e cert că armele nucleare se vor afla în si- 
guranţă, iar un Pakistan azvârlit în haos ar reprezenta o atracţie 
fatală pentru India, care ar încerca imediat să rezolve problema Caș- 
mirului. Fără nici o îndoială, vor exista repercusiuni şi în Afganistan. 

Ignatius: Prognoza ta e foarte sumbră. Zbig, eşti de aceeaşi părere? 


Brzezinski: Da, şi aş trage câteva învățăminte din spusele lui Brent. 
Trebuie să fim foarte atenţi să nu ne implicăm prea tare în politica 
intemă pakistaneză. Pakistanul e prea mare, prea populat şi prea com- 
plex ca să putem interveni eficient în politica sa intemă. 

Nu m-a entuziasmat inițiativa Washingtonului de a o încuraja 
pe doamna Bhutto să revină în țară. Anul trecut a m participat la câteva 
discuţii cu ea şi nu m-am simțit deloc în largul meu. Credeam că în- 
cercăm să amestecăm apa cu uleiul şi eram convins că rezultatul avea 
să fie ori moartea lui Musharraf, ori moartea ei. Insistând, demonstram 
că înțelegem foarte vag politica pakistaneză. Aceasta e foarte încur- 
cată, parțial etmic-provincială şi parțial, cum spunea Brent, dinastică 
şi competitivă, peste toate suprapunându-se influenţa armatei. 

Conform unui proverb pakistanez, țara există datorită celor 
trei A: Allah, America şi Armata. Allah e departe. Şi America e de- 
parte şi, în plus, dă dovadă de ignoranță. Armata e la faţa locului. 
Prin urmare, în următorii ani, coeziunea armatei va rămâne factorul 
central în politica pakistaneză. Trebuie să fim foarte atenţi ca impli- 
carea noastră să nu-i pună în pericol unitatea. 

Renunţarea la programul de educaţie şi instruire militară in- 
temaţională (IMET, International Military Education and Training) 
a constituit din partea noastră o eroare majoră, căci n-am avut posi- 
bilitatea să-i instruim pe ofiţerii mai tineri. Avem o problemă clară, 
şi anume zona paştună şi cea de frontieră, adevărat sanctuar pentru 
Al Qaeda. Trebuie să încercăm rezolvarea ei, dar cu mare prudență, 
altfel riscăm ca politica pakistaneză să vireze spre antiamericanis- 
mul irațional, cum se şi întâmplă pe alocuri. 

Atunci când trebuie realmente să acționăm, trebuie să proce- 
dăm cu mare discreţie şi să evităm răspândirea informaţiilor despre 
evenimente. Dacă ne vom comporta astfel, şi pakistanezii de la putere 
îşi vor da seama că au interesul să nu vorbească despre asta. Dar 
dacă, aşa cum facem în ultima vreme, vom începe să ne lăudăm, gu- 
vemului de la Islamabad îi va fi tot mai greu să ne accepte inter- 
vențiile. 

Opinia publică îşi va exprima tot mai virulent nemulțumirea, 
armata va manifesta resentimente, iar consecinţele vor fi imprevi- 
zibile. Probabil că vom putea stăpâni situaţia din Afganistan încă o 
vreme, deoarece ne mai bucurăm de un rest de simpatie ca urmare a 

ajutorului acordat împotriva sovieticilor, dar dacă haosul din Afga- 
nistan se va extinde în Pakistan ne vom confrunta cu o situație im- 
posibil de gestionat. Efectul va fi la fel de catastrofal dacă ne vom 
implica şi mai mult, împotmolindu-ne acolo, sau dacă vom pune ca- 
păt brusc operaţiunilor şi vom pleca acasă. 

Aşadar, aş recomanda prudență, prudență şi iar prudență; să-i lă- 
săm pe pakistanezi să-şi descurce problemele. Să nu-i mai dăscălim 
pe tema democraţiei şi să fim sensibili la interesele lor istorice şi geo- 
politice. Să le arătăm că au un fel de prieten în Afganistan care le con- 
feră un avantaj strategic în raport cu India. Pe de altă parte, trebuie să 
avem grijă ca afganii să nu creadă că vor deveni sateliții Pakistanu- 
lui, jonglerie care va fi foarte dificilă. Dincolo de asta, pur şi simplu 
nu recomand nici un tip de activism politic față de Pakistan ca atare. 


Ignatius: Şi relaţiile noastre cu forțele militare pakistaneze? Noul 
şef al statului major al armatei pakistaneze, generalul Kayani, le-a 
declarat şefului statelor majore reunite, amiralului Mullen, directo- 
rului CLA şi altora că este gata să coopereze cu noi la instruirea unui 
aşa-numit corp de frontieră care, amplasat în zonele tribale, să-i aso- 
cieze pe locuitorii acestor sate îndepărtate la constituirea unei forțe 
de contrainsurgenţă... 


Brzezinski: Da. 


Ignatius: ... şi să ajute la dezvoltarea economică. Şi, în plus, să utili- 
zeze tactici agresive pentru găsirea locurilor în care se ascund mem- 
brii Al Qaeda şi atacarea lor. Evident, asta e în interesul nostru, dar se 
profilează pericolul despre care vorbeați amândoi: scindarea armatei, 
împingerea agresivității până în punctul în care devine inaccepta- 
bilă. Ce sfat aţi da în această privință? 


Brzezinski: După părerea mea, conducerea armatei pakistaneze îşi 
doreşte un rol de supervizare şi este pregătită să-l exercite. Dacă pu- 
tem proceda discret, fără prea multă vizibilitate, este mai bine să ofe- 
rim această asistență decât să n-o facem. 


Ignatius: Chiar dacă există pericolul ca elementele islamiste din ar- 
mată să spună „ce naiba fac şefii noştri? De ce cooperează cu Statele 
Unite?“ 

Brzezinski: Asta trebuie s-o hotărască generalii pakistanezi, nu noi. 


Scowcroft: Corect. Dar cred că e mai bine să se vadă că îi ajutăm 
pe pakistanezi în loc să insistăm ca armata lor să execute ordinele 
noastre... 


Brzezinski: Ori să acţionăm fără ei. 


Scowcroft: Ori să acționăm fără ei, căci, amintiţi-vă, această regi- 
une este fracționată ca puţine altele de pe glob. Britanicii au con- 
trolat-o pe ambele părți ale graniței timp de o sută de ani şi n-au 
reuşit s-o pacifice. Pakistanezii trebuie să ia inițiativa în relaţiile cu 
restul regiunii şi cu talibanii care se revarsă dinspre nord. 

Dacă armata pakistaneză are nevoie de ajutor, trebuie s-o aju- 
tăm şi s-o încurajăm. Ar trebui să redemarăm programul IMET. 


Ignatius: Şi să aducem încoace mai mulți ofițeri pentru instruire. 
Brzezinski: Ofiţeri tineri. 


Scowcroft: Deoarece, o lungă perioadă, armata va fi liantul în- 
tregii țări. 


Ignatius: N-ar trebui oare să menţinem la sol avioanele fără pilot 
Predator care, înarmate, survolează chiar în aceste momente munții 
de la Tora Bora şi zonele tribale adiacente? Oare aceste arme invi- 
zibile desfăşurate de Statele Unite pe teritoriul unor țări suverane 
precum Pakistanul nu constituie o provocare? 


Brzezinski: Depinde de consecințele zborurilor lor. Dacă în cursul 
atacurilor vor ucide numeroşi localnici pe lângă suspecții Al Qaeda, 
s-ar putea să nu fie productive, întrucât am crea mai mulți membri 
Al Qaeda decât am distruge. Acest argument este însă foarte greu de 
generalizat. 

Dacă am avea dovezi foarte clare că într-o anumită zonă se 
găsesc nişte membri din conducerea Al Qaeda şi am avea şanse re- 
ale să-i scoatem din circulaţie, presupun că ar trebui să acționăm, dar 

comandantului care dă ordinele şi până la urmă ucide cincizeci de 
civili i-aş spune că va plăti pentru asta. 


Ignatius: Asta sună ca vechiul sfat: dacă tragi în rege, să nu care 
cumva să ratezi. 


Brzezinski: Corect, şi nu-i ucide prea multe rude. 


Scowcroft: Cred că Zbig are dreptate. În primul rând, n-ar trebui să 
ne batem cu pumnii în piept, ci să ne prefacem nevinovaţi. „Care avi- 
oane?“ Dar dacă putem viza țintele cu mare grijă, operațiunea este 
utilă, căci afirmă, fără mare tam-tam, amploarea extraordinară a pu- 
terii americane şi ar putea stârni respect în rândul armatei pakista- 
neze: „Tipii ăştia sunt tari de tot.“ 


Ignatius: Dacă înțeleg bine, recomandarea voastră seamănă cu ju- 
rământul lui Hippocrate: Înainte de toate, să nu faci rău. Într-o situ- 
atie atât de delicată, într-o ţară pe care o înțelegem prea puţin, trebuie 
să fim foarte atenţi. Brent, ce părere ai? 


Scowcroft: Într-adevăr, ideea de bază, pe care, din păcate, am în- 
călcat-o de foarte multe ori în trecut, este să nu faci rău. 


Ignatius: Zbig, numeroşi comentatori văd asemănări între situația 
lui Musharraf şi pericolele implicate de un Pakistan post-Musharraf, 
pe de o parte, şi, de cealaltă parte, problemele cu care te-ai confrun- 
tat când erai consilier pentru securitate naţională, în legătură cu şahul 
Iranului. De câte ori mă gândesc la Pakistan îmi vine în minte criza 
ostaticilor din Iran. Văd coşmarul care s-a revărsat din acea criză, 
coşmar în care trăim şi astăzi. Văd şi coşmarul care ar putea lua naş- 
tere într-un Pakistan post-Musharraf, dar nici acum nu sunt sigur 
ce-ar fi trebuit să facem atunci sau, prin analogie, ce-ar trebui să 
facem. Tu ce părere ai? Trebuie să fi petrecut mult timp reflectând 
la asta. 


Brzezinski: Este îngrozitor de complicat, pentru că avem nevoie să 
regândim istoria Iranului modem, mergând tocmai până la epoca lui 
Mossadegh. Vreau, înainte de toate, să clarific un aspect. Şahul, şi 

nu armata, se afla la conducerea Iranului. În Pakistan, puterea o de- 
ține armata, şi nu Musharraf. Musharraf nici măcar nu domină armata. 

Probabil că Zia controla armata într-o măsură mai mare decât 
Musharraf. Ideea e că armata este cea care stăpâneşte Pakistanul şi 
este cea mai viabilă instituție. În momentul în care şahul s-a prăbu- 
şit, amata s-a dezintegrat. Nu putea rezista de una singură. N-a existat 
nici o tentativă de lovitură de stat militară. 

Armata pakistaneză trebuie însă luată în serios. Mă tem că, 
dacă nu vom avea grijă, ne va deveni ostilă, mai ales ofiţerii tineri 
care n-au avut contacte cu noi şi sunt foarte naționaliști. Ar fi un 
efect teribil de contraproductiv. 


Ignatius: Întrucât am fost recent la Rawalpindi şi am vizitat cartie- 
rul general al şefului Statului Major pakistanez, generalul Kayani, 
stând de vorbă cu o serie de ofițeri pakistanezi, aş spune că face 
exact ceea ce trebuie pentru a readuce armata la un anumit nivel de 
profesionalism. 


Scowcroft: El are o altă problemă, aş numi-o reorientarea armatei. 
Forţele militare pakistaneze au privit întotdeauna spre India, deoa- 
rece de acolo veneau pericolele. Trebuie să le întoarcă spre teritoriile 
din nord-vest, nu pentru că aşa vor Statele Unite, ci pentru că acolo 
se află noua ameninţare. 


Ignatius: În concluzie, e un semn bun că generalul Kayani l-a nu- 
mit purtător de cuvânt pe fratele a doi dintre cei mai curajoşi jurna- 
lişti din Pakistan. Un tip care face asta nu poate fi atât de rău. 


Brzezinski: Sau îndrăzneţ. 


Scoweroft: Totuşi, el este una dintre cele mai promițătoare persona- 
lități apărute în ultimul timp în Pakistan, sau cel puțin aşa pare. 


27 martie 2008 


Capitolul 4 


Virtuţile deschiderii: 
China și Orientul Îndepărtat 


David Ignatius: Pentru aceia dintre noi care se interesează de po- 
litica extemă este un truism ideea că marea provocare a secolului XXI 
va fi găsirea unei modalități de a introduce China, aflată în plină as- 
censiune, în comunitatea globală a naţiunilor în aşa fel încât efectul 
să fie de stabilizare, de întărire şi nu de slăbire a integrității sistemu- 
lui. Nu încape îndoială că statul chinez va deveni mai puternic pe plan 
militar şi economic şi, în general, va fi un actor mai dinamic în ca- 
drui sistemului. Mulţi cred că va ameninţa Statele Unite. Zbig, cum 
transformăm creşterea Chinei într-un element benefic pentru noi? 


Zbigniew Brzezinski: Eu sunt destul de optimist, trebuie s-o recu- 
nosc. În primul rând, îngrijorările Statelor Unite în legătură cu anu- 
mite aspecte ale rivalității cu Beijingul, de pildă în sfera comercială, 
de afaceri sau, potenţial, în cea militară, sunt cât se poate de legitime; 
în acelaşi timp, pe întreg spectrul politic se manifestă dorința de a 
asimila China în sistemul internațional. 

Desigur, aceasta necesită disponibilitatea americanilor de a 
se adapta la realitate. Integrarea Chinei în sistemul intemaţional nu 
seamănă cu absorbirea vreunei țărişoare, ci presupune modificarea 
treptată a sistemului intemațional şi redefinirea preeminenţei ameri- 
cane. Din această perspectivă, cred că atitudinea Americii este mult 
mai clarvăzătoare decât aceea adoptată de marile puteri imperiale în 
1914, când Germania dădea din coate şi încerca să devină, la rândul 

ei, o mare putere mondială cu aspirații imperiale şi coloniale serioase. 
Noi acționăm mult mai inteligent. 

În al doilea rând, o sursă a optimismului meu este sentimen- 
tul că liderii chinezi nu se călăuzesc după o ideologie maniheistă 
potrivit căreia viitorul lor ar depinde de impunerea sistemului lor de 
valori asupra restului lumii, aşa cum era în Rusia stalinistă ori Ger- 
mania lui Hitler. Pentru ei este mult mai important gândul că trebuie 
să fie parte a lumii, astfel că fac eforturi să găsească o soluţie în acest 
sens. Cred că dacă ambele părți se vor comporta rațional şi pragma- 
tic şi nu se va produce vreun eveniment disruptiv, procesul acesta se 
va derula nestingherit. 


Ignatius: Brent, care este punctul tău de pornire în discuţia despre 
găsirea unei maniere stabilizatoare pentru aducerea Chinei în siste- 
mul global? 


Brent Scowcroft: Și eu sunt optimist. Din perspectiva Statelor Unite, 
procesul a început în anii '70, când, în punctul culminant al Războ- 
iului Rece, am deschis dialogul cu Beijingul ajungând la o înţele- 
gere privind combaterea hegemoniei sovietice. Evenimentul acesta 
i-a făcut pe americani să privească altfel China şi întreaga situaţie. 

De asemenea, după al Doilea Război Mondial am instituit un 
fel de nouă ordine mondială guvernată de sisteme deschise. Am pro- 
cedat aşa în parte ca o reflectare a greşelilor din perioada interbelică, 
deşi le-am cerut Germaniei şi Japoniei să se democratizeze înainte 
de a le reprimi în ordinea mondială. Am construit, aşadar, un sistem 
deschis. De exemplu, în pofida regimului politic pe care-l instaura- 
seră, i-am lăsat pe comuniştii chinezi să ocupe locul rezervat Chinei 
la ONU. Din punctul nostru de vedere mediul intemaţional era pri- 
elnic. 

În ceea ce-i priveşte pe chinezi, după 1949 s-au retras ca nişte 
Sihaştri. N-au căutat să aibă relaţii cu altcineva în afară de sovietici, 
şi chiar şi cu aceştia au ajuns rapid să se deteste reciproc. A durat 
foarte mult până au început să iasă din carapacea izolaţionistă. Aflaţi 
în plină dezvoltare economică, acum îşi dau seama că au nevoie de 
restul lumii. În primul rând, sunt tot mai dependenţi de importurile 
de materii prime. În al doilea rând, depind foarte mult de pieţele ex- 
teme pentru a-şi vinde producţia industrială. Asta înseamnă că au 

nevoie de o structură intemaţională stabilă care să le asigure acce- 
sul la materii prime şi la pieţe de desfacere. 

Spre deosebire de Germania de dinaintea Primului Război 
Mondial, ei nu vor să răstoame sistemul, ci să i se alăture; din în- 
tâmplare, sistemul este deschis şi primitor, astfel că, deşi persistă o 
anumită nervozitate şi se înregistrează declaraţii negative ale am- 
belor părţi, cred că avem o şansă mai bună ca oricând în istoria re- 
centă pentru a încorpora China în sistemul mondial. 


Ignatius: Dar într-o lume în care China, în plină ascensiune, îşi do- 
reşte accesul la materii prime pentru a-şi menţine creşterea econo- 
mică şi vrea să aibă siguranţa unui mediu stabil, de ce n-ar fi ea un 
rival natural al Statelor Unite? Materiile prime sunt finite, se va des- 
făşura o competiţie acerbă pentru obținerea lor. Îi vedem pe chinezi 
cum îşi promovează fără preget interesul național făcând afaceri cu 
Iranul şi alte ţări, contrar intereselor de politică externă ale Statelor 
Unite. Cum se face că nu ne îndreptăm spre o ciocnire? 


Scowcroft: E o întrebare foarte bună. Structura pe care ne-o dorim 
noi este un sistem comercial deschis pentru toată lumea. Dacă chi- 
nezii vor relaţii de exclusivitate apare o problemă. Până acum însă, 
s-au arătat pregătiţi să intre într-un sistem deschis. 

Se profilează, totuşi, unele aspecte neliniştitoare. Dacă Statele 
Unite insistă să-şi menţină preeminenţa la nivel formal — noi suntem 
numărul unu şi nimeni altcineva nu contează — situaţia ar fi pericu- 
loasă, dar până acum nu ne-am comportat aşa. În domeniul energiei, 
de pildă, am adoptat următoarea poziţie: există o ofertă „x“ pe plan 
mondial, există o cerere „y“, iar noi suntem gata să sprijinim un sis- 
tem de repartizare deschis pentru toată lumea. 


Brzezinski: Aş adăuga numai două idei la cele expuse de Brent. 
David, tu vorbeai despre China ca despre un rival şi, dacă nu mă în- 
şel, ai folosit expresia „fără preget.“ 


Ignatius: Am descris-o ca pe un rival potenţial. 
Brzezinski: Da, un rival potenţial care-şi urmăreşte fără preget inte- 


resul naţional. Când spui că Beijingul îşi urmăreşte fără preget inte- 
resul național, oare lucrul acesta nu e valabil şi pentru Washington? 

Operațiunile noastre din mediul intemaţional de afaceri sunt, ca să 
folosesc un eufemism, foarte energice; în plus, nu ratăm nici o oca- 
zie de a ne promova la maximum interesul naţional. 

Pe de altă parte, conceptul de rival, de rival în afaceri, include 
întotdeauna ideea de reţinere. Nu e acelaşi lucru cu adversitatea mi- 
litară imperială care se sfârşeşte printr-o coliziune, şi cred că atât 
noi, cât şi chinezii ştim asta. Ne dăm seama că nu ne va aduce nici un 
avantaj o ciocnire asemănătoare cu marile conflagrații din secolul XX. 

Să trecem acum la al doilea aspect. În linii mari ştim cum 
funcţionează structurile noastre de conducere, însă avem informații 
mult mai puţine despre liderii lor. Din experiență am învăţat că au 
o conducere extrem de sofisticată, dornică să afle cât mai multe şi 
să înțeleagă realităţile cu care se confruntă. Asta a fost prima mea 
impresie când l-am întâlnit pe Deng Xiaoping. Pe atunci reuşiserăm 
să făunm o alianță cvasi-secretă împotriva Uniunii Sovietice, impli- 
când operațiuni comune de culegere de informaţii şi acordarea de 
asistență opozanților din Afganistan. 

Dacă, în general, sunt impresionat de eforturile titanice pe 
care le fac chinezii pentru a se educa, iată un caz care mă intrigă: de 
cinci ani încoace, conducerea chineză organizează, la cel mai înalt 
nivel, un seminar pentru lideri, doar pentru cei de la vârf, cum ar fi la 
noi membrii consiliului de securitate naţională. 

În cadrul sesiunii, care tine o zi întreagă, conferenţiază diverşi 
specialişti. Participarea este obligatorie pentru toți liderii, iar printre 
subiectele abordate se numără: „Importanţa Constituției şi înțelege- 
rea statului de drept“* — ceva foarte străin de dictatura lor comunistă —, 
„O înţelegere mai bună a economiei mondiale şi mai cu seamă a ten- 
dințelor globalizării“, „Tendinţe în tehnologia militară“, „Trecere 
în revistă a istoriei universale cu punerea accentului pe ascensiunea 
şi declinul puterilor imperiale.“ Mi-aş dori ca preşedintele nostru să 
fi petrecut ceva timp la nişte reuniuni de felul acesta. 

La altă sesiune tematicile erau: „Comerţul intemaţional, in- 
vestiţiile şi importanța intrării Chinei în lumea globalizată“, „Urba- 
nizarea şi inegalitatea economică“, „Dreptunle de proprietate inte- 
lectuală““, ,„Guvemarea prin știință“, „Democrația şi statul de drept“, 
„Cum se poate democratiza un sistem unipartit.“* 

După cum reiese de aici, chinezii înțeleg atât potențialul pro- 
priei puteri, cât şi pericolele pe care le antrenează depăşirea limitelor 

ei. Prin urmare, cu excepţia cazului unor mari revolte inteme în 
China, cred că ajustarea nu va fi atât de dificilă, chiar dacă uneori ne 
doare faptul că Beijingul este mai competitiv. Dacă se va produce o 
revoltă internă, nimeni nu mai poate prezice nimic. 


Ignatius: Să zăbovim un pic asupra acestui subiect. Conducerea chi- 
neză are unele trăsături confucianiste — nişte înţelepţi care se întâl- 
nesc periodic şi încearcă să se informeze unii pe alții după cum po- 
vesteai tu — fireşti, până la urmă, pentru această elită modemă de 
mandarini. La ţară însă, situaţia este din ce în ce mai agitată. 

Tocmai s-au încheiat câteva săptămâni de tulburări grave în 
Tibet şi în alte oraşe chinezeşti cu minorități tibetane. Prietenii mei 
care se ocupă cu studierea Chinei îmi spun că se profilează o pro- 
blemă tot mai serioasă, aceea a oamenilor care vin la oraş în valuri 
dar nu găsesc loc de muncă ori sunt plătiți prea prost şi nu se pot 
întreţine. Aceştia fie rămân să trăiască în sărăcie la oraş, fie se 
întorc acasă plini de mânie şi frustrare. 

Brent, unii comentatori, luând în calcul dovezile existente, 
afirmă: „Pur şi simplu China nu va reuşi să-şi menţină unitatea. Elita 
ei confucianistă, autocratică, nu-şi va putea impune voinţa asupra 
restului țării, iar statul se va dezmembra. Pericolul este enorm. Ar 
fi frumos dacă şi-ar păstra integritatea, dar e imposibil.“ 


Scowcroft: Dacă analizăm un pic istoria chineză vom descoperi mai 
multe perioade în care ţara a trecut de la centralizarea extremă la o 
situaţie haotică. Sentimentul meu este acela că liderii chinezi au o 
teamă profundă de instabilitate. Cred că frica aceasta este una din- 
tre principalele lor motivații. De pildă, ea se află în spatele refuzu- 
lui lor de a deschide sistemul pe plan politic: se tem de instabilitate. 
Şi pot înţelege de ce sunt atât de îngrijorați. 

Se manifestă o tensiune putemică între mediul rural şi cel ur- 
ban, între prosperitatea în rapidă creştere pe care o afişează ţara în 
statistici şi sărăcia extremă din provincii. Într-o măsură tot mai mare 
se discută despre contracararea distrugerilor aduse mediului încon- 
jurător în cursul remarcabilului proces de creştere economică. Aceste 
chestiuni sunt deosebit de grave şi, cu siguranță, vor fi tot mai pre- 
zente pe agenda conducerii. Nu vreau să fac predicții, dar liderii chi- 
nezi se confruntă cu nişte probleme extraordinare. 

Cred însă că este foarte puţin probabil ca instabilitatea să fie 
cauzată de o agresivitate extemă. Istoria Chinei arată că populația Han 
nu a manifestat o agresivitate ieşită din comun. De obicei, chinezii 
au fost agresivi când, cuceriţi de străini, erau guvematți de aceştia. 


Brzezinski: Sau umiliţi. 


Scowcroft: Sau umiliți. Unul dintre lucrurile pentru care chinezii 
poartă pică Occidentului este umilința suferită în secolul al XIX-lea, 
adânc imprimată în conştiinţa lor istorică. 


Ignatius: Aşadar, cum jucăm această carte, Zbig? Trebuie să fim 
drăguți cu această conducere de la Beijing şi să nu-i agravăm pro- 
blemele încurajând factorii ce provoacă tulburări pe termen scurt şi, 
posibil, pe termen lung, transformări democratice? Sau e mai bine să 
menţinem presiunea spunându-le: „Sistemul vostru, această autocra- 
ție rigidă bazată pe partidul comunist, nu va funcționa în lumea mo- 
demă“? Care este atitudinea corectă? 


Brzezinski: Aş vrea să fac o mică adăugire la cele spuse de Brent, 
după care voi răspunde la întrebarea ta. Ultima dată când am fost în 
China, acum vreo două luni, fostul preşedinte Jiang Zemin a oferit 
un dineu în onoarea mea. L-am întrebat: „Care este cea mai mare pro- 
blemă cu care vă confruntaţi?“ iar el mi-a replicat: „Prea mulţi chi- 
nezi.“* 

Într-un fel, e un răspuns plauzibil. Populaţia migrantă şomeră 
este acum de vreo două sute de milioane; ei se tot mută din loc în 
loc din cauza evoluţiilor absolut spectaculoase — noi metropole, un 
sistem enorm de autostrăzi ca ale noastre... 


Ignatius: Dar fără maşini deocamdată. 


Brzezinski: Fără maşini, e adevărat. Dar un sistem care are deja 
40.000 de mile. Al nostru, construit în anii °50 şi '60 din secolul XX, 
are 65.000 de mile. În acest moment ruşii îşi construiesc prima auto- 
stradă din toate timpurile, de la Moscova la Sankt Petersburg, iar de 
la Moscova la Vladivostok mergi tot pe un drum cu pietriş. 

Să revin acum la modul în care ar trebui să-i tratăm pe chi- 
nezi. În primul rând, cu respect. Aceasta nu este o civilizaţie care să 

suporte uşor dăscălirea sau brutalitatea. Chinezii sunt foarte mândri 
de istoria şi cultura lor, şi pe bună dreptate. Au o istorie grandioasă, 
o cultură fenomenală... Dacă o să fim moralizatori şi-o să vrem să-i 
învăţăm cum să se poarte, nu cred c-or să reacționeze prea bine. 

În al doilea rând, sunt inteligenţi. Liderii lor sunt foarte in- 
teligenţi. Chiar acum, la nivelul conducerii lor se poartă o discuţie 
publică despre modul în care se poate introduce „mai multă demo- 
crație““, indiferent ce însemnă asta, într-un sistem nedemocratic. Ei 
ştiu că trebuie să satisfacă dorința populaţiei de a avea o guvernare 
mai deschisă. Cred că putem discuta prieteneşte cu ei pe această temă, 
dar dacă ne vom arăta aroganţi reacţia va fi de respingere şi nimic 
din ce vom spune nu va fi luat în considerare. 

Ultima dată când am fost în China, conducătorii de la Bei- 
jing erau foarte îngrijoraţi că problema taiwaneză ar fi putut perturba 
Jocurile Olimpice. Le-am spus: „Nu cred că Taiwanul va fi o sursă 
de tulburări, dar Tibetul ar putea fi:* Şi am continuat: „Ştiţi bine că 
sunt un prieten al Chinei. Ar trebui să staţi de vorbă cu Dalai Lama. 
El acceptă suveranitatea chineză asupra Tibetului şi se opune boico- 
tării Olimpiadei.“ Ei mi-au răspuns: „Nu, nu, e un duşman al Chinei!“ 

Acum, când purtăm această convorbire, situația a scăpat de 
sub control şi poate că e mai util să se discute cu partea adversă. Dacă 
însă le ţinem lecţii chinezilor despre tibetani şi le spunem ce să facă, 
răspunsul lor, în cazul în care ar veni, va fi ceva de genul: „Şi pro- 
blema voastră cu negrii? Şi nedreptatea flagrantă din America? Şi 
decalajele dintre venituri, care sunt enorme şi se tot măresc?“ 

Nu cred că le putem preda cursuri de comportament, dar sunt 
convins că putem găsi modalităţi de convieţuire dacă aplicăm o po- 
litică extemă care să nu intensifice fricțiunile economice şi sociale 
transformându-le în coliziuni geopolitice şi dacă, în acelaşi timp, în- 
cercăm să făurim un cadru de stabilitate în care să plasăm relaţia noas- 
tră nu doar cu statul chinez, ci şi cu unii dintre vecinii săi, Japonia, 
Coreea de Sud, poate şi India, şi cu ţările din Pacific, de la Austra- 
lia până la Indonezia. O politică diversificată constând în crearea unei 
reţele de relaţii şi împiedicarea tentativelor chineze de a ne exclude 
de pe continent ne-ar fi de mare folos şi este pe deplin posibilă. De 
aceea m-aş defini drept un optimist precaut în această chestiune. 


Ignatius: Brent, ce părere ai, peste zece ani, să zicem, China va fi 
oare mai democratică, partidul îşi va slăbi treptat strânsoarea de men- 

ghină asupra societății? Sau ar trebui să ne aşteptăm la o situație ase- 
mănătoare celei de acum? 


Scoweroft: Cred că se poartă o luptă tot mai intensă. În 1978, când 
a demarat programul de dezvoltare economică, Deng Xiaoping a 
declarat: „Imbogăţirea este un lucru extraordinar“ şi „Nu-mi pasă 
dacă o pisică este albă sau neagră atât timp cât prinde șoareci.“ În 
opinia mea, ei au inițiat acest proces deoarece socoteau că pentru sta- 
bilitate era esenţială o creştere constantă a nivelului de trai al popu- 
laţiei. Dacă puteau obține asta, s-ar fi aflat în siguranță. 

Şi-au îndeplinit cu brio programul economic, dar structura po- 
litică nu a ţinut pasul. Am senzaţia că ei sunt conştienţi de asta, dar 
nu ştiu cum să procedeze. În unele sate experimentează o democra- 
ție rudimentară. Unii spun chiar că în interiorul Partidului Comunist 
ar trebui să existe democraţie. Toamna trecută, la alegerile pentru 
Comitetul Central, s-au prezentat cu 29 de candidaţi peste numărul 
de 371 corespunzând locurilor puse în joc, astfel că a fost o idee... 


Ignatius: O idee de competiţie. 


Scowcroft: O idee foarte palidă de competiţie, dar, aşa cum am spus 
mai devreme, cred că nu vor să-şi deschidă sistemul deoarece sunt 
foarte speriați. 


Ignatius: ar noi n-ar trebui să-i împingem de la spate. 


Scoweroft: Nu, pentru că, după cum discutam, se confruntă cu nişte 
probleme uriaşe. Dacă se vor produce revolte pe scară largă, dacă 
vor avea loc fărădelegi, vor putea să le reprime extrem de brutal şi 


s 


dupăaceea să spună: „Iată ce s-a întâmplat dacă am relaxat sistemul! 

Ignatius: Zbig, ai putea afirma că Războiul Rece a permis alianța 
cu Beijingul inițiată de Henry Kissinger şi demersul comun — la care 
ai contribuit semnificativ — vizând stoparea ruşilor în Afganistan. În 
toată acea perioadă, Taiwanul a rămas un element controversat. 

În ultimele câteva luni s-a profilat posibilitatea rezolvării aces- 
tei surse de tensiune, o dată cu alegerea în Taiwan a unui guvem na- 
ționalist şi a unui nou preşedinte care declară că vrea să negocieze 


America şi lumea 107 


cu Beijingul în vederea normalizării relațiilor. Crezi că optimismul e 
justificat? Cum pot ajuta Statele Unite? 


Brzezinski: Doar o infimă corecție de ordin tehnic. Când spui națio- 
nalist te referi la Kuomintang, nu la taiwanezii naționaliști. 


Ignatius: Într-adevăr, nu mă refer la taiwanezii naționaliști: aceştia, 
cu partidul pentru independenţa Taiwanului, au fost debarcaţi de la 
putere. 


Brzezinski: Cred că noua conducere din Taiwan a decelat subtilită- 
tile relaţiei cu China. Taiwanul este simultan parte a unei Chine larg 
definite şi o entitate separată; liderii de acolo sunt gata să intensifice 
legăturile dintre Taiwan şi China, să încurajeze contactele familiale 
şi sociale, să faciliteze investiţiile pe ambele țărmuri ale Strâmtorii 
Taiwan, să amplifice traficul aerian — pe scurt, să promoveze nor- 
malizarea. 

În cursul uneia dintre vizitele mele în China, Deng Xiaoping 
s-a folosit de prezența mea ca să reafirme conceptul de „o singură 
Chină, două sisteme.“ În acea Chină unică ar fi existat diversitate, 
adică Hong Kong-ul ar fi avut un sistem de guvemământ diferit de 
cel al Chinei continentale. Le-am spus în numeroase rânduri chine- 
zilor că a sosit momentul să-şi modifice lozinca în „o singură Chină, 
mai multe sisteme“, deoarece Taiwanul are un alt tip de sistem, e o 
democrație autentică. Nu mă aştept ca partea continentală să devină 
în viitorul apropiat o democraţie ca Taiwanul, din motivele pe care 
le-a expus Brent, şi nu mă aştept ca Taiwanul să regreseze către un 
sistem autoritar, dar el poate întreține legături tot mai strânse cu Re- 
publica Populară; se constantă deja înmulţirea investiţiilor şi a călă- 
toriilor peste strâmtoare. Până la urmă, se va crea o situație în care 
China, aflată în ascensiune, va patrona mai multe sisteme. 

Tibetul e un caz mai dificil, deoarece are o cultură etnică cu 
totul diferită. Acolo se găseşte leagănul budismului chinez. Problema 
nu este aceea că Beijingul controlează Tibetul, întrucât Dalai Lama 
însuşi este gata să accepte suveranitatea chineză, ci faptul că politi- 
cile de dezvoltare şi colonizare îi defavorizează dramatic pe autoh- 
toni. Poate că programele de dezvoltare sunt bine intenționate şi 
afundarea tibetanilor nu e deliberată, însă lucrurile acestea se petrec 

şi de aici apar fricţiunile. Chinezii trebuie să găsească o cale de înțe- 
legere cu o entitate etnică şi religioasă complet diferită căreia i se 
cuvine tot respectul. Este o misiune importantă şi deloc uşoară. 


Ignatius: Brent, dacă guvernul taiwanez va reuşi normalizarea re- 
laţiilor, punctul fierbinte care ne îngrijorează de câteva decenii va 
dispărea. Este posibil ca după aceea să se modifice concepția de- 
spre ameninţarea chineză? 


Scowcroft: Se poate. Oricum, Taiwanul deja nu mai este o sursă 
foarte probabilă de conflict militar. În loc de asta se profilează pe 
fundal o rivalitate crescândă. Taiwanul ar putea constitui prilejul unui 
conflict, dar asta nu înseamnă neapărat că el ar fi cauza. 

Nu cred că vom avea o soluţionare a chestiunii taiwaneze în 
viitorul apropiat, dar gradul de risc se va diminua. A existat perico- 
lul real ca fostul preşedinte, Chen Shui-bian, care dorea independența 
cu orice preţ, să facă un gest care să ne împingă spre o confruntare cu 
Beijingul; din fericire, posibilitatea aceasta este acum foarte înde- 
părtată. 


Brzezinski: Chiar dacă nu se va obţine o rezolvare de jure a proble- 
mei, de facto cele două părți îşi îmbunătăţesc progresiv relațiile. 


Scowcroft: Iată o idee interesantă. Acum zece ani, chinezii credeau 
că, în privinţa Taiwanului, timpul nu era de partea lor. Se temeau că 
taiwanezii aveau să se îndrepte tot mai mult spre independenţă, ast- 
fel că în anii '90 Beijingul a făcut mari eforturi pentru realizarea re- 
unificării înainte de terminarea mandatului lui Jiang Zemin. Trep- 
tat, şi-au dat seama că trecerea timpului i-ar putea ajuta. Economia 
Taiwanului, principalele industrii, se mutau pe continent, iar legătu- 
rile culturale erau tot mai putemice. De data aceasta, taiwanezii au 
început să se teamă că timpul n-ar fi de partea lor. Am bănuiala că 
ne îndreptăm spre o rezolvare tipic chinezească; s-ar putea să fie un 
aranjament de felul celui descris de Zbig, un mare stat în care China 
continentală să reprezinte o parte, Taiwanul alta, Hong Kong, Tibe- 
tul şi aşa ma: departe... 


Brzezinski: Chiar şi Singapore într-o bună zi. 

Scowcroft: ... Un fel de frăție cu relaţii nediferenţiate. Dar asta nu 
se va întâmpla peste noapte. 


Ignatius: Pentru unii se profilează spectrul unei noi Sfere de Co-pros- 
peritate în Asia de Est Lărgită, ca să folosesc termenul cu care ja- 
ponezii îşi desemnau odinioară imperialismul asiatic. Și asta le dă 
fiori multora. Pe măsură ce-şi rezolvă litigiile cu vecinii, China se 
impune în rolul de superputere regională. Avem motive de îngri- 
jorare? 


Brzezinski: Da, pentru că procesul acesta implică, dacă nu exclude- 
rea noastră, cel puțin o diminuare semnificativă a rolului nostru în 
partea continentală a Onentului Îndepărtat. Şi, într-un fel, ne-am 
opus chinezilor în dezbaterea despre constituirea zonei de comerţ 
liber în această parte a lumii. Ar trebui ea să conțină Asia şi China ori 
Asia, China, Japonia şi Statele Unite? 

La acest tip de discurs e important faptul că nu va conduce 
la un război motivat politic. Este vorba mai mult de un proces de ne- 
gociere şi ajustare, pe măsură ce China se integrează în noul sistem; 
sper că vom răspunde inteligent, protejându-ne interesele în timp ce, 
discret, obținem ajutorul altora pentru a menține caracterul policen- 
tric al Orientului Îndepărtat. Acesta este punctul în care relațiile cu 
Japonia continuă să fie foarte importante. 

Aici poate juca şi India un rol. India nu aparţine regiunii, dar 
se învecinează cu ea. Pentru diplomaţia şi corporaţiile noastre va fi 
o adevărată provocare să facă în aşa fel încât jocul acesta complex 
să fie în interesul nostru, fără a fi marcat de concepțiile apocaliptice, 
aproape maniheiste ce reprezintă o moştenire a secolului XX. 


Ignatius: Brent? 


Scowcroft: Trebuie să fim preocupaţi de acest subiect. Nu cred că 
avem de ce să ne temem, dar trebuie să fim vigilenţi. Sunt câteva 
structuri, cum ar fi Consiliul pentru Cooperare de la Shanghai, la care 
Statele Unite nu au fost invitate, pe care trebuie să le supraveghem. 
Modul în care Bejingul va încerca să se folosească de comu- 
nitatea etnicilor chinezi din alte țări ar putea constitui un pericol, 

inclusiv pentru chinezi, deoarece este posibil să intensifice sentimen- 
tele anti-chineze din statele respective. Autorităţile s-ar putea teme 
că minoritarii chinezi sunt un element subversiv sau un factor declan- 
şator pentru reacţii de tipul celei din Tibet, unde protestele par să fie 
îndreptate contra chinezilor Han. Este o situaţie complexă care ne- 
cesită atenţia Beijingului şi a Washingtonului deopotrivă. 

Ignatius: Amândoi spuneți că acesta este, cum s-ar exprima un eco- 
nomist, un joc cu sumă pozitivă, o situație în care fiecare tabără va 
obține avantaje substanțiale din cooperarea cu cealaltă. Dacă nu 
vor reuşi să coopereze, lucrurile se vor înrăutăți serios pentru amân- 
două. Se pune, aşadar, următoarea întrebare: cum vor găsi aceste 
două superputeri — Statele Unite deja dominante, China în ascen- 
siune — o cale de cooperare în chestiunile fundamentale? 

Să luăm, de pildă, cea mai dificilă provocare regională din 
prezent, anume Coreea de Nord, o ţară care, în pofida avertismen- 
telor repetate, şi-a continuat eforturile în domeniul nuclear militar şi 
a şi testat o armă nuclear. În cadrul convorbirilor hexapartite ini- 
țiate de administraţia Bush, Statele Unite şi China se străduiesc să 
găsească o soluţie diplomatică la problema nucleară nord-coreeană. 
Ce succes au avut aceste demersuri? Mai mult, ce ne spun ele de- 
spre capacitatea Chinei de a fi un partener eficace pe teme de secu- 
ritate? Mie, ca observator, mi se pare că Beijingul nu e domic să rişte 
prea mult pentru rezolvarea acestei probleme. Zbig, greşesc oare? 


Brzezinski: Cred că greşeşti pe jumătate, cel puţin la nivelul expri- 
mării. Sigur, chinezii n-au făcut tot ce-am fi vrut noi să facă. Nu ni 
s-au alăturat în formularea de ameninţări explicite la adresa Coreii 
de Nord pentru a o determina să se supună. Pe de altă parte, fără chi- 
nezi am fi făcut mult mai puţine progrese: ei au jucat un rol esenţial în 
convingerea nord-coreenilor de a se supune parțial cererilor noastre. 


Ignatius: Ce-au făcut, mai concret? 


Brzezinski: Pe scurt, le-au spus nord-coreenilor că nu pot conta pe 
protecţia Chinei dacă funia va ajunge la par, iar lucrul acesta este 
extrem de important. În plus, nord-coreenii au mari necazuri cu eco- 
nomia intemă, iar China este calea prin care îşi desfăşoară ei comerțul 

cu restul lumii. Aşadar, chinezii au fost de mare ajutor, intervenția 
lor fiind, dintre toate, cea mai utilă. Şi japonezii au fost de partea 
noastră, dar influenţa lor asupra Coreii de Nord este limitată. Ruşii 
au cooperat, dar nu decisiv. Rolul acesta le-a aparținut chinezilor. 

Incă nu e sigur dacă vom obţine o colaborare deplină din par- 
tea Phenianului. Avem de-a face cu un regim imprevizibil care-şi 
schimbă starea de spirit şi intențiile în mod dramatic. Chiar deunăzi 
a lansat o ameninţare virulentă la adresa Coreii de Sud. Prin urmare, 
nord-coreenii sunt clienți dificili, dar noi şi chinezii suntem cei care 
i-au făcut să accepte unele concesii. 

De ce ne-au ajutat chinezii? În primul rând pentru că nu vor 
un conflict la graniţă şi în al doilea rând pentru că, aşa cum a spus 
Brent, simt că timpul e de partea lor. Dacă se va realiza unificarea, 
noul stat coreean va gravita, probabil, către China, nu spre Japonia 
Şi Statele Unite. Din acest punct de vedere, chinezii au un interes 
pe termen lung ca deznodământul să fie constructiv şi paşnic. 


Ignatius: Brent, cum ai evalua cooperarea americano-chineză la con- 
vorbirile hexapartite? 


Scowcroft: Ambele tabere au cunoscut o evoluţie. Nu cred că Bei- 
jingul vrea într-o măsură mai mare decât noi ca nord-coreenii să aibă 
capacități nucleare. Acum un deceniu, dacă-i întrebai pe chinezi — şi 
eu am făcut-o — despre Coreea de Nord, ar fi răspuns: „Ei au luat-o 
pe calea lor, noi pe a noastră. Nu avem prea multe în comun. Nu prea 
mai facem afaceri cu ei.“ 


Brzezinski: Şi ar fi râs. 


Scowcroft: „Nu-i problema noastră.“ După aceea, treptat, au început 
să spună: „Bine, bine, acceptăm convorbirile hexapartite. Noi venim 
cu sala de şedinţe şi cu ceaiul, voi negociaţi.“* Dar, pe măsură ce noi 
ne-am moderat poziţia de la susținerea schimbării regimului la dis- 
cuții pe seama întregului cadru strategic, ei au devenit mai preveni- 
tori. Pentru ei, schimbarea de regim însemna haos la frontieră, ul- 
timul lucru pe care şi l-ar dori. Acum sunt implicaţi în negocieri. 
Ar putea face mai mult? Sigur că da, pentru că ei ţin în viață 
Coreea de Nord fumizându-i mărfuri şi, mai ales, resurse energetice. 

Cred însă că avem o cooperare bună. Nord-coreenii rămân o nucă 
foarte tare şi încă nu le-am ghicit intențiile. 

Oare cred că trebuie să aibă arme nucleare ca să-şi apere in- 
dependenţa? Sau sunt domici să renunțe la aceste capacități militare 
în schimbul unui sistem de securitate în care să se simtă conforta- 
bil? Mai avem puţin şi vom afla. În momentul de față noi cerem ca 
nord-coreenii să-şi mărturisească toate păcatele, iar ei spun: „Nu ne 
mărturisim păcatele, dar promitem să nu mai facem.“ Aşadar, mai 
sunt nişte negocieri de purtat, însă ne apropiem de realizarea unei 
abordări comune cu Beijingul în privința Coreii de Nord. 


Ignatius: Asta-mi aduce aminte de paradoxul lui Zenon, se poate 
să-ți tot înjumătăţeşti distanța până la obiectiv şi să nu-l atingi nici- 
odată. Coreea de Nord a efectuat teste nucleare, posedă arme nucle- 
are şi o cantitate de material fisionabil estimată la 30-40 kg. Oare ar 
trebui ca noi, americanii, să ne reobişnuim cu ideea că Phenianul va 
avea una sau mai multe arme nucleare în viitorul previzibil? Oare 
sunt complet nerealişti cei care speră să-i convingă să renunțe la 
aceste arme? 


Scowcroft: Nicidecum. În primul rând, armele nucleare pe care le 
au ei funcţionează cu combustibil reprocesat, este vorba de pluto- 
niu. Sunt mult mai greu de manipulat decât cele cu uraniu îmbogă- 
tit. E destul de uşor să faci o bombă cu uraniu, spre deosebire de cea 
cu plutoniu. Iar testul făcut de ei a fost... 


Ignatius: În mare parte un eşec. 
Brzezinski: Exact! 


Scoweroft: Astfel că nu pot fi siguri că vor reuşi să fabrice o armă 
utilă. În mintea lor trebuie să se fi strecurat îndoiala. 


Ignatius: Zbig, oare administraţia viitoare poate spera să termine 
treaba şi să obțină plasarea acestor arme nucleare sub control in- 
temaţional? 


Brzezinski: Cred că ar trebui să continue demersurile, dar totul de- 
pinde nu doar de cooperarea chinezilor, ci şi de sud-coreeni. Noul 

guvern de la Seul este mult mai reticent în a discuta cu Phenianul 
decât predecesorul său. 

Dacă relațiile intra-coreene se vor deteriora, va fi mai dificil 
să se obţină o atitudine pozitivă din partea conducerii comuniste. În 
mod cert însă, administraţia viitoare, oricare ar fi aceea, va trebui să 
continue procesul negocierilor, deoarece este mai bun decât alterna- 
tiva. Dacă nu vrem să intrăm în război cu Phenianul, este de prefe- 
rat acest aranjament parțial conform căruia ei au nişte arme, într-ade- 
văr, dar nu se pot bizui pe ele, astfel că ar fi o nebunie să înceapă un 
conflict militar atomic; ar fi utile cel mult ca ultimă armă de apărare, 
în nici un caz pentru un atac. 

În aceste împrejurări, răbdarea se va dovedi mai roditoare de- 
cât orice altă soluţie. Nu peste mult timp se va produce schimbarea 
conducerii din Coreea de Nord. Deocamdată e un regim ereditar, 
însă am îndoieli că s-ar putea prelungi până la a treia generaţie. Prin 
urmare, ne putem aştepta la transformări majore în Coreea de Nord, 
probabil în următorul deceniu. 

Ignatius: Să ne plasăm punctul de observaţie ceva departe şi să adu- 
cem în scenă Japonia, actuala superputere economică din Asia, care 
se reface după o lungă criză. S-ar putea spune că succesul major al 
administraţiei Bush în materie de politică extemă a fost îmbunătăți- 
rea simultană a relațiilor cu China şi Japonia. Japonezii se simțeau 
neiubiți şi excluşi, erau îngrijorați că acordăm o asemenea importanță 
bunei înțelegeri cu Beijingul încât aveau să rămână pe de lături. Acum 
se simt în siguranță. 

Brent, ai urmărit acest proces îndeaproape. Demersurile au 
fost pomite de secretarul de Stat Colin Powell şi Richard Annitage, 
care au plasat chestiunea în centrul politicii exteme în primul mandat 
al preşedintelui Bush, şi au loc şi acum. Cum continuăm de aici? 
Poate America să ducă mai departe această jonglerie aşa încât să 
aibă relaţii bune cu Japonia şi China deopotrivă, fără ca structura să 
se prăbuşească? 


Scowcroft: Eşafodaiul poate sta în picioare, deoarece i-am asigu- 
rat pe chinezi că japonezii nu sunt o ameninţare: conform tratatului 
de securitate pe care l-am încheiat cu Japonia, această ţară nu are ne- 
voie să-şi dezvolte capacitățile militare pentru a se apăra de pericolele 

exteme. Lucrul acesta îi linişteşte pe chinezi. Pe japonezi, de cealaltă 
parte, i-am convins că suntem cu ei, că nu ne-am transferat politica 
de parteneriat pe continent şi că Japonia va rămâne centrul prezenței 
noastre în Asia. 

Este ca şi cum am merge pe sârmă, cu mare uşurinţă putem 
cădea într-o parte sau în cealaltă, dar dacă ne vom menţine echili- 
brul ambele țări îşi vor păstra calmul, sigure că le vom răspunde dacă 
vor avea nevoie de noi, iar restul Asiei va putea să se dezvolte nor- 
mal. În lipsa prezenţei americane şi a echilibrului furnizat de noi, 
celelalte state de acolo ar putea considera că trebuie să aleagă între 
Japonia şi China, tranşare pe care nimeni nu vrea să o facă. 

Toţi aceşti paşi au fost cumpăniți cu mare atenţie. Poate că în 
unele cazuri, spre finalul Războiului Rece, ne-a mai alunecat picio- 
rul, însă este un sistem acordat cu fineţe care funcționează foarte 
bine. Nu văd de ce n-ar exista în continuare. Alianţa de securitate 
înseamnă enorm atât pentru China, cât şi pentru Japonia. 


Ignatius: Zbig, ţi-ai exprimat în cel puţin două cărţi îngrijorarea că 
nu acordăm destulă atenţie Japoniei, că o lăsăm cumva pe de lături. 
Mai ai această temere? 


Brzezinski: Nu, cred că lucrurile s-au schimbat în ultimii ani... În 
timpul actualei administrații, compensând lipsurile anterioare, s-a 
produs un fel de revigorare a conexiunii americano-japoneze pe linia 
securităţii globale. Sunt perfect de acord cu ideea expusă de Brent, 
anume că nu trebuie să alegem între China şi Japonia ca punct de 
ancorare în Orientul Îndepărtat. 

Fără îndoială, China este cel mai important partener al nos- 
tru din Asia continenială, în timp ce Japonia ne este cel mai impor- 
tant partener din Oceanul Pacific. Japonia cooperează mai mult cu 
noi în problemele de securitate internaţională, dar îşi extinde cu grijă 
orizontul, fără a se repezi cu capul înainte. Chinezii încep să proce- 
deze la fel. Acum găsim trupe chinezeşti în misiunile de menţinere 
a păcii din Africa şi alte locuri. În plus, fapt ce mi se pare interesant 
din perspectivă istorică, atât China, cât şi Japonia evită fenomenul care 
a mânat puterile europene spre autodistrugere în secolul XX, anume 
competiția politică amplificată de cursa înarmărilor, ce a dus inevi- 
tabil la ciocnire. 

China are capacități militare de 44 de ani. Până în prezent a 
practicat o formă minimă de descurajare nucleară. Avem mii de arme 
ațintite spre China, pe când ea are doar câteva îndreptate asupra noas- 
tră şi, implicit, asupra Japoniei. 

În acelaşi timp, chinezii au tolerat din partea japonezilor o ati- 
tudine militară voit nedefinită. Japonezii au forțe convenţionale des- 
tul de restrânse şi se manifestă ca o putere criptonucleară, în sensul 
că au capacitatea de a obține arme foarte rapid şi posedă deja siste- 
mele de ghidare şi transport la țintă. 

Prin urmare, ambele puteri acționează inteligent în ceea ce 
priveşte asigurarea propriei securități, evitând cu mare atenție să se 
provoace fățiş. Acest context ne permite să aprofundăm parteneria- 
tul cu China, orientat spre Asia continentală, şi să extindem printr-o 
viziune globală parteneriatul cu Japonia. Avem acum posibilitatea de 
a revizui aranjamentele din sistemul internaţional în aşa fel încât am- 
bele țări să capete o recunoaştere sporită: Chinei i-am putea asigura 
mai multe drepturi de vot şi funcții de conducere în diverse instituții 
economice şi financiare, iar Japoniei — un loc în Consiliul de Secu- 
ritate. 

Rămâne însă deschisă o problemă foarte importantă, respec- 
tiv modul în care se va dezvolta relația sino-rusă. Dacă relaţiile noas- 
tre cu Beijingul s-ar deteriora, acesta ar putea fi tentat să învie vechea 
alianță cu Moscova. Personal, cred că nu e o variantă foarte proba- 
bilă, aşa că ar trebui să acordăm atenție chestiunii altemative: oare 
relaţia dintre Rusia şi China va fi stabilă în decursul timpului? Dacă 
vă uitaţi la granița dintre cele două ţări, parametrii demografici şi 
cererea de resurse naturale conferă un aspect nefiresc hărții acestei 
regiuni. De o parte a frontierei se află un spațiu enorm, la fel de mare 
ca tot restul Asiei, locuit de 35 de milioane de oameni. Pe partea cea- 
laltă se găseşte restul Asiei, locuit de trei miliarde şi jumătate de oa- 
meni, dintre care un miliard şi jumătate evoluează spectaculos, deve- 
nind mai bogați, mai putemici, mai modemi. Cât poate dura această 
situație? 


Ignatius: Păi, ruşii s-ar putea transforma într-o Arabie Saudită. Pot 
vinde energia cu care să se alimenteze cele trei miliarde de mașini. 


Brzezinski: Dar ce se întâmplă dacă resursele energetice se vor epu- 
iza în douăzeci de ani, cum se tem anumite companii petroliere? 

Ignatius: Planeta s-ar confrunta cu probleme mult mai grave. 

Sunt frapat că amândoi, în discuţia despre Asia, aţi prezentat 
o politică americană ce implică, în termenii lui Brent, o lume des- 
chisă. Ca să reiau exprimarea lui Zbig, am încercat să evităm legătu- 
rile prea strânse în sfera securităţii. Am încercat să evităm alegerile 
decisive de genul fie Japonia, fie China. Mi se pare şocant deoarece 
concepția aceasta contrastează acut cu politica americană în Orien- 
tul Mijlociu, unde facem întotdeauna alegeri de tipul acesta, iar un 
sistem deschis ni se pare intolerabil. 


Brzezinski: Nu e întâmplător. 


Ignatius: Mă întreb dacă vom fi capabili să menţinem această des- 
chidere, această abordare a problemelor asiatice care, aşa cum ați 
spus amândoi, s-a soldat cu un succes real. 


Brzezinski: Aş dori să intervin aici pentru că ai pus degetul pe rană. 
Lucrul extraordinar în legătură cu Orientul Îndepărtat este că ne-am 
putut modela politicile în urma unei analize largi a interesului naţio- 
nal. În Orientul Mijlociu, politicile noastre sunt foarte vulnerabile la 
presiunile şi disensiunile inteme. Gândiţi-vă la doctrina care ne-a 
făcut să ne împotmolim într-o asemenea măsură în această regiune. 


Ignatius: Da, dar Taiwanul era o putere externă reprezentată de un 
lobby foarte putemic, lobby-ul chinezesc, care s-a străduit din răspu- 
teri să-şi impună preferințele în cadrul guvernului de la Washington. 
Brzezinski: N-a fost destul de puternic. 

Ignatius: Și a dat greş. 


Brzezinski: Exact. 


Ignatius: Dar asta nu înseamnă că nu s-a dat de ceasul morţii ca să 
reuşească. 


Brzezinski: Ar fi interesant dacă s-ar constitui un lobby chinezesc 
enorm Care să nu reprezinte însă Taiwanul, ci partea continentală. 

Nu ştiu de ce, nu se întrevede conturarea unui lobby japonez, însă 
există deja un lobby chinezesc în stare incipientă. Întâmplător, se 
manifestă tot mai energic şi lobby-ul rusesc, acționând nu pe baza 
tradițională a aducerii de voturi, ci exclusiv pe baze financiare. 


Ignatius: Brent, crezi că putem menține această structură deschisă? 


Scowcroft: Da, sunt optimist. Am vorbit despre China şi Japonia, 
dar în Asia mai sunt şi alți jucători. ASEAN pune mare preț pe inde- 
pendenţa sa, pe păstrarea unei poziții din care să poată negocia avan- 
tajos cu restul lumii. La sud avem Australia, un aliat fidel al Statelor 
Unite. La vest avem India, un actor nou în Asia de Est. Toate aces- 
tea — China, Japonia, India, Australia şi ASEAN -— pot întreține 
relaţii deschise şi flexibile. 

Acum se privesc cu mare suspiciune, dar sentimentul acesta 
poate fi temperat de prezența noastră, deoarece în Asia, spre deose- 
bire de alte părți ale lumii, nu suntem priviţi ca o superputere care-şi 
urmăreşte numai obiectivele naţionaliste înguste, ci ca o prezență sta- 
bilizatoare în regiune. În plus, aceasta e tendinţa generală la nivel 
mondial, vechile alianţe restrânse, între anumite ţări contra altora, 
par de domeniul trecutului. 


Brzezinski: Acesta e un aspect foarte important şi cred că ar fi util 
să-l dezvoltăm. În Asia avem esențialmente trei puteri dominante, 
Statele Unite, Japonia şi China, care au drept trăsătură comună do- 
rința de stabilizare. Dacă ne întoarcem la discuţia din capitolul ante- 
rior, în aria pe care am denumit-o Balcanii globali, Statele Unite 
joacă un rol destabilizator. India este preocupată de conflictul său 
cu Pakistanul şi, cu siguranță, nu are capacitatea de a echilibra iu- 
crurile, chiar dacă, pe de altă parte, nu încearcă să agraveze situația. 
Iranul însă constituie o forță perturbatoare. Este o configuraţie com- 
plet diferită. 

De aceea cred că, per total, Orientul Îndepărtat are o soartă 
promițătoare. Noi putem juca un rol constructiv şi ceilalți pot in- 
teracţiona cu noi, pe când în Orientul Mijlociu clocotesc potenţiale 
conflicte globale distrugătoare. Acolo, dacă facem o greşeală gravă, 
riscăm să plătim enorm, aşa cum, într-o anumită măsură, am plătit 
deja în Irak. 

Ignatius: Noi plecăm de la premisa că statul chinez se va transforma 
în direcţia dorită de noi, democratizându-se, însă mulţi actori de pe 
scena mondială găsesc multe aspecte pozitive la autoritarismul Bei- 
jingului. Adoptarea democraţiei de către Rusia a provocat haos şi a 
adus țara în pragul ruinei economice în anii '90, pe vremea lui Elțîn, 
iar comunitatea intemaţională nu mai vrea să vadă aşa ceva. Când 
mă duc în Iran, autohtonii îmi spun: „„Ne-ar plăcea să fim precum 
China. Ne-am dori să avem stabilitatea ei, să cunoaştem o creştere 
economică asemănătoare.“ În plus, se manifestă o anumită suspi- 
ciune față de democraţie. Care este probabilitatea ca restul lumii să 
se uite la China şi să declare: „Credem că o doză sănătoasă de auto- 
ritarism este exact ceea ce trebuie“? 


Scoweroft: Nu mă îngrijorează chestia asta. În primul rând, nu 
cred că vreo democraţie o să se transforme în dictatură numai de 
dragul avantajelor economice. Privind la dezvoltarea Chinei, nu e 
nici o îndoială că a avut un guvern foarte autoritar care a reuşit cu 
brio să modernizeze economia. 

Ruşii, în schimb, mai întâi şi-au modemizat sistemul politic, 
l-au făcut mai democratic, şi, drept urmare, nu au avut suficientă pu- 
tere la centru pentru a transforma economia. India e alt caz intere- 
sant. Ea devine o mare putere economică, însă cumva fără să o vrea 
neapărat. Imediat după independenţă, cei mai mulți membri ai elitei 
indiene fuseseră educați în Anglia în paradigma economiei marxiste 
şi aveau o orientare socialistă. In consecință, guvemul nutreşte chiar 
Şi acum o anumită suspiciune reziduală față de spiritul întreprinză- 
tor. Cu toate acestea, se descurcă foarte bine. Nici modelul chinezesc 
nu şi-a încheiat evoluţia, se rafinează permanent, aşa cum am discu- 
tat deja. Unul dintre avantajele unui sistem autoritar este posibili- 
tatea avansării într-un ritm dezlănţuit. Se poate însă ca direcţiile de 
înaintare alese să fie foarte primejdioase. 


Brzezinski: Acesta este un element esenţial. Nu mă îngrijorează prea 
mult țările care au decis să imite modelul chinezesc. Dacă studiem ex- 
perienţa colectivă a țănlor în care dezvoltarea economică inteligentă 
a pornit de la vârf într-un cadru autoritarist, observăm imediat că 
apariția succeselor economice generează presiuni de democratizare. 

Gândiţi-vă la Coreea de Sud. Până acum vreo douăzeci de ani nu se 
putea numi în nici un caz o democraţie, dar reuşitele economice au 
deschis calea pentru instaurarea unui regim democratic. 

Într-un anumit fel, aici se încadrează şi Japonia. Restauraţia 
Meiji a fost un sistem axat pe inovaţia economică şi tehnologică şi 
organizat dinspre vârf spre o bază care a creat condiţiile iniţiale pen- 
tru măsurile luate de noi după război. Aşa s-a ajuns la o democraţie 
putemică. 

Şi Taiwanul a avut la început un sistem autoritarist — nu foarte 
diferit, de fapt, de cel chinez în ceea ce priveşte dezvoltarea eco- 
nomică. Guvernul a promovat spiritul întreprinzător în mediul rural, 
afacerile de mică amploare, după care a permis liberalizarea. Dezvol- 
tarea economică a luat avânt şi democraţia a urmat cu paşi repezi. 

Uitaţi-vă şi la China însăşi. Marile dezbateri din sânul condu- 
cerii comuniste de astăzi nu se referă atât la opțiunile economice 
fundamentale cât la modul în care se poate democratiza sistemul 
fără producerea unei explozii. Nu poți să comprimi prea mult, dar 
nici nu poți să deschizi robinetul dintr-o dată. Nu ştiu dacă Beijingul 
va evita explozia, însă e cert că dezvoltarea economică, un succes 
incontestabil pentru majoritatea chinezilor, creează presiuni tot mai 
intense în vederea democratizării. In această lume interactivă, este 
probabil ca presiunile să fie accentuate de forțele exteme. 


Ignatius: Credeţi că noi, ca americani, ne vom simţi bine într-o lume 
în care alte țări, mai ales China, dar şi multe dintre statele care pri- 
vesc admirativ la succesele sale, aleg un alt punct de echilibru între 
libertate şi ordine? Chinezii au înclinat balanţa înspre ordine mult 
mai mult decât am face-o noi. 

Iar poporul chinez pare să accepte fără probleme. Când că- 
lătoresc în China şi pun întrebări despre versiunea epurată a moto- 
rului Google care exclude informaţiile inacceptabile din punct de 
vedere politic, atitudinea chinezilor este: „Ce mare brânză?“ Sunt 
domici să accepte restrângerea posibilităţilor de căutare pe Google 
dacă li se oferă şansa unui apartament confortabil sau chiar a unei 
maşini noi. Este o manieră de ordonare a lumii fundamental dife- 
rită de aceea a noastră; o putem tolera? 


Scowcroft: Ce înseamnă asta pentru chinezul de rând? Că se în- 
dreaptă în direcția corectă, aş zice eu. Acum douăzeci de ani n-ar fi 

putut da căutare pe Google nici dacă motorul de căutare ar fi existat. 
Cred că este o întrebare fascinantă la nivel academic, dar în practică 
nu putem face prea multe. Gândiţi-vă câte modele de evoluţie se în- 
tâlnesc pe glob. Singapore este un model foarte neobişnuit. Zim- 
babwe este un model de cu totul alt gen. Ţările şi culturile îşi gă- 
sesc propria cale şi profită de calităţile lor specifice, dar, căutând 
exemple pe harta lumii, nu cred că sunt multe care să spună, în mo- 
mentul actual, „mai degrabă aş trăi în China decât în Statele Unite.“ 


Ignatius: Aşadar, n-ar trebui ca modelul chinezesc, aplecat mai mult 
spre autoritarism şi ordine, să ni se pară o amenințare sau un exem- 
plu ce ar putea îndepărta aspirațiile restului lumii de idealurile noastre? 


Brzezinski: Dacă statul chinez stimulează apariţia unor Chine în mi- 
niatură în alte părți, nu rezultă obligatoriu că aceste ţări care-i imită 
pe chinezi ne vor fi mai ostile decât cele care urmează modelul ame- 
rican. Nu cred că există o legătură cauzală. 

În al doilea rând, în foarte multe țări nu se pune problema 
alegerii între autoritarism şi democraţie, ci între dezvoltarea stabilă 
cu un control dinspre vârf spre bază şi libertatea haotică, profund 
perturbatoare pe plan economic. Nu sunt sigur că gama de opțiuni e 
cea mai fericită. 

Uitaţi-vă la Egipt, la populaţia sa şi la Frăția Musulmană. Dacă 
Egiptul ar trece acum, pe nepusă masă, la democraţia în stil ameri- 
can, ar fi stabil din punct de vedere politic? Ar fi stabil din punct de 
vedere economic? 


Ignatius: Cred că orice cunoscător al Egiptului ar răspunde nega- 
tiv, s-ar instala un haos complet. Acum multă vreme am citit un eseu 
impresionant intitulat „Hidropolitica Nilului““, teza era că o societate 
bazată pe revărsarea anuală a unui fluviu şi a râurilor trebuie să fie 
extrem de bine organizată. Are nevoie de o autoritate centrală pu- 
temică. Iar noi le împingem în faţa ochilor modelul unei societăți 
construite pe terenuri fertile nesfârşite. Evident, Egiptul n-o să arate 
niciodată ca America. 


Scowcroft: Putem agrava problema şi mai mult dacă vom încerca 
să dezvoltăm ideea comunităţii democraţiilor şi vom împărți lumea 

în democraţii şi nedemocraţii. Cred că ar fi o direcţie foarte peri- 
culoasă. 


Ignatius: Dar, Brent, nu e tocmai aceasta direcția urmată de pre- 
şedintele Bush? Unele dintre discursurile sale despre democrație îl 
fac pe Woodrow Wilson să pară de-a dreptul cinic. În plus, el univer- 
salizează forma noastră specifică de democraţie. Înţeleg că în opinia 
amândurora tipul acesta de retorică, împărțind lumea între democrații 
şi nedemocraţii, cum spunea Brent, este o greşeală. 


Scowcroft: Ar trebui să explicăm întregii lumi că, în viziunea noas- 
tră, democraţia este singura cale de urmat şi că suntem pregătiți să-i 
ajutăm pe toţi cei care vor să o îmbrăţişeze, însă nu trebuie să în- 
cercăm s-o impunem cu forța. Ar trebui să-i încurajăm şi să-i spriji- 
nim pe cei care vor să imite părțile bune ale democraţiei noastre. 

Atunci când am încercat s-o exportăm, rezultatele au fost 
amestecate. În Filipine a fost un succes. În Irak, eşecul este evident. 
Și tocmai acesta a fost unul dintre motivele anunţate pentru inter- 
venţie. Cred că trebuie să susţinem democraţia, nu să încercăm im- 
punerea ei. 


Ignatius: Chinezii nutresc şi ei dorinţa de deschidere şi mulți sunt 
nemulțumiți că nu primesc o felie din această prăjitură minunată pe 
care o mănâncă tot restul lumii. Ce vom face în acel moment — cu 
siguranță inevitabil — când vor ieşi în stradă, aşa cum au făcut-o în 
Piaţa Tiananmen în 1989, cu zecile de mii, sau chiar cu milioanele? 
Ce se întâmplă dacă guvemul chinez intră în panică, la fel ca în Piaţa 
Tiananmen, şi scoate trupele în calea demonstranţilor, iar tinerii sunt 
hotărâți să provoace o confruntare, şi soldaţii deschid focul? Vor muri 
o sumedenie de copii. Fără îndoială, vom fi întrebaţi ce avem de gând 
să facem. Care e răspunsul? 


Scowcroft: Ar fi o criză teribilă şi o problemă umanitară foarte gravă. 
E foarte greu să navighezi în apele vijelioase ale unei crize de felul 
acesta. Eram la Casa Albă în timpul manifestaţiilor din Piaţa Tian- 
anmen. Le-am aplicat sancțiuni chinezilor, e adevărat, mai ales pe 
plan militar, însă i-am contactat rapid şi le-am spus: „Nu ne place 
deloc ce-aţi făcut. Nu suntem de acord. Dar relaţia noastră este atât 

de importantă şi pentru noi, şi pentru voi încât trebuie să găsim o cale 
de ieşire.“ A durat destul de mult, dar am salvat relaţia, plătind prin 
înrăutățirea imaginii noastre în ceea ce priveşte apărarea drepturilor 
omului. 


Ignatius: Te-ai gândit vreodată, Brent, că dacă ai fi făcut altă ale- 
gere ai fi putut destabiliza sistemul comunist în aşa măsură încât să 
nu se mai poată reface? Și că am fi putut asista la o transformare ca 
acelea din Uniunea Sovietică şi Europa de Est? 


Scowcroft: Nu, nu credeam că aşa ceva s-ar putea întâmpla. Ceea 
ce s-a petrecut în Uniunea Sovietică şi în Europa de Est nu a fost o 
revoluţie, ci o evoluţie pe care noi am sprijinit-o într-un ritm care 
să nu provoace, din partea Moscovei, o intervenţie militară. 


Ignatius: Zbig, ce-ai face când tinerii vor ieşi pe stradă, iar trupele 
chineze se vor năpusti asupra lor? 


Brzezinski: Poziția mea ar depinde mult de ceea ce-aş vedea la ma- 
nifestanţi. Cred că succesul unei mişcări prodemocratice are la bază 
un cuvânt care, odinioară, era foarte cunoscut pe întregul glob. 
Cuvântul acesta este „solidaritate“. Trăsătura cu totul aparte 
a mişcării anticomuniste „Solidaritatea“ din Polonia a fost faptul că 
în stradă n-au ieşit numai studenţii. Studenţii au protestat de multe 
ori. Au ieşit la Ciudad de Mexico, în 1968, şi au fost secerați. Au ieşit 
în Piaţa Tiananmen, în 1989, şi au fost secerați. Dar unde era restul 
societății? Unii au manifestat simpatie, alții indiferență, alții ostilitate. 
Cheia succesului democraţiei din Polonia a fost solidaritatea 
intelectualilor şi a clasei muncitoare. Toţi îşi însuşiseră idealurile de- 
mocratice, erau hotărâți să creeze o democraţie. In plus, îşi doreau 
o tranziție paşnică — model preluat, în diferite moduri, de Revoluţia 
Portocalie din Ucraina sau Revoluţia Trandafirilor din Georgia. 
Aici avem o învățătură importantă. Democraţia este un pro- 
ces de creştere, de cultivare, care nu poate fi instituționalizat doar pe 
baza unor forțe sociale relativ izolate, ci trebuie să reflecte o anu- 
mită maturitate socială. In mod clar, membrii Solidarităţii poloneze 
nu aveau acelaşi nivel intelectual. Lech Walesa era un lider foarte 
simplu, dar cu o intuiţie ieşită din comun. Aveai însă şi oameni sofis- 
ticaţi, care înțelegeau democraţiile, precum profesorul Bronislaw 

Geremek. Îi aveai pe foştii comuniști care-şi dăduseră seama că mar- 
xismul e o înşelătorie şi-şi revizuiseră concepția asupra lumii. Exista 
o colaborare reală între muncitori, intelectuali şi țărani. 

Aşa se produce paşnic democratizarea. Dacă studenţii vor ieşi 
pe străzile din Beijing, voi face tot ce pot ca să le explic liderilor 
chinezi că trebuie să reacționeze cu mare reţinere. Oricum, trebuie 
să se facă eforturi pentru evitarea vărsării de sânge. 

Pe de altă parte, mă voi uita foarte atent ca să văd dacă mun- 
citorii şi țăranii participă la proteste. Au cumva o doctrină unificată 
care să-i ghideze înspre instaurarea democraţiei? 


Ignatius: Măsurăm posibilitatea de succes a unei mişcări democra- 
tice în funcţie de disponibilitatea armatei de a deschide focul în 
aceste situații. 


Brzezinski: Armata este întotdeauna foarte conştientă de ţinta pe 
care o are în bătaia puştii. 


Ignatius: Într-adevăr, dacă simte că e un segment relativ mic al so- 
cietății va trage. 


Brzezinski: Mai ales dacă e vorba de un segment privilegiat. 


Ignatius: Este frapant, la țările în care au avut succes aceste re- 
voluții prin solidaritate, faptul că, în multe cazuri, armata a refuzat 
să deschidă focul, chiar dacă i s-a ordonat să o facă. 


Brzezinski: Exact. 


Ignatius: Şi cred că asta vine în sprijinul argumentului tău. Ar fi 
însemnat să tragă în toată societatea, lucru pe care nu voiau să-l facă. 
Armatele sunt alcătuite din reprezentanţii poporului şi nu vor ataca 


poporul. 
Scowcroft: Depinde de gradul de maturizare al societății. 
x k k 


Ignatius: N-am vorbit prea mult despre India, iar asta e o caracte- 
ristică a discuțiilor de politică externă. Această democrație enormă 

Şi tot mai prosperă din inima Asiei de Sud pur şi simplu nu ajunge pe 
ecranele americane de radar. Ne îngrijorează Onentul Mijlociu, ne 
îngrijorează China şi Japonia, dar cel mai adesea uităm de India. 

Administraţia Bush s-a străduit din răsputeri să înnădească 
o nouă relaţie strategică cu India, să-i recunoască în fine statutul de 
putere nucleară, să-i integreze spectaculosul program de înarmare 
nucleară în tratatul de neproliferare. Credeţi că a fost o atitudine în- 
ţeleaptă? Şi a fost ea încununată de succes? 

Spre surprinderea mea, indienii par, în momentul în care dis- 
cutăm, să nu-şi dorească parafarea tratatului. Acordul le este foarte 
favorabil, dar naționalismul îi împiedică să semneze. Zbig, de ce se 
comportă aşa? Ce se întâmplă cu India? 


Brzezinski: Păi, indienii sunt nişte clienţi foarte dificili, şi nu de azi, 
de ieri, ci de cincizeci de ani încoace. Cu siguranță, n-au fost de mare 
ajutor în timpul Războiului Rece. N-au fost de mare ajutor nici în 
timpul războiului din Afganistan. Nu e clar cât de utili sunt acum, 
deoarece îi interesează, evident, să limiteze influența Pakistanului 
în Afganistan, ceea ce îi împinge pe pakistanezi spre acţiuni nechib- 
zuite. Lucrul acesta e îngrijorător. 

În al doilea rând, nu-mi place deloc acordul nuclear pe care 
l-am semnat cu India. Sunt de părere că legalizăm ceea ce s-ar pu- 
tea numi proliferare preferenţială şi selectivă. Excluderea celor 14 
reactoare pe care le posedă ei din sistemul intemaţional de control 
are implicații foarte importante, inclusiv pentru balanța militară din 
Orientul Îndepărtat. Dacă indienii îşi vor mări considerabil arsenalul 
nuclear, oare chinezii îşi vor păstra atitudinea de descurajare nucle- 
ară minimală? Nu cred că am analizat suficient efectele strategice 
ale acestor demersuri. 


Ignatius: Brent, administraţia socoteşte acordul o realizare extra- 
ordinară. 


Brzezinski: Din ce motiv? 


Brent Scowcroft: Aşa e, sunt foarte mândri de el. 

Ignatius: Pentru că oferă prilejul de a încheia o alianță strategică 
cu o viitoare superputere economică din Asia care este deopotrivă 
ŞI o democraţie. 


Brzezinski: O alianță împotriva cui? 


Ignatius: Împotriva nimănui. Era, din nou, un joc cu sumă pozitivă 
care pornea de la premisa că aceste două mari democraţii, Statele 
Unite şi India, îşi vor unifica obiectivele şi-şi vor lăsa la o parte di- 
sensiunile. Cât de bine a ieşit în realitate? Pe Zbig îl văd foarte 
sceptic. 


Scowcroft: Nu cred că a ieşit bine. În cel mai bun caz, semnarea 
acordului a fost prematură. Nu ştiu ce raționamente au stat la baza 
acestui elan emoţional în favoarea Indiei. Poate că, întrucât nu mai 
beneficiau de sprijinul Uniunii Sovietice, indienii erau pur şi simplu 
disponibili. Se poate să fi fost şi unele calcule privind necesitatea de 
contrabalansare a creşterii Chinei. N-am idee, dar, după cum se vede, 
am strâns India într-o îmbrăţişare foarte afectuoasă. S-a vădit deja 
că această atitudine a generat consecinţe negative în Pakistan, şi plă- 
tim pentru ea chiar în clipa de față. 


Brzezinski: Poate că în rândul celor care au susținut acordul se ma- 
nifesta sentimentul antimusulman, cine ştie? 


Scowcroft: Se poate, n-am nici o certitudine. Din perspectiva indie- 
nilor, e clar că aveau nevoie de alți parteneri decât Rusia. Cu toate 
acestea, nu s-au investit pe deplin în relaţia cu noi, un motiv plau- 
zibil fiind acela că nu vor să fie ca o bărcuţă în siajul pachebotului 
american, când una dintre variantele de care dispun este preluarea 
rolului conducător în lumea în curs de dezvoltare. Şi, aşa cum am 
văzut în discuţiile Rundei Doha, îşi iau rolul acesta foarte în serios. 

Prin urmare, avem de-a face cu o situaţie foarte complicată 
ce evoluează rapid. În opinia mea, e bine totuşi că avem acest acord 
nuclear. Semnarea lui a fost prematură, ca să nu spun mai mult, dar 
relația cu India este o chestiune mult mai profundă. 


Ignatius: Consideraţi amândoi că India este o forță esențialmente 
benignă? Ne concentrăm asupra miracolului economic chinezesc, 

dar unii afirmă că nu ne uităm unde trebuie. Ţara care va ajunge să 
domine pe plan tehnologic şi să intre într-o reală competiţie cu noi 
este India, nu China. Creşterea spectaculoasă a Indiei are cumva un 
revers nociv? 


Brzezinski: Aş zice mai degrabă că e vorba de o vulnerabilitate, nu 
de nişte fenomene maligne. Ca democraţie, India reprezintă un suc- 
ces remarcabil, dar înşelător. Inegalităţile sociale din India sunt mult 
mai acute decât cele din China. Sărăcia, în păturile inferioare ale 
populaţiei, este mult mai dramatică. Situaţia este încă foarte gravă. 
Indienii sunt mult în urma chinezilor în ceea ce priveşte dezvolta- 
rea unui sector urban modem şi chiar a sistemului de transport. 

O a doua problemă este analfabetismul, care afectează mult 
mai multe femei în India — aproape 50% — decât în China. La băr- 
baţi proporţia e ceva mai mică, dar tot la un nivel uluitor pentru o 
țară care aspiră la rolul de pionier într-ale tehnologiei. 

Mai e şi al treilea aspect, care plasează iarăşi India într-o 
comparaţie defavorabilă cu Republica Populară Chineză. Populaţia 
Chinei este, în proporție de 90%, de etnie Han. India are o diversi- 
tate etnică semnificativă, ca să nu mai vorbim de componenţa reli- 
gioasă. Acolo trăiesc 180 de milioane de musulmani, cred că sunt 
mai mulți musulmani în India decât în Pakistan. 

Gândiţi-vă la ce se va petrece când masele se vor alfabetiza 
ŞI vor deveni active politic. Asta nu s-a întâmplat deocamdată. Sis- 
temul funcţionează pe baza partidelor politice dinastice moştenite de 
la stăpânirea colonială britanică; tradiția democratică este reală, dar 
masele pot fi orientate uşor într-o direcţie sau în alta. Atunci când 
masele vor fi motivate de preferinţele personale sau de grup, resen- 
timentele etnice, fobiile religioase şi nemulțumirile sociale, India ar 
putea deveni un loc foarte agitat. 


x k k 


Ignatius: O să reduc acum luminozitatea portretului pe care i l-am 
făcut Asiei de Est. Imi întemeiez argumentația pe ştiinţele econo- 
mice: China aflată în ascensiune şi Japonia, deja foarte putemică, au 
finanţat, într-o măsură tot mai mare, consumul american. Am chel- 
tuit şi cheltuim mult mai mult decât producem. Chinezii şi Japonezii 
ne-au creditat ca să ne acoperim enormul şi crescândul deficit co- 
mercial, iar acum le suntem datori cu nişte sume exorbitante, astfel 

că suntem foarte vulnerabili la orice schimbare a stării de spirit de 
la Beijing. 

intrucât deţin peste un trilion de dolari din datoria noastră ex- 
temă, chinezii sunt într-o poziţie de forță, cum economia Statelor 
Unite se îndreaptă spre o perioadă foarte dificilă, mă întreb dacă ame- 
ricanii nu vor ajunge să descopere de o manieră brutală nivelul la 
care ne-am îndatorat către aceste puteri economice din Asia de Est. 
La fel, mă întreb dacă, în perioada când vom lua măsuri pentru a ne 
reechilibra situația economică, nu vor apărea unele fricțiuni de am- 
ploare. 

Nu cu mult timp în urmă, oamenii distrugeau cu pickham- 
mer-ele automobilele japoneze în oraşele din Michigan în care ma- 
rile uzine auto sufereau din cauza concurenței exteme. Urmează oare 
o perioadă în care mânia stârnită de îndatorarea uriaşă şi de depen- 
denţa de superputerea chineză va constitui o problemă foarte im- 
portantă şi dureroasă? 


Scoweroft: Mă îndoiesc că se va întâmpla asta, din două motive. 
Mai întâi, deşi au peste un trilion de dolari în bonuri de tezaur ame- 
ricane, chinezii nu le pot folosi ca armă împotriva Statelor Unite fără 
a-şi distruge propria avuţie. Într-un fel, situaţia aceasta ne face par- 
teneri. Depindem unii de alții. 

În al doilea rând, afacerile intemaţionale trec de la modelul 
vertical — la modă când zdrobeam noi maşinile japoneze — la mo- 
delul orizontal, în care vehiculele aşa-zis japoneze sunt fabricate 
în Carolina de Sud, astfel că la un moment dat nu va mai avea sens 
să vorbim despre automobile „americane“ sau „japoneze.“ 

Şi fondurile suverane ne stâmesc o anumită teamă, dar, într-un 
sens, ele sunt un vehicul pentru reechilibrarea economiei mondiale 
evitând catastrofa unei crize profunde. Ele păstrează caracterul lichid 
al economiei mondiale. Nu cred că ştim cum să tratăm toate aceste 
forţe noi, dar în opinia mea sunt nişte forțe stabilizatoare care pot 
chiar să compenseze şocurile din economiile naţionale. Atenţie însă, 
nu sunt economist. 


Ignatius: Zbig, crezi că ar putea apărea o reacție americană peri- 
culoasă la îndatorarea crescândă şi dependenţa de Asia de Est? S-ar 
putea produce nişte consecințe dramatice? 

Brzezinski: Presupun că da. La nivel simbolic, situația este chiar şi 
mai gravă, deoarece finanțăm războiul din Irak cu banii împrumutați 
de la asiatici. Acesta este primul război pe care-l fmanțăm luând cu 
împrumut de la alţii în loc să plătim singuri. 


Scowcroft: Nu, e al doilea. 

Brzezinski: Al doilea? Care a fost primul? 

Scowcroft: Primul Război din Golf. 

Ignatius: Păi atunci n-am împrumutat. Ne-au dat cecuri. 
Scowcroft: Au donat. 

Brzezinski: Voi aţi fost deştepţi atunci, pentru că... 
Ignatius: I-ai pus pe aliaţi să scoată banii pe loc. 


Brzezinski: Voi ați creat coaliția din care au făcut ei parte, pe când 
acum, în Irak, suntem singuri. Multe depind însă de felul în care se 
va comporta viitorul preşedinte. Cred că una dintre misiunile sale im- 
portante va fi educarea publicului american în privința noilor reali- 
tăți globale. 

Am impresia că populaţia trăieşte într-un fel de nirvana. Ame- 
ricanii habar n-au ce se întâmplă pe planeta lor. N-au idee cum s-au 
transformat relațiile financiare, economice şi politice şi în ce măsură 
depindem acum de o relație bună, stabilă şi inteligentă cu Orientul 
Îndepărtat, mai ales cu China şi Japonia. Pot înţelege furia munci- 
torilor care-şi pierd slujbele din cauza concurenţei exteme, dar ura nu 
se îndreaptă contra asiaticilor neapărat; la un moment dat s-a ma- 
nifestat şi împotriva mexicanilor. 

Mânia aceasta este oarecum de înţeles dacă ne gândim că nu 
am făcut destul pentru a pregăti țara în vederea acestor schimbări şi 
n-am încercat să gestionăm consecințele pe care le au fenomenele 
respective asupra diverselor sectoare ale societății prin programe de 
recalificare a forţei de muncă în conformitate cu cerințele noii eco- 
nomii. Cu alte cuvinte, n-am luat suficient în serios efectele sociale 

ale inovaţiilor tehnologice şi imperativul transformării tehnologiei în 
emblema rolului economic global al Americii. 

Acesta este domeniul în care viitorul preşedinte va trebui să-şi 
exercite influenţa. În prezent, aliaţii fireşti ai Statelor Unite sunt Eu- 
ropa, care este în acelaşi timp un concurent, şi câteva ţări din Ori- 
entul Îndepărtat, în principal Japonia, China, Coreea de Sud, care 
contează tot mai mult pe plan economic, şi alte state mai mici. Noul 
preşedinte coreean vorbeşte fără rețineri despre rolul economic glo- 
bal al țării sale. Cu vreo 50 de milioane de locuitori, Coreea de Sud 
devine un jucător semnificativ. Am semnat recent un acord de liber 
schimb cu Seulul. Este important faptul că aceste relaţii se bucură de 
sprijinul opiniei publice. Suntem o democraţie, dar starea de spirit a 
populaţiei se schimbă în funcție de problemele imediate şi poate fi 
influenţată drastic de temeri şi ignoranță, astfel că intervenţia preşe- 
dintelui se impune. 


Scowcroft: Trebuie spus că până acum n-am văzut, la nivelul con- 
ducerii, gesturi utile în acest sens; de pildă, reacția la înrăutățirea si- 
tuaţiei economice din Statele Unite a constat în propunerea impunerii 
de tarife asupra bunurilor provenite din China şi alte ţări. Aceasta este 
o parte a problemei. 


Ignatius: Dacă o ţară insistă să cheltuiască mai mult decât produce 
Şi mai e şi nemulțumită de consecinţele pe care le atrage ajutorul 
acordat de străini... Ceva nu e în regulă. 


Scowcroft: Exact asta vreau să spun. Zbig vorbea despre educarea 
populaţiei americane; este o necesitate reală. Nu s-au făcut eforturi 
prea mari pentru a-i educa pe locuitorii acestei ţări în vederea aco- 
modării cu situația actuală, ba dimpotrivă. 


Ignatius: Să revenim la subiectul cu care am început, ascensiunea 
fenomenală a Asiei şi, în special, a Chinei. Este corect să spunem că 
ajustarea la această transformare extraordinară va schimba în mod 
obligatoriu Statele Unite? Că, în anumite privințe, vom deveni o cu 
totul altă țară? Conform unei butade rostite frecvent, viitorul vorbeşte 
limba chineză. E o exagerare, dar în viitor rolul nostru va trebui să 
fie întrucâtva diferit, nu-i aşa, Zbig? 


130 Zbigniew BRZEZINSKI & Brent SCOWCROFT 


Brzezinski: Mda, dar în trecut am fost capabili să ripostăm. Ne-am 
transformat cu mare succes dintr-un pionier industrial, un inovator 
industrial, o putere eminamente industrială într-un stat fumizor de 
servicii. Cred că următoarea întrebare este dacă putem să devenim 
un pionier în domeniul tehnologiilor. Putem oare să ne construim 
economia pe baza creaţiei şi inovației? Dacă da, vom supraviețui. 
Dacă nu, vom semăna cu Marea Britanie de dinaintea imboldului 
inovator aplicat de Thatcher. Alternativa este să devenim o țară plină 
de ruine industriale. 


Scowcroft: Zbig a pus degetul pe rană. Trebuie să înțelegem că lu- 
mea de astăzi este mult mai interdependentă decât în trecut, iar ca- 
racteristica aceasta nu face decât să se accentueze. Trebuie să ne in- 
tegrăm economia în această rețea. Vom depinde în mai mare măsură 
de alții pentru anumite lucruri. Noi, americanii, avem o aptitudine 
aparte, anume capacitatea de a folosi ştiinţa şi tehnologia pentru apli- 
caţii practice. Este vorba, după cum spune şi Zbig, de inovaţie. În 
prezent avem tendința să acaparăm totul, să impunem controale asu- 
pra exporturilor, crezând că suntem în centrul tuturor proceselor, când, 
de fapt, ceea ce trebuie să facem este să ne menţinem în frunte. Dacă 
ne vom elibera energiile, talentul nostru nativ de a prelua idei şi a le 
transforma în produse practice se va putea manifesta plenar. La asta 
suntem noi buni. 


Brzezinski: Şi nu trebuie să uităm că, în această epocă interactivă, 
xenofobia este un fenomen psihologic de retardare. 


Ignatius: Ce vrei să spui? 


Brzezinski: Oamenii care, din cauza lipsei de inovaţie, erau condam- 
naţi să fabrice maşini proaste şi care, aşadar, nu puteau concura cu o 
ţară producătoare de maşini foarte bune, s-au refugiat în aversiunea 
față de ţara respectivă. Dacă nu eşti la fel de bun ca un concurent, 
trebuie să găseşti o modalitate de a sări peste el. Dacă vrem să fim 
primii trebuie să punem accentul pe acest aspect. 


Ignatius: Trebuie să observ că din discuţia noastră despre Asia se 
degajă o idee centrală, anume nevoia de deschidere, de flexibilitate, 

de supleţe în atitudinea față de țările de acolo. Brent, oare conduce- 
rea politică de la Washington îşi va putea menţine un comportament 
deschis, flexibil, suplu în următorii ani care, cu siguranţă, vor fi di- 
ficili, țara fiind supusă unor presiuni enorme? Va exista impulsul fi- 
resc de a întreba cine e de vină. Cum ne pot ajuta liderii să ne păstrăm 
această flexibilitate esenţială? 


Scowcroft: Nu cred în nici un caz că Statele Unite şi-au epuizat ener- 
giile sau că ar fi o putere în declin. Suntem încă plini de vigoare şi 
optimism, însă cheia de boltă o constituie leadership-ul. Dezbaterea 
actuală se concentrează asupra capilarelor, când ar trebui să se ocupe 
de artere. Avem nevoie de o discuţie mai profundă despre proble- 
mele cu adevărat importante. Ce se petrece pe glob? Şi cum reac- 
ționăm la evenimente, cum ne păstrăm locul fruntaş, cum cooperăm 
cu noile puteri în loc să ne opunem ori să ne prefacem că nu se în- 
tâmplă nimic? Nu se vorbeşte despre aceste chestiuni. 

Sunt convins că poporul american poate reacționa foarte bine 
şi că viitorul nostru poate fi strălucit, dar trebuie să luăm inițiativa, 
să avem grijă de cei pe care dezvoltarea tehnologică şi economică 
i-a lăsat în urmă. Avem resursele necesare şi ne putem păstra pozi- 
ţia de lider. Dar dacă, în loc să adoptăm schimbarea care se petrece 
oricum, vom încerca s-o împiedicăm prin tarife vamale şi alte mă- 
suri restrictive, pur şi simplu vom fi lăsaţi în urmă. 


Brzezinski: În secolul XX, Europa a reprezentat pentru noi princi- 
pala provocare — pace sau război? — astfel că a trebuit să ne focaii- 
zăm atenţia în acea direcţie. În secolul XXI, Asia reprezintă problema 
concurenței sau declinului. Este o provocare diferită, mai ales că, 
asemenea lui Brent, cred că nu vom avea parte de o ciocnire mi- 
litară cu China în stilul secolului trecut. Chestiunea este incredibil 
de complexă, însă nu are acelaşi nivel calitativ. Dacă vom riposta in- 
teligent la provocarea asiatică, ne va fi foarte bine, dar dacă ne vom 
ascunde într-un soi de adăpost xenofob, într-o comunitate a fricii 
închisă cu garduri înalte, vom pierde. 


Ignatius: Zbig, ţi-ai exprimat în cea mai recentă carte, A doua şansă, 
temerea că Statele Unite vor rămâne în urmă din punct de vedere 
intelectual într-o lume care cunoaşte o trezire globală. Fenomenul 
acesta este vizibil mai ales în Asia, unde se observă o îmbunătățire 

uluitoare a nivelului de trai, a posibilităților şi aspirațiilor populaţiei. 
Erai îngrijorat că suntem depăşiţi în ceea ce priveşte sistemul edu- 
cațional şi modul în care liderii noştri discută cu cetăţenii. Vrei să de- 
taliezi ideea aceasta, că poporul american trebuie să-şi creeze singur 
oportunități? Că trebuie să accepte şi să adopte schimbările care s-au 
produs pe glob? 


Brzezinski: Avem un paradox aici. Suntem ţara cu cea mai mare im- 
plicare globală şi, totuşi, parohialismul opiniei publice de la noi se 
află pe unul dintre primele locuri din lume. In parte pentru că sun- 
tem o mare putere, în parte pentru că avem încredere în noi, în parte 
pentru că nu am avut nevoie de nimeni atâta vreme, în parte pentru 
că n-am fost invadaţi niciodată până la 11 septembrie 2001. 

În consecinţă, cred că americanii sunt mai bine informați de- 
spre producțiile TV decât despre evenimentele mondiale importante. 
Starea aceasta de lucruri nu mai poate continua. Cum vom putea re- 
aliza reformele necesare pe plan intem ca reacţie la provocările ex- 
teme dacă n-avem habar în ce constau aceste provocări? 


Ignatius: Brent, ce părere ai despre americani? Exceptându-i pe li- 
derii noştri, ne ridicăm oare la înălțimea situaţiei? 


Scowcroft: E prea devreme de spus, dar în momentul actual pers- 
pectivele nu sunt prea roz. Am avut o viață uşoară un timp foarte 
îndelungat, iar americanul obişnuit n-a trebuit să se preocupe de lu- 
crurile acestea decât în contextul crizelor majore. Acum nu e nici o 
criză importantă, aşa că pe oameni îi interesează mai mult ce se în- 
tâmplă în oraşul, ținutul şi statul lor decât evenimentele de la Wa- 
shington, ca să nu mai vorbim de restul lumii. 

Mulţi americani, pe tot parcursul vieţii, nu au nici un contact 
real cu vreun străin, cu o persoană care gândeşte într-un mod com- 
plet diferit. Pomim de la premisa că toată lumea gândeşte la fel ca noi, 
ceea ce nu ne ajută deloc să reacţionăm inteligent la vârtejul acesta 
transformator în care suntem atraşi indiferent dacă vrem sau nu. 


Ignatius: Când călătoresc prin lume îmi dau seama cât de specta- 
culoasă este capacitatea americanilor de a accepta diversitatea şi 
chiar de a o stimula. Nici măcar țările pe care le-am dat de exemplu 
ca mari succese — China, Japonia, alte state asiatice — nu prea reuşesc 

să aducă străini, să-i facă să se simtă bine primiţi şi să le maximi- 
zeze productivitatea. Într-un fel, în asta constă geniul american. 

De aceea, deşi am menţionat unele motive de pesimism, eu 
cred că atât timp cât vom rămâne deschişi la diversitate şi ne vom 
păstra talentul de a-i atrage şi fermeca pe oamenii care vin aici în că- 
utare de oportunități, vom izbuti să reacționăm bine şi să ne schim- 
băm. Eşti de acord, Zbig? 


Brzezinski: Da, numai că trebuie să ne moderăm optimismul. În 
țara aceasta există o sumedenie de cetățeni care susțin deportarea a 
11 milioane de oameni din cauză că au ajuns aici ilegal, chiar dacă 
mulţi sunt aici de ani de zile şi îşi cresc copiii aici. Mai mult, cum 
ne vor afecta viaţa intelectuală şi capacitatea de inovare toate res- 
tricţiile care-i afectează pe străini, oameni de ştiinţă, studenţi şi aşa 
mai departe? Marea explozie a inovației americane a fost, în anii 
"20 şi '30, o consecinţă a valului de imigrație a talentelor intelectu- 
ale din Europa. 


Ignatius: Ai fost în Silicon Valley. Dă o raită prin Palo Alto şi San 
Jose şi vezi câți americani de origine indiană... 


Brzezinski: Exact. 


Ignatius: ... şi americani de origine chineză ori vietnameză s-au îm- 
bogățit, şi nu puţin, ci de-a dreptul spectaculos. 


Brzezinski: Să sperăm că tendința aceasta va continua. Dacă va 
persista, fenomenul va ajuta în mod decisiv America să facă faţă 
concurenței economice a ţărilor din Asia de Est, dar trebuie să fim 
domici de a-i face pe oamenii aceştia să se simtă parte a naţiunii 
americane, lucru valabil nu doar în Silicon Valley, ci şi în privinţa 
hispanicilor săraci, care sunt supuşi unor atacuri tot mai virulente. 


Scowcroft: Diversitatea este o componentă esențială a istoriei noas- 
tre. Am avut valuri de imigranți proveniţi din diferite culturi, dife- 
rite grupuri etnice, şi întotdeauna le-am asimilat, astfiel că, spre de- 
osebire de europeni, de pildă, nu ne uităm chiorâş la cei care au pielea 
colorată sau vorbesc cu accent. 

Dacă eşti în Franța, Germania sau Olanda, este foarte dificil 
să asimilezi o persoană diferită, deoarece toți cunoscuţii tăi sunt ase- 
menea cu tine din punct de vedere etnic şi cultural. La noi lucrurile 
sunt mult mai uşoare, însă acum am dezvoltat această teamă de ex- 
terior, cum aş numi-o. E un sentiment străin de tradiţiile noastre. 

Se poate observa în sistemul nostru de acordare a vizelor, în 
atitudinea noastră față de imigranți. Noi suntem aici, să nu mai lă- 
săm pe altcineva să intre. Sper că e un fenomen temporar. Funda- 
mental, nu suntem atât de etnocentrici ca alte popoare. 


Brzezinski: Nu ştiu în câte țări de pe glob un individ cu un nume 
atât de greu de pronunțat ca al meu poate sta la aceeaşi masă cu Brent 
Scowcroft, aşa că sunt pe deplin conştient de bunătatea pe care le-a 
arătat-o America oamenilor ca mine. Important este să menţinem 
această direcţie. 


31 martie 2008 


Capitolul 5 


Statul cu frontiere bizare 


David Ignatius: Când ne gândim la Rusia, uităm câteodată că avem 
de-a face cu o ţară nouă, renăscută, dar mândră, arogantă, strădu- 
indu-se să înțeleagă cum va funcționa propria conducere şi care îi 
vor fi relaţiile cu vecinii Şi cu restul lumii. Aş dori să începem această 
discuţie despre Rusia cerându-vă să evocaţi puţin naşterea sa. Ca 
fiecare ţară, Rusia este formată de circumstanţele în care a apărut. 
Amândoi aţi ocupat posturi cheie în îndelungatul Război Rece care 
a condus la această uluitoare tranziție. 

Brent, aş începe cu tine deoarece erai la Casa Albă în mo- 
mentul în care Uniunea Sovietică a dispărut şi Rusia a revenit la 
viață. Care este perspectiva ta asupra acestui proces? 


Brent Scowcroft: Când administraţia Bush Senior a preluat pu- 
terea, Europa de Est era în fierbere, iar noi ne-am revizuit politica 
acolo. În trecut, de fiecare dată când această regiune a erupt într-un 
loc sau altul după instaurarea Cortinei de fier, Uniunea Sovietică a 
intervenit şi a zdrobit mişcarea, a ucis dizidenții şi a reimpus regu- 
lile anterioare. După o vreme, revoltele izbucneau din nou. Aşa s-a 
întâmplat în Germania, în 1953, în Ungaria, în 1956, în Cehoslo- 
vacia, în 1968. Iar lucrurile începeau să mişte din nou. 

Am decis să modificăm abordarea americană tradițională 
față de Europa de Est. Statele Unite încurajau sateliții care provocau 
cele mai multe neplăceri Uniunii Sovietice, astfel România şi Nicolae 
Ceauşescu s-au aflat în fruntea listei americane a „celor buni“. Am 
hotărât că această abordare era greşită; că ar fi trebuit să încurajăm 
mişcarea din interior pentru lărgirea sistemului, pentru a-l face mai 

deschis. Aşadar, Ceauşescu a ajuns în partea de jos a listei noastre, 
evolua mişcarea Solidaritatea. 

Am încercat să acţionăm astfel încât să evităm un nou ciclu 
de revolte şi represiuni în Europa de Est. Doream să împingem îna- 
inte liberalizarea, dar într-un ritm care să nu provoace reacția sovie- 
telor. Desigur, nu puteam şti care era acel ritm. Dar am încercat să 
evităm fie o reprimare violentă în interiorul Uniunii Sovietice, fie o 
reacţie la Moscova în care linia dură l-ar şi eliminat pe Gorbaciov 
pentru că nu lua măsuri. 

Aceasta a fost politica noastră. Chiar dacă nu am răspuns exact 
la întrebarea despre modul în care s-a născut Rusia, atitudinea noas- 
tră faţă de evoluţia ei a fost aceea de a genera liberalismul în Eu- 
ropa de Est şi a-l încuraja pe Gorbaciov în politicile sale de Glasnost 
şi Perestroika. L-am văzut încercând să construiască mici gorba- 
ciovi în Europa de Est şi doream să încurajăm acest proces. 


Ignatius: Există opinia că, în anii Gorbaciov, KGB-ul, înțelegând 
cât de slab este sistemul, a încercat să sprijine mici lovituri în jurul 
țării, pentru a zgudui o parte din birocraţie, pe care o considera eṣu- 
ată. KGB-ul ar fi realizat că, în lipsa unei revoluţii din interior, se 
aflau în mare pericol. 


Scowcroft: Cred că Gorbaciov nu a conceput Glasnost-ul ca pe o 
evoluție către democraţie, ci ca pe o modalitate de creştere a efici- 
enţei Uniunii Sovietice. Incepând cu Brejnev, ţara a avut o-serie de 
lideri senili sau bolnavi, care au întreținut stagnarea. Cred că Gor- 
baciov dorea să întinerească sistemul, nu să-l schimbe. Una dintre 
modalităţi era ridicarea poverii terorii şi a represiunii. Problema era 
că nu putea determina partidul să meargă pe aceeaşi cale, ceea ce l-a 
făcut să amenințe că va organiza alegeri inteme şi-i va elimina pe 
„băieţii răi“. Atunci lucrurile au început să degenereze. Gorbaciov 
a plantat seminţele propriei sale distrugeri şi ale distrugerii URSS 
prin modul în care a încercat să obțină ceea ce dorea. 


Ignatius: Ţi-ai imaginat la începutul mandatului preşedintelui Bush 
că vei asista la sfârşitul URSS ca o confederație de republici? 

Scowcroft: Nu, nu pot spune că am făcut-o. Când am intrat în func- 
ție, mă preocupau aşteptările exagerate, deoarece ne aflam în peri- 
oada destinderii. Cred că ne-am amăgit singuri că destinderea, care 
era o bună manevră tactică, modificase mediul în mod fundamental. 
Atunci când a venit Zbig, sovieticii vorbeau despre schimbarea core- 
lării forţelor în lume — şi în avantajul lor. 

Atunci m-am gândit că de această dată nu ar trebui să ne lă- 
săm vrăjiți de propria retorică. Aşa că am fost foarte rezervat faţă 
de Gorbaciov. Discursul său era excelent, dar nu existau măsuri con- 
crete în teren care să indice că Războiul Rece s-a încheiat, atunci 
când Bush şi-a început mandatul. Pentru mine, Războiul Rece se du- 
cea în Europa de Est, iar armata sovietică era în continuare acolo. 
Pârghiile de control încă funcționau. 

Aşadar, eram sceptic. Mă gândeam că sistemul avea să colap- 
seze? Probabil că da, dar la momentul respectiv? Nu. 


Ignatius; Zbig, poate datorită originii tale poloneze, de-a lungul ani- 
lor am observat că atunci când oamenii îi criticau pe cei care vorbeau 
despre o împingere înapoi a puterii sovietice, tu credeai că acest lucru 
este posibil. Îmi amintesc că discutam, la sfârşitul anilor *70, despre 
naționalismul din republici, sentimentul că erau țări reale, iar nu so- 
vietice. Când ai început să crezi că o ruptură este posibilă şi că Sta- 
tele Unite ar putea-o încuraja? 


Zbigniew Brzezinski: Când eram student, dizertaţia mea de master 
era despre chestiunea naționalismului rus şi a imperialismului sovie- 
tic. Teza mea era aceea că Rusia sub numele de Uniunea Sovietică 
nu era un stat autentic, ci un imperiu condus de la Moscova şi că is- 
toria sa acoperea 400 de ani de expansiune teritorială, care a ajuns 
la apogeu în 1945, când imperiul a ajuns să se întindă de la râul Elba 
până în Kamceatka. 

Dar într-o epocă a naţionalismului, am simțit că imperiul nu 
va rezista şi că, paradoxal, prin transformarea unui imperiu dinastic 
dirijat de la Moscova într-o federaţie ficțională de state naţionale — 
naţionale ca formă, dar socialiste în conţinut era sloganul — Uniunea 
Sovietică, în realitate, stimula naționalismul în rândul non-ruşilor. 
Cu atât mai mult acest lucru era valabil pentru blocul sovietic în sens 
larg, unde se găseau subjugate naţiuni ce avuseseră propria istorie 

independentă. Consideram că la un anumit moment în epoca naţio- 
nalismului, Uniunea Sovietică va suferi o criză. Apoi, după invada- 
rea Cehoslovaciei, în 1968, am ajuns la concluzia că idealul comu- 
nist nu mai avea adepți şi că sentimentele naţionale vor deveni tot 
mai puternice, realitate ce ar trebui să ghideze politica noastră extemă. 

Nu sunt întrutotul de acord cu Brent atunci când spune că 
sub prima administraţie Bush prioritățile tradiționale ale Americii 
s-au modificat şi că înainte de aceasta Ceauşescu era preferatul po- 
liticii americane. Poate că aşa stăteau lucrurile în timpul lui Reagan, 
dar în nici un caz la noi. Încă din primele zile ale administraţiei Car- 
ter am luat decizia temeinică să sprijinim atât acele state est-euro- 
pene care rămânând fidele Moscovei se liberalizau în interior, ca 
Polonia şi Ungaria, cât şi pe cele care se opuneau dominaţiei sale, 
precum Iugoslavia lui Tito sau România lui Ceauşescu. 

Nu sprijineam doar naționaliștii extremişti. Obiectivul nostru 
era să promovăm diversitatea în blocul sovietic, în contextul des- 
tinderii, fără a trata destinderea ca pe un aranjament static, ci ca pe 
un proces dinamic, care să accelereze destrămarea Uniunii Sovietice. 

Acesta este motivul pentru care am susținut atât de mult Soli- 
daritatea. Mişcarea nu a apărut la sfârşitul anilor "80, ci în anii '70. 
Ea chiar a pus la încercare integritatea blocului sovietic, deoarece 
dezintegrarea comunismului în Polonia a condus la procese similare 
în Cehoslovacia şi Ungaria, la izolarea Germaniei de Est şi la căde- 
rea Zidului Berlinului. 

Pe scurt, pentru mine, întregul proces a reprezentat încheie- 
rea a ceva ce a definit Rusia timp de 400 de ani: o expansiune im- 
perială cu scopul constituirii unui stat multinațional. Iar apoi, brusc 
Şi rapid, cânt Brent era la putere, am asistat la ascensiunea unui stat 
național ale cărui frontiere şi identitate naţională erau foarte vagi şi 
trebuia să fie formulate. Iar asta ne aduce la dilemele cu care se con- 
fruntă Putin, la prezent. 


* k æ 


Ignatius: Să continuăm către prezent. Brent, aş vrea să priveşti naş- 
terea acestei noi Rusii prin ochii ruşilor. Noi, americanii, o conside- 
răm un triumf al politicii noastre exteme, al valorilor noastre: sfârşi- 
tul Imperiului Răului, după cum spunea Reagan. Dar în ochii ruşilor, 
a fost vorba de un eveniment foarte diferit. Noua Rusie este o naţiune 
născută în umilire şi respingere. Care este impactul acestui sentiment 

asupra concepţiei ruşilor despre propria ţară şi al modului în care li- 
derii ei acționează în exterior? 


Scowcroft: Dacă în loc de Gorbaciov, Biroul Politic ar fi ales să fie 
condus de altcineva, de exemplu, de un alt Brejnev, aceste eveni- 
mente nu s-ar fi petrecut în acel interval de timp. Uniunea Sovietică 
ar fi continuat să existe. Până la urmă, nu s-ar mai fi putut susține 
politic, etnic sau economic. Dar momentul dezmembrării a fost de- 
terminat în mare parte de Gorbaciov şi de programul său. 


Brzezinski: A fost un catalizator. 


Scowcroft: Absolut. Apoi, când a candidat la preşedinţie după sfâr- 
şitul Uniunii Sovietice, a obținut circa un procent din voturi. Este 
unul dintre cei mai detestați oameni din Rusia. Aceasta ar trebui să 
ne înveţe ceva despre transformarea la care am asistat. 


Ignatius: De ce este detestat, ce simt ruşii? 
Scowcroft: Pentru că el a distrus gloria Rusiei. 


Brzezinski: Era o glorie construită pe o etică, o tradiţie şi o mân- 
drie imperiale. 


Scowcroft: Apoi, apare Elțîn. Nu ştiu dacă el a fost un adevărat de- 
mocrat sau nu. A fost un populist, care a simțit bine tendința mişcării 
ŞI s-a lăsat purtat de val. Nu a fost un manager, nici un guvernator. 
Politic, el a spus conducerilor provinciilor: „luaţi toată puterea pe 
care credeţi că o puteţi controla“. 

El a dezmembrat economia şi a eliminat controlul statului, 
ceea ce le-a permis oligarhilor să şi-o însuşească la prețuri minime. 
Cred că Putin a fost şocat de acest curs. Oricare ar fi motivaţia sa, 
el este un centralizator, încearcă să redea forță statului rus şi să păs- 
treze ce se poate din cel sovietic. Poate că motivaţia sa reală — nu 
Ştiu — este să recreeze Uniunea Sovietică. Mă îndoiesc. Însă cu sigu- 
ranță, doreşte să recentralizeze puterea în Rusia. 

Cred că asta se explică parțial prin faptul că pentru ruşi şi pen- 
tru Putin, întreaga experiență post-sovietică a fost o enormă umilinţă. 

Fostul preşedinte Bush a făcut tot posibilul pentru a se evita concep- 
ţia „noi am câştigat Războiul Rece, Uniunea Sovietică l-a pierdut“ 
pentru că... 


Ignatius: E vorba de Bush Senior, fostul tău şef. 


Scoweroft: Da, el nu a dorit un nou sindrom al Primului Război Mon- 
dial. Prin urmare, a spus: „Toată lumea a câştigat de pe urma încetănii 
Războiului Rece“. Când s-a prăbuşit Zidul Berlinului a fost criticat 
pentru că nu s-a dus acolo, să danseze pe ruine. 


Ignatius: Și pentru faimosul discurs „Chicken Kiev“, care nu a fost 
considerat suficient de ferm. 


Scowcroft: Problema a fost a colegilor tăi din presă. Acel discurs 
nu îndemna Ucraina să rămână în Uniunea Sovietică, ci să nu se rupă 
în părțile sale constitutive, aşa cum începuse deja Iugoslavia. Era 
un avertisment contra pericolelor dezintegrării — de aceea l-a şi pre- 
zentat la Kiev, iar nu la Moscova. 


Ignatius: Zbig, când vorbesc cu ruşii, aceştia îşi exprimă adesea sen- 
timentul că Statele Unite au profitat de slăbiciunea Rusiei în anii '90, 
în această perioadă de dezagregare sub un preşedinte slab care, aşa 
cum spunea Brent, era gata să lase toată puterea regiunilor şi oligar- 
hilor. Ei simt că am încercat să ne plasăm cât mai avantajos atunci 
când Rusia era slabă. Şi par a fi în continuare supăraţi din cauza asta. 
Crezi că au dreptate? Am încercat noi să profităm de problemele lor? 


Brzezinski: Nu cred că am făcut-o deliberat, deşi derularea eveni- 
mentelor ar putea fi interpretată de ruşi în acest fel. Insă aş dori să 
exprim o opinie mai nuanțată asupra rolului lui Elțîn. Nu uitaţi că 
dezintegrarea Uniunii Sovietice, fragmentarea puterii, a constituit un 
proces foarte dinamic şi impredictibil, cu posibilitatea unor regrese 
semnificative. 

A avut loc o lovitură de stat împotriva lui Gorbaciov, susţi- 
nută de serviciile secrete, armată şi de birocraţia partidului. Cine a 


1. Discurs tinut de preşedintele George H.W. Bush la Kiev în 1991. Liderul de la Casa 
Albă îi avertiza pe ucraineni cu privire la pericolele „naționalismului sinucigaş" (n. t.). 

împiedicat reuşita acesteia? Nu a fost Gorbaciov. Rolul său a fost 
oarecum confuz. A refuzat să-şi dea demisia, dar nici nu şi-a înfrun- 
tat adversarii. Elțîn a făcut-o. Într-o oarecare măsură, el a salvat pro- 
cesul de transformare de la o involuţie dramatică, ce ar fi dus, pro- 
babil, la o reprimare brutală. În al doilea rând... 


Ignatius: Crezi că destrămarea vechiului regim comunist ar fi pu- 
tut fi întreruptă, iar vechea gardă ar fi putut relua puterea? 


Brzezinski: Din moment ce tentativa de lovitură de stat a eşuat, e 
uşor de susținut că oricum nu avea nici o şansă. Dar realitatea este 
că, pentru câteva zile, oamenii din Moscova şi din alte părți a ceea ce 
se numea încă Uniunea Sovietică au crezut că atacul reuşise. Atunci 
a intervenit Elțîn, care a mobilizat opoziţia, a forțat o confruntare, a 
produs divizarea coaliţiei şi a blocat încercarea de lovitură de stat, 
precipitând însă şi înlocuirea lui Gorbaciov. 

Amintiţi-vă, la scurt timp după ce Gorbaciov s-a întors la 
Moscova „în triumf“ a avut loc o apariţie televizată a sa împreună 
cu Elțîn la televiziunea sovietică. Elțîn era deja preşedintele Repu- 
blicu Ruse a Uniunii Sovietice, post nou înfiinţat. Intr-un stil dra- 
matic, şi-a scos stiloul şi a anunțat că emitea decretul pentru desfiin- 
tarea Partidului Comunist. 

Gorbaciov a obiectat, în cursul emisiunii, dar Elțîn i-a cerut 
să semneze. În aceeaşi zi, milițiile au înconjurat birourile Comitetu- 
lui Central, şi toți birocraţii comunişti au părăsit clădirea în dezor- 
dine. Unii dintre conspiratori s-au sinucis. A fost un moment decisiv. 
A mai existat o înfruntare când Elțîn era preşedinte, dar nu la fel de 
importantă. 

Rezultatul a fost haotic, dar cum putea să fie altfel? Aveam 
de-a face cu un sistem politic şi economic centralizat, în care dintr-o 
dată toată centralizarea politică dispăruse. Economia a început să se 
fragmenteze, iar consultanţii occidentali au răsărit din toate părțile, 
oferind expertiză, dar şi îmbogăţindu-se fără măsură, împreună cu 
ruşii care li s-au alăturat. Vă amintiți cum au apărut brusc averi colo- 
sale. Oameni care nu aveau mai nimic au devenit peste noapte multi- 
milionari sau chiar miliardari. Iar asta, fireşte, a creat resentimente 
în Rusia, în opinia publică, mai ales pentru că a dus la ruinarea cla- 
sei mijlocii sovietice, care înainte se bucura de o anumită siguranță, 
fără a fi bogată. Aceştia sunt oamenii care au suferit cel mai mult. 

Aşadar, nivelul resentimentelor era uriaş. Când Elțîn s-a afun- 
dat tot mai tare în alcoolism şi incompetență, apărând presiuni pen- 
tru îndepărtarea sa, Putin a devenit preşedinte. Ştim ce s-a petrecut 
sub Putin, dar nu ştim precis ce anume l-a motivat. Avem însă unele 
indicii indirecte. 

În primul rând, care este viziunea sa asupra lumii? Ne-a ofe- 
rit unele clarificări pe această linie. A spus că sfârşitul Uniunii So- 
vietice a constituit cea mai mare catastrofă a secolului XX. Acest 
veac a fost marcat de două războaie mondiale, în care au pierit mi- 
lioane de oameni; de hitlerism şi de Holocaust, de stalinism şi de 
Gulag. Dar pentru el, relativ paşnica destrămare a Uniunii Sovietice 
a fost cea mai mare calamitate geopolitică a secolului. 

În al doilea rând, la începutul preşedinţiei sale a apărut un in- 
terviu, în care a vorbit despre antecedentele sale familiale. Persoana 
pe care o admira cel mai mult era bunicul său. Cu ce se ocupase bu- 
nicul său? Presa occidentală nu a acordat prea multă atenție deta- 
liului. Fusese membru al gărzii de corp a lui Lenin şi a lui Stalin, 
chiar degustătorul acestuia din urmă. Acesta este omul pe care Putin 
îl admiră cel mai mult. 

Apoi, cam la un an după ce a devenit preşedinte, a partici- 
pat la o ceremonie anuală, unde erau adunaţi generalii de seamă ai 
KGB-ului, pensionati şi în funcție. A intrat, s-a oprit în faţa lor, i-a sa- 
lutat şi le-a spus: „,Tovarăşi, prima misiune a fost îndeplinită“. Poate 
era doar o glumă, dar să nu uităm că el provine din elita KGB-ului, 
dintre agenţii rezidenți în străinătate. Aceştia erau copiii răsfăţaţi ai 
Uniunii Sovietice. Aveau acces la cărți occidentale, puteau călători 
nestingheriți, erau de încredere. Erau însărcinați cu misiuni speciale. 
Imi pot imagina starea lor de spirit atunci când vedeau cum se dez- 
integrează Uniunea Sovietică. Şi la fel de bine îmi pot imagina că o 
parte din ei — putemici, tineri, ambiţioşi — au spus: „Gata, procesul 
trebuie adus sub control“. Aşadar, eu cred că Putin reacționează la 
ce s-a întâmplat. Nu cred că a înțeles faptul că vechiul sistem impe- 
rial nu mai poate fi instaurat. E motivat, în mare parte, de nostalgie. 

Este, de asemenea, rațional şi nu va încerca să refacă Uniu- 
nea Sovietică. Dar va face două lucruri. În primul rând, va încerca 
să izoleze Asia Centrală, pentru a ţine Vestul în afară cât mai mult 
timp posibil. Cel mai eficient mijloc, pe care îl foloseşte deja, este di- 
rijarea prin Rusia a fluxurilor de petrol şi de gaze naturale din această 

regiune. În al doilea rând, va încerca să subordoneze state precum 
Ucraina şi Georgia, datorită valorii geopolitice a acestora. Ucraina, 
deoarece în absenţa acesteia, nu mai există perspectivele unei uni- 
uni slave, iar Rusia rămâne doar un stat național. Georgia, datorită 
rolului său critic în Caucaz şi a conductei Baku-Ceyhan, care ne dă 
acces la Marea Caspică şi pe care ruşii ar dori s-o întrerupă. 


Scoweroft: Dă-mi voie să completez puţin ceea ce tocmai a spus 
Zbig, începând cu lovitura împotriva lui Gorbaciov. Aceasta a fost o 
surpriză pentru noi. Încercam să înțelegem ce s-a petrecut cu ade- 
vărat, care era situaţia reală. De exemplu, am încercat să aflăm cine 
avea codurile pentru lansarea rachetelor nucleare. Nu am reuşit. 

În primele zile a fost o confuzie teribilă. Am încercat de mai 
multe ori să luăm legătura cu Gorbaciov, fără rezultat. Nu ştiu dacă 
eu sau preşedintele sau altcineva a spus: „Hai să-l sunăm pe Elțîn“, 
Oricât de bizar ar părea, apelul a reuşit. Chiar atunci, liderul rus se 
afla în mijlocul Moscovei, stând pe acel tanc faimos. Elțîn era foarte 
curajos şi a consolidat opoziţia. Dar cu adevărat remarcabil la 
această tentativă de lovitură de stat a fost faptul că oamenii de care 
ne temeam — şeful KGB, şeful armatei şi alţii — erau atât de inepți 
încât nu puteau nici măcar să organizeze atacul. 


Brzezinski: Și atunci au început să se sinucidă. 


Scowcroft: Da. N-ar fi putut organiza nici măcar o coloană formată 
din două maşini. Erau complet incapabili. Dar când Gorbaciov s-a în- 
tors, după detenția din Crimeea, aşa cum a spus Zbig, a fost această 
întâlnire. Elțîn pur şi simplu l-a umilit. Ura care crescuse între cei 
doi este una dintre cheile înţelegerii a ceea ce s-a întâmplat. Fuse- 
seră colegi pentru o vreme, iar apoi, în 1987, Elțîn s-a desprins. Era 
tot mai hotărât să scape de Gorbaciov. Am o bănuială că Uniunea 
Sovietică a dispărut la momentul acela pentru că acesta era singu- 
rul mod în care Elțîn putea să-l elimine pe Gorbaciov. 


Ignatius: Când a decis preşedintele Bush că Elțîn este partida câş- 
tipătoare? 


Scowcroft: Un lucru pe care Gorbaciov nu l-a înţeles niciodată se 
leagă de ceea ce spunea Zbig despre naționalism. A subestimat grav 

sentimentele naţionaliste din diferite părţi ale Uniunii Sovietice. Îşi 
pusese în cap să restructureze URSS sub forma unei confederaţii. 
Chiar a proiectat o structură şi mai multe republici au acceptat-o. 
Votul împotrivă al Ucrainei a fost semnalul că Gorbaciov pierduse. 
Proiectul avea să rămână pe hârtie. Nu aborda realităţile cu care se 
confrunta Uniunea Sovietică. 


Ignatius: Ruşii înşişi erau însufleţiți de naționalism şi cred că se 
săturaseră să-i considere pe tadjici şi pe uzbeci conaţionali. Ce pă- 
rere ai Zbig? 


Brzezinski: Nu sunt deloc de acord. Deloc. 


Ignatius: Aşa mi-au spus nişte interlocutori ruşi. Ai văzut acele spec- 
tacole comice la televiziunea sovietică, acele parade ale naționali- 
tăților. Ruşii le urmăreau ca să râdă de ele. 


Brzezinski: Da, dar erau extrem de satisfăcuțţi de întinderea impre- 
sionantă a imperiului lor. Este una dintre sursele majore ale identi- 
tății lor: „Suntem cea mai mare ţară din lume“. Dar dacă începi să 
înlături aceste ţări, nu mai par la fel de mari. Acest sentiment teri- 
torial formează o mistică ce trebuie re-gândită şi re-digerată astăzi. 
Iată de ce tot procesul este atât de dificil — graniţele Rusiei de astăzi 
nu sunt considerate cele naturale. În realitate, ruşii s-au opus deli- 
berat marcării frontierelor, pentru a le bloca consolidarea. Fostele 
state sovietice cer încontinuu marcarea. 

Nici nu-ți dai seama ce traumă a fost când URSS-ul a încetat 
să mai existe. Am fost la faţa locului imediat după aceea, vizitând 
preşedinţii diferitelor republici. La sfârşitul uneia dintre vizite, în 
timp ce eram condus la aeroport, când preşedintele mă saluta, am 
remarcat că avioanele parcate erau în curs de re-vopsire. Nu mai erau 
Aeroflot, ci, să spunem, „Air Uzbek“ sau „Air Kârgâzstan“. L-am 
întrebat pe preşedinte cum a fost împărțită flota companiei Aeroflot. 
Mi-a răspuns: „Foarte simplu, în ziua în care Uniunea Sovietică s-a 
dizolvat, orice avion la sol pe teritoriul nostru a intrat în flota noas- 
tră.“ A fost un proces haotic şi dureros. 

Pentru neruşi a constituit o emancipare neaşteptată, pentru 
că s-a petrecut mai repede decât erau ei pregătiți istoric, în timp ce 

în Europa de Est schimbarea a venit mai târziu decât se aşteptau 
popoarele. Iar aceasta este o diferență fundamentală. 


Ignatius: Brent, hai să revenim la Putin. Zbig ne-a reamintit că 
Putin a descris destrămarea acestui imperiu sovietic ca pe o catas- 
trofă. Care este obiectivul său şi al generaţiei sale? 


Scowcroft: Sunt de acord cu descrierea lui Zbig, dar nu cred că Putin 
este o figură unidimensională. A fost un membru de vază al KGB- 
ului, care probabil este profund impregnat de mentalitatea servicii- 
lor. A fost şi adjunctul primarului Sobceak, din Leningrad, despre 
care se poate demonstra că a fost primul primar democrat, care a în- 
cercat să instaureze democraţia. Acum, nu ştiu care parte din el a 
prevalat. 


Brzezinski: Dar, îmi pare rău s-o spun, Sobceak era şi destul de 
corupt. 


Scowcroft: Ei bine, democraţia şi corupția nu se exclud reciproc. 


Brzezinski: Nu, nu. Dar argumentul meu este că nu doar că s-a 
debarasat de democraţie, ci că avea şi un mod brutal şi lipsit de 
scrupule de a acţiona. 


Scowcroft: Nu resping acest lucru. Alături de alte lucruri intere- 
sante din aşa-zisa autobiografie a lui Putin este acela în care po- 
vesteşte că unul dintre cele mai emoţionante momente din viața sa 
a fost atunci când mama sa l-a dus în secret la catedrală, ca să fie bo- 
tezat religios. Ce vrea să spună cu asta? Nu ştiu. Dar avem de-a face 
cu un tip în capul căruia se amestecă o mulțime de lucruri. Ştie foarte 
bine să facă apel la naționalismul rus. Este popular, ruşii obişnuiţi îl 
iubesc. Cât despre calamitatea prăbuşirii imperiului sovietic, mulți 
ruşi gândesc exact la fel. 


Brzezinski: Dar trebuie luat în considerare şi faptul că definiția pe 
care o dă Rusiei, ca un stat naţional foarte mândru, care, după cum 
pretinde el, a apărut în urma celei mai mari nenorociri din secolul 
XX, face mai dificilă reconcilierea cu moştenirea negativă a leni- 
nismului şi a stalinismului. Germanii au trecut prin acest proces şi, 


146 Zbigniew BRZEZINSKI & Brent SCOWCROFT 


într-un fel, au reuşit să se purifice de experiența nazistă ca de ceva 
deosebit de rău. Putin a creat o situaţie în care condamnarea stali- 
nismului este foarte ambiguă, ezitantă şi parțială. 

Ín plus, mai există o tendinţă de semi-justificare şi de ascun- 
dere sub covor a greşelilor, care întârzie orice redefinire autentică, 
constructivă şi pozitivă, dând naţionalismului un aspect xenofob, de 
nostalgie imperială. Iar această atitudine nu doar că a întârziat trans- 
formarea Rusiei, ci a şi infectat naționalismul rus cu un bacil care ar 
putea fi deosebit de periculos — ştiţi, tineretul în cămăși negre, tipul 
de rasişti anti-occidentali, anti-asiatici. De fapt, sunt optimist pentru 
viitorul Rusiei, dar suntem în mijlocul unei etape foarte contradic- 
torii şi ambigue, în care Putin, pe de-o parte, a consolidat Rusia şi 
a readus ordinea, iar pe de alta a întârziat parțial redefinirea care cred 
că va deschide, până la urmă, uşile Rusiei către Europa şi ale Euro- 
pei către Rusia. 


Scowcroft: Această auto-definire ar putea dura o generaţie. Cred 
că vor mai urma mulți Elţîni şi mulți Putini, poate mulți Gorbaciovi, 
până ce ruşii îşi vor clarifica cine sunt şi în ce structură doresc să 
trăiască. Ce vreau să spun este că nu ştiu în ce măsură comporta- 
mentul lui Putin derivă dintr-o dorinţă de a recrea Uniunea Sovie- 
tică mai curând decât dintr-un apel, aşa cum îl înțelege el, la națio- 
nalismul rus. 

Acum un an am asistat la un discurs al său la München. In- 
tervenţia era formată din trei părți. Primele două au beneficiat de o 
publicitate largă, în timp ce a treia aproape că nu a fost menţionată 
de mass-media. A spus în sensul următor: „Când eram slabi, când ză- 
ceam neputincioşi pe spate, voi, occidentalii — contextul era formată 
din state NATO -— aţi trecut peste noi“ şi a detaliat pe această linie. 
Apoi a spus: „Acum, ne-am recâștigat puterea şi nu vom mai permite 
acest lucru. Suntem gata să ne apărăm.“ 

În al treilea rând, a subliniat: „Dar acum suntem gata să co- 
operăm. Trebuie să cooperăm în ce priveşte armele nucleare, trebuie 
să cooperăm în domeniul neproliferării şi trebuie să cooperăm în ce 
priveşte energia nucleară, astfel încât nici o ţară să nu mai simtă ne- 
voia să îmbogăţească uraniul pe plan intern.“ Noi am ignorat această 
parte. 

Într-adevăr, Putin a devenit popular faultându-ne. Este un 
apel la naționalismul rus. Nu ştiu sigur în ce măsură putem dovedi 

deschidere acum şi cât de pregătit este el să răspundă. Ruşii admiră 
puterea şi agresivitatea. Nu-mi dau seama dacă luând în serios toate 
acestea vom putea genera o atmosferă cooperantă. 


Ignatius: Să ne oprim asupra acestei întrebări, despre cum ar trebui 
Statele Unite să trateze cu această nouă Rusie şi cu naționalismul său 
arogant, cu regretul său pentru imperiul pierdut. De la o administra- 
ție americană la alta a existat dorinţa de a împinge NATO înainte, 
incluzând fostele republici sovietice. Iar unul dintre lucrurile care-l 
deranjează cel mai mult pe Putin este exact acest proces de extindere 
a NATO până la ușile Rusiei. În particular, ideea de a include Geor- 
gia şi Ucraina pare să-i fi supărat cu adevărat pe ruşi. 

Într-un fel, nu ar trebui să ne surprindă. Dacă Statele Unite 
s-ar confrunta cu un potenţial adversar care-şi extinde alianţa inclu- 
zând Mexicul şi Canada, am fi destul de îngrijoraţi. 


Scowcroft: Am invoca doctrina Monroe. 


Ignatius: Într-adevăr, avem o politică națională veche de 150 de ani, 
care spune, în esenţă, că nu vom permite aşa ceva. Și atunci te întreb 
pe tine, Zbig, cum ar arăta o politică înțeleaptă a Statelor Unite pen- 
tru perioada următoare? 


Brzezinski: Voi încerca să o formulez ca şi cum eu aş fi respon- 
sabilul pentru această politică. Dacă l-aş consilia pe preşedinte, aş 
spune că, în primul rând, este necesară identificarea domeniilor de 
interes comun şi analizarea modului în care le putem promova. De 
exemplu, controlul armamentelor este o zonă de interes reciproc. 
Este atât în interesul nostru cât şi în al lor ca înarmarea să nu scape 
de sub control, aşa cum s-a întâmplat în cursul Războiului Rece. 
Cred că apoi ar urma logic neproliferarea. Și, din nou, avem 
un interes comun aici. Modul în care este urmărită neproliferarea 
poate genera neînţelegeri, mai ales, de exemplu, în cazul Iranului, 
unde noi am fost putemic tentaţi să utilizăm forța. Nu cred că ruşii 
ar accepta oficial aşa ceva, deşi bănuiesc că ar găsi unele beneficii 
şi pentru ei, dacă ne-am împotmoli într-un conflict cu Teheranul. Ar 
analiza avantajele şi riscurile din perspectiva noastră şi cred că vor 
trage concluzia că vom sfârşi prin a plăti un preţ exagerat de mare, 

fără că ei să fie foarte afectați negativ. Cu toate acestea, domeniul 
rămâne unul de interes reciproc. 

În general, cred că rușii nu doresc ca regiunea despre care am 
discutat mai devreme, Balcanii Globali, să devină deosebit de insta- 
bilă, datorită potenţialului de răspândire a crizei inclusiv asupra lor. 
Când vorbim despre statul naţional rus, trebuie să ne amintim că între 
20 şi 25 de procente din populaţia acestuia este formată din alte etnii, 
inclusiv 30 de milioane de musulmani. Aşadar, există riscul de con- 
tagiune care îi face pe ruşi să aibă un interes direct în stabilitatea 
Balcanilor Globali. 

De asemenea, Rusia este îngrijorată de perspectiva unei ali- 
ante între China şi Statele Unite, care ar da Chinei o mai mare influ- 
ență asupra Rusiei. Acest lucru ne oferă unele oportunități diploma- 
tice care ar putea fi utilizate constructiv. 

Dar nu trebuie să ne păcălim singuri luând consolarea lideri- 
lor ruşi la nivel personal drept o strategie. Lăudarea conducătorilor 
individuali, onorarea acestora într-un mod care generează neînțele- 
geri, de exemplu, prin catalogarea Rusiei ca o democraţie, nu cred 
că ne vor ajuta. Ceea ce este cu adevărat important este crearea unui 
context geopolitic care să reducă posibilitatea ca dorinţa nostalgică 
de a redeveni o putere imperială să devină, din nou, realistă şi care, 
cu timpul, să ofere Rusiei opţiunea inevitabilă de a deveni o asoci- 
ată a Vestului, în loc să-şi creeze propriul sistem imperial concurent. 

În practică, sunt necesare câteva măsuri. În primul rând, tre- 
buie să facem eforturi deliberate de a stabili legături economice mai 
multe şi mai directe cu statele din Asia Centrală, ca exportatori de 
energie, Şi să nu acceptăm izolarea acestora. Prin urmare, conducta 
Baku-Ceyhan a fost o importantă realizare strategică. Considerăm 
conducta Nabucco o întărire a acestui acces. Trebuie să continuăm 
pe această linie. La un moment dat, probabil nu prea îndepărtat, con- 
ductele din Asia Centrală, prin Afganistan şi Pakistan către Oceanul 
Indian vor deveni fezabile. Acestea sunt lucrurile bune la care ne 
putem angaja. 

Asta mă aduce la întrebarea ta privind expansiunea NATO. 
Gândeşte-te care ar fi situaţia astăzi dacă republicile baltice nu ar 
face parte din Alianță. Probabil ar fi la fel de gravă ca în relaţia din- 
tre Rusia şi Georgia. Să luăm aminte la modul în care a reacționat 
Moscova atunci când estonienii au decis că nu mai vor statuia ocu- 
pantului sovietic în mijlocul capitalei şi au mutat-o într-un cimitir. 

Realitatea este că extinderea NATO spre est a inclus în primul rând 
state care nu doreau să aparţină de blocul sovietic şi, în general, au 
o relaţie mai bună cu Rusia acum decât oricând înainte, precum Po- 
lonia, în particular. Prin urmare, eu nu cred că extinderea NATO a 
fost dăunătoare. 

Revenind la problema delicată a Ucrainei şi Georgiei, cred că 
aceste ţări nu trebuie condamnate să rămână în umbra Moscovei. 
Din contra, dacă Ucraina se mişcă spre Vest, mai întâi în UE, apoi 
poate şi în NATO, probabilitatea ca şi Rusia să se apropie de Eu- 
ropa este mult mai mare decât dacă Ucrainei i se spune de la început 
că nu poate intra nici în NATO şi nici în UE pentru că nu vrea Mos- 
cova. O astfel de atitudine întreţine încrederea Rusiei că Ucraina, Be- 
larus şi chiar statele din Asia Centrală pot face parte din nou dintr-un 
fel de entitate dominată de ea. 

În concluzie, aş sugera să se caute ariile de cooperare şi să 
se evite provocările, cum ar fi o alianță americano-chineză explicit 
anti-rusă. În același timp, trebuie creat contextul geopolitic care să-i 
facă pe ruşi să spună: „Viitorul nostru va fi mai sigur, controlul asu- 
pra teritoriilor din estul îndepărtat mai solid, dacă suntem conec- 
taţi cu Occidentul, dacă există o formă de comunitate Atlantică de 
la Vladivostok la Lisabona“. Cred că tot mai mulţi tineri ruşi, dincolo 
de generaţia lui Putin, după cum spunea şi Brent, vor fi atraşi de idee, 
dacă noi suntem capabili să desfăşurăm o astfel de strategie com- 
plexă. 


Ignatius: Dacă înţeleg bine, mesajul tău este de a nu insista prea 
tare, mai ales în aceste momente, când auzim protestele energice ale 
Moscovei faţă de viteza includerii Ucrainei în NATO. 


Brzezinski: Într-adevăr, dar nu trebuie luate decizii care să împie- 
dice această extindere. De exemplu, problema acum nu este acor- 
darea statutului de membru pentru Georgia sau Ucraina, ci aceea dacă 
ele pot dispune de această opțiune cândva în viitor. Ucraina are un 
program de aderare, adoptat de rivalul pro-rus al lui Iluşcenko, Ianu- 
kovici, care fixează următoarele repere: 2006, acum doi ani, pentru 
obţinerea Planului de acţiune pentru aderare (care este chestiunea 
la ordinea zilei acum), 2008 pentru aderarea propriu-zisă. Este pro- 
iectul lui Ianukovici, nu al lui Iuşcenko. 

Ignatius: Brent, cât de tare trebuie să împingem NATO spre exte- 
rior ŞI, prin implicaţii, cât de tare trebuie să împingem Rusia? 


Scowcroft: Unul dintre elementele pe care le omitem în această dis- 
cuţie este Uniunea Europeană. Mi se pare că amestecăm UE şi NATO. 
Vrem ca aceste regiuni să fie încorporate în cea, mai mare, a Euro- 
pei. După mine, UE este proiectată exact pentru acest scop. Ea tre- 
buie să refacă structurile inteme ale naţiunilor, pregătindu-le să se 
alăture comunităţii, ceea ce i-a reuşit excelent până acum. 

Când înlocuim NATO cu UE, folosim un instrument foarte di- 
ferit, conceput pentru scopuri diferite. Cred că am ajuns să confun- 
dăm complet cele două organizaţii. Sunt de acord cu multe dintre 
cele arătate de Zbig, dar aş dori să comenteze două puncte. În pri- 
mul rând, există probabil mai multe regiuni în lume unde noi şi ruşii 
avem interese comune, decât cele asupra cărora proiectele noastre 
diferă fundamental. Vecinătatea apropiată este o zonă de tensiuni pen- 
tru Rusia, la fel ca şi chestiunea democraţiei, aşa cum o definim noi. 
Ruşii nu se vor democratiza fiindcă îi moralizăm noi în acest sens. 
Asta probabil încetineşte procesul. Vor ajunge la propriile soluţii. Tre- 
buie să ne afirmăm foarte clar poziția, dar să-i pedepsim şi să le fa- 
cem morală, asta le va întări sentimentul de martiri. 

Problema Ucrainei şi a Georgiei este interesantă. Nu m-am 
numărat printre susținătorii extinderii NATO către estul Europei de- 
oarece m-am temut că aceasta va dilua unitatea scopului organizaţiei. 
Totuşi cred că lucrurile au mers bine. Ţările baltice, care au consti- 
tuit zona cea mai sensibilă după încheierea Războiului Rece, au fost 
un caz special. Reprezentau o problemă atât pentru sovietici cât şi 
pentru noi, fiindcă nu am recunoscut niciodată încorporarea lor în 
Uniunea Sovietică. Pentru ruşi, spre deosebire de restul Europei de 
Est, ele formau o parte a URSS. Chestiunea este rezolvată acum. 

Dar Georgia şi Ucraina au făcut parte clar din Uniunea So- 
vietică. Nu au fost sateliți. Între Ucraina şi Rusia există o strânsă 
legătură istorică. Kievul a fost inima Rusiei până la invazia mongolă 
din secolul al XIII-lea, când ruşii s-au refugiat în nord, în păduri, 
unde mongolii nu-i puteau urmări. 

Aşadar, aici lucrunle stau diferit într-o oarecare măsură. Şi 
cred, spre deosebire de Zbig, că aducerea Ucrainei în NATO va fi 

percepută de ruși ca o nouă încercare de a-i umili. Trebuie să actio- 
năm prudent şi să încurajăm Uniunea Europeană să fie mai activă. 
Dacă vrem să redefinim rolul NATO şi obiectivele sale, atunci ar fi 
rezonabilă o abordare paralelă Ucrainei şi Rusiei. Forțarea includerii 
acum ar produce probleme, mai ales că jumătatea de est a Ucrainei 
este, din câte ştiu, majoritar rusă. 


Brzezinski: Sunt vorbitori de rusă, dar nu e parte din Rusia. 


Scoweroft: Partea de vest are o istorie foarte diferită, iar Ucraina 
însăşi, din câte înțeleg, este foarte divizată pe această chestiune. 


Ignatius: Sondajele indică o majoritate de ucraineni care se opun 
intrării în NATO şi există disensiuni putemice. 


Brzezinski: Absolut corect. lar guvemul ucrainean, care doreşte 
aşa-numitul Plan de acţiune pentru aderare — care nu înseamnă o de- 
cizie de intrare în NATO, ci doar pregătirea pentru o astfel de even- 
tualitate — a luat iniţiativa de a cere la Bruxelles acest aranjament, 
în parte deoarece fostul guvern, susținut de estul Ucrainei, a dema- 
rat procesul cu câțiva ani în urmă. Dar guvemul ucrainean a mai de- 
clarat că nu va cere aderarea decât în cazul în care aceasta este apro- 
bată de majoritatea populaţiei, prin referendum. Prin urmare, miza 
actuală nu este aderarea, ci aceea de a exclude sau nu posibilitatea 
unei viitoare aderări. Dacă nu există Plan de pregătire, opțiunea se 
exclude. Este o abordare contingentă. 


Ignatius: Fi bine, asta nu-i asigură prea mult pe ruşi... 

Scowcroft: Şi nu este o abordare contingentă. 

Brzezinski: În ultimă instanță, ucrainenii trebuie să decidă pentru 
viitorul lor, nu ruşii. Altfel, pui o ţară de 45 de milioane de oameni 
într-o poziţie subordonată față de un vecin care hotărăşte... 


Scowcroft: Ah, nu. 


Brzezinski: ...dacă poate lua sau nu o anumită decizie. 

Scowcroft: Nu. Tu eşti cel care spune că NATO nu acţionează pen- 
tru că Rusia nu ne lasă. Nu cred că trebuie să ne plasăm într-o astfel 
de poziţie. Dacă nu luăm nici o decizie în privința Ucrainei, nu în- 
seamnă că-i interzicem aderarea. Nu înseamnă nimic. 


Brzezinski: Dar problema este... 


Scoweroft: Planul de pregătire pentru aderare funcţionează ca un 
ascensor. Dacă intri nu înseamnă neapărat că vrei să urci la etajul doi, 
dar cu siguranță indică această intenţie. 


Ignatius: Aceasta este destinația marcată. 


Brzezinski: Dar e ceea ce au solicitat ucrainenii. Nu noi ne-am dus 
la ei să le spunem „cereţi asta, apoi noi o să vă susţinem“. Secvența 
este exact invers. Preşedintele ucrainean, primul ministru şi preşedin- 
tele parlamentului au scris o scrisoare comună, în care arată „Acum 
ne simţim gata să primim Planul de acţiune pentru aderare. Ne-am 
dori să dernarăm această procedură. Dar nu vom intra în NATO până 
când această decizie nu va fi aprobată de un referendum național. 


Ignatius: Dar, Zbig, de câte ori poți să le înfigi un băț ruşilor în ochi 
fără ca ei să reacționeze? Ne-am obişnuit, de-a lungul anilor de slă- 
biciune a Rusiei din perioada Elțîn, să-i tot lovim şi să scăpăm. Nu 
cumva această epocă s-a terminat? Nu trebuie să-i luăm în serios 
atunci când spun: „Această acţiune este fundamental împotriva in- 
tereselor noastre şi de aceea ne vom opune“? 


Brzezinski: Cred că dacă Ucraina nu este plasată într-o poziție de 
subordonare față de Moscova, ci oscilează către Uniunea Europeană 
şi NATO, vor creşte şi şansele Rusiei de a urma acelaşi curs. Dacă 
generăm condiţiile în care există o teamă de suveranitatea rusă, pe 
care noi trebuie s-o respectăm în ciuda drepturilor suverane ale altor 
state, atunci, în practică, întărim nostalgia imperială a Rusiei. 


Scowcroft: Nu cred că aceasta este alegerea pe care trebuie s-o 
facem. Sunt pentru o deschidere mai mare a UE față de Ucraina, dar 
europenii nu par deloc entuziaști. 


America şi lumea 153 
Brzezinski: Europenii sunt divizați. 


Scowcroft: Sunt divizați. Dar susțin integrarea Ucrainei în UE, care 
ar realiza toate lucrurile pe care le-ai menționat fără a antagoniza Ru- 
sia. NATO e un instrument diferit. Pentru Rusia, reprezintă organiza- 
tia care, de-a lungul Războiului Rece, a fost duşmanul de moarte. Noi 
ne-am schimbat opinia de multă vreme, dar de ce să fim provoca- 
tori? Să împingem UE în aceste regiuni şi să lăsăm lucrurile să evo- 
lueze treptat. 


Brzezinski: Nu am nici o problemă cu apartenenţa la UE. Proble- 
mele apar atunci când o ţară precum Ucraina doreşte să facă parte 
din NATO sau, cel puțin, să dispună de această opţiune. Trebuie să 
ne întrebăm de ce doresc acest lucru? De ce vor această opțiune“ Nu 
am provocat noi interesul Ucrainei pentru NATO, ci Ucraina a mani- 
festat interes. 


Ignatius: Unii ucraineni. 


Brzezinski: Inclusiv liderul partidului care reprezintă estul şi care 
a avut un calendar aprobat oficial. De ce vor ucrainenii acest lucru? 
Cred că simt că securitatea lor va creşte dacă vor face parte, în ge- 
neral, din comunitatea occidentală. 

Astfel, îşi vor consolida independenţa, cu care, în sinea lor, 
ei ştiu că liderii de la Kremlin nu s-au resemnat încă. Nu mai de- 
parte de acum trei ani, organul oficial al Ministerului Rus de Exteme 
a publicat o serie de articole scrise de istorici, prin care se încerca 
demonstrarea tezei că ucrainenii nu sunt un popor adevărat, ci o ra- 
mură a poporului rus. 

Acest tip de nesiguranță îi motivează pe ucrainenii care spun: 
„am dori măcar să avem această posibilitate în viitor, atunci când 
toată ţara o va dori.“ Nu mă grăbesc să le îndeplinesc această do- 
rință, dar nici nu pot accepta să o resping pur şi simplu fiindcă ruşii 
declară că asta le-ar încălca oarecum drepturile. 


Ignatius: Singurul numitor comun al opiniilor voastre este obiec- 
tivul Americii de a atrage Rusia către Europa, de a permite Rusiei să 
capete o identitate şi un viitor europene, europenizarea Ucrainei fiind 
un precursor necesar pentru asta. Pe măsură ce Ucraina se va mişca 

spre UE, Rusia va urma probabil cursul. Prin urmare, vrem să aducem 
Ucraina în Europa, dar fără să creăm o criză sau o confruntare. Am 
rezumat corect? 


Scowcroft: Nu, nu pentru mine. 


Brzezinski: Da şi nu. Cred că ai creat o umbrelă a consensului, sub 
care există dezacorduri. 


Scowcroft: Nu aşa văd eu lucrurile. Cred că Rusia şi Ucraina tre- 
buie tratate separat. Şi nu cred că dacă atragem Ucraina în Europa, 
Rusia va urma automat. Din contra, mândria rusească şi sentimen- 
tul lor că Ucraina e un fel de frate mai mic, vor trage în direcţia opusă. 
Eu le-aş menţine pe piste separate. 


Ignatius: Deci, crezi că o Rusie europeană sau Rusia ca viitor mem- 
bru al UE, constituie o aşteptare nerealistă? 


Scoweroft: Nu, nu aş exclude nici chiar includerea Rusiei în NATO, 
dacă şi când organizaţia va evolua către altceva. Nu aş înlătura nici 
posibilitatea integrării Rusiei în UE, dar lucrurile astea sunt atât de 
complicate încât nu cred că are sens să vorbim despre ele acum. 


Brzezinski: Ei bine, nici eu nu aş exclude aceste eventualități. Dar 
cred că sunt nerealiste pentru o lungă perioadă în continuare şi, ori- 
cum, sunt nerealiste dacă excludem Ucraina, deoarece ar revitaliza 
ideile ruse despre o entitate supranaţională, care ar putea apărea ini- 
tial ca o Uniune Slavă. Şi i-ar ajuta pe ruşi să izoleze Asia Centrală, 
ceea ce fac deja cu hotărâre. 

Incă trebuie să se mai obişnuiască cu această nouă realitate a 
spaţiului post-sovietic şi le-ar plăcea, în cel mai înalt grad, să aran- 
jeze lucrurile în aşa fel încât Asia Centrală să fie izolată de lume, 
iar Georgia şi Ucraina mai mult sau mai puțin subordonate. Dar nu 
cred că dispun de mijloacele de a realiza acest lucru pe termen lung. 

Dacă acționăm inteligent, dacă nu forțăm confruntări ci, în 
schimb, creăm opţiuni, Rusia va trebui să recunoască faptul că nu 
poate controla la nesfârşit acel spaţiu uriaș, cu resurse potenţiale atât 
de vaste, fără a face parte din ceva mai mare. Și acea entitate mai 
largă este comunitatea Euro-Atlantică. Nu văd Rusia devenind un 

partener junior al Chinei. Dacă va ajunge aici, va pierde Estul înde- 
părtat, poate într-o catastrofă. 

Este un proces dificil de acomodare, care, pe termen scurt, îi 
îngrijorează teribil pe ruşi. Se tem de China, de faptul că am putea în- 
cerca să-i exploatăm, nu sunt siguri dacă pot face într-adevăr parte 
din Europa. Acesta este fundalul dilemelor pe care ruşii le discută 
discret între ei. Dar cei mai inteligenți, mai raționali, care au petrecut 
ceva timp în Occident, încep să accepte ideea că Rusia trebuie să se 
îndrepte către Vest. Problema este că nu au trecut încă Rubiconul. 


Scowcroft: Relaţia dintre China şi Rusia este foarte interesantă şi 
a trecut prin mai multe etape. Ruşii încă vând Chinei aproape orice 
fel de echipament militar dorit. Dar, în opinia mea, dacă Rusia are 
un duşman geopolitic, acela este China. Siberia este unul dintre locu- 
rile cele mai probabile de izbucnire a unui conflict între marile puteri. 
Nu-mi pot imagina pe termen lung un parteneriat între aceste 
două ţări. Şi totuşi, aşa acționează acum, atât în Organizaţia de Co- 
operare de la Shanghai — acest consiliu al Rusiei, Chinei şi al câtorva 
state central-asiatice, format, evident, pentru a soluţiona dispute de 
frontieră — cât şi în relația militară. Cred că aceasta este o dovadă de 
gândire pe termen scurt din partea ruşilor. Vor să-şi menţină industria 
de armament, aşa că sunt pregătiți să vândă orice, oricui va cumpăra. 


Brzezinski: Organizaţia de la Shanghai este, într-adevăr, o sabie cu 
două tăişuri pentru ruşi. Iniţial, au fost în favoarea sa şi chiar i-au 
susținut înființarea, ca o modalitate de a-i ține sub control pe chi- 
nezi. Dar modul în care a evoluat a servit, în realitate, la legitima- 
rea prezenţei chineze în Asia Centrală. 


Scowcroft: Chiar aşa. 


Brzezinski: Pentru prima dată de la invazia mongolă, trupele chi- 
neze au ajuns în vestul Kazahstanului şi pe teritoriul rusesc, partici- 
pând la exerciţii comune. Ceea ce este o nouă realitate plină de sem- 
nificaţii. Am aflat acest lucru recent, oarecum într-o manieră comică. 
Când am vizitat pentru prima dată Kârpâzstanul, cu mulți ani în urmă, 
în era sovietică, principala stradă din Frunze, capitala, era numită 
Lenin Prospect. Când am vizita Kârgâzstanul independent, a cărui 

capitală se numeşte acum Bişkek, strada fusese rebotezată Mao- 
Deng Xiaoping Prospect. 


Ignatius: E o glumă! 
Scowcroft: E incredibil. 


Brzezinski: Dacă te duci în bazarurile din Asia Centrală, o să con- 
staţi că toate sunt pline de marfă şi de negustori chinezi. lar dacă 
te duci la fluviul Amur, pe graniţa ruso-chineză, o să vezi nişte sate 
vechi ruso-ucrainene superbe, pe partea rusă, cu drumuri nepavate 
Şi trotuare făcute din lemn. Între timp, pe partea cealaltă a râului chi- 
nezii au construit câteva oraşe, cu clădiri de oțel şi sticlă înalte de 
douăzeci sau treizeci de etaje, luminate noaptea, cu străzi pe care 
circulă maşini. Te uiţi la frontieră şi te întrebi ce naiba se petrece 
acolo. Cred că, într-o oarecare măsură, decalajul este deliberat. Şi 
creşte tot mai mult numărul chinezilor aflaţi ilegal în Rusia, închi- 
riind ferme de la ţăranii ruşi prea leneşi sau prea beţi ca să mai lu- 
creze pământul, exploatând păduri sau făcând mic comerţ. 

Dacă te duci la Harbin, în Manciuria, care a fost un oraş ru- 
sesc, mai ales după revoluţia bolşevică, când o mulţime de ruşi albi 
au fugit acolo, există un cartier pentru comerțul cu ruşii. Toate în- 
semnele stradale sunt în chineză şi rusă. Şi ce vezi? Chinezii vând 
maşini, televizoare şi iPoduri. În timp ce ruşii vând păpuşi de lemn 
matrioşca. Această imagine spune multe. Apoi, te duci la un restau- 
rant seara şi vezi chinezii la mese îndopându-se, iar pe lângă pereţi 
rânduri de scaune, pe care stau tinere rusoaice frumoase, aşteptând 
clienţi. 


XX * 


Ignatius: Să discutăm puţin despre Asia Centrală. Când călătoreşti 
în Stan-uri — republicile din regiune — ai sentimentul unei activităţi 
frenetice din partea conducerii lor, că vor să strângă relațiile cu Sta- 
tele Unite şi că se tem de încercările Moscovei de a-i subjuga şi a-i 
trage în politici energetice şi de securitate comune. Asta este acum 
atmosfera în fiecare capitală din Asia Centrală. Cum ar trebui să re- 
acționăm? Este o oportunitate pentru America? Ar trebui să încer- 
căm să construim relații mai bune cu Uzbekistanul, Kazahstanul şi 
celelalte foste republici sovietice din acea parte a lumii? 

Brzezinski: Depinde ce facem. Nu cred că trebuie să încercăm să 
stabilim relaţii de tip politico-militar cu ei, cu excepția unor rațiuni 
tactice, pentru războiul din Afganistan. Ceea ce ar trebui să facem 
este ceea ce încercăm deja, dar în mod greşit şi fără un efort real la 
nivel guvemamental înalt, şi anume, să obținem acces direct pentru 
comerţ, mai ales la exporturile de energie. lar asta înseamnă con- 
ducte — de gaz şi de petrol. 


Scowcroft: Acestea sunt într-adevăr domeniile asupra cărora tre- 
buie să ne concentrăm. Nu partea politică, cât cea economică. Să le 
asigurăm accesul la restul lumii. 


Brzezinski: De exemplu, ar trebui să planificăm deja o conductă prin 
Afganistan, în jos prin India sau Pakistan, până la Oceanul Indian. 


Ignatius: Când am călătorit acolo mă gândeam tot tumpul că avem 
nevoie de o nouă Tennessee Valley Authority pentru resursele de apă 
din acea parte a lumii. 


Brzezinski: În Kârgâzstan. 


Ignatius: Acolo există cel mai mare potenţial hidroenergetic de pe 
planetă, cu toată zăpada de pe acele uluitoare şiruri de munți, există 
o nevoie disperată de energie electrică. Ar trebui să formăm o auto- 
ritate care să aducă împreună Sian-urile şi Afganistanul. Sunt sigur 
că ai dreptate când spui că miza Marelui Joc, în 2008, sunt con- 
ductele. 


Brzezinski: Da, pentru că energia este cea mai bună marfă. Tot res- 
tul lumii o vrea. Iar aceste state şi-ar consolida independența dacă 
ar putea lucra direct cu restul lumii. Acesta este unul dintre motivele 
pentru care Rusia exercită o asemenea presiune asupra Georgiei, pen- 
tru a împiedica conducta caspică, despre care vorbeam. Nu este vorba 
de Saakaşvili sau de Revoluţia Trandafirilor, ci despre linia Bako- 
Ceyhan. Uitaţi-vă pe unde trece, din Azerbaidjan, pe sub marea Cas- 
pică, prin Georgia, Turcia şi către Vest. 

Ignatius: Este posibil ca, în viitor, oamenii să se războiască pentru 
conducte? 


Brzezinski: Cred că este posibil ca accesul la energie să devină o 
sursă majoră de influenţă politică. Fără nici o îndoială, între UE şi 
Rusia există o interdependenţă în termeni de achiziție de energie şi 
fumizare, iar ruşii au nevoie de investiţiile europene. Dar există o 
diferenţă de timp în cazul în care energia ar fi întreruptă. Pentru Oc- 
cident, consecinţele ar fi imediate. Pentru ruşi, consecinţele financi- 
are ar fi resimţite la o distanță de trei, patru sau cinci ani, ceea ce le dă 
acestora un avantaj pe termen scurt atunci când vor să facă presiuni. 


Ignatius: Dar s-ar putea ca, de fapt să se saboteze singuri. 


Brzezinski: Doar pe termen lung, în cazul în care Occidentul nu a 
depus armele pe parcurs. Deci, există un dezechilibru. Iată de ce tă- 
rile vestice trebuie să insiste pentru acces la surse — cumpărarea re- 
zervelor, investiţii la egalitate cu companiile locale, ceea ce nu se 
poate cu Rusia — chiar acces la distribuția de enerpie, cum procedează 
firma Lukoil. După colț, pe strada asta, e o benzinărie Lukoil. Noi nu 
avem staţii Texaco în Rusia. 


Scowcroft: Energia este un domeniu în care trebuie să injectăm mai 
mult simţ geopolitic. Ar trebui să ne adunăm şi să calibrăm cererea 
şi oferta mondiale, să încercăm să dezvoltăm un sistem energetic 
mondial care să reducă şansele ca aceste probleme să ne copleşească. 


Ignatius: Ei bine, aceste lucruri sunt pentru agenda preşedintelui: un 
dialog, cu Rusia şi un dialog global, implicând multe state, despre 
energie şi securitate energetică. 


Scowcroft: Absolut. Să luăm ca exemplu China şi Iranul. Chinezii 
spun că nu vor ca Iranul să obțină capacităţi nucleare, dar vor să-şi 
păstreze accesul la petrolul iranian. Ceea ce ar trebui să cerem este 
constituirea unui sistem, prin care dacă cuiva i se taie energia dintr-o 
parte, ceilalți să împărtăşească paguba, astfel încât nimeni să nu mai 
sufere excesiv. Nimeni să nu mai fie ostatic al propriei dependențe 
de energie. 
x k k 

Ignatius: Să discutăm despre viitorul politic al Rusiei. Au un nou 
preşedinte, Dmitri Medvedev. Când vorbesc cu oficiali de la Krem- 
lin, mi se spune că este o greşeală să-l consider pe acesta o simplă 
marionetă a lui Putin, că este într-adevăr primul lider rus care re- 
prezintă noua generaţie, că Putin a fost o figură de tranziție, mode- 
lat de experiența kaghebistă. Într-un fel, un copil al Războiului Rece. 
Medvedev nu ar fi aşa ceva, ci primul lider postbelic al Rusiei, iar 
prietenii mei de la Kremlin insistă că aşa trebuie să-l considerăm şi 
că avem oportunitatea de a lucra cu cineva diferit. Brent, tu ce pă- 
rere ai? L-ai întâlnit personal sau pe vreunul dintre colegii săi? 


Scowcroft: Nu am avut ocazia să-l întâlnesc. Tot ceea ce ştiu vine 
din ceea ce am citit. Cred că este un personaj interesant. Nu ar fi 
ajuns acolo unde este dacă era moale. Evident, are un caracter pu- 
temic. Pare să aibă o abordare mai deschisă spre internațional, dacă 
vreţi, decât Putin. 

Cred că ne aşteaptă vremuri interesante în Rusia. După mo- 
dul în care Putin a gestionat transferul preşedinţiei şi prin faptul că 
l-a ales pe el, iar nu pe Serghei Ivanov, de exemplu, rezultă că-l con- 
sideră pe Medvedev mai uşor de manevrat. Dar odată ajuns preşe- 
dinte, nu este exclus ca, într-o zi, Medvedev să se trezească şi să-şi 
ia în serios atribuţiile. Statutul de marionetă a lui Putin nu este sigur. 


Brzezinski: În orice caz, cum nu putem şti cu siguranță ce se as- 
cunde în spatele cortinei, trebuie să-l tratăm pe Medvedev ca pe un 
preşedinte. Şi ar trebui să încercăm, în contactele cu el, să-l ajutăm 
să-şi crească profilul. Este adevărat că biografia sa este foarte dife- 
rită de cea a lui Putin. Pregătirea lui este într-o profesiune foarte di- 
ferită, iar astea sunt lucruri bune. Cu toate acestea, nu sunt foarte opti- 
mist că tratarea lui Medvedev ca şi preşedinte va da rezultate rapid, 
pentru că el este alegerea lui Putin. A fost omul său de încredere timp 
de câţiva ani la Leningrad. Practic, stătea în anticamera lui Putin, în 
timp ce Putin stătea lângă Sobceak. Era asistentul lui. 

Cred că Brent are dreptate când spune că Putin l-a preferat lui 
Ivanov deoarece ştia că acesta, dacă va deveni preşedinte, va conso- 
lida puterile preşedinţiei cu realităţile puterii; adică, va strânge tipul 
de anturaj care controlează instrumentele puterii: FSB, armata şi oli- 
garhii care au fost subordonați Kremlinului. Este puţin probabil că 

Medvedev va reuşi să-şi creeze propriile instrumente rapid. Cred că 
Putin va continua să conducă din umbră pentru multă vreme. Nu din 
întâmplare a acceptat să fie prim-ministru. Şi a început deja să vor- 
bească despre puterea executivă, ca atribut al premierului. 

Dincolo de asta, rămâne, desigur, posibilitatea îndepărtată ca, 
la un moment dat, Medvedev să se sature şi să-şi dea demisia. Con- 
form Constituţiei ruse, Putin ar putea atunci să candideze la preşe- 
dinție. 


Ignatius: Cum am putea să reacționăm la asta? 


Brzezinski: Nu am putea face nimic şi ar trebui să ne adaptăm. Dar 
ideea este că până ce Medvedev va reuşi să transforme o suprema- 
ție nominală în putere reală, Putin va fi cel care va lua deciziile. Pu- 
terea lui Medvedev nu se va baza pe atribuţiile constituționale ale 
funcţiei, ca în cazul preşedintelui nostru, ci pe realităţile puterii. 


Ignatius: Da, deşi este izbitor dacă te gândeşti cât de mult a dorit 
Putin să demonstreze că el funcționează în limitele constituționale. 


Brzezinski: Exact. Nu putem ignora asta. Dar Medvedev a fost ales 
de Putin, iar întrebarea legitimă este de ce el, iar nu un alt personaj 
din echipa sa de la Kremlin, mult mai apropiat de el, în termeni de 
putere? 


Ignatius: Iniţiaţii în tainele Kremlinului îmi spun că Putin recunoaşte 
că puterea ar trebui să revină noii generaţii. Este o figură de tranzi- 
ţie. Să nu crezi că am înghițit povestea lor, dar asta este linia oficială. 


Scowcroft: Nici unul dintre noi nu ştie sigur. Putin a fost ales de 
Elțîn, iar impresia mea este că nu s-a purtat aşa cum ar fi vrut fos- 
tul preşedinte. 


XX x 


Ignatius: V-aş ruga să ne întoarcem la chestiunea mai largă cu care 
se confruntă Statele Unite atunci când analizează Rusia. Care ar tre- 
bui să fie obiectivele noastre în relaţia cu această ţară? Zbig, care 
sunt interesele şi obiectivele americane atunci când privim Rusia? 

Brzezinski: Cred că, în moduri diferite, atât Brent cât şi eu am ară- 
tat, fie şi indirect, care ar trebui să fie acestea. Am dori să vedem 
Rusia, într-o formă sau alta, mai apropiată de Vest. Cultura politică 
rusă este mai apropiată de Occident decât de Asia, cred. In unele 
aspecte, poate fi numită eurasiatică. Dacă stilul de viață predomi- 
nant la care aspiră ruşii şi moştenirea culturală centrală cu care se 
identifică este esenţial una europeană, vestică, creştină. De aceea, 
este un obiectiv rezonabil, chiar dacă îndepărtat, să vedem Rusia 
îndreptându-se tot mai mult către democrație. Cred că următoarea 
generaţie de lideri ruşi, dincolo de Medvedev, va fi mai democra- 
tică, mai cosmopolită, mai europeană decât cea actuală şi, cu sigu- 
ranță, decât cea dinainte. 

Mă aştept ca într-o zi preşedintele rus — eventual cel de după 
Medvedev, dacă nu se întoarce Putin — să fie poate un absolvent al 
Harvard Business School sau al London School of Economics. Nu 
este o speculație îndrăzneață: elita rusă îşi trimite tot mai mult copiii 
la universităţi americane şi britanice, nu la Tokyo sau la Beijing. lar 
la un m&ment dat, din punctul de vedere rusesc, o „Europă“ de la 
Lisabona la Vladivostok va fi o viziune binevenită, pentru că le va 
permite să menţină controlul asupra patrimoniului lor cel mai de preț, 
teritoriile din Estul îndepărtat. 

Viziunea altemativă, a Europei până la Urali, formulată odată 
de generalul de Gaulle ca un stimulent pentru aducerea ruşilor mai 
aproape de Europa, ar putea, în mod ironic, să devină o realitate dacă 
Rusia se izolează. Atunci îi va fi tot mai greu să controleze uriaşul 
spaţiu din est, în condiţii de criză demografică, alcoolism, una din- 
tre cele mai ridicate mortalități din lume, imigrație şi presiuni din 
partea Chinei. Atunci, într-adevăr am putea obține o Europă până la 
Urali, dar ar fi un dezastru pentru Rusia. Evident, nu fac decât spe- 
culaţii, dar perspectiva cred că-i îngrijorează pe ruşi. De aceea cred 
că generarea unui context geopolitic în care Rusia să fie trasă spre 
Vest, chiar cu unele etape dureroase, nu este un obiectiv nerezona- 
bil, deşi pe termen lung. 


Ignatius: Brent, cum defineşti tu obiectivele Americii în această 
relaţie? 


Scowcroft: Obiectivul Statelor Unite trebuie să fie o Rusie con- 
fortabilă acasă la ea şi cu vecinii săi europeni. Incă de la Petru cel 

Mare, ruşii se ceartă pe tema locului lor în lume — dacă sunt europeni 
sau asiatici sau poate asiatici cu influenţe europene. Sunt de acord 
cu Zbig. Trebuie să-i încurajăm să-şi găsească locul şi să se simtă 
bine acolo. Să nu fie iredentişti, ostili sau resentimentari. Asta ar pu- 
tea însemna chiar un efort de a-i face să se simtă egalii noştri. Cred 
că va fi un proces destul de îndelungat. 

În acelaşi timp, nu aş da de la început foarte mult. Zbig a vor- 
bit despre conducte, de exemplu. Cred că trebuie să presăm foarte 
tare pentru o conductă de petrol din Kazahstan, pe sub Marea Cas- 
pică, spre Azerbaidjan. Asta nu ar dăuna Rusiei, dar ar distruge şan- 
sele unui monopol rusesc asupra Europei. 


Ignatius: Dacă acestea sunt obiectivele noastre, credeţi că este în- 
ţelept să insistăm în continuare pentru planul instalaţiilor anti-rachetă 
din Cehia şi Polonia — o propunere a administraţiei Bush care l-a 
supărat cu adevărat pe Putin şi conducerea rusă? Acest proiect va 
promova obiectivele americane, aşa cum le definiți voi, sau le va 
afecta negativ? 


Scowcroft: Sunt stupefiat de idee. Preşedintele a anunțat că nu 
putem permite Iranului să obțină arme nucleare. Cu toate acestea, 
construim o apărare împotriva acestor arme, considerând aparent că 
Teheranul oricum le va avea. Aşadar, nu înțeleg scopul acestei des- 
făşurări. Nu-mi este clar dacă se doreşte apărarea Europei sau a 
Statelor Unite. lar dacă nu s-a modificat tehnologia, nu cred că le 
poate apăra pe amândouă, în acelaşi timp. 

Sunt foarte încurajat de ultima noastră direcţie în acest do- 
meniu, încercarea de a-i coopta pe ruşi la ceva legat de apărarea anti- 
rachetă. Nu ştiu destule, dar mi se pare că acţiunea stă sub un mare 
semn de întrebare. 


Ignatius: Zbig, tu ce crezi? 


Brzezinski: Ei bine, opiniile mele sunt oarecum împărțite, pentru că, 
pe de-o parte, establishment-ul politic de la Washington îmi cere să 
promovez ideea scutului anti-rachetă cu polonezii şi cu cehii, în timp 
ce aceştia din urmă mă întreabă cum să se descurce cu ea. Aşadar, 
în primul rând, polonezilor şi cehilor le spun următoarele: 

Este în interesul vostru să fiți prieteni apropiaţi ai Statelor 
Unite. Dacă Statele Unite chiar doresc acest lucru, ar trebui să în- 
cercaţi să-l rezolvaţi. Dar trebuie să aveţi o atitudine practică, iar asta 
depinde în mare parte de contextul politic. Dacă NATO doreşte sis- 
temul, iar Rusia îl acceptă, atunci nu este nici o problemă. Puteţi face 
un aranjament cu SUA pentru a obține unele compensaţii, de pildă, 
modemizarea forțelor armate. 

Dificultatea apare atunci când NATO este călduţ, statele occi- 
dentale se opun, iar ruşii se împotrivesc cu tărie şi chiar lansează 
amenințări. Atunci, dacă America îl doreşte cu adevărat, continui 
să-l faci. Însă în acest caz, trebuie să obţii angajamente compensa- 
torii din partea Statelor Unite că, dacă amenințările ruşilor sunt reale 
sau dacă te confrunți cu sancțiuni economice sau politice din partea 
lor, vei fi despăgubit. De aici, lucrunle devin foarte complicate, pen- 
tru că, lesne de înțeles, Statele Unite nu se grăbesc să ofere astfel de 
garanţii bilaterale. 

Aşadar, aceasta este poziția mea formală de negociere. Pe de 
altă parte, ca arhitect al strategiei exteme americane, sunt, ca şi Brent, 
puţin surprins. Spunem că sistemul propus acum, ultima sa versi- 
une, este făcut să-i apere pe europeni. Dar europenii nu cer această 
protecţie. În al doilea rând, sistemul pe care vrem să-l desfăşurăm 
nu există, iar amenințările la care ar trebui să facă față sunt la fel 
de inexistente. Deci, nu înțeleg urgenţa. Previziunea mea este că o 
victorie a democraţilor în alegeri va încetini procesul, va reduce fi- 
nanţarea. Pe scurt, chestiunea depinde de contextul existent acolo, 
de limita până la care Statele Unite sunt pregătite să-şi asume răs- 
punderea pentru consecințele instalării scutului şi, în ultimă instanță, 
de procesul nostru electoral. 


Ignatius: Există pericolul ca, dacă Statele Unite continuă să preseze 
pentru acest proiect, în ciuda obiecțiilor ruse şi a nesiguranței, dacă 
nu chiar opoziției europene, să creăm exact reacția rusă pe care do- 
rim s-o evităm? Adică, exact o retragere în interior, o exacerbare a 
sentimentului că Statele Unite, orice ar spune, tot încearcă să le am- 
plaseze un sistem periculos de rachete la graniță? Brent, care sunt 
şansele de a ajunge la cel mai prost rezultat posibil, din perspectiva 
obiectivelor pe care tocmai le-am discutat? 

Scowcroft: Cred că ar fi posibil, dar nu sunt sigur că s-ar şi întâm- 
pla aşa ceva. Amenințarea este mai mult psihologică decât reală. 
De fapt, ruşii nu au de ce să se teamă de acest sistem. 


Ignatius: Aşa să fie? Nu poate fi transformat imediat într-un sistem 
de apărare care i-ar împiedica pe ei să-şi utilizeze armele nucleare? 


Scowcroft: Ar fi inutil împotriva unui atac rusesc cu rachete. Este 
făcut să intercepteze câteva rachete rudimentare, nu pentru a face 
față arsenalului rusesc. Efortul de a-l întoarce împotriva Rusiei ar fi 
enom, iar schimbarea ar fi vizibilă. Însă, evident, Putin a decis că 
proiectul este profund ofensiv la adresa lui şi cred că-i este dificil — 
sau mai curând simte — că este similar cu abandonarea tratatului ABM 
şi cu împingerea frontierelor NATO împotriva țării sale. Nu ştiu cât 
de tare crede în aceste lucruri, dar nu cred că problema este la fel de 
gravă ca o eventuală apartenență a Ucrainei la NATO. 


Ignatius: Zbig, cât de tare ar trebui să rezistăm la obiecțiile ruşilor? 


Brzezinski: În primul rând, sunt sceptic față de urgenţa instalării 
unui astfel de sistem. În același timp, nu putem ignora cu totul re- 
acţia rusă. Asta nu înseamnă că ar trebui să le facem cheful. Ar tre- 
bui să le spunem destul de clar că stilul lor de negociere este contra- 
productiv dacă conţine ameninţări. 

Deşi sunt sceptic în privinţa acestui proiect, cred că adminis- 
trația a încercat să vorbească serios cu ruşii şi că încearcă să-i asi- 
gure că sistemul nu este îndreptat împotriva lor. Cred că o face cu 
bună credință. Şi nu cred că răspunsul cel mai potrivit pentru ruşi este 
să spună: „Atunci trebuie să desfăşurăm rachete şi să ţintim statele 
în care se află interceptoarele“. Asta nu duce la discuţii serioase, ci 
poate doar să producă intransigență. Nu rezolvi nimic cu amenințări. 

Acesta este, tangențial, unul dintre elementele ce mă îngri- 
jorează apropo de Ucraina. Una este că ruşi se opun posibilităţii ca 
Ucraina să intre în NATO, pe motiv că sunt vecini. Este altceva totuşi 
să declari public, aşa cum a făcut-o Putin într-o conferință de presă cu 
luşcenko: „Dacă vă apropiaţi de NATO vom îndrepta armele nucle- 

are împotriva voastră“. Acesta este un discurs dur între așa-zisele 

popoare frățeşti. Cred că acest stil de negociere este contraproduc- 
tiv, dacă Rusia doreşte să fie percepută ca un partener. 


x k k 


Ignatius: Lasă-mă să închei cu un subiect greu de evitat atunci când 
vorbeşti despre Rusia, sufletul rus. 


Brzezinski: Cel pe care unii preşedinţi se pricep să-l recunoască? 


Ignatius: Ei bine, cu toţii am crescut citind marile romane ruseşti şi 
fiecare dintre noi a călătorit la vechea Moscovă, în timpurile sovie- 
tice. Unul dintre paradoxurile observate de mine este acela că Mos- 
cova sovietică era cel mai intelectual oraş de pe planetă. Puteai ni- 
meri în apartamentele unor intelectuali disidenţi excelent pregătiţi, 
care citeau enorm, scriau adeseori în secret şi cu care puteai petrece 
o noapte întreagă discutând despre idei importante şi despre visele 
lor. Astăzi, Moscova este un oraş al succesului. Are mai multe ne- 
oane decât Las Vegas-ul. Şi nu pare să mai aibă suflet. Vezi femei 
frumoase în cele mai scumpe haine, tipi plini de bani prin baruri şi 
restaurante, dar nu ai nici o şansă să găseşti, în noua Rusie, literatură 
de calitate. 

Deci, vreau să vă întreb, într-un sens larg cultural, încotro cre- 
deţi că se îndreaptă Rusia. Nu statul naţional rus, ci şi cultura sa. 
Zbig, într-un fel tu ai trăit în umbra acelei culturi. 


Brzezinski: Fără îndoială, există o adâncime — o intensitate — a rela- 
ţiilor umane în societatea rusească, care este foarte primitoare. Şi 
există un sens al comuniunii în care este uşor să te înscrii atunci când 
ai de-a face cu ruşi care nu fac parte din KGB sau dintre organiza- 
torii Gulagului, dar sunt ei înşişi victime ale unui sistem opresiv, ale 
căror resentimente şi lipsuri le hrănesc sufletele şi-i fac ființe umane 
mai autentice. 

Prin urmare, apreciez foarte mult ceea ce ai spus, de aceea îmi 
plac ruşii. Îmi place să fiu printre ei. S-ar putea să nu te surprindă că 
mă integrez bine printre ei şi că sunt foarte călduroşi cu mine, tocmai 
pentru că, de multe ori, ne displac aceleaşi lucruri despre ţara lor. 

Câteodată se spune că ruşii sunt printre cele mai sfinte şi mai 
rele popoare din lume în acelaşi timp. Există activişti pentru drep- 
turile omului în Rusia care ar sacrifica orice, pentru cauza lor. Îşi fac 

datoria cu un angajament care depăşeşte puterea noastră de înțele- 
gere. Dar există şi o tradiţie a nepăsării faţă de suferință, a dorinţei 
de a brutaiiza oameni. Priviţi ce se întâmplă în armata rusă, modul în 
care îşi tratează tinerii este un adevărat scandal. Din fericire, tot mai 
multe voci se ridică împotriva abuzunlor. Adeseori mă gândesc că 
brutalitatea este produsul vieţii ţărăneşti semi-animalice, care gene- 
rează sentimentul că poţi face rău animalelor şi că oamenii nu sunt 
diferiți de acestea. Aproape obţii satisfacţie chinuindu-ți aproapele, 
atunci când tu însuţi eşti chinuit şi lipsit de cele mai elementare lucruri. 

Cam aşa era sufletul rus atunci. Este acum pe cale de a se 
strica? Mi-e teamă că ai dreptate. Aspectul de oraş al boom-ului eco- 
nomic pe care l-ai descris se potriveşte cu unele dintre cele mai rele 
fațete ale Americii. Şi cred că în vieţile noastre, noi nu ne bucurăm 
de aceeaşi căldură, intimitate şi filozofie împărtăşită care se pierd 
treptat în Rusia. Aceasta ar putea fi caracteristica unei societăți teh- 
nologizate, orientate spre profit, în care obținerea avuţiei materiale 
constituie principala definiţie a succesului. Asta mă face să-mi pun 
uneori întrebări despre propria noastră societate. 


Ignatius: Brent, şi tu crezi că ruşii îşi pierd sufletul rusesc? 


Scowcroft: Cred că este prea devreme ca să facem pronosticuri în 
chestiuni atât de profunde. Sunt de acord cu amândoi în ceea ce pri- 
veşte sufletul rus, există acolo o căldură, o umanitate impresionantă. 
O poţi vedea în muzica şi în literatura lor. Dar Rusia are şi o istorie 
brutală. Este o ţară fără prea multe frontiere naturale, care a fost in- 
vadată de multe ori. A fost condusă de lideri nemiloşi, în interesul 
securității. Deci, sentimentul insecurităţii şi al luptei brutale este în- 
născut. Şi-au conceput supraviețuirea prin expansiune — au împins 
frontierele cât de departe au putut, pentru a putea respira în fața ata- 
catorilor. 

Sufletul rus este un amalgam al acestor experiențe. Împre- 
ună cu multele lor calități, ei pot fi teribil de agresivi atunci când sunt 
putemici Şi îşi brutalizează propriul popor. Atunci când sunt slabi 
pot fi laşi. 

Nu este un suflet în care părțile bune nu le-ar putea domina 
pe cele rele. Dar cred — şi aici discutăm despre evoluţia statului rus — 

că şi personalitatea rusă va evolua. Dacă Rusia va deveni o societate 
în care oamenii să se simtă bine, în siguranță, neameninţați din exte- 
rior sau din interior, atunci vom asista la înflorirea părților celor mai 
frumoase laturi ale sufletului rusesc. 


l aprilie 2008 


Capitolul 6 


Partenerii indispensabili 


David Ignatius: Când ne gândim la relația Americii cu restul lumii, 
avem tendința de a considera că Europa este o problemă statică, ne- 
schimbată, despre care ştim tot ce se poate şti. Uităm că în ultimii 
douăzeci de ani Europa s-a schimbat la fel de mult ca şi celelalte re- 
giuni ale lumii. 

Uniunea Europeană a fost creată şi s-a întins dincolo de Eu- 
ropa occidentală, primind noi membri, modificându-se serios. Ce este 
această nouă Europă? Ce anume o face atât de diferită? Şi care sunt 
chestiunile de securitate pe care le ridică față de America? Zbig? 


Zbigniew Brzezinski: Principalul element nou din Europa este efor- 
tul înalt instituționalizat de a depăşi suveranitatea națională tradiți- 
onală. Aceasta est o realizare remarcabilă. Statele Unite au fost „o 
uniune mai desăvârşită“. Dar, la înfiinţare, constituia o uniune mai 
desăvârşită între o majoritate anglo-saxonă, sclavi şi rămăşiţe ale in- 
dienilor. Crearea Uniunii Europene din atâtea națiuni şi limbi diferite 
este un fenomen unic în istorie. 

Dacă o analizăm din punctul american de vedere, aş spune 
că este în interesul nostru ca această Europă să se extindă, în primul 
rând, să se consolideze politic, în al doilea, să aibă o capacitate mi- 
litară proprie, în al treilea rând şi, în sfârşit, să fie aliată cu Statele 
Unite. Voi detalia fiecare dintre aceste puncte. 

Europa trebuie să se extindă în continuare deoarece crearea 
unei identități europene istorice şi culturale nu s-a încheiat încă. Din 
punctul american de vedere, este de dorit ca Turcia să se alăture aces- 
tei entități, altfel ea transformându-se într-o ţară din Orientul Mijlociu 
şi aducând astfel Orientul Mijlociu în Europa. 

Europa trebuie să fie mai bine definită politic în măsura în 
care, ca partener al nostru, dorim să fie capabilă să ia decizii viabile 
într-o serie de domenii, de la cele socio-economice, până la cele po- 
litice şi militare. 

În al treilea rând, aş dori ca Europa să fie mai putemică mi- 
litar, deoarece multe dintre problemele noastre comune sunt legate 
de securitate. Din păcate, în dialogul transatlantic, europenii nu s-au 
dovedit capabili să răspundă la solicitarea americană de uşurare a po- 
verii în acest domeniu. În schimb, europenii cer să participe la decizii. 
O Europă mai capabilă militar ar fi mult mai pregătită să reacționeze 
ca un aliat. Nicolas Sarkozy a propus recent o forță permanentă de 
60.000 de militari, la care primele şase țări din UE, Franţa, Marea 
Britanie, Germania, Spania, Italia şi Polonia, să contribuie cu câte 
10.000. 

Şi ultimul punct, cel mai evident, cred că, deşi America do- 
mină în continuare lumea, în pofida costurilor războiului din Irak, 
avem nevoie de Europa ca aliat pentru a ne maximiza influenţa co- 
mună. În acelaşi timp, în multe probleme de interes, cred că perspec- 
tiva europeană este mai complexă istoric, într-un fel, mai înțeleaptă. 
Cred că nu avem decât de câştigat dintr-un parteneriat autentic cu 
Uniunea Europeană, în care să împărțim atât luarea deciziilor cât şi 
sarcinile. 


Ignatius: Brent, cum defineşti tu noua Europă? Şi cât de nouă crezi 
că este? 


Brent Scowcroft: Sunt de acord cu Zbig când spune că noutatea o 
constituie depăşirea suveranităţii naţionale, care este un element unic 
din multe puncte de vedere. Uniunea Europeană este fundamental 
diferită organizațional de Statele Unite. Deşi uneori Statele Unite sunt 
privite ca un model, Uniunea inovează, construieşte din mers. Există 
însă o mare ambivalență, atât în Europa cât şi în America, despre 
scopul şi chiar despre necesitatea Uniunii. 

Statele Unite au avut o atitudine ambivalentă multă vreme. 
Pe de o parte, am spus precum Henry Kissinger: „Dacă vreau să vor- 
besc cu Europa, care-i numărul de telefon?“ Pe de altă parte, am pri- 
vit cu suspiciune uni ficarea Europei. În multe chestiuni, am trata mai 
bine separat cu Marea Britanie, Franța, Germania şi celelalte state. 

În Europa ambivalenţa se manifestă în ce priveşte voinţa de 
a dezvolta Comunitatea cărbunelui şi oțelului, înființată în 1948, 
într-o uniune precum Statele Unite ale Americii sau ceva mai lax, 
mai aproape de o confederație? Această este întrebarea ce se as- 
cunde în dilema dintre lărgirea sau aprofundarea Uniunii. Ne con- 
centrăm pe atragerea mai multor state sau strângem legăturile între 
membrii actuali? Franţa, pentru o vreme, a vrut să le facă pe amân- 
două. Ei bine, acest lucru este extrem de dificil, deoarece cu cât lăr- 
peşti mai tare, cu atât diversifici interesele şi atitudinile, perspectivele 
pe care doreşti să le aduci împreună, într-o uniune care să funcțio- 
neze cu adevărat. 


Ignatius: Brent, crezi că această Europă mai largă va menţine coe- 
renţa pe care o Uniune mai redusă o avea? Câteodată îi aud pe euro- 
peni întrebând, ce avem noi în comun cu slovacii, cu ciprioţii, cu 
toate aceste popoare care formează noua Europă? Nu cumva am slă- 
bit grav caracterul Uniunii noastre? 


Scoweroft: Aceasta este dilema. După cum spunea Zbig, extinde- 
rea Europei este foarte dezirabilă. Turcia este exemplul clasic, deoa- 
rece, geografic, ea se întinde şi în Europa şi în Asia. Dar cu cât te 
întinzi mai mult, cu atât este mai greu să ai o structură solidă, co- 
ezivă. 

Aş mai adăuga ceva, pe partea militară. Zbig a vorbit despre 
o armată europeană, dar unul dintre principalele diferende cu Statele 
Unite este tocmai rolul militar al UE şi cel al NATO. Acum, chesti- 
unea e mai puţin vizibilă, parțial deoarece statele europene nu sunt 
pregătite să investească în apărare. Dar pentru multă vreme, mai ales 
francezii, au încercat să convingă UE să creeze o organizație mili- 
tară separată şi, într-o oarecare măsură, concurentă pentru NATO. 
Operațiunile comune cu Alianța ar fi urmat să aibă loc pe baze com- 
plet voluntare. 

Aceste curente nu mai sunt atât de evidente acum. Aceasta 
este doar o impresie, pentru că Europa este obosită momentan de ul- 
timele valuri ale extinderii, pe care încearcă să le digere. În plus, ches- 
tiunile militare sunt relativ discrete. Totuşi, acestea sunt probleme 
pe care va trebui să le înfruntăm şi sunt unice, deoarece nu am mai 
avut de-a face niciodată cu formarea deliberată a unei superputeri. 

Brzezinski: Paradoxul în toate acestea este redenumirea Comuni- 
tății Europene în Uniunea Europeană, după extindere. În realitate, 
Uniunea Europeană a devenit Comunitatea, în urma lărgirii. 

Comunitatea formată din 10 sau mai puţini membri era mult 
mai coezivă. De fapt, dacă în anii '50 ai secolului trecut s-ar fi for- 
mat o adevărată uniune, atunci am fi avut deja un singur stat euro- 
pean, compus din Germania, Franţa şi alţii. Acum, avem o Europă 
mult mai largă, care se auto-numeşte uniune. Şi are succes econo- 
mic şi social, fără a se fi definit încă politic, ceea ce ar fi bine, din 
punctul de vedere american. Însă acest lucru se va întâmpla, deşi 
evoluţia este lentă direcţia este cea bună. 

Problema apare cel mai acut în domeniul apărării. Europenii 
nu vor să cheltuiască prea mult. Pe de altă parte, susțin NATO şi do- 
resc să facă parte în continuare din Alianţă, care le conferă secu- 
ritate. Însă devine tot mai clar că, în faţa problemelor globale cu care 
ne confruntăm, Alianţa Atlantică nu va fi capabilă să acționeze, dacă 
numai o parte ia deciziile şi suportă costurile majore. Europa trebuie 
să recunoască asta. Cred că am învăţat că puterea noastră, deşi de- 
cisivă, nu este suficientă. O relaţie mai strânsă între America şi o 
Europă mai bine definită şi autonomă militar începe să fie văzută de 
ambele părți ca un obiectiv comun. 7 

Desigur, asta va genera întrebarea unde se termină Europa? In 
ce mă priveşte, cred că ar trebui să includă şi Ucraina. Şi aproape toți 
membrii UE sunt şi membri ai NATO. Aşadar, dacă Ucraina va de- 
veni vreodată membru UE, ea va căuta să se alăture şi NATO. 

La un moment dat, aceasta va ridica unele probleme privind 
natura relației dintre Europa şi Rusia, ţară despre care am discutat 
pe larg în capitolul precedent. Dar cred că această progresie istorică 
este un lucru pe care liderii clarvăzători de pe ambele maluri ale 
Atlanticului îl recunosc drept de dorit. Şi cred că este inevitabil, dacă 
Occidentul nu vrea să se sinucidă. 


Ignatius: Dar chiar este în interesul Americii ca Europa să aibă pro- 
pria sa forță, putemică şi independentă? Le tot cerem europenilor să 
fie mai activi în domeniu, dar dacă ar avea propria forță militară, se- 
parată de NATO, nu ar fi o problemă pentru noi? 

Brzezinski: Trebuie să întrebăm: „independentă pentru ce?“ Nu cred 
că este posibil ca Europa să aibă capacități pentru un nou război cu 
adevărat major. Nu cred că va putea desfăşura sute de mii de soldați 
în străinătate. Dar, cu siguranță, europenii ar putea avea mai multe 
mijloace decât forțele expediționare, cam de mărimea unui batalion, 
pe care le trimit selectiv în diferite părți ale Afncii — cerând tot mai 
mult sprijinul nostru, chiar şi cu transportul. Europa poate face mult 
mai multe fără a se epuiza, dar şi fără a deveni atât de independentă 
încât legătura de securitate cu Statele Unite să fie diluată sau chiar 
distrusă. 


Scowcroft: Părerea mea este că europenii sunt epuizați strategic. În 
secolul XX au luptat în două războaie teribile, lungi, care au luat un 
enorm tribut din populaţia lor, din capacitatea lor politică, din în- 
treaga lor viziune. Nu se pot convinge de necesitatea unei forțe mi- 
litare putemice, mai ales când noi avem asemenea capacități. Prin ur- 
mare, în timp ce sunt de acord că ar fi util să facă mai multe militar, 
cred că pentru o vreme, până îşi recapătă elanul, ar trebui să accep- 
tăm o diviziune a muncii, în care noi să facem mai mult pentru secu- 
ritate, iar europenii să facă ceea ce fac mai bine, inclusiv reconstrucţia 
Şi reorganizarea statelor, astfel încât să le aducă mai aproape de Uni- 
unea Europeană. Trebuie să lucrăm în strânsă legătură cu ei, dar şi 
să recunoaştem că a-i bate la cap pentru creşterea forțelor armate nu 
va fi de ajutor. 


Brzezinski: Ai dreptate, dar am unele rezerve aici. Nu mă opun te- 
zei pe care o argumentezi, Brent, ci consecințelor politice ale unei 
astfiel de diviziuni a muncii. la Afganistanul, de exemplu. Europenii 
vor veni să construiască drumuri, şcoli, diverse facilități pe care poate 
că le fac mai bine. Între timp, noi vom lupta şi vom sângera. 

Nu cred că, pe termen lung, publicul american va considera 
asta o alianţă. Cred că avem dreptul să ne aşteptăm ca europenii să 
fie mai responsabili pentru soarta lumii, în pofida oboselii lor strate- 
gice, pe care ai identificat-o corect. Sunt mult în spatele nostru. Pe 
de altă parte, am constatat că britanicii sunt doritori să preia această 
responsabilitate, francezii şi ei, tot mai mult, ca şi unii dintre aliații 
mai mici, precum polonezii şi olandezii. Probleme reale pun Germa- 
nia şi probabil Italia, dar cred că acestea pot fi depășite. 

Scowcroft: Nu vorbesc despre o diviziune a muncii, ci doar că toţi 
membrii trebuie să participe la toate aspectele, chiar dacă uneori 
inegal. 


Brzezinski: În regulă, sunt de acord cu asta. 


Scowcroft: Ceea ce spun este că ei pot şi doresc să facă mai mult 
într-un domeniu. Și că ar trebui să recunoaştem acest lucru şi să nu 
cerem un efort egal, pentru că atunci riscăm să forțăm o separare. 


Brzezinski: Mi se pare corect. 
Ignatius: Brent, ce ar însemna asta concret, în Afganistan? 


Scowcroft: De exemplu, un personaj de tip Paddy Ashdown ar pu- 
tea merge acolo şi juca rolul pe care Ashdown l-a avut pentru unifi- 
carea economică şi politică a Bosniei. Ar putea fi capabil să atragă 
mai multe resurse economice decât Statele Unite, ca modalitate de 
echilibrare a prezenţei noastre militare şi, în plus, să unifice în mod 
real efortul nostru colectiv în Afganistan. 


Brzezinski: Am nevoie de o clarificare: dacă America îşi asumă cea 
mai mare parte a luptelor şi conducerea, te aştepţi ca europenii să-şi 
crească rolul lor? Sau le-ai acorda o exceptare? 


Scowcroft: Nu le-aş acorda o exceptare. Sunt de acord cu Bob Gates 
când spune că nu putem avea o Alianţă cu două viteze. Dar nu trebuie 
să ne limităm la a-i pisa încontinuu că nu-şi îndeplinesc responsabi- 
litățile, pentru că lucrurile sunt mai complicate decât atât. Trebuie să 
fim înțelegători şi realişti, astfel încât Alianţa ca întreg să-şi poată 
maximiza impactul. 


Brzezinski: Deci, dimensiunea militară nu trebuie suportată egal. 
Scoweroft: Corect! 


Brzezinski: Dar trebuie să existe o împărţire semnificativă. 

Scowcroft: Absolut. 


Ignatius: Revenind la lucrurile care îi îngrijorează pe europeni, cred 
că în vârful listei se află ceva ce uneori numim „euroscleroza“ -- pro- 
blema demografică cu care se confruntă Bătrânul Continent, chiar 
atunci când se reconfigurează, iar Uniunea Europeană se extinde. 
Populaţia nu se reproduce în multe state europene esenţiale. Statele 
scandinave, Germania, Italia au rate ale natalității atât de scăzute 
încât nevoia de a importa forță de muncă va creşte încontinuu dacă 
doresc ca economiile lor să mai funcţioneze. Acest fenomen îi face 
foarte pesimişti pe unii europeni. Zbig, tu care te-ai născut acolo şi ai 
ajuns în America în tinerețe, împărtăşeşti acest pesimism demografic 
fundamental despre Europa? 


Brzezinski: Nu pot să scot din pălărie remediul pentru problema de- 
mografică. Şi trebuie să recunosc că nu ştiu mare lucru despre aceasta. 
Dar mi se parte că există unele dovezi conform cărora proiecţiile de- 
mografice nu trebuie văzute atât de unidirecțional. Dacă prevezi o 
populaţie în declin, nu trebuie neapărat să presupui că scăderea va 
continua permanent, dar nici opusul, că o creştere demografică va 
dura. Multe dintre predicțiile privind populația mondială au fost dras- 
tic revizuite de-a lungul anilor. Cred că în unele state europene se 
înregistrează deja modificări în ce priveşte numărul de copii al cu- 
plurilor. 

Dar problema există. Cred că europenii vor încerca să o re- 
zolve la fel cum fac şi alţii, prin politici sociale care să încurajeze fa- 
miliile mai numeroase şi prin acceptarea unui număr mai mare de 
imigranţi. Ţările care nu sunt obişnuite cu asimilarea străinilor vor 
fi probabil mai precaute în ce priveşte acceptarea unor imigranți pro- 
venind din culturi şi medii religioase diferite. Cred, de exemplu, că 
muncitorii din ţări precum Lituania, România, Slovacia şi Polonia 
sunt mai bineveniţi în Vest. Deja, țăranii români umplu efectiv satele 
spaniole, în care locuitorii fie au murit, fie au plecat la oraş. În Ir- 
landa există o comunitate poloneză uriaşă, care se bucură nu numai 
de slujbe în limba matemă în bisericile catolice, ci şi de transmisii 
ale meciurilor de fotbal în poloneză. 

Ignatius: Dar nu sunt bineveniţi pentru sindicatele europene. 


Brzezinski: Asta e o problemă diferită. Sindicatelor nu le plac imi- 
pranții, dar țările respective îi doresc. Sunt de acord că Europa a fost 
rănită grav de experienţele traumatice ale celor două războaie şi că 
este conştientă acum că războiul trebuie să fie ultimul instrument al 
politicii, iar asta a dus la o anumită reticență față de problemele de 
securitate din zonele mai îndepărtate. Cu toate acestea, astăzi, majo- 
ritatea problemelor pe care le-am discutat nu privesc doar America, 
ci şi Europa. Dacă America nu se ocupă de ele, Europa şi modul ei 
de viață vor avea de suferit. lar asta ar putea însemna sfârşitul Occi- 
dentului. Cei care se gândesc la viitor împărtăşesc concluzia că nici 
problemele geopolitice tradiționale şi nici noile provocări globale nu 
pot fi abordate efectiv decât dacă America şi Europa lucrează îm- 
preună. 


Scowcroft: Acesta este un punct foarte important, deoarece este esen- 
tial ca ţările care au viziuni comune despre om şi despre relația sa cu 
societatea şi cu statul — iar asta înseamnă comunitatea atlantică — să 
lucreze împreună. Aceste idei sunt străine pentru o mare parte din 
noua lume globalizată. Împreună, putem promova ceea ce conside- 
răm că este adevărul fundamental despre organizarea societăţii. Dacă 
nu o facem coordonat, avem mult mai puţine şanse de succes. 


Ignatius: Când spui „viziuni comune“, înțeleg că te referi la ideile 
despre libertățile individuale, prin contrast cu perspectiva mai colec- 
tivistă a funcţionării vieţii şi societăţii, care predomină în Asia. Am 
dreptate? 


Scowcroft: Da, deşi eu aş formula altfel. Nu e vorba doar despre di- 
lema individual versus colectiv, ci şi despre protecția minorităţilor, 
despre mai multe lucruri. 


Ignatius: Statul de drept? 
Scowcroft: Desigur. O mare parte din lume nu s-a dezvoltat, isto- 


ric vorbind, în această direcție. Asta nu înseamnă că a greşit sau că 
noi avem dreptate. Dar credem că lumea este formată din indivizi şi 

că guvemele ar trebui să caute maximizarea binelui pentru un număr 
cât mai mare de indivizi. Cred că lucrând împreună, cu capacitățile 
specifice, America şi Europa pot promova aceste idei mai bine de- 
cât certându-se, aşa cum au făcut în ultimii ani. 


Brzezinski: Concluzia este că dacă America şi Europa nu se con- 
sultă şi nu acționează împreună într-un mod mai sistematic, în curând 
nu va mai exista Occident, pentru că nici America singură şi nici Eu- 
ropa singură nu pot susține lumea aceasta nouă, turbulentă şi schim- 
bătoare. Aşadar, este de o importanță capitală ca cele două entități să 
identifice un proces de luare a deciziilor funcțional. 

Aceasta cere două lucruri. În primul rând, Europa trebuie să 
dezvolte un proces decizional care să fie într-adevăr coerent, suste- 
nabil şi operațional. Nu va fi uşor, dar recentele schimbări constitu- 
tionale încep să mişte semnificativ Europa în această direcţie. Vom 
avea, nu peste mult timp, un preşedinte european. De fapt, deja au 
început discuţiile politice privind cui i se cuvine această funcţie. 

Vom avea un ministru de exteme european. lar dacă unele 
planuri pentru o capacitate militară europeană majoră avansează, va 
apărea ceva asemănător unei armate europene — care, totuşi, nu va fi 
capabilă de acţiuni independente semnificative fără participarea ame- 
ricană. 

În al doilea rând, avem nevoie de un sistem transatlantic de 
luare a deciziilor care să impună legitimitate şi respect şi să se do- 
vedească operaţional. De exemplu, cred că G8-ul sau G7-le cum era 
înainte, a devenit desuet dintr-o serie de motive, inclusiv utilizarea 
greşită a termenului democrație pentru a defini membrii. Dar trebuie 
să ne străduim pentru construirea unei organizaţii transatlantice de 
acest fel, cu implicarea Americii, probabil a Canadei şi a Uniunii Eu- 
ropene. Nu cred că se va face imediat, însă dacă dorim să luăm ini- 
țiativa, cred că vom primi răspunsuri pozitive din partea unui număr 
tot mai mare de lideri europeni. Asta s-ar putea chiar să-i împingă pe 
europeni către un sistem mai rapid de luare a deciziilor. Cred că ur- 
mătorul nostru preşedinte va găsi acest domeniu deosebit de fertil 
pentru o inovaţie istorică reală. 

De exemplu, Carta Atlanticului menţiona un astfel de aran- 
jament. Dar documentul a fost oarecum depăşit de evenimente după 
împărțirea lumii în sfere de influență, din 1945. Prin urmare, fără a 
fi nouă, poate că ideea este oportună. 

Scowcroft: Propunerea este interesantă. În ultimii ani, Europa s-a 
opus serios acestui mod de gândire — mai ales francezii, care pen- 
tru o vreme au încercat să alunge America din Europa, crezând că 
acesta este singurul mod în care continentul se putea unifica. Atâta 
vreme cât eram prin preajmă, făceam figură de băieții cei mari, iar 
Europa nu s-ar fi dezvoltat niciodată aşa cum credeau francezii că 
ar fi trebuit. 

Acesta este unul dintre motivele pentru care unificarea Eu- 
ropei nu este încă încheiată. Există un număr de curente şi contra- 
curente. Cred că trebuie să fim atenţi. Dar, în orice caz, trebuie să ne 
îmbunătăţim sistemul de decizii colective. NATO juca un rol mult 
mai important înainte decât acum. În timpul Războiului Rece, Con- 
siliul NATO era un organism decizional foarte serios. 


Brzezinski: Pentru că noi dictam deciziile. 
Ignatius: Şi aveam un inamic comun. 


Scowcroft: Dar şi obiective comune. Acum, nu mai dispunem de ni- 
mic asemănător. Încă îmi amintesc cu durere de discuţiile cu euro- 
peni care propuneau propriile puncte de vedere. Dacă le contestam, 
eram acuzaţi că obiectăm pentru că nu vrem ca ei să se consolideze 
într-o comunitate. 

La fel, nu putem uita ce se petrece în interiorul Europei. Am 
discutat cu un grup de polonezi cu vreo doi ani în urmă şi mi-au spus 
că nu recâştigaseră independența ca stat suveran doar pentru a o da 
Bruxelles-ului. Europa încheie o etapă şi poate începe o alta. Faza 
care se termină este pretenţia franceză de a domina Europa printr-o 
alianță cu Germania. Acum, în loc de asta, vedem că francezii, sub 
Sarkozy, discută cu britanicii şi sunt îngrijorați față de statutul Ger- 
maniei de mare putere în Europa. Iar tendinţele actuale din Germania 
nu sunt tocmai încurajatoare pentru o Europă viguroasă, stimulativă. 

Pe termen scurt, această cursă cu obstacole va continua. Cel 
mai bun curs pentru Statele Unite este să salute progresele către con- 
solidare, dar să aibă răbdare şi să fie pregătiți să întărească cât mai 
mult comunitatea transatlantică, indiferent care ar putea fi starea şi 
dispoziţia sa. 

x k i 

Ignatius: Dar ce părere aveţi despre modul în care cele două puteri 
privesc restul lumii? Este mai popular sistemul democratic european 
decât cel american? Adeseori suntem mesianici în promovarea de- 
mocraţiei. Avem idei detaliate despre cum ar trebui ea să apară. Sunt 
europenii mai eficienți în promovarea democraţiei pentru că sunt mai 
puţin misionari? Oferă ei un model mai bun de tranziție către o con- 
ducere democratică? 


Scowcroft: Pe această temă, în America s-au înregistrat trei tendințe 
majore. Pe prima aş numi-o Washington/John Quincy Adams, în care 
ne vedeam pe noi înşine ca o cetate strălucitoare pe o colină. Cre- 
deam că democraţia este calea de urmat pentru toată lumea. Eram un 
exemplu viu al capacității individului de a trăi în pace şi armonie cu 
semenii săi. Dacă alții doreau să ne adopte sistemul, o puteau face 
fără oprelişti, dar, după cum spunea John Quincy Adams, noi nu ple- 
cam la vânătoare de monştri. Doream binele tuturor celor care cău- 
tau libertatea. Dar garantam numai pentru a noastră. 

A doua tendinţă a început cu Woodrow Wilson, care a con- 
statat că ideile lui Washington şi ale lui Adams erau prea restrânse, 
considerând că trebuie să fim evanghelişti ai democraţiei. De atunci 
continuă dezbaterea dacă trebuie să acceptăm celelalte țări aşa cum 
sunt şi să lucrăm cu ele sau trebuie să încercăm să le transformăm în 
democraţii. 

A treia datează de la atentatele din 11 septembrie 2001 şi a 
fost inaugurată de Războiul din Irak. Constituie o adaptare a idealis- 
mului wilsonian, afirmând că obiectivul, misiunea noastră, este răs- 
pândirea democraţiei, chiar prin forță, dacă este necesar. Europenii, 
pe de altă parte, poate şi datorită experienţei lor coloniale, sunt mult 
mai modeşti în ceea ce fac. 


Ignatius: Zbig, când contempli absorbirea cu succes a fostelor state 
comuniste din Europa de Est, atât de rapid, în această Uniune Euro- 
peană extinsă, trebuie să constaţi, printre altele, rezultatele uluitoare 
în inculcarea valorilor democraţiei şi încurajarea forțelor şi structu- 
rilor democratice. Ne lăudăm că suntem cetatea de pe colină şi vor- 
bim despre democrație fără încetare, dar ce putem învăţa de la euro- 
peni, care au construit efectiv democraţia în statele din Europa de 
Est? 

Brzezinski: Voi încerca să răspund la mesajul conţinut în întreba- 
rea ta. În primul rând, Statele Unite au susţinut mult mai putemic 
mişcările democratice din fostul bloc sovietic decât europenii, care 
au încercat să le ignore. Cancelarul Schmidt a declarat chiar că în- 
țelegea perfect necesitatea impunerii legii marţiale în Polonia, care a 
dus la zdrobirea mişcării Solidaritatea. Noi am susţinut aceste miş- 
cări, în timp ce europenii aveau tendința de a accepta ceea ce ei con- 
siderau o realitate inevitabilă. 

In al doilea rând, unele state central-europene au tradiţii de- 
mocratice la fel de vechi ca cele din Occident. Polonia a avut Magna 
Charta imediat după Marea Britanie. A avut a doua constituţie din 
istoria sistemelor politice, imediat după cea americană şi înaintea ce- 
lei franceze. Cehoslovacia a fost o democraţie funcțională înainte de 
a fi ocupată de nazişti. Există tradiţii în Europa Centrală care au re- 
înviat după căderea Cortinei de fier. Vestul, fireşte, a încurajat şi a 
ajutat la consolidarea acestora. 

În general, europenii nu au făcut misionarism din promovarea 
democraţiei. Ei o văd mai mult ca inerentă în propriile țări şi sunt 
oarecum sceptici față de prozelitismul pe care l-am făcut noi. Dar, 
ca şi europenii, avem tendinţa de a uita că am fost şi opresori. Am in- 
vadat Hawaii, am alungat-o pe regină şi am distrus civilizația locală, 
din interese agricole. 


Scowcroft: Dar am numit acest lucru Destinul manifest. 


Brzezinski: Într-adevăr, Destinul manifest. Gândeşte-te la ceea ce 
am făcut în Filipine după războiul cu spaniolii. Teoretic, eliberam po- 
porul filipinez. De fapt, am dus un război dur şi sângeros împotriva 
rezistenţei sale de tip gherilă. Şi le-am acordat libertatea abia după 
40 de ani, când invazia japoneză ne-a alungat de acolo. Când ne-am 
întors a doua oară, nu mai eram atât de atenţi la aspiraţiile filipine- 
zilor pentru democraţie. Aşadar, dacă, în general, succesul nostru în 
promovarea democraţiei nu este rău, să nu uităm că procesul a avut 
Şi partea sa negativă. Am utilizat democraţia ca pe o scuză pentru alte 
obiective, ca în Irak, şi ne-am îndepărtat semnificativ de angajamen- 
tul universal față de aceasta, atunci când ne-a convenit să o facem. 
Cu toate acestea, există o diferență. Americanii sunt mai ex- 
trovertiți, au tendința de a face un fel de activism universal. Europenii 

sunt mai preocupaţi de propria lor identitate, pe care ar dori s-o păs- 
treze şi s-o cultive. Poate prin combinarea celor două, am putea ob- 
ține o comunitate transatlantică mai strânsă, care ar fi sănătoasă pentru 
ambele părți. 


Ignatius: Dar tu, Brent, vezi vreun domeniu în care am putea învăţa 
de la europeni? Dincolo de credinţa că hiperputerea americană, cum 
le place francezilor să spună, are răspunsuri la tot, crezi că există do- 
menii în care Europa se descurcă mai bine? 


Scowcroft: Cred că Europa este mai metodică, are un mod mai or- 
ganizat — uneori în exces — de a face lucrurile. Noi avem tendința 
să evoluăm în salturi. Fie mergem cu viteză maximă înainte, fie stăm 
pe loc. De aceea spun că ar trebui să căutăm să profităm de talentele 
europene pentru a încuraja oamenii, a le arăta cum să se transforme, 
să se modemizeze, învățându-i să-şi administreze economia Şi siste- 
mul politic. Acest lucru îl fac mai bine europenii. Asupra chestiunii 
preeminenței, nu mă pronunt. Situaţia se schimbă atât de repede pe 
ambele maluri ale Atlanticului, încât este greu să generalizezi. 


Ignatius: Europenii sunt buni la alcătuirea unor seturi ordonate de 
reguli. Este uşor să-ți baţi joc de funcționarii de la Bruxelles, care nu 
fac altceva decât să scrie mici reguli şi reglementări nesfârşite, dar 
realitatea este că au stabilit o platformă solidă pentru abordarea fos- 
telor state comuniste. 


Brzezinski: Absolut. Fără nici o îndoială, Bruxelles-ul şi accentul pe 
care-l pune asupra reglementării şi procedurilor constituie o contri- 
buţie excelentă la transformarea Europei Centrale şi de Est. 

Aş putea spune că putem învăţa de la europeni mai multe în 
sfera afacerilor interne decât în domeniile pe care le-am discutat până 
acum. În cele mai dezvoltate părți ale Europei, inegalitățile sociale 
de tipul celor existente în Statele Unite aproape au dispărut complet. 
Aceste disparități nu sunt sănătoase. Dar noi le-am privit cu indife- 
rență din anumite rațiuni istorice. Cred că avem multe de învăţat de 
la europeni, care au evoluat către o societate mai justă şi mai auten- 
tic democratică decât a noastră. 

De asemenea, europenii s-au descurcat mai bine cu unele pro- 
bleme fundamentale de infrastructură. Multe dintre realizările asociate 

dinamismului american din perioada industrializării sunt acum depă- 
şite. Absența căilor ferate, de exemplu, este scandaloasă. Adeseori, 
iau ACELA! către New York şi este ca şi cum ai merge într-un tren 
din lumea a treia, cu zgâlțâituri şi întârzieri. Transporturile feroviare 
europene sunt cu totul altceva. Au trenuri pe care noi nici nu putem 
visa să le construim prea curând. 

La fel, cred că unele aspecte ale sistemului de sănătate din țări 
precum Franţa sau Elveţia sunt bune. Am putea învăţa din experienţa 
lor. Dar toate acestea sunt chestiuni inteme. 


Scowcroft: Una dintre diferențele fundamentale dintre Europa şi Sta- 
tele Unite este aceea că europenii au fost obligați să evolueze astfel 
încât să se înțeleagă unii cu alții. Ca urmare a constrângerilor geo- 
grafice, s-au adunat tot mai mult în oraşe mari şi astfel au trebuit să 
creeze reguli de comportament, reguli privind interacțiunea dintre in- 
divizi. Oamenii care nu puteau suporta un astfel de regim constrân- 
gător au fost atraşi de Statele Unite. 

Pe măsură ce comunităţile de pe Coasta de Est a Statelor Unite 
au început să dezvolte aceeaşi nevoie a reglementării relaţiilor din- 
tre indivizi, cei care nu puteau suporta constrângerile au migrat către 
vestul deschis şi liber. Astfel, la noi a apărut o tendință mai puter- 
nică de respingere a conducerii guvemamentale. De unde şi moto-ul: 
cel mai bun guvern e cel care guvernează cel mai puţin. 


Ignatius: Şi asta am obținut. 


Scowcroft: Da, deşi tema continuă să fie controversată aici. Avem 
tendinţa de a fi intoleranţi, nerăbdători unul cu altul, iar politica noas- 
tră este mai volatilă decât cea din Europa. 


Ignatius: Într-adevăr, Europa rămâne mai ordonată. Când călăto- 
reşti acolo vezi modul în care îşi protejează mediul înconjurător şi 
patrimoniul. Zbig, ce simţi atunci când priveşti noua Polonie? Este 
țara în care te-ai născut, a fost transformată de război şi de urmă- 
rile sale, ce vezi acolo, acum? 


1. Linie de tren rapid între Washington şi Boston, via New York şi Philadelphia (n. t.). 

Brzezinski: Cred că Polonia devine rapid un adevărat stat european. 
Sigur, conducerea politică actuală, care se bucură de un sprijin solid 
din partea populaţiei, este foarte pro-europeană. lar unele dintre per- 
sonalitățile sale de vârf se ridică deja la nivel european. Vreau să spun 
că nimeni nu are sentimentul inferiorităţii culturale sau politice în ra- 
port cu cele mai bune elemente din elita politică europeană. Aşadar, 
în acest domeniu, există progrese serioase. Mai ales tinerii se înscriu 
foarte bine în noua realitate europeană. 

Fizic, ţara s-a schimbat dramatic. Cred că faptul că Poloniei 
şi Ucrainei le-a fost acordată organizarea Campionatului European 
de Fotbal din 2012 va da un nou impuls acestei evoluţii, pentru că un 
astfel de eveniment produce infrastructură: noi aeroporturi, noi sta- 
dioane, noi autostrăzi, ceea ce va crea, din nou, posibilități pentru miş- 
carea liberă a oamenilor. 

Toate acestea sunt lucruri bune, dar există şi moştenirea tre- 
cutului. A existat o perioadă în Polonia când conducerea țării era ex- 
tremistă, atât politic cât şi religios. Ţara are unele regiuni tradiționale, 
ţărăneşti, foarte înapoiate, care beneficiază la ora actuală de aparte- 
nența la Uniunea Europeană. Când Polonia a votat pentru integrare, 
fermierii au fost tentaţi să o respingă. Acum sunt cei mai mari bene- 
ficiari şi suporterii înfocaţi ai Europei, aproape ca fermierii francezi, 
care beneficiază exact în acelaşi fel de fondurile UE. 


Ignatius: E bine să fu fermier în Europa. 


Brzezinski: Da. Şi sunt mai curând optimist pentru Polonia. De aceea 
sunt optimist şi pentru Ucraina, care se aseamănă tot mai mult cu 
Polonia în termeni de potențial şi este tot mai desprinsă de Rusia. 


x k k 


Ignatius: Brent, într-o zi, un diplomat european m-a căutat pentru un 
studiu privind relațiile guvernului său cu Statele Unite. Mi-a spus: 
„Ne temem că relația transatlantică se rupe“. Se gândea la toate pro- 
blemele pe care le-am discutat, şi care atrag atenția americană din- 
spre Europa către Orientul Mijlociu, China sau această nouă Asie 
promițătoare. Cu un ton resemnat, mi-a împărtăşit preocuparea lor 
față de posibilitatea ridicată ca noua administrație să se concentreze 
asupra unei alte regiuni, în locul Europei. Care este răspunsul corect 
pentru acel diplomat? 

Scowcroft: Că aceasta este mai mult o eroare decât un nou model. 
Cred că este adevărat, atenţia noastră se îndreaptă acum în altă parte. 
Partial, acest lucru se datorează încheierii Războiului Rece, care a 
făcut necesară depăşirea diferenţelor dintre noi, în faţa amenințării 
comune. 

Imediat ce a dispărut duşmanul comun, divergenţele au reve- 
nit în forță. Apoi, a fost viziunea aceasta a Franţei, ca lider autopro- 
clamat al Europei, urmată de incursiunea noastră în Irak, care i-a îm- 
părțit pe europeni. 

Şi chiar înainte de Irak, a fost Afganistanul, unde NATO a in- 
vocat Articolul 5 al Cartei sale pentru prima dată în istorie. De fapt, 
europenii spuneau: „Suntem cu voi“, iar noi răspundeam: ,„Mulţu- 
mim, dacă avem nevoie, vă sunăm noi. Nu ne căutați.“ 

Intervenţia noastră din Irak a fost foarte nepopulară în Eu- 
ropa. Francezii au speculat acest lucru pentru a se plasa în fruntea 
opiniei publice europene şi a scoate Statele Unite de pe continent. 
Sigur, britanicii au avut alte opinii. 

Prin urmare, am trecut printr-o perioadă de respingere. Zbig 
ŞI cu mine avem acelaşi punct de vedere. O comunitate atlantică pu- 
temică este vitală pentru Statele Unite şi pentru Europa. Până la urmă, 
această idee se va impune, indiferent de tulburările din ultimii ani. 


Ignatius: Zbig, atenția noastră nu va fi atrasă inevitabil către Pacific şi 
Asia? Nu este doar o problemă de configurare a economiei globale? 


Brzezinski: Este o realitate incontestabilă că centrul de gravitație 
global se mută către Estul Îndepărtat. lar dominaţia de 600 de ani a 
țărilor atlantice se reduce. Dar totuşi, dacă evaluezi resursele intelec- 
tuale, economice şi militare ale Europei şi ale Americii de Nord, este 
clar că acestea pot fi mobilizate inteligent şi concentrate asupra unei 
politici constructive, că încă există un rol important pentru comu- 
nitatea euro-atlantică. Dar asta depinde în mare măsură de ceea ce 
eu şi Brent arătam deja. Putem genera o direcție strategică comună? 
Putem găsi un echilibru între împărțirea deciziilor şi cea a sarcinilor? 
Putem defini obiective care să nu fie egoiste, ci să abordeze proble- 
mele mai largi ale economiei globale? 

Dacă putem face aceste lucruri, atunci Vestul îşi va menţine 
preeminența pentru încă câteva decenii. Chiar dacă suntem mai atenți 

la Estul Îndepărtat, Japonia are nevoie de noi la fel de mult pe cât 
avem noi de ea şi probabil chiar mai mult. China, cu tot potenţialul 
său de conducere globală va continua să fie o ţară cu grave probleme 
de infrastructură şi afectată de sărăcie. India trebuie să demonstreze 
că îşi poate menţine unitatea naţională. Are o populație de un miliard 
de oameni care încă sunt inactivi politic, inconştienți, nemobilizați. 
Nu ştim ce se va întâmpla atunci când această populaţie, atât de di- 
versă etnic, lingvistic şi religios, va căpăta o conştiinţă politică au- 
tentică. 

Aşadar, Occidentul are un rol de jucat. Dar e nevoie de o con- 
ducere politică capabilă să fixeze o direcţie şi să coopereze, cu cei de 
peste Atlantic. Să sperăm că o vom avea. 

Vor avea şi europenii o conducere asemănătoare? Acest lucru 
este mult mai dificil. Dar eu consider foarte importantă intrarea în vi- 
goare a Tratatului de la Lisabona, căruia la noi nu i s-a acordat prea 
mare atenție. Şi chiar polonezii despre care vorbeai tu, Brent — care 
sunt temători față de cedarea unei părţi prea mari din suveranitatea 
națională — tocmai ei au votat, cu o mare majoritate, Tratatul de la 
Lisabona, chiar dacă naționaliștii s-au opus. Cred că întreaga Europă 
îl va ratifica în curând, marcând un nou pas pentru unitatea europeană. 
Dacă aleg fie şi un preşedinte simbolic, dar care să aibă statură şi 
viziune istorică, va însemna deja începutul unui joc nou. 


Scoweroft: David, întrebarea ta ar putea fi produsul unei şcoli vechi 
de gândire. Dacă te uiţi la tendinţele mondiale actuale, poate că nu 
este corect să spui că puterea se mişcă spre Asia, deoarece forțele 
globale active diminuează puterea naţională, o diluează şi îi alterează 
natura. Drept rezultat, în câțiva ani de acum, s-ar putea să nu mai 
fie foarte important unde se află centrul a ceea ce noi considerăm, 
uzual, că este puterea. Globalizarea redefineşte natura puterii naţi- 
onale. 

Ar putea fi mult mai importantă capacitatea de a prezenta o 
viziune Care să-i stimuleze pe oameni să construiască o lume mai 
bună. Lumea creează avuţie cu o viteză ce depăşeşte creşterea popu- 
laţiei. Cu o organizare adecvată, ar trebui să fim capabili să ne ocu- 
păm de mai mulți oameni şi să dăm o viață mai bună tuturor. Aşadar, 
întrebarea dacă „te temi de apusul Occidentului“ ar putea fi greşită. 
Cred că, în termeni de cultură şi de idei, nu se pune problema. Iar 

comparaţiile în termeni de putere s-ar putea să aibă mai puţină im- 
portanță decât în epocile anterioare. 


Brzezinski: Intuiţia ta este foarte corectă, lasă-mă să-ţi dau un exem- 
plu. Gândeşte-te la dilemele puterii chineze cu tibetanii, care, aşa 
amărâţi cum sunt, au scos din minți o țară uriaşă, putemică şi cu re- 
surse enorme. De ce? Pentru că puterea tradițională nu poate rezolva 
problema. Chinezii ar putea ucide toți tibetanii, dacă ar dori. Dar nu 
o fac, deşi sunt extrem de nervoși. În realitate, sunt îngrijoraţi pentru 
multe alte lucruri. 


Ignatius: Trebuie să găzduiască jocurile olimpice. 


Brzezinski: Desigur. Dar de ce sunt Jocurile Olimpice atât de im- 
portante? Pentru că avem de-a face cu un nou concept al influenței 
Şi puterii în lume. Idealurile naţionale chineze şi mândria lor, pe care 
nu vor să le sacrifice, depind de Olimpiadă. Acest lucru confirmă 
ideea lui Brent, că trăim într-o interdependență globalizată, în care 
alte valori şi obiective, complică noţiunea tradiţională de putere. 


Ignatius: Fără nici o îndoială, fenomenul care transformă astăzi lu- 
mea este deschiderea. 


Brzezinski: Şi interacțiunea. 


XX k 


Ignatius: Pe măsură ce se deschid frontierele şi mediile electronice 
ale cunoaşterii, nici chiar cel mai putemic şi mai autoritar guvem nu 
poate controla aceste fenomene. Am văzut ce s-a întâmplat în Eu- 
ropa de Est şi în Uniunea Sovietică, vedem ce se petrece acum în 
China. 

Această temă a fost abordată de voi amândoi în diferite mo- 
duri de-a lungul conversațiilor noastre: menținerea deschiderii ca prin- 
cipiu, menținerea respectării drepturilor omului, în înțelesul vest-eu- 
ropean şi american, despre care vorbea Brent. Aceasta este o valoare 
centrală. 

Aş mai aborda şi chestiunea monetară, raportunile dintre do- 
lar şi euro. Chiar în timp ce noi discutăm, pieţele financiare intema- 
tionale măsoară valorile relative ale Americii şi Europei, aşa cum 

sunt reflectate de monedele noastre, iar rezultatele sunt oarecum în- 
grijorătoare pentru noi. Euro a valorat mai multe zile la rând 1,5 
dolari. Oraşele noastre sunt invadate de tunşti europeni, care cum- 
pără haine şi electronice la preţuri ridicole pentru ei. Dar valoarea 
monedelor naţionale indică lucruri importante despre Europa şi 
despre America. 

Unii spun că euro se va afirma ca rival al dolarului ca mo- 
nedă în care se fac rezervele financiare mondiale şi că centrul finan- 
ciar al lumii va fi Londra, iar nu New York-ul, pentru că Londra, din 
diferite rațiuni, este mai bine plasată pentru afaceri globale. Ce avem 
de învăţat din această modificare a raportului dintre euro şi dolar şi 
din creşterea importanței Londrei în comparaţie cu New York-ul? 


Scowcroft: Cred că am învăţat că lumea este interconectată mult 
mai profund decât credeam. Am avut tendința de a crede că, mai 
ales din perspectivă economică şi financiară, ne eram suficienți nouă 
înşine, iar acum descoperim că lucrurile nu stăteau aşa. 

Cred că am făcut unele greşeli serioase. Dar dacă europenii 
cumpără bunuri americane ieftine, asta înseamnă că vor cumpăra mai 
puţine produse europene. Rezultatul va fi o îmbunătăţire a balanței 
noastre comerciale. 

Acum există forțe ce acţionează în favoarea re-echilibrării. 
Există un dezechilibru crescând între producătorii de petrol şi con- 
sumatori, ca şi între producătorii ieftini, precum China, şi consuma- 
tori. Acestea se traduc în elemente noi, cum ar fi fondurile suverane, 
care ajută la restabilirea echilibrului. Unul dintre motivele pentru 
care Londra devine capitala financiară a lumii este acela că noi am 
creat restricții care fac neatractive afacerile cu Statele Unite. 

Trebuie să realizăm că suntem parte integrantă dintr-o lume 
foarte diferită. Când scădem rata dobânzii pentru a stimula economia 
intemă, producem concomitent o creştere a prețului petrolului. Cred 
că trebuie să ne lărgim perspectiva şi să ne consultăm mai mult cu 
alţii, în loc să acţionăm ca şi cum am fi complet independenți. 


Ignatius: Zbig, ce crezi despre aceste evoluții economice? 
Brzezinski: Aş adăuga că acesta este un nou domeniu în care co- 


operarea americano-europeană va fi la fel de importantă ca în geo- 
politică sau securitate. Este clar că necazurile actuale ale Statelor 

Unite demonstrează acest lucru, atât pozitiv cât şi negativ. Uitaţi-vă 
la soarta marilor bănci elveţiene care au fost tentate de piaţa imobi- 
liară americană. 

Dincolo de asta, ca şi ţară, am fost foarte indulgenţi în ulti- 
mele două decenii cu modul în care desfăşurăm operaţiuni financi- 
are. Indatorarea Statelor Unite a atins proporții dramatice. Ea ridică 
semne de întrebare asupra viabilității pe termen lung a Securității so- 
ciale, a Medicare şi a altor programe guvemamentale. Am dus un 
război pentru care am refuzat să plătim măcar un cent prin sacrificii 
sociale, indiferent dacă le impuneam săracilor sau bogaţilor. Nu ar 
trebui să ne surprindă o anume scădere a încrederii în Statele Unite 
şi în dolar. Din fericire, nimeni nu s-a grăbit să ne sancționeze pen- 
tru asta prin transferuri majore din conturile americane şi schimbarea 
dolarilor în euro. Dar dacă nu începem să corectăm situația, vor apă- 
rea presiuni în această direcție. 

Trebuie să ne întrebăm pe noi înşine dacă modul de viaţă pe 
care l-am adoptat şi accentul aproape exclusiv pe care-l punem asu- 
pra achiziţionării bunurilor materiale, ca definiție a calității vieții, con- 
stituie răspunsul cel mai bun la realitatea unei lumi interdependente. 

Ca să dau un exemplu specific, la fiecare sută de americani 
avem 88 de maşini. Pentru fiecare 100 din miliardul de indieni, revin 
1,5 maşini. Să ne gândim la ce ar urma în termeni de energie, polu- 
are şi transformări climatice dacă indienii, chinezii şi alţii ar hotări 
să ducă o viaţă ca a noastră. Aşadar, problema noastră. practică, este 
parțial economică şi parţial filozofică, constituie până la urmă o pro- 
blemă globală, la care trebuie să ne gândim serios. 


Scowcroft: Exemplul tău s-ar putea dovedi periculos, pentru că, din 
câte ştiu, în India şi în China creşte uluitor rata achizițiilor de ma- 
şini. Se pare că au adoptat deja modul nostru de viață. 

Unul dintre lucrurile pe care nu trebuie să le uităm este că 
avuţia mondială se creează într-un ritm rapid, poate unic în istorie. 
Ceea ce nu ştim este cum să o distribuim, cum să o utilizăm astfel în- 
cât lumea să fie un loc mai bun. 


Ignatius: Principalul numitor comun al intervențiilor voastre este 
acela că, deşi Europa se transformă şi se extinde, valorile culturale 
pe care le are în comun cu America rămân putemice şi esențiale. Ele 

definesc Vestul. Întrebarea este cum putem lucra cu europenii pentru 
a promova aceste idei, cum putem coopera eficient pentru atingerea 
ţelurilor comune. 

Europenii se tem că mai multă cooperare transatlantică în- 
seamnă mai multă supunere europeană în fața intereselor ameri- 
cane. Mai ales în timpul administraţiei Bush, ei au ajuns la credința 
că se mişcă într-o direcţie diferită, către o societate care îşi îngri- 
jeşte mai bine cetăţenii, către o cultură care este mai puţin aspră şi 
violentă decât cea americană. Adeseori, se uită la noi şi ridică mâi- 
nile a exasperare. Ei nu vor să trăiască precum americanii, ci ca euro- 
peni. Aşadar, această tensiune dintre America şi Europa, ca şi legătura 
puternică ce defineşte Alianţa Atlantică, sunt chestiuni ce țin atât 
de soft power, de acele valori culturale greu de definit, pe care le 
împărtăşim, cât şi de hard power, cum ar fi deciziile privind desfă- 
Şurarea trupelor NATO sau un pilon de secuntate european indepen- 
dent. Mă înşel cumva Zbig, dacă afirm că, în esență, atunci când ne 
gândim la Europa, avem în minte valorile culturale comune? 


Brzezinski: Ne gândim la ambele. Câteodată spun, în glumă, că 
pentru a face relaţia americano-europeană cu adevărat viabilă, avem 
nevoie de o schimbare de regim în America şi în Europa. Schimba- 
rea de regim din America ne-ar ajuta să re-evaluăm ceea ce se pe- 
trece în lume şi să ne redefinim rolul, dincolo de aserţiunile egoiste 
devenite omniprezente datorită neoconservatorilor. Iar Europa are 
nevoie pur şi simplu de un regim politic. Nu există încă aşa ceva în 
Europa. 

Structurile militare şi politice despre care am vorbit sunt ne- 
cesare pentru a oferi un cadru în care valorile noastre culturale co- 
mune să fie canalizate în direcţii pozitive şi care să fie capabil să 
apere aceste valori. Pentru acest lucru, America şi Europa sunt in- 
dispensabile una celeilalte. 


Scowcroft: Și lumii. 


2 aprilie 2008 


Capitolul 7 


Politica demnității icultorale; 


David Ignatius: Amândoi sunteți maeştri ai politicii exteme şi unul 
dintre motivele pentru care ați acceptat să participaţi la acest proiect 
este credinţa voastră că lumea se schimbă şi că regulile după care 
vă orientaţi când eraţi consilieri pentru securitate națională la Casa 
Albă se schimbă şi ele, obligându-ne să gândim altfel. Azi v-aş ruga 
să vorbiţi despre transformările survenite pe plan mondial. Care pro- 
vocări sunt diferite de acelea cu care v-aţi confruntat? Brent, o să te 
rog, să începi tu. 


Brent Scowcroft: Cred că am asistat la o modificare a mediului in- 
temațional mai abruptă decât oricând în istoria recentă, o transfor- 
mare fundamentală care se înscrie sub titulatura cuprinzătoare a glo- 
balizării. S-a schimbat modul în care oamenii comunică şi interac- 
ționează. Acesta este factorul ce revoluționează lumea. Locuitorii 
planetei sunt mai activi din punct de vedere politic. Întotdeauna au 
existat valuri migratorii, dar acum ele capătă altă amploare, deoarece 
radioul şi televiziunea le permit oamenilor să-şi compare condiția cu 
aceea a străinilor şi să vadă unde se află oportunitățile. Asta se în- 
tâmplă pe tot cuprinsul globului. Unele consecinţe sunt pozitive, altele 
sunt negative, dar fenomenul acesta modifică din rădăcini statutul 
statului-naţiune, modul în care îşi gestionează responsabilitățile şi se 
îngrijeşte de propriii cetăţeni. Cu certitudine, rolul statului-naţiune, 
deşi încă predominant, se diminuează constant. 

Aceasta este esenţa procesului. Principala provocare este aceea 
că întreaga lume se schimbă dintr-o dată, iar aşa-numita epocă a in- 
formaţiei transformă literalmente lumea pe care o cunoaştem, insti- 
tuțiile care ne sunt familiare, cu o vizibilitate maximă în țările cele 

mai dezvoltate, cu acces la cele mai moderne tehnologii. Fenomenul 
este mai puțin acut în America Latină şi încă şi mai slab în Africa. 
Atunci când se va manifesta în sfârşit pe acest continent împărțit în 
state cu granițe trasate irațional, separând triburi şi grupuri etnice, va 
fi chiar şi mai spectaculos. 


Ignatius: În această lume nouă avem senzaţia, Brent, că Internetul, 
comunicațiile instantanee, acţionează ca un accelerator al opiniei. De 
exemplu, furia stârnită de caricaturile daneze s-a putut răspândi ime- 
diat în toate capitalele din lumea musulmană, scoțând mulțimi enorme 
în stradă. Ce înseamnă transmiterea accelerată a mâniei pentru apli- 
carea politicii externe, Brent? 


Scowcroft: Ca urmare, o sumedenie de oameni care înainte nu ştiau 
ce se întâmplă în afiara satului lor au devenit activi pe plan politic. 
Ín plus, fluxul de informaţie scapă, în mare parte, influenței modera- 
toare exercitate de redactorii ziarelor sau jumaliştii de radio şi tele- 
viziune. De pildă, poţi spune pe un blog că lumea e într-un anume 
fel; e posibil ca nimeni să nu-ți modifice, corecteze ori contrazică afir- 
mația. Aşadar, nişte oameni — foarte numeroşi — care nu sunt obiş- 
nuiți să pună întrebări ori să aleagă singuri grâul de neghină sunt 
potopiţi de informaţii. Faptul acesta are un impact profund asupra 
radicalismului şi terorismului. 


Ignatius: Printre altele, este sistemul lor de comandă şi control. 
Scowcroft: Absolut, acesta este un alt aspect al problemei. 
Ignatius: Zbig, care sunt noutăţile pe glob? 


Zbigniew Brzezinski: Înainte de toate, trebuie să recunoaştem că 
problemele tradiționale legate de putere şi geopolitică n-au dispărut; 
însă pe aceste chestiuni se suprapun, cu un efect spectaculos, două 
realităţi inedite. Una este transformarea condiției subiective a uma- 
nităţii, pe care eu o numesc trezirea politică globală. Pentru prima 
dată în istorie, întreaga lume este activă din punct de vedere politic. 
Procesul a început o dată cu Revoluţia Franceză, s-a răspândit în Eu- 
ropa şi Asia la sfârşitul secolului al XIX-lea şi pe parcursul secolului 
XX, iar acum se manifestă la scară planetară. 

A doua realitate este apariţia primelor probleme de supravie- 
tuire realmente globale. Până acum, cele mai man probleme de acest 
tip erau naţionale, fie că aveau la origine acțiuni umane, ca în cazul 
genocidului armean ori al Holocaustului, fie fenomene ale naturii pre- 
cum seceta. Acum, ele au o amploare globală. Voi detalia ambele 
afirmaţii. 

La nivel subiectiv, trezirea politică globală generează intole- 
ranță şi o nerăbdare față de decalajele între nivelurile de trai. Stâr- 
neşte invidie, resentimente, accelerează valurile migratorii, aspecte 
la care Brent a făcut deja referire. Aici se încadrează şi setea de res- 
pect pentru culturile particulare şi pentru demnitatea individuală. O 
mare parte a umanităţii simte o lipsă de respect din partea celor în- 
stăriți. La nivel obiectiv, printre noile probleme globale se numără 
criza mediului înconjurător, amenințarea la adresa condiţiei umane 
asociată cu schimbările climatice şi incredibilul potenţial de crime în 
masă. Acum suntem capabili să ucidem instantaneu, cu mare uşu- 
rință, un număr imens de indivizi. 

Scriam la un moment dat că până de curând era mai uşor să 
guvemezi un milion de oameni decât să ucizi un milion de oameni. 
Astăzi e mai uşor să ucizi un milion decât să guvemezi un milion de 
oameni neliniştiți, agitați, nerăbdători. Pericolul acesta ne pândeşte 
pe toți şi de aceea e atât de importantă chestiunea neproliferării. 

Aceste două elemente noi complică problemele tradiționale 
cu care ne confruntam deja. Peste toate avem şi obligaţia de a înţe- 
lege provocările secolului XXI şi de a reacţiona la ele, ceea ce presu- 
pune, simultan, o transformare a condiției subiective şi a condiţiilor 
obiective ale omenirii. 


Ignatius: Și totuşi acestor condiţii globale le opunem un sistem de 
state-națiuni cu mecanisme tradiționale pentru rezolvarea proble- 
melor. 

Fostul meu profesor de la Harvard, Daniel Bell, observa acum 
mai mult de trei decenii că statul-naţiune este prea mare pentru mi- 
cile probleme ale vieţii şi prea mic pentru marile probleme ale vieții. 
Mă întreb dacă nu trebuie să ne gândim la noi structuri, noi moda- 
lităţi de abordare a acestor probleme care depăşesc statul-națiune. Ce 
părere ai, Brent? Visul acesta nu e de azi, de ieri, ci tocmai din 1945. 

Scowcroft: Aşa e. Am descris deja condiţiile, este vorba de supra- 
punerea noii lumi pe structurile internaționale create de vechea lume 
pentru propriul uz, dar atitudinea Statelor Unite față de organizațiile 
internaţionale este mai ostilă decât oricând în ultimele decenii. Întot- 
deauna am fost ambivalenţi, dar acum suntem de-a dreptul duşmă- 
noşi. Aş spune chiar că, dacă ONU n-ar fi existat, lumea, aşa cum 
este acum, n-ar fi în stare să se pună de acord pe seama unei Carte 
a Naţiunilor Unite. 


Ignatius: E înspăimântător! 


Scoweroft: Aici e dificultatea. Lumile acestea se ciocnesc, iar fac- 
torii de decizie politică nu par să-şi dea seama cât de urgentă e ne- 
cesitatea luării de măsuri. 


Brzezinski: Aş avea ceva de adăugat. La începutul discuţiei noas- 
tre, Brent şi-a exprimat scepticismul față de ideea unei uniuni a de- 
mocraţiilor propagată de unii şi alții. Am uitat expresia exactă folosită 
de ei, dar, în orice caz, Brent avea îndoieli cu privire la utilitatea unei 
asemenea formaţiuni. Îi împărtăşesc reticenţa. În primul rând, cum 
definim democraţia? Cine intră în această categorie, cine nu? Foarte 
mulți dintre prietenii noştri vor rămâne pe dinafară, iar printre mem- 
bri s-ar putea să se găsească unii care nu ne sunt prieteni; toată treaba 
nu va funcționa. La nivel practic însă, trebuie să ne punem următoa- 
rea întrebare: cu cine putem coopera optim la rezolvarea probleme- 
lor pe care le-am enumerat mai devreme? 

Răspunsul implică, în opinia mea, două componente: pe de o 
parte, ştim că unele state îmbrățișează aceleaşi valori şi interese ca 
noi şi, prin urmare, va trebui să avem cu ele o cooperare mai strânsă. 
La această rubrică aş trece, pe primul loc, Europa. Acesta este mo- 
tivul pentru care acord o asemenea importanță efortului de creare a 
unui parteneriat de colaborare reală cu Europa. Nu e doar un slo- 
gan, este nevoie de foarte multă muncă pentru a reuşi. 

Pe de altă parte, aici se încadrează şi nişte țări din afara Euro- 
pei, pe care va trebui să le atragem cumva în clubul nostru. Este vorba 
de Australia, de Japonia, de Coreea de Sud, care este pe cale să în- 
corporeze responsabilitatea globală în politicile sale. S-ar putea să 
mai fie şi alte țări. 

Pe scurt, în chestiunile despre care vorbeam ar trebui să ne 
străduim să formăm coaliţii cu state care au în comun un interes res- 
ponsabil pentru rezolvarea acestor probleme şi să nu stabilim parti- 
ciparea strict pe baza criteriului democratic. Ar trebui să începem cu 
democraţiile care ne împărtăşesc valorile, dar apoi vom implica se- 
lectiv acele state care sunt pregătite să coopereze. Va fi dificil, dar 
nu vom putea da de capăt singun acestor probleme, ci vom avea ne- 
voie de nişte coaliţii care să reprezinte o proporție clar majoritară în 
materie de bogăţie, putere şi voinţă de angajare. Pe anumite teme 
ne-am putea dori Rusia ca parteneră, pe altele — China, India, Bra- 
zilia şi aşa mai departe. 


Ignatius: O întrebare importantă este legată de felul în care un grup 
de țări dezvoltate cu viziuni comparabile asupra lumii pot extinde im- 
perativele legii, ordinii şi securității la întregul glob. Thomas Barnett, 
un teoretician politic, a scris o carte intitulată The Pentagon 's New 
Map („Noua hartă a Pentagonului“) în care face deosebirea între 
ţările din nucleu, strâns conectate, ce au sisteme de guvernare ordo- 
nate, cum le numeşte el — sau țările globalizăni, în clasificarea lui 
Brent — şi țările de la periferie, cu legături aproape inexistente cu cen- 
tru! sau între ele, ocânnuite haotic, fără respectarea legii, adesea cu 
regimuri tiranice. Provocarea, în viziunea lui Barnett, este să extin- 
dem conectarea şi sistemele de guvernare ordonate la întreaga lume, 
astfel încât să nu mai avem enclave unde statul de drept este inexis- 
tent. Cum putem face asta, Brent? 


Scowcroft: Putem proceda aşa cum au făcut-o Statele Unite şi în 
trecut. Sunt de acord cu Zbig, dar n-aş începe neapărat cu demo- 
craţiile. 


Brzezinski: Nici eu. 


Scowcroft: Aş începe cu exercitarea rolului conducător în diverse 
domenii. Nu dominație, nu ultimatumuri, ci rol conducător. Statele 
Unite au o tradiţie în materie de leadership. Liga Naţiunilor, de pildă, 
sau Organizaţia Naţiunilor Unite au fost idei americane. Sunt nişte 
concepte atrăgătoare, iar Statele Unite, cu reputaţia lor de apărătoare 
ale interesului omenirii, pot, dacă îşi asumă poziția de lider, să unească 

țările şi să le convingă să apuce în direcţia corectă. Atitudinea aceasta 
a lipsit în ultimii ani, în parte pentru că sfârşitul Războiului Rece ne-a 
făcut să răsuflăm uşuraţi şi să conchidem că nu mai avem probleme 
serioase, astfel că ne putem întoarce la treburile inteme. Lumea ex- 
terioară era în regulă, nu ne mai confruntam cu amenințări grave. 

Descoperim că lucrurile nu stau aşa, dar cred că dacă, de 
exemplu, am prelua rolul conducător în chestiunea schimbărilor cli- 
matice şi am spune „aceasta e o problemă mondială, trebuie neapărat 
să acționăm“‘, restul lumii ne-ar da ascultare. Deţinem, într-o măsură 
mai mare decât oricine altcineva, genul acesta de putere sau autori- 
tate morală. Şi Europa s-ar putea s-o posede, dar acum n-o are, după 
cum n-o au nici alte centre de putere. Prin urmare, aşa ar trebui să 
procedăm, cum n-am prea mai făcut-o de la încheierea Războiului 
Rece încoace. 


Brzezinski: Aş dori să adaug că, în acest scop, preşedintele trebuie 
nu doar să-şi asume rolul conducător la nivel global, ci şi să facă efor- 
turi serioase pentru exercitarea leadership-ului pe plan intem, căci 
suntem fundamental o democraţie. Statele Unite nu se vor angaja se- 
rios în nici o direcţie dacă nu va exista acordul preşedintelui, Congre- 
sului şi opiniei publice. Chestiunile despre care discutăm necesită, 
din partea americanilor, o revizuire completă a provocărilor contem- 
porane şi a responsabilităților Statelor Unite. 

Este foarte uşor, ținând seama de împrejurările recente, să 
alunecăm într-o stare de spirit paranoică şi să credem că „războiul 
împotriva terorii“ se aplică în orice situaţie, iar lupta contra jihadu- 
lui musulman constituie strategia definitorie. Dacă o luăm în direc- 
ţia asta nu vom putea atinge nici una dintre problemele menționate, 
însă nu e suficient să abandonăm sloganurile demagogice, ci trebuie 
să realizăm o misiune de educare a opiniei publice. Mai mult decât 
oricând, viitorul preşedinte va trebui să joace rolul de profesor al na- 
țiunii pe aceste teme şi să întreprindă un demers consecvent pentru 
a-i convinge pe americani să reflecteze la noutăţile aduse de secolul 
XXI, la provocările fără precedent cu care ne confruntăm şi la mo- 
tivul pentru care America poate reacționa convenabil numai dacă reu- 
şeşte să alcătuiască o serie de coaliții diferențiate, fiecare dedicată 
unei riposte colective. 

Ignatius: Zbig, hai să insistăm un pic asupra acestui subiect. Ai scris 
despre trezirea globală, am vorbit despre ea în cursul discuţiilor noas- 
tre, ai descris setea globală de demnitate. Oamenii tânjesc nu numai 
după o viață mai bună sau după un nivel de trai mai înalt, ci şi după 
un element intangibil, şi anume respectul. Cum pot Statele Unite să 
ajute la satisfacerea acestei aspirații? 


Brzezinski: În primul rând, evitând stigmatizarea celorlalți. Mă tem 
că toată vorbăria noastră despre terorismul islamic a generat o enormă 
ostilitate față de noi în rândul celei mai mari comunităţi de credin- 
cioşi din lume. Trebuie să fim foarte atenți. Dacă am folosi aceeaşi 
terminologie cu privire la Armata Republicană Irlandeză, să spunem, 
şi am tot spune cum încearcă ea să instaureze o papalitate în Europa 
Occidentală, adică porneşte o cruciadă catolică împotriva noastră, este 
cert că ni-i vom înstrăina pe majoritatea catolicilor, inclusiv pe cei 65 
sau 70 de milioane de catolici din această ţară. Prin urmare, trebuie 
să avem mare grijă la limbajul pe care-l utilizăm. 

În al doilea rând, trebuie să ne obişnuim cu gândul că dorinţa 
de demnitate este înrudită cu conştientizarea inegalităților sociale. 
Oamenii care se simt săraci şi care pot vedea la televizor cât de să- 
raci sunt în comparaţie cu alţii îi vor duşmăni pe bogaţi dacă au im- 
presia că aceştia din urmă perpetuează statu quo-ul. 

În consecință, trebuie să ne identificăm cu anumite cauze, cum 
ar fi eliminarea foametei din lume. Chiar şi în zilele noastre, milioane 
de oameni mor de foame; este nevoie de o iniţiativă fermă pentru cre- 
area condiţiilor de dezvoltare în ţările sărace. 

Trebuie să facem mai mult pentru sănătatea publică, aprovizi- 
onarea cu medicamente şi şcolarizarea locuitorilor din cele mai amă- 
râte părți ale globului. Acestea sunt cauzele pentru care o implicare 
americană vizibilă, exercitarea unui rol de pionierat ar fi extrem de 
benefice. Asta presupune, nu în ultimul rând, ca noi să ne întrebăm 
dacă acumularea nelimitată de avuţie constituie țelul suprem în viață. 
Ideea nu li se aplică doar indivizilor care pur şi simplu vor mai multe 
bunuri materiale, ci mai cu seamă elitei noastre politice. Mi se pare 
dezgustător — şi folosesc termenul după multă chibzuinţă — că direc- 
torii generali şi preşedinţii unor companii care au adoptat adesea nişte 
politici distrugătoare, pe termen scurt, focalizate pe obținerea imediată 
a profitului, primesc, atunci când îşi părăsesc instituţiile financiare 

falimentare, recompense de sute de milioane de dolari. O lume în 
care se petrec asemenea lucruri comportă o nedreptate fundamentală. 
Aşadar, există o gamă foarte largă de chestiuni trecând dincolo de 
politic, în sferele culturii şi filozofiei, la care trebuie să reflectăm cu 
maximă seriozitate. 


XX æ 


Ignatius: Vorbeam despre modul în care ne-am putea respecta valo- 
rile mai bine. Brent, unul dintre misterele /eadership-ului se leagă 
de felul cum un preşedinte ne poate întruchipa valorile aşa încât să 
relaționeze pozitiv cu restul lumii, în loc s-o alieneze. Cu siguranţă, 
George Bush crede că e un om principial, dar reacţia globală a fost 
extrem de virulentă. 


Scowcroft: Una dintre probleme este utilizarea diverselor cuvinte. 
Aruncăm în stânga şi-n dreapta cu termeni precum „libertate“, dar 
ei au sensuri diferite pentru unii şi alții. Libertate în raport cu ce? Li- 
bertate ca să faci ce? Care sunt restricțiile asupra libertăţii? Este foarte 
neclar. În loc de asta ar trebui să vorbim despre demnitate, demnita- 
tea individului. E un concept mai uşor de înţeles care, în plus, o dată 
ce-l adoptăm, ne poate modifica percepţia asupra vieţii. De pildă, pro- 
blema imigrației cu care ne confruntăm acum a dus la exercitarea de 
presiuni pentru ca guvemul să-i aresteze şi să-i deporteze pe imigranții 
clandestini, însă aceştia nu sunt animale care s-au târât peste gra- 
niță, ci fiinţe umane. Cei mai mulţi au venit în Statele Unite cu spe- 
ranţa unei vieți mai bune, a unui trai demn. 

Dacă ne-am concentra asupra demnităţii umane ne-ar fi mai 
uşor să abordăm chestiunile la care făcea referire Zbig. Nu e nimic 
rău în acumularea de bogății, dar trebuie să ne gândim la demnitatea 
indivizilor şi la modul în care le putem îmbunătăți condiţia, obiectiv 
care este înrădăcinat în spiritul nostru naţional. 


Ignatius: Cum ar putea preşedintele să dea un imbold pentru respec- 
tarea demnităţii umane? Ce-ar putea face în practică? 


Brzezinski: Îmi voi asuma riscul de a face o mărturisire personală; 
motivul pentru care mi-a plăcut Obama încă de la început — nu ştiu 
dacă el va fi preşedinte în momentul în care va fi citită această carte 
— este faptul că, dincolo de inteligenţa sa intrinsecă, însăşi alegerea 

lui ar semnala respectul pentru demnitatea celorlalţi. Nu vreau să-i 
fac reclamă, dar, date fiind biografia şi identitatea sa, Obama ge- 
nerează un respect colectiv pentru diversitate şi pentru demnitate, 
deoarece demnitatea antrenează respectul pentru diversitate. 

Demnitatea nu înseamnă acelaşi lucru pentru toată lumea, însă 
trebuie să universalizăm acest concept şi să nu avem sentimentul că 
lumea se împarte în țări superioare, cu culturi superioare, şi țări infe- 
rioare cu culturi aşijderea. Dihotomia aceasta nu este valabilă în se- 
colul XXI, căci stă la baza haosului, violenţelor şi resentimentelor. 
Obama reprezintă una dintre manierele în care un preşedinte poate 
răspunde, pur şi simplu prin cine şi ce este el. 

O altă manieră este abordarea frontală a chestiunii. McCain 
este o personalitate angajantă. Tipul ăsta îți lasă o impresie putemică 
de bun-simţ eroic şi cred că, dacă îşi va asuma această provocare 
intelectuală, ar putea avea o contribuţie foarte importantă. Sper din 
tot sufletul că nu va face din cruciada împotriva jihadismului o defi- 
niție majoră a politicii sale exteme, deoarece ar fi o strategie perdantă 
atât pentru Statele Unite, cât şi pentru el personal. Cred că McCain, 
prin personalitatea, intelectul şi trecutul său eroic, are capacitatea de 
a proiecta un mesaj diferit. 


Scoweroft: E mai uşor de zis decât de făcut. Declarăm, încă de la 
întemeierea țării noastre, că toți oamenii sunt egali la naştere, însă 
cuvintele acestea au fost scrise într-o perioadă când o treime din popu- 
laţia Statelor Unite era înrobită. De-abia cu doi ani înainte să mă nasc 
eu femeile au primit drept de vot în America. 

Simpla discuţie despre demnitate, afirmarea clară a faptului 
că toate ființele umane trebuie socotite la fel de valoroase, sunt ges- 
turi foarte importante, care trebuie să se reflecte însă şi în compor- 
tament. Cred că Obama întruchipează aceste valori, la fel şi Hillary 
Clinton — şi, de asemenea, şi John McCain în cruciadele sale pe tema 
imigrației, centrului de la Guantanamo şi maltratării deținuților. Aceste 
probleme se referă tocmai la demnitate, la felul în care tratăm alte 
fiinţe umane. 


Ignatius: Fără îndoială, în sensul de demnitate a trupului şi sufle- 
tului uman, John McCain, care a trăit cele mai cumplite încălcări ale 
demnității personale, fiind torturat luni şi ani în şir în Vietnamul de 

Nord, a hotărât că nici o ființă umană nu trebuie să îndure ce a îndu- 
rat el, iar prin insistenţele sale în această direcţie l-a sfidat pe preşe- 
dintele Bush. 


Brzezinski: Spre marele său merit. 


Ignatius: Într-adevăr, merită toate laudele. Aşadar, avem trei poten- 
ţiali preşedinţi care abordează chestiunea demnităţii umane. 


Scoweroft: E o situaţie inedită. În plus, fiecare o face în alt fel. 


Ignatius: Echivalentul arab pentru demnitate este „karameh“, un 
termen cu o forță deosebită. In cele trei decenii de când tot străbat 
acea parte a lumii mi-am dat seama că acesta e lucrul la care oamenii 
nu vor renunța. Poţi să-i baţi, să-i închizi, dar la asta nu vor renunța. 
În convorbirile noastre am abordat un subiect care ne îngrijorează pe 
toți, iar acum aş dori să-l discutăm pe larg; este adevărat că, după gre- 
şelile şi dificultățile din ultimii şapte ani, am ajuns să fim blocaţi 
într-o încleştare, o ciocnire a civilizaţiilor? 

Nu vrem asta, nu credem că e necesar, dar în lume există sute 
de milioane de musulmani furioşi pe Statele Unite, care nu vor uita 
niciodată imaginile prizonierilor de la Abu Ghraib în uniforme por- 
tocalii. Ce putem face? Cum putem evita colapsul de care se tem 
atâţia oameni, în pofida cuvintelor noastre frumoase despre dem- 
nitate? 


Brzezinski: Nu depinde doar de noul preşedinte, de personalitatea 
sa, de discursul său. Nu depinde doar de modul în care americanii 
vor fi încurajați să regândească misiunea globală a țării lor. Totul de- 
pinde de ceea ce vom face, la scurt timp după învestitură, în privința 
problemelor din Onientul Mijlociu care alimentează o ură durabilă la 
adresa Americii. Va fi nevoie de strădanii serioase, dar chestiunile 
acestea nu pot fi amânate. În opinia mea, ar trebui ca problema Ira- 
kului să fie tratată în regim de urgență, chiar dacă nu sunt de acord 
cu Brent pe tema iuțelii cu care putem acționa. 

Se observă cu ochiul liber că am dat dovadă de slăbiciune şi 
ineficiență în promovarea păcii israeliano-palestiniene, de care am- 
bele popoare au nevoie, dar de care, mai important, avem nevoie noi 

înşine, astfel că trebuie să ne identificăm cu eforturile de pacificare. 
Mai e problema atitudinii față de Iran şi, nu în ultimul rând, cea a 
modului de abordare a tradiționalismului şi fundamentalismului mu- 
sulman, care n-ar trebui să fie reduse la Al Qaeda. Dacă nu vom avea 
grijă în Afganistan şi Pakistan riscăm să ne trezim împotmoliți într-o 
mlaştină a urii. 


Scowcroft: Nu ne-a ajutat deloc faptul că ne-am înconjurat cu o at- 
mosferă de frică. Lucrul acesta a fost catastrofal. In cadrul războiu- 
lui contra terorii i-am descris pe musulmani aşa cum îi înfățtişam pe 
germani în Primul Război Mondial. I-am dezumanizat, i-am trans- 
format în obiecte ale urii şi fricii, le-am lipit eticheta de duşmani. Al 
Qaeda este însă un inamic de alt gen: e o clică restrânsă cu un obiec- 
tiv precis, nu trebuie să uităm lucrul acesta. Dacă un bărbat care trece 
prin vamă se numeşte Mohamed nu trebuie să-l tragem la o parte şi 
să-l percheziţionăm dezbrăcându-l la piele. O facem, totuşi, deoarece 
țara este stăpânită de frică. Situaţia trebuie să se schimbe. 


Ignatius: Zbig, cum ne-a afectat frica pe noi, ca popor? 


Brzezinski: Ne-a făcut mai permeabili la demagogie, iar demagogia 
ne face mai înclinați să luăm decizii nechibzuite, ne distorsionează 
simțul realității. De asemenea, ne detumează resursele înspre zone 
care, posibil, nu sunt de primă însemnătate. Mă frapează măsura în 
care această țară, mai mult decât oricare alta, este înconjurată de o at- 
mosferă în care pretutindeni, la televizor, la radio, în ziare, ai reclame 
pe tema securității, apărărnii şi armelor. Avem un buget al Apărării mai 
mare decât suma bugetelor Apărării din tot restul lumii. 


Scowcroft: Şi am senzația că e mai puţin controversat ca oricând. 


Brzezinski: Aşa-i. Îl acceptăm tacit deoarece ne este frică. Între- 
vederile noastre se desfăşoară într-o clădire din Washington, iar la 
intrare trebuie să trecem de fiecare dată printr-o procedură idioată de 
securitate. Mesajul implicit al acestor precauții este că Bin Laden stă 
într-o peşteră din Pakistan şi plănuieşte să arunce în aer un imobil 
în care se află nişte bănci de investiţii şi firme de avocatură. Ne-am 
lăsat cuprinși de paranoia, ne închipuim că, prin intermediul masivelor 

ei forţe teroriste, lumea exterioară conspiră să ne distrugă. Este oare 
aceasta o reprezentare fidelă a lumii sau avem de-a face cu o formă 
clasică de paranoia care a devenit endemică şi este alimentată la nivel 
guvernamental? Dacă le găsesc vreo vină oficialilor de rang înalt, 
este aceea de a propaga teama cu bună ştiinţă. 

Pe vremea lui Brent şi a mea ne confruntam cu posibilitatea 
ca, în şase ore, jumătate din populația Statelor Unite să-şi piardă viața. 
Am făcut tot ce puteam pentru a desfăşura o politică extemă rațională, 
pentru a face descurajarea credibilă, pentru a conferi încredere şi un 
sentiment de siguranță poporului american. Nu asta am făcut în ul- 
timii şapte ani. 


Scoweroft: În cel de-al Doilea Război Mondial, în timpul Războiu- 
lui Rece, s-a întâmplat vreodată ca Washingtonul să fie baricadat aşa 
cum e acum? Nu. E adevărat, amenințarea de astăzi este diferită, dar 
riscăm să pierdem idealul Americii: speranța că putem deveni mai 
buni Şi că putem ameliora şi lumea. 


Brzezinski: Ne-am pierdut încrederea în propriile forțe. 


Scowcroft: Şi optimismul, credința că faptele bune ne sunt la înde- 
mână. Această convingere a fost simbolul Americii, datorită ei am 
realizat atât de multe. Acesta este motivul pentru care eram iubiți pe 
glob. Chiar şi atunci când săvârşeam greşeli grave de politică extemă, 
majoritatea oamenilor spuneau: „Da, dar au intenţii bune.“ Acum, 
foarte mulţi locuitori ai planetei se întreabă dacă intențiile noastre 
sunt realmente bune. Schimbarea este colosală şi trebuie să înce- 
pem imediat procesul de refacere a imaginii. Viitorul preşedinte va 
trebui să demareze această acţiune şi să ne redea rolul de speranță 
a omenirii pe care l-am deținut atâta vreme. 


* k k 


Ignatius: Mă frapează faptul că voi doi, descrişi adesea ca promotori 
ai realismului în politica extemă, care puneţi interesele Americii pe 
primul loc şi elaborați politicile în ideea avansăni şi ocrotirii acestor 
interese, vorbiţi, în cursul discuţiilor noastre, despre valori. Cum ar 
trebui viitoarea conducere americană să combine aceste două filoane, 
realismul în raport cu interesul național şi valorile noastre ca popor 

Şi ca țară? Zbig, nu e o treabă uşoară. Jimmy Carter, preşedintele pe 
care l-ai slujit, a reuşit să facă asta uneori, dar alteori a dat greş. 


Brzezinski: Niciodată n-o să înregistrăm numai succese, pentru că 
nu e deloc uşor, ai dreptate. Mi-am intitulat memoriile din perioada 
petrecută la Casa Albă Power and Principle („Putere şi Principiu'“); 
nici nu ştiu dacă sunt realist ori idealist, nu mă categorisesc singur. 

Mi se pare că, dacă practici arta conducerii politice, eşti obli- 
gat să dai piept cu realitățile puterii. Puterea e o amenințare, dar şi 
un instrument. Dacă eşti inteligent şi dispui de puterea necesară, o 
vei folosi în aşa fel încât să promovezi securitatea şi interesele țării, 
însă nu e suficient. Puterea trebuie să se întemeieze pe principiu, şi 
aici intervine elementul de idealism. Trebuie să te întrebi, la urma ur- 
melor, care este scopul vieţii? Care e scopul existenţei naționale? Cu 
ce provocare se confruntă omenirea? Ce avem cu toţii în comun, ca 
fiinte umane? 

După aceea, încerci să echilibrezi utilizarea puterii pentru pro- 
movarea securității şi intereselor naţionale, pe de o parte, cu efortu- 
rile vizând ameliorarea condiției umane, pe de altă parte. Nu e uşor 
să le faci pe amândouă în acelaşi timp, dar trebuie să fii conștient de 
asta. N-ai voie să fii cinic ori ipocrit, căci atitudinile acestea sunt de- 
moralizatoare şi îți distrug prestigiul. Trebuie să ai o viziune istorică 
asupra lucrurilor, să ai credinţa că faptele tale sunt în acord cu mer- 
sul misterios al istoriei, că avansezi în direcţia corectă. 

Subiectele discuţiei noastre de azi se leagă tocmai de această 
chestiune. Cum facem, la începutul secolului XXI, să stabilim pen- 
tru America o traiectorie care să răspundă realităților practice, dar să 
fie orientată spre acest țel mai amplu? În ultimul mesaj despre Starea 
Uniunii, preşedintele a declarat că lupta împotriva terorismului va fi 
caracteristica definitorie a secolului XXI. E o afirmaţie absurdă, în 
primul rând pentru că ne aflăm în 2008, deci mai avem 92 de ani; e 
cu totul prematur să ne apucăm acum să definim esența acestui secol. 
Ceea ce facem noi, Brent şi cu mine, este să încercăm elaborarea 
unei definiţii mai complexe, mai sofisticate a provocărilor acestui veac 
şi să stabilim modul în care, în contextul respectiv, o politică naţio- 
nală americană ce ar combina puterea cu principiul ar constitui răs- 
punsul adecvat. 

Scoweroft: Aceste etichete — realist, idealist — sunt foarte delicate. 
Nu ştiu ce sunt. Diverşi comentatori afirmă că sunt realist. În timpul 
Războiului Rece am fost criticat ca realist, deoarece mă concentram 
asupra amenințării militare sovietice în loc să pun pe primul plan ame- 
nințarea cu arme nucleare. Acum sunt criticat ca realist de către ex- 
ponenții dreptei. Aşadar, perspectivele se schimbă, în timp ce eu am 
rămas aceeaşi persoană din totdeauna. 

Când mi-am început doctoratul, Politics among Nations a lui 
Hans Morgenthau era biblia cercetătorilor politicii intemațională. Este 
unul dintre textele fondatoare ale realismului. În esență, Morgenthau 
susținea că politica internațională este o luptă pentru putere, iar pu- 
terea e singurul lucru care contează. Statele tind să-şi maximizeze 
puterea proprie sau pe aceea a grupului din care fac parte împotriva 
altor grupuri. 

Asta e versiunea extremă. Pentru mine, realismul înseamnă 
recunoaşterea faptului că realizările posibile sunt limitate. Nu pune 
accentul pe țeluri, ci pe ceea ce poți face, realistic vorbind. Idealiştii 
pornesc de la celălalt capăt — ce vrem să fim? Ce vrem să realizăm? 
— şi riscă să neglijeze două aspecte: cât de fezabilă este încercarea 
de a îndeplini aceste obiective şi posibilitatea ca, în cursul acestui 
demers, să-ți distrugi tocmai capacitatea de a le realiza şi să-ți sacri- 
fici astfel exact idealurile pe care le urmăreai. Deosebirea constă în 
capătul de la care pomeşti şi, aşa cum spunea Zbig, în modul cum 
echilibrezi scopurile şi mijloacele. Încerci să ajungi la stele sau eşti 
atât de prins în greutăţile cotidiene că nici măcar nu mai ridici privi- 
rea că să te convingi că progresul e posibil? Trebuie să găsim un punct 
de echilibru între extremele realismului şi idealismului. Statele Unite 
ar trebui să încerce să se autodepăşească. 

Nu prea mult însă. Când spunem că vom democratiza întreaga 
lume mergem mult prea departe; pe deasupra, în cursul acestui de- 
mers riscăm să facem mai mult rău decât bine. 


Brzezinski: Trebuie să acceptăm faptul că putem greşi. Atingerea 
acelui echilibru e un obiectiv dezirabil, dar de cele mai multe ori ne 
vom abate într-o parte sau în cealaltă. Lucrul acesta aparține condi- 
tiei umane; din acest motiv, întotdeauna se va dezbate dacă nu cumva 
suntem prea „realişti“* sau prea „idealişti.“* 


x k k 

Ignatius: Noi, americanii, suntem acuzaţi adesea că vrem să le 
avem pe toate, că ne dorim lucruri contradictorii. Vrem impozite mai 
mici şi servicii mai bune. Vrem libertate şi protecţie față de adversari. 
Această trăsătură de caracter nu ne va ajuta în efortul de a face față 
problemelor din secolul XXI. 

Ca să luăm un exemplu vizibil cu ochiul liber, amândoi sun- 
teţi de acord că schimbările climatice, încălzirea globală, constituie 
o problemă reală şi tot mai amplă. Pentru a o contracara trebuie să 
ne schimbăm modul de trai. Va trebui să acceptăm limitarea emi- 
siilor de dioxid de carbon, fie prin intermediul unei taxe, fie prin alt 
sistem, iar faptul acesta va modifica stilul de viață al americanilor. 
Cum ne va convinge preşedintele să facem un lucru dificil pentru ori- 
cine, dar încă şi mai dificil pentru americani, anume să renunțăm la 
o parte din bogăția şi oportunitățile noastre extraordinare în favoarea 
binelui pe termen lung al planetei? Zbig, cum propovăduieşte un pre- 
şedinte aceste măsuri? 


Brzezinski: N-am o reţetă miraculoasă, dar totul trebuie să înceapă 
cu implicarea preşedintelui. Şeful statului se poate plasa în postura de 
educator al ţării, el poate defini public interesele naţionale pe termen 
lung şi modul în care aceste interese se încadrează în contextul glo- 
bal. Numai preşedintele poate face asta. Foarte important este cum 
definim viața bună. Oare acumularea nemărginită de posesiuni ma- 
teriale şi utilizarea tot mai intensă a resurselor energetice constituie 
definiţia vieţii bune? Cum va putea fi întreținută aceasta la nivel pla- 
netar? 

Nu cred că răspunsurile vor veni rapid, cu siguranță nu în de- 
cursul unui mandat prezidenţial. Această dezbatere trebuie să înceapă 
în ţara care, într-un anumit sens, a stabilit standardul mondial pen- 
tru realizările materiale şi care, în epoca globală din prezent, trebuie 
să se întrebe dacă standardul acesta este compatibil literalmente cu 
supraviețuirea speciei. Nu vom efectua o modificare voluntară radi- 
cală a modului nostru de trai, însă chestiunea trebuie să fie plasată pe 
ordinea de zi a naţiunii. 


Scowcroft: Înainte de toate trebuie să ne schimbăm mentalitatea. În 
perioada de dezvoltare a epocii industriale ne-am comportat în ge- 
neral ca şi cum poluanții pe care-i produceam dispăreau pur şi sim- 
plu în mediul înconjurător, într-adevăr, natura s-a dovedit încăpătoare 

şi aparent aşa s-a întâmplat. I-am deversat în oceane, i-am eliberat 
în aer — ca şi cum n-ar fi fost. Acum ne dăm seama că nu dispar, iar 
cantitățile produse, o dată cu creşterea populaţiei şi a gradului de ci- 
vilizație, depăşesc capacitatea de absorbție a naturii. Acesta este as- 
pectul fundamental pe care americanii trebuie să-l înțeleagă. 


Ignatius: În această lume despre care vorbim noi acum, trebuie oare 
ca Statele Unite să se gândească la un nou tip de suveranitate? Am 
fost binecuvântaţi cu această situare geografică unică, între două 
oceane. Nu suntem cetatea de pe colină, suntem o cetate cocoţată pe 
o stâncă foarte greu de atacat, aşa că ne-am obişnuit cu o versiune 
extremă a suveranităţii. Ar trebui oare ca în secolul XXI să avem în 
vedere o suveranitate cu o anumită orientare spre interdependență, 
prin care să recunoaştem că existența speciei depinde de capacita- 
tea noastră de a coopera cu restul lumii pe tema maladiilor, schimbă- 
rilor climatice şi a altor probleme globale? 


Scowcroft: E obligatoriu. Să luăm ca prim exemplu mediul înconju- 
rător. Statele Unite pot să ia oricâte măsuri de disciplinare a indus- 
triei, tot degeaba dacă restul lumii nu face acelaşi lucru. Chinezii şi 
indienii, de pildă, ar putea spune: „Vouă vă convine să propuneţi res- 
tricţii, deoarece v-aţi încheiat perioada industrială, ați răspândit în 
natură cantități enorme de substanțe poluante şi n-aţi plătit nimic pen- 
tru asta. Acum spuneţi că trebuie să plătim ca să ne dezvoltăm. Ei 
bine, refuzăm.“ 

Trebuie să negociem. Trebuie să transcendem frontierele na- 
tionale. Aceste probleme, fie că e vorba de ameninţarea la adresa mo- 
bilităţii din cauza diminuării rezervelor petroliere, fie că e vorba de 
schimbările climatice, nu pot fi rezolvate la nivel statal; se impune 
cooperarea intemaţională, ceea ce ne aduce la o întrebare mai ve- 
che: care sunt mecanismele cooperării? Organismele intemaţionale 
au depăşit de prea puţine ori chestiunile legate de război şi pace ori 
de comerț pentru a se ocupa de temele discutate de noi aici, însă vor 
trebui s-o facă şi, cu cât se vor grăbi mai mult, cu atât ne vor scuti 
de luarea deciziilor într-un context de criză. 


Brzezinski: A duseseşi vorba despre suveranitatea națională; văd o 
legătură directă între subiectul acesta şi discuţia noastră despre po- 
sibilitatea ca un individ sau un grup de factori de decizie să prezinte, 

simultan, trăsături specifice realismului, respectiv idealismului. Cred 
că redefinirea suveranității naționale este implicită în acest proces, 
dar trebuie să fim foarte atenţi să nu vorbim despre ea prea devreme, 
chiar dacă o avem în minte, deoarece suveranitatea este un element 
declanşator ce ar putea provoca o reacţie putemică în rândul unei 
populaţii care, trăind câteva sute de ani în condiţii de siguranță ne- 
maiîntâl nită în restul lumii, pune semnul de egalitate între suverani- 
tate şi propria identitate. Abordarea acestor probleme globale va ne- 
cesita reajustarea sau redefinirea conceptului de suveranitate, însă 
dacă vom începe să discutăm prematur despre sacrificarea suverani- 
tății în scopul rezolvării problemelor respective vom genera o reacție 
naționalistă care va împiedica aplicarea oricărei soluții. 


Ignatius: Zbig, nu ăsta e motivul pentru care nu reuşim niciodată să 
rezolvăm problemele? Suntem conştienţi că trebuie să mărim impo- 
zitele şi să modificăm structura programelor de asistenţă socială, dar 
ştim că opinia publică îşi va ieşi din minţi. Prin urmare, nimeni nu se 
apucă să facă asta. Nu cumva liderilor le revine sarcina de a spune 
indicibilul? 


Brzezinski: Ăsta e răspunsul tipic al unui idealist impetuos care vrea 
să-l pună în încurcătură pe realistul ce vrea să fie idealist, dar, în ace- 
laşi timp, vrea să fie şi eficace. Asta e dilema. 


Scowcroft: Dar, ca realist luminat, cred că modalitatea cea mai po- 
trivită nu e să începi prin a declara că trebuie să renunțăm la o parte 
din suveranitate. Ín loc de asta, trebuie vorbit despre probleme... 
Brzezinski: Exact. 

Scowcroft: ... şi despre felul în care pot fi rezolvate. Faptul că tre- 
buie să facem unele concesii în privința suveranităţii trebuie strecu- 
rat treptat, nu proclamat din prima clipă. 


Brzezinski: Absolut. 


Scowcroft: Pentru că altfel devine o barieră. 


x k k 

Ignatius: Cred că ai aşezat cheia de boltă a discuţiei noastre când ai 
rostit expresia „realism luminat.“ Sau, în versiunea lui Zbig, „realism 
Şiret“, promovat de cei care ştiu că nu se poate face totul dintr-o dată. 

Să încheiem cu analiza unei chestiuni sugerate de redactorul 
nostru, William Frucht, pe tema „excepționalismului“* american. Une- 
ori se pare că America împarte lumea în două categorii: oamenii sunt 
fie americani, fie potenţial americani. Pomim de la premisa că toată 
lumea vrea să trăiască la fel ca noi. 


Brzezinski: Asta e problema. 


Ignatius: lată, aşadar, întrebarea: este un semn de condescendenţă — 
şi, astfel, de lipsă de respect față de demnitatea umană — să spui că 
toți vor să trăiască la fel ca noi? Sau condescendența e mai pregnantă 
dacă spui că noi avem aceste libertăţi, foarte bine, dar ceilalți oameni 
n-au nevoie de ele? Cum navigăm prin această strâmtoare? Cum fa- 
cem să respectăm diferenţele dintre oameni fără să spunem că avem 
nişte drepturi care lor nu li se cuvin neapărat, cum ar fi egalitatea pen- 
tru femei sau democrația? 


Scowcroft: De fapt, excepționalismul american are la bază ideea 
demnităţii umane. Oamenii vor să-şi îmbunătăţească viețile şi sta- 
tutul; din acest punct de vedere, toți vor să fie ca noi. Îşi doresc un 
trai mai bun. Noi credem că modalitatea de ameliorare a vieții pe care 
am găsit-o noi e cea mai bună; asta nu înseamnă că restul lumii tre- 
buie să urmeze obligatoriu aceeaşi cale. Excepționalismul american 
este distorsionat adesea de ideea că toți ceilalți trebuie să fie la fel 
ca americanii, indiferent dacă le place sau nu. Fundamental, însă, el 
vizează o viaţă mai bună pentru toată lumea. Poate că noi am avut, 
pur şi simplu, un start mai rapid. Aşa cred că vom putea rezolva di- 
lema. Întotdeauna am susținut îmbunătăţirea condiţiilor de viață pe 
întregul glob. 


Brzezinski: Dar vorbim despre o viață mai bună pentru toți membrii 
unei societăți care a apărut, s-a ameliorat şi s-a îmbogăţit într-un me- 
diu în care un număr relativ mic de oameni au fost binecuvântaţi cu 
resurse enorme pe care le-au putut dezvolta pe măsură ce au devenit 
mai numeroşi. Când am venit eu aici — eram doar un copil — Statele 

Unite aveau 120 de milioane de locuitori. Astăzi au 300 de milioane. 
Calea noastră spre avuţie nu poate fi reprodusă în India, China sau 
Africa, unde ai deja sute de milioane de oameni sau chiar miliarde 
ce trăiesc în sărăcie. 

Prin urmare, dacă este corect să spunem că societatea noas- 
tră de succes merită să fie admirată de ceilalți, modul în care am 
creat-o nu poate fi reprodus peste tot. Fiecare trebuie să procedeze 
după cum îi convine, ceea ce se traduce prin devieri semnificative 
de la maniera în care ne-am structurat sistemul. 


Scowcroft: Ai dreptate, dar cred că structurile şi procesele noastre 
s-au dovedit valoroase pe plan mondial. Uită-te la China, de exem- 
plu. Dacă faci o comparaţie cu situația de acum 50 de ani, chinezul 
de rând o duce infinit mai bine. 


Brzezinski: Da, dar în alt mod. Asta e ideea. 
Scowcroft: De aceea spun că trebuie să folosim etaloane diferite... 
Brzezinski: Întocmai. Şi să fim toleranți. 


Scowcroft: ... cu privire la dezvoltarea Indiei şi a celorlalte țări. În 
parte, responsabilitatea ne aparține. Pe glob există mijloacele ne- 
cesare, dar diversele state nu pot proceda aşa cum am făcut-o noi. 


Brzezinski: Exact. Nu ne putem dogmatiza experienţa. 


Ignatius: Am senzația că e o problemă cu această combinaţie între 
excepționalismul american, sentimentul că suntem foarte speciali, 
binecuvântaţi ca nimeni alţii, Şi tendinţa noastră de a ne universa- 
liza valorile. N-avem pereche și toată lumea trebuie să fie ca noi. În 
călătoriile mele pe mapamond am constatat că oamenii vor să-şi scrie 
propria istorie, chiar dacă le iese prost. Totul se reduce, până la urmă, 
la acest sentiment al demnităţii. E istoria mea, nu a ta. Chiar dacă ai 
dreptate, nu vreau să mă iau după tine, ci să fac aşa cum ştiu eu. 

lar acceptarea dorinței oamenilor de a-şi scrie propria isto- 
rie înseamnă să accepti că uneori or s-o scrie prost. 

Brzezinski: Diferit, nu prost. 
Ignatius: Altfel decât am fi scris-o noi. 


Scowcroft: Aşa am evoluat. Acum vreo sută de ani, când ungurii 
erau subjugaţi de austrieci, „libertate“ însemna libertate față de im- 

riu. Aceasta era lumea cu care avea de-a face Woodrow Wilson. 
In zilele noastre, libertatea înseamnă cu totul altceva. 


Brzezinski: Motivul pentru care wilsonismul s-a bucurat de atâta 
succes a fost coincidenta lui cu o fază a istoriei europene în care li- 
bertatea venea la momentul oportun pentru oamenii care aspirau la ea 
şi-şi legau de ea sentimentul identitar. Ascensiunea statelor europene 
independente şi prăbuşirea imperiilor corespundeau cu ideile procla- 
mate de Wilson, astfel că America a devenit un simbol. 

În cartea mea A doua şansă insist atâta pe ideea de demnitate 
pentru că oamenii de pe tot cuprinsul planetei — activaţi politic şi con- 
ştienţi de inegalitățile globale — nu caută cu adevărat libertatea, ci 
demnitatea. Oamenii vor o existență demnă, demnitatea referindu-se 
şi la posibilitatea de a le oferi copiilor şanse semnificative ori la res- 
pectul pe care-l primesc din partea celorlalți, inclusiv la nivel cultu- 
ral şi religios. 

Ideea aceasta mi-a venit, pe când lucram la carte, într-un mod 
foarte curios. Ascultam o discuţie, după un meci de fotbal, între mai 
mulţi jucători — care, deşi pretind cu toții că au absolvit facultatea, nu 
sunt, în general, din cale-afară de educați — şi m-a frapat frecvenţa 
cu care spuneau, indiferent dacă sărbătoreau victoria sau îşi jeleau 
înfrângerea, „nu ne-au arătat respect.“ Mi-am dat seama că este un 
sentiment uman esenţial. 


Ignatius: Nevoia de respect? 


Brzezinski: Da. Şi, în viziunea multor oameni de pe glob, tocmai res- 
pectul acesta nu li l-am acordat. 


Scowcroft: Da, dar rolul nostru pe plan mondial a evoluat spectacu- 
los. Gândiţi-vă la revoluţia maghiară din 1848. Maghiarii au ridicat 
monumente asemănătoare cu Statuia Libertăţii, ne-au spus că aveau 

aceleaşi idealuri cu ale noastre şi ne-au cerut ajutorul. Răspunsul nos- 
tru a constat în urări de bine. Speram că vor reuşi, dar aceea nu era 
lupta noastră. 


Ignatius: Wilson a făcut-o să fie a noastră. 


Brzezinski: Da. De aceea este el proslăvit în Europa. Şi tocmai pen- 
tru că acum procedăm în mod diametral opus, de pildă în Irak, sun- 
tem atât de disprețuiți. 


Scowcroft: Şi lumea este diferită. Wilson a creat Iugoslavia, iar iu- 
goslavii l-au ridicat în slăvi pentru asta. Acum nu se mai suportă unii 
pe alții. 


Ignatius: În această configuraţie nouă, trebuie să acceptăm că nu 
suntem excepționali, că suntem cetăţeni ai lumii? 


Scowcroft: Nu, nu cred aşa ceva. 
Brzezinski: Suntem excepţionali. 


Scowcroft: Suntem excepţionali prin aceea că oferim speranța că 
există o viaţă mai bună pentru toată lumea. 


Brzezinski: Suntem excepționali şi prin faptul că nici o altă ţară nu 
poate, în momentul acesta, să ne reproducă experiența, asimetria din- 
tre resurse şi populaţie. Dar, dacă putem admite că suntem excep- 
ționali, cred că ar trebui să recunoaştem că anumite aspirații sunt 
universale, mai cu seamă aspiraţia la demnitate. 


Scowcroft: Şi că aceste aspirații pot fi realizate în moduri diferite, 
dar nu trebuie să rămână în planul ideal. 


3 aprilie 2008 


Capitolul 8 


Primele o sută de zile 


David Ignatius: Am vorbit despre problemele de politică extemă 
cu care se va confrunta noua administraţie; să ne îndreptăm acum 
atenţia asupra detaliilor practice, asupra modului cum se poate ela- 
bora o politică externă care să răspundă creativ la provocările descrise 
de voi anterior. V-aş ruga să vă imaginati că sunteţi iarăşi consilieri 
pentru securitatea națională şi să prezentaţi concret ce-ar putea face 
noul preşedinte în primele o sută de zile ca reacţie la noile condiţii 
mondiale. Brent? 


Brent Scowcroft: Lumea s-a schimbat, dar structurile noastre de 
securitate, în esență Consiliul pentru Securitate Naţională şi apara- 
tul aferent, au fost înființate în timpul Războiului Rece. Legea Secu- 
rității Naţionale din 1947 înfiinţa Consiliul pentru Securitate Naţio- 
nală (National Security Council, NSC), Forţele Aeriene, CIA şi 
Departamentul A părării. Toate aceste instituții erau întemeiate anume 
pentru Războiul Rece, pe baza învățămintelor acumulate în cel de-al 
Doilea Război Mondial. Structura nu s-a modificat, doar Consiliul 
pentru Securitate Naţională s-a extins: Clinton i-a adăugat Consiliul 
Economic Naţional, iar Bush Consiliul pentru Secuntatea Teritoriului. 

Aşadar, începem să creăm noi structuri pentru a trata subiec- 
tele separat. Ceea ce nu avem este un sistem de gestionare a pro- 
blemelor ce transcend graniţele tradiţionale, de pildă acelea care au 
o componentă militară, alta de luptă, alta de reconstrucție şi alta de 
formare a societăţii civile. Nu dispunem de nici un mijloc de coor- 
donare a acestor lucruri, deşi este una dintre primele necesități ale 
unui preşedinte. 

Ignatius: Ai înfiinţa un nou consiliu? 


Scoweroft: Nu, dar aş studia modul în care se poate revizui Legea 
Securităţii Naţionale. Am făcut unele schimbări la nivelul serviciilor 
de informaţii, însă e prea devreme ca să ne dăm seama dacă dau re- 
zultate. Legea Securității Naţionale precizează, de exemplu, că acti- 
vităţile de informaţii externe sunt apanajul CIA, iar cele inteme revin 
FBI. În timpul Războiului Rece era în regulă, deoarece ne culegeam 
informaţiile, într-o majoritate covârşitoare, din străinătate. Teroris- 
mul anulează însă orice semnificaţie a acestei distincţii. Una dintre 
problemele constatate după 11 septembrie 2001 a fost aceea că aveam 
două agenții distincte, cu viziuni metodologice foarte diferite, care 
încercau să-şi paseze informaţii, dar se loveau de zidul birocratic. 

Irakul este un alt exemplu. După ce am distrus guvernul lui 
Saddam, am înscăunat acolo un administrator american. Pentru cine 
lucra el? Ei bine, la început a lucrat pentru Departamentul Apărării, 
după care a devenit subordonatul Consiliului pentru Securitate Na- 
ţională, după care... nici nu mai ştiu. Iar în Afganistan nu e nimeni 
de felul ăsta. 


Ignatius: Fără îndoială, în Irak una dintre probleme a fost aceea că 
elaborarea politicilor şi strategia reală s-au pierdut pe traseul lung din- 
tre diversele agenții. 


Zbigniew Brzezinski: Aşa e. 


Scowcroft: Mai e şi încadrarea personalului. Cum alegi angajații 
pentru o întreprindere care încearcă să reconstruiască un guvem? 
În Irak am făcut apel la voluntari, pentru că nu există un sistem pen- 
tru asta. Avem nevoie de judecători, de poliţişti, de tot felul de oa- 
meni şi de lucruri pe care nu suntem organizaţi să le furnizăm. 


Ignatius: Zbig, ce-ai face în primele o sută de zile ca să adaptezi 
maşinăria la problemele existente? 


Brzezinski: Pomind de la ipoteza că viitorul preşedinte va dori să 
joace un rol activ în modelarea politicii exteme, că el sau ea nu se 

va preocupa în primul rând de politica intemă, aşa cum se întâmplă 
uneori, i-aş cere, înainte de toate, să numească în postul de consilier 
pentru securitatea naţională o persoană pe care o cunoaşte bine şi în 
care are încredere. 

Trebuie, de asemenea, să se înțeleagă excelent cu persoana 
respectivă, este un lucru foarte important. Consilierul pentru secu- 
ritate națională este aproape de preşedinte, trebuie să discute cu el 
frecvent. Trebuie să fie domic de a exercita autoritatea în numele 
preşedintelui reflectând, evident, opiniile acestuia din urmă. Prin ur- 
mare, trebuie să fie cineva cu care noul preşedinte să se simtă în 
largul său, dar şi o persoană suficient de autonomă, cu o reputaţie 
bine stabilită. De pildă, cred că problemele pe care le-a întâmpinat 
Condi Rice cât timp a fost consilier pentru securitatea națională au 
fost cauzate de faptul că Donald Rumsfeld şi Colin Powell o depă- 
şeau ierarhic. Ea n-a putut să coordoneze şi să impună rolul condu- 
cător al preşedintelui în procesul de elaborare a deciziilor. 

În al doilea rând, i-aş spune preşedintelui că un element care 
lipseşte din guvemul american în general este un mecanism centra- 
lizat şi eficient de planificare strategică. Departamentul de Stat lu- 
crează pe cont propriu, plecând de la principiul că politica extemă 
înseamnă diplomaţie. Departamentul A părării are nenumărate agenții 
de planificare. Nu există însă un organism de planificare eficient ca 
acela din timpul lui Eisenhower, care avea un comitet special de pla- 
nificare, am uitat cum se chema, condus de Bob Bowie. Cred că a 
sosit momentul ca o structură asemănătoare să fie creată la Casa Albă. 
Un astfel de comitet ar putea, în plus, să găzduiască unele consul- 
tări neoficiale între organismul de planificare şi liderii Congresului, 
în scopul menținerii unui dialog neîntrerupt la nivelurile superioare 
ale conducerii țării pe tema proiectelor pe termen lung. 

Acest comitet de planificare ar fi subordonat, desigur, consi- 
lierului pentru securitatea națională. În prezent există unele rudimente, 
probabil că şi tu aveai ceva de genul ăsta, Brent. În cazul meu, Sam 
Huntington a funcţionat o vreme pe postul de planificator, dar cred 
că este esențial să se ia măsuri coerente pentru situarea planificării 
strategice în centrul guvemului, şi nu la periferie. 

A treia idee se leagă de cele spuse de Brent, şi cred că diag- 
nosticul pus de el este întru totul corect. Specializarea funcțională a di- 
feritelor ministere face ca un anume blocaj să fie inevitabil: structurile 

lor sunt foarte complexe, iar sistemul actual are la origine politicile 
din timpul Războiului Rece, după cum amintea Brent. Pe de altă 
parte, ele reflectă o tradiţie veche de 150 de ani. Avem un Departa- 
ment de Afaceri Externe. Avem un Departament de Război, cum se 
numea înainte, acum al Apărării. Avem alte departamente speciali- 
zate. În opinia mea, această împărțire strictă nu mai este utilă. 

Nu cred, totuşi, că noul preşedinte se va putea apuca imediat 
să restructureze birocraţia din rădăcini, dar, dacă ar intenționa să facă 
unele demersuri cu privire !a nişte chestiuni esenţiale, care vor nece- 
sita o atenție sporită chiar în primele luni de mandat, ar putea pro- 
fita de caracterul lor urgent pentru a lansa o iniţiativă instituțională 
novatoare. 

Proiectul pe care-l am eu în vedere implică, în esenţă, trei co- 
misii prezidențiale speciale care nu sunt organizate funcțional, ca De- 
partamentul de Stat ori cel al Apărării, ci au fiecare o misiune speci- 
fică. Ar urma să fie conduse de câte un reprezentant al preşedintelui, 
oficial de rang înalt — egal sau chiar superior membrilor cabinetu- 
lui — desemnat să abordeze o problemă specifică: încălzirea globală, 
mediul înconjurător şi aşa mai departe. 

Dacă democraţii vor câştiga, este evident că Al Gore ar fi per- 
sonalitatea ideală de numit în fruntea unei comisii speciale pentru 
climă care ar putea atrage resurse de la diferite ministere, dar ar func- 
ţiona autonom sub conducerea reprezentantului prezidențial. Aş pro- 
ceda la fel — deşi e mai problematic şi s-ar putea ca Brent să mă con- 
trazică vehement — şi cu două alte chestiuni care necesită o atenție 
imediată şi mult mai multă inițiativă decât am putut să mobilizăm 
în structura actuală. 

Una dintre ele este Onentul Mijlociu. Aş pune un reprezen- 
tant prezidenţial la cârma unei comisii speciale care să se ocupe de 
problemele prezentate de Brent şi de mine. E urgent, n-avem timp 
la dispoziţie. 


Ignatius: Ar trebui să se concentreze asupra disputei arabo-israe- 
liene sau ar avea în portofoliu şi Iranul şi Irakul? 


Brzezinski: Probabil toate trei, deoarece sunt interconectate. 
Al treilea reprezentant prezidenţial pe care l-aş numi de în- 
dată ar conduce o comisie specială însărcinată cu relațiile din cadrul 

alianțelor. Cum interacționăm cu Europa? Cum cooptăm țări precum 
Japonia şi Coreea de Sud la unele demersuri ale Alianţei Atlantice? 
Nu înseamnă să-i absorbim în NATO, ci să avem cu ei un parteneriat 
care să amplifice contribuţia organizaţiei la stabilitatea globală. O 
comisie specială ar putea să ajute la ieşirea din impasul actual şi să 
genereze acţiuni rapide acolo unde este necesar. 


Ignatius: Nu rişti să treci peste capul secretarului de stat, care răs- 
punde oficial de domeniile astea? 


Brzezinski: Păi, secretarul de stat răspunde oficial de relațiile noas- 
tre cu tot mapamondul. Practic însă, nu se poate ocupa de tot, astfel 
că până şi chestiunile urgente sunt tratate superficial. Uitaţi-vă la Ori- 
entul Mijlociu. Rice a încercat să-i acorde toată atenţia; deşi îi atri- 
bui o parte din vină pentru politicile noastre de acolo, o explicație 
clară a eşecului este suprasolicitarea ei nervoasă. Sunt multe alte pro- 
bleme care pot fi gestionate de o manieră tradițională, este vorba de 
cele nu foarte urgente şi de situaţiile în care nu este nevoie de o stră- 
pungere în forță a barajelor birocratice. 


Ignatius: Cu siguranță, atunci când politicile au fost abordate sepa- 
rat — Chris Hill însărcinat cu Coreea de Nord şi convorbirile hexapar- 
tite, Nick Burns cu relațiile cu aliaţii şi elaborarea unei politici uni- 
tare în raport cu Iranul — s-au obținut mai multe succese. Rezultatele 
acestea vin în apărarea argumentaţiei tale. 

Brent, sistemul de relaționare între agenţii a fost creat anume 
pentru a permite Casei Albe să constituie comisii speciale ad hoc, 
dacă e să le numim aşa, pentru gestionarea problemelor urgente. Sub 
umbrela Consiliului pentru Securitate Naţională am avea reprezen- 
tanți de la Departamentul de Stat, al Apărăni, CIA şi alte agenții re- 
levante care s-ar întâlni ca să fasoneze politicile necesare. Sistemul 
n-a funcționat prea bine în timpul administraţiei actuale şi, sincer, nu 
cred că a funcţionat grozav nici în epoca administraţiei Clinton. Pe de 
altă parte, tu ai înregistrat succese certe cu o structură de tipul acesta 
în mandatul lui George H.W. Bush. Cum putem face ca acest proces 
de comunicare între agenţii să funcționeze mai bine, să fie mai di- 
namic şi flexibil? 

Scowcroft: Procesul de relaţionare între agenţii funcţionează aşa 
cum doreşte preşedintele. Fiecare administraţie a făcut cam acelaşi 
lucru într-o manieră uşor diferită, în funcţie de dorinţa preşedintelui. 
Nu cred că există un secret; pur şi simplu, la nivelul acesta totul de- 
pinde enorm de personalitatea fiecăruia. Aşa cum arăta Zbig, în pri- 
mul mandat al lui Bush, Condi Rice ocupa o poziţie inferioară lui 
Powell şi Rumsfeld. De fapt, consilierii pentru securitate națională au 
fost întotdeauna mai prejos, ierarhic, decât ceilalți membri ai Consi- 
liului. 


Ignatius: În ierarhie, dar nu în practică. 


Scowcroft: În ierarhie. Dar consilierul pentru securitate națională 
trebuie să se poată exprima ca purtător al autorității preşedintelui. E 
un aspect esențial. Cât despre reunirea acestor grupuri de lucru ad 
hoc, n-aş vrea să-l împovărez suplimentar pe consilierul pentru secu- 
ritate naţională. Să presupunem însă că i-am face pe toți miniştrii ca- 
binetului membri ai Consiliului, cerându-le să asiste doar la şedin- 
tele care-i privesc direct. Fiecare delegat guvemamental ar avea, în 
departamentul său, o echipă de legătură denumită „celula NSC“. Sea- 
mănă în mare cu propunerea lui Zbig, dar n-am mai avea două gru- 
puri care să opereze separat pe aceeaşi temă. Ar comunica între ele, 
dar, simultan, ar exista o diviziune a responsabilităţii suficientă încât 
lucrurile să funcţioneze. 

Nu ştiu dacă structura aceasta ar fi mai bună. Ai perfectă drep- 
tate, Zbig, când spui că e o problemă foarte serioasă. Personalul pe 
care-l aveam noi în Consiliul pentru Securitate Naţională era infim 
numeric faţă de cel de acum. 


Ignatius: Chiar aşa, mă interesează cifrele. Câţi oameni aveai în sub- 
ordine, Brent? 


Scowcroft: M-am luptat din răsputeri să mențin numărul titularilor, 
al celor care făceau o treabă importantă, sub 50. 


Ignatius: Şi la tine, Zbig? 

Brzezinski: Cam la fel. Cred că am început cu 35 şi am încheiat cu 
vreo 50. Plus personalul auxiliar, militarii, reprezentanţii CIA. În to- 
tal, cam 125 până la 150 de oameni, nu? 


Scoweroft: Da, acum sunt mult mai mulți. Aveam un singur adjunct. 
Brzezinski: La fel şi eu. 


Scowcroft: Acum sunt şapte. S-au extins prea mult. Unul dintre avan- 
tajele enorme pe care i le procură NSC unui preşedinte este agilita- 
tea. Dacă preşedintele cere un lucru unui departament, poate dura o 
veşnicie până îl obţine. NSC poate opera foarte rapid. Este impor- 
tant să-şi păstreze această capacitate de reacţie instantanee, dar sfera 
autorităţii s-a mărit atât de mult, încât agenţia nu poate să acopere 
toate zonele necesare şi să răspundă cu maximă rapiditate. 


Brzezinski: Aş avea ceva de adăugat despre nevoile noului preşe- 
dinte. Este un sfat foarte greu de transmis, însă ştiu din experiență 
că puterea poate să i se urce la cap până şi preşedintelui cu mintea 
cea mai independentă, cu un simţ autocritic desăvârşit. Atmosfera de 
la Casa Albă este atât de încărcată de linguşeli şi manevre pentru in- 
trarea în grațiile şefului, încât este extrem de uşor ca preşedintele 
să-şi piardă simţul realităţii cu privire la propria persoană şi chiar, 
într-un sens mai larg, la lumea întreagă. 

Preşedintele trebuie să aibă alături de el, atât în chestiuni in- 
teme cât şi în relațiile internaționale, o serie de oameni devotați, care 
nu au însărcinări administrative, dar sunt confidenții săi. Trebuie să 
fie cineva pe care preşedintele îl cunoaşte foarte bine şi de multă 
vreme, capabil să-i spună preşedintelui, în particular, „ai spus o mare 
tâmpenie““, fără a se teme că-şi pierde influenţa sau accesul. Este un 
aspect esenţial, mai ales într-o lume atât de complicată precum cea 
despre care discutăm. 


Scowcroft: Zbig, acest lucru este numit „guvernul din bucătărie“. 
Brzezinski: Cam aşa ceva. Dar nu în sensul că aceşti oameni ar oferi 


politici altemative sau ar lua deciziile. Pur şi simplu, ei urmăresc si- 
tuaţia cu un ochi critic şi-l informează pe preşedinte într-un mod 

direct despre problemele pe care le prevăd, despre inadecvări şi lip- 
suri. Nu ştiu cum definiți un astfel de organism, dar cam aşa ar tre- 
bui să funcţioneze. 

Ceea ce mă şochează atunci când mă uit la acţiunile celor două 
administrații Bush şi când mă gândesc la a mea şi la a lui Lyndon B. 
Johnson, este rolul extrem de distructiv al linguşelii. 


Ignatius: Simţeai că poţi fi sincer cu preşedintele Carter? 


Brzezinski: Da, dar îl cunoşteam bine dinainte. La început am făcut-o 
spontan, după o vreme am procedat deliberat. Nu era uşor în atmos- 
fera aceea. Trebuia să mă conving singur: „Treaba mea e să-i spun.“ 
O făceam însă doar între patru ochi. Trebuie să recunosc că nu de 
puţine ori l-am boscorodit zdravăn. Plecam, mă întorceam, îl mai 
mustram şi tot aşa. N-a obiectat decât o dată în cei patru ani, îmi 
amintesc de parcă ar fi fost ieri: secretara lui s-a înființat în biroul 
meu şi, foarte ceremonios, mi-a pus în față un plic verde, cu însem- 
nele prezidenţiale, marcat „Zbig“ în locul rezervat destinatarului. 
Secretara nu se dădea dusă, evident ştia ce e înăuntru, aşa că l-am 
deschis. 

Pe foaie scria doar atât: „Zbig, nu ştii niciodată când să te 
opreşti? JC.“ Vreau să vă spun că mi-a plăcut. Nu şi-a pierdut cum- 
pătul. Nu ţipa la mine, nu încerca să mă intimideze, nu făcea decât 
să spună: „Hai, mai lasă-mă şi pe mine să trăiesc.“ Am apreciat lu- 
crul ăsta. 


Ignatius: Brent, relaţia ta cu George H.W. Bush era specială. Cum 
lucraţi voi împreună? 


Scowcroft: Aşa cum spuneam mai devreme, la un anumit nivel totul 
depinde de personalitatea fiecăruia. Am avut o relaţie foarte strânsă 
cu preşedintele Bush. Am lucrat pentru trei preşedinţi şi fiecare voia 
să-şi primească informaţiile, sfaturile şi contribuţia la luarea deci- 
ziilor în alt fel. Cu asta te înveţi pe parcurs, în timp ce lucrezi, căci, 
dacă nu le place cum sunt serviţi vor institui un alt sistem care să 
le convină mai mult. După aceea te alegi cu voci disonante şi orga- 
nizaţii care se calcă pe picioare şi nimic nu mai funcționează. Poate 
că este necesară o nouă structură, dar ea trebuie să fie suficient de 
flexibilă încât să i se potrivească oricărui preşedinte. 


America şi lumea 22] 


Ignatius: I-ai fi spus lui Bush I dacă ți se părea că e pe lângă su- 
biect? E atât de gentleman, cred că uneori e greu să-l înfrunți. 


Scoweroft: Depinde cum o faci. Din nou, sunt foarte importante 
personalitățile. Am încercat să-l abordez în mai multe feluri, dar 
ideea e că, în orice caz, consilierul pentru securitate națională tre- 
buie să-i spună preşedintelui ceea ce, în opinia sa, este necesar să 
cunoască. 


Brzezinski: Absolut, absolut. 
Scowcroft: Nu ceea ce vrea el să audă. Şi uneori poate fi dificil. 


Brzezinski: O poţi face delicat sau de o manieră mai agresivă, nu 
ştiu cum s-o descriu. Dar o poţi face. 


Scowcroft: Trebuie să-ţi adaptezi metoda la personalitatea şefului. 


Brzezinski: Pentru că trebuie să rămâi tu însuţi. Preşedintele te-a 
ales, prin urmare i-a plăcut de tine aşa cum eşti. 


Ignatius: O problemă cu care s-au confruntat atât Condi Rice, cât 
şi Steve Hadley în calitate de consilieri pentru securitatea națională 
a fost rolul foarte putemic al vicepreşedintelui, care a acționat une- 
ori ca propriul său consilier pentru securitatea națională şi al cărui 
cabinet a operat în unele cazuri în paralel cu personalul NSC. Mă 
întreb dacă sunteţi de părere că viitorul vicepreşedinte, indiferent de 
partid, va trebui să fie foarte atent să nu înfiinţeze un fel de replică 
a NSC. 


Brzezinski: Aşa e; după estimările mele, personalul de politică ex- 
temă al vicepreşedintelui nu e chiar la fel de numeros cu acela — 
modest — de care dispuneam Brent şi cu mine. 


Scowcroft: Dar e pe-aproape. 


Brzezinski: Aproape. Are vreo 30 de oameni, ceea ce mi se pare de 
neconceput. Și nu cred că mi-aş fi putut face treaba dacă vicepre- 

şedintele Mondale ar fi avut un cabinet de asemenea proporții. Avea 
o singură persoană. I-am luat consilierul de politică externă şi l-am 
făcut adjunctul meu pentru că aveam o părere foarte bună despre el 
Şi, în plus, socoteam că-mi va îmbunătăţi relaţia cu vicepreşedintele. 
Dar să ai tot personalul acesta concurent care propune politici, re- 
dactează documente şi se infiltrează în funcționarea NSC — ar fi un 
haos, pur şi simplu. 


Ignatius: Brent, când Bush Sr. era vicepreşedinte se implica foarte 
activ în politica extemă, dar faptul acesta nu părea să creeze ace- 
leaşi probleme. 


Scowcroft: Ţi-o spun din nou, e o chestiune de personalități. 
Ignatius: Lucrai cu el atunci? 


Scoweroft: Nu. Oricum, după mine, nu contează cât de mare e ca- 
binetul vicepreşedintelui, important e ce se întâmplă cu informațiile 
Şi cu ce autoritate ajung ele la preşedinte. Şeful statului poate folosi 
pe post de consilier pe oricine doreşte. Vicepreşedintele poate fi prin- 
cipalul său sfătuitor dacă preşedintele vrea acest lucru. Din diverse 
motive, majoritatea preşedinţilor nu au ales însă această variantă. 

Pe de altă parte, trebuie să existe o organizare centralizată, 
altfel sistemul nu va funcționa. Structurile concurente nu înseamnă 
altceva decât haos, aste e problema principală. Sistemul trebuie să 
fie destul de sensibil încât preşedintele să poată acţiona într-un mod 
care să-i convină, însă trebuie menținute, în orice caz, elementele 
esențiale permițând operarea rapidă şi eficientă pentru a-i fumiza pre- 
şedintelui cele necesare. Dacă preşedintele vrea ca totul să treacă pe 
la vicepreşedinte, aşa va fi, e prerogativa sa. Însă are nevoie de un 
sistem diferit. 

Şi tocmai modificarea permanentă a sistemului este cea care-l 
deteriorează până la distrugere. 


Brzezinski: Mai e un aspect care merită să fie discutat. Cei mai mulți 
oameni nu-şi dau seama ce munte de hârtii se adună pe biroul pre- 
şedintelui de la secretarul de stat, de la secretarul Apărării şi de la 
CIA, ca să nu mai spunem de documentele produse de cabinetul con- 
silierului pentru securitate națională. Cantitatea este incredibilă. Una 

dintre problemele care trebuie rezolvate este aceea că ocupantul pos- 
tului de consilier pentru securitatea națională nu se poate transforma 
în poştaş. De la secretarul de stat vin hârtii cu menţiunea „pentru pre- 
şedinte.“ Asta nu ajută deloc. Trebuie ca, având aprobarea preşedin- 
telui, să alegi între ceea ce merge în Biroul Oval şi ceea ce poate 
gestiona consilierul pentru securitate națională în numele preşedin- 
telui, fiind clar că el ştie cam ce-ar gândi şeful statului; documentul 
respectiv ar fi trimis înapoi sau la alte departamente dacă este vorba 
de o operaţiune coordonată. E o treabă foarte delicată care, în plus, 
mănâncă o porție considerabilă din timpul personal al consilierului. 


Ignatius: Gândindu-mă la modul în care se poate modifica această 
maşinărie astfel încât să fie adaptată la lumea secolului XXI, îmi 
aduc aminte de expresia colegului meu Tom Friedman, „o lume 
plată.“ Lumea noastră este mai puţin ierarhizată. E orizontală, co- 
nexiunile transfrontaliere sunt nenumărate. Avantajul noilor tehno- 
logii de comunicare este enorm, dar creează provocări interesante 
pentru politica extemă. Avem o lume în care oamenii pot intra în le- 
pătură în moduri pe care nu le putem prezice ori controla. Oare ma- 
Şinăria ierarhică despre care vorbeaţi ar putea fi adaptată încât să 
îmbrățişeze lumea plată în loc să lupte împotriva ei? 


Scowcroft: Preşedintele Nixon a încercat asta. A încercat să-şi ie- 
rarhizeze membrii cabinetului, desemnându-l pe unul ca şef al ce- 
lorlalți. N-a mers, în mare parte pentru că, aşa cum am aflat şi eu pe 
propria piele, un ministru nu va lucra niciodată pentru alt ministru. 
Nu poţi pune un ministru să răspundă de alți miniştri. Pur şi sim- 
plu e un sistem plat nefuncțional. 


Ignatius: Dar de ce ar trebui să funcționeze? În comunitatea servi- 
ciilor de informaţii luăm diverse agenții şi insistăm ca ele să colabo- 
reze. Acum creăm tehnologii — există inclusiv un fel de Wikipedia 
a serviciilor secrete — prin care oamenii interacționează permanent, 
alcătuiesc baze de date şi le schimbă între ei. Unele lucruri pe care 
spionii n-ar fi crezut că le-ar putea face, din perspectiva împărtăşirii 
informaţiilor, se petrec acum în fiecare zi. Stilul acesta de cooperare 
nu a fost preluat însă şi de guvem. Mă întreb dacă n-ar fi momentul 
să experimentăm metoda pe o temă de felul schimbării climatice. 

Scowcroft: Dar, David, stilul acesta nu s-a impus în comunitatea ser- 
viciilor de informaţii datorită organizării plate, ci din cauză că şefii 
au spus: „Veţi începe să faceţi schimb de informaţii.“ Au stabilit 
reguli în acest sens şi au supravegheat aplicarea lor. Modificarea 
procedurilor nu s-a încheiat nici acum. Nu ştiu dacă un sistem plat 
ar da rezultate, dar trebuie să fiți de acord că unul dintre primele 
puncte de pe ordinea de zi a noului preşedinte, dacă n-a început deja 
să reflecteze la asta în timpul campaniei electorale, este chestiunea 
organizațională pe care am discutat-o. Este o problemă foarte im- 
portantă care necesită o atenție urgentă. 


Brzezinski: Aş dori să adaug un aspect. Preşedintele trebuie să fie 
conştient că la intrarea în funcţie va avea pe agendă nişte probleme 
extrem de grave; pe de altă parte, ca învingător în alegeri el dispune 
de un interval de timp finit în care să poată mobiliza sprijinul poli- 
tic al Congresului şi al opiniei publice. 

De aceea, noul preşedinte trebuie să aleagă cu mare chibzuinţă 
problemele care necesită atenția imediată. Propunerea mea anteri- 
oară despre comisiile speciale axate pe misiuni bine definite se lega 
de acest lucru. Dintre chestiunile geopolitice pe care le-am discutat — 
Şi s-ar putea ca Brent să aibă o listă diferită — aş spune că problemele 
complexe ale Orientului Mijlociu reprezintă prioritatea numărul unu. 
Celelalte ar putea fi tratate de o manieră mai tradițională, într-un 
spectru continuu de tematici. 


Scowcroft: Aş face împărțirea oarecum altfel. Problemele Orientu- 
lui Mijlociu, mai cu seamă, le-aş compartimenta: procesul de pace 
palestinian constituie o unitate separată care, dacă nu va fi rezolvată 
în cursul acestei administrații, riscă să degenereze rapid. Irakul este 
o problemă enormă în plină desfăşurare, la fel şi Afganistanul. Pakis- 
tanul s-ar încadra şi el aici. Toate aceste chestiuni necesită şi vor 
primi atenţia preşedintelui, indiferent dacă el vrea să se gândească 
la ele sau nu. Chiar dacă va fi orientat spre politica intemă, nu va 
avea de ales şi va trebui să înceapă cu aceste subiecte. 


Brzezinski: Pe când eram consilier pentru securitatea națională am 
întocmit pentru preşedinte o listă cu priorităţile globale, lângă fiecare 
adăugând un scurt comentariu. Erau vreo zece, şi îmi era destul de 

clar care trebuiau să ocupe primele locuri. Ceea ce m-a frapat a fost 
că preşedintele Carter voia să se ocupe de toate zece pe loc. Aceasta 
este situația în care consilierul pentru securitate națională poate fi 
util, ajutându-l pe preşedinte să ierarhizeze problemele în funcție de 
însemnătate. 


XXX 


Ignatius: Noul preşedinte îşi va începe mandatul într-o lume foarte 
supărată pe Statele Unite. Nu-mi aduc aminte, de când sunt eu, ca 
atmosfera mondială să ne mai fi fost vreodată atât de ostilă. 


Brzezinski: În decursul istoriei nu s-a mai văzut niciodată aşa ceva. 


Ignatius: Oricare american care călătoreşte prin lume simte asta. 
Poate că problema noastră cea mai gravă în materie de securitate 
națională este tocmai această nepopularitate. Ce-ar putea face noul 
preşedinte, încă de la început, în primele o sută de zile, ca să întoarcă 
foaia şi să declare lumii întregi: „Acestea nu mai sunt Statele Unite 
cu care eraţi obişnuiţi să discutaţi.““ 


Brzezinski: Păi, ar putea să închidă Guantanamo. Ar putea să scoată 
tortura în afara legii. Ar putea să pună mai mult accentul pe dreptu- 
rile civile. Ar putea să spună: „Haideţi să îngropăm această cultură 
a fricii şi să estimăm proporţia reală a amenințărilor care ne pândesc.“ 
Iar dacă America are încredere în sine şi-şi respectă principiile, lu- 
crurile acestea se vor întâmpla. Desigur, va trebui în continuare să 
se abordeze cu pricepere chestiunile mai ample de politică externă. 


Ignatius: Brent, ce părere ai? 


Scowcroft: Cred că unul dintre primele lucruri pe care ar trebui să 
le spunem ar fi: „Statele Unite sunt o ţară putemică, dar nu avem 
răspunsuri la toate provocările cu care se confruntă lumea. Avem 
nevoie de ajutor. Avem nevoie de sprijinul tuturor guvemelor care 
gândesc corect. Şi vom încerca să obținem acest ajutor, să ne des- 
chidem şi să lucrăm cu toți cei care încearcă să facă lumea un loc mai 
bun“. Apoi, să implementăm acest angajament. Una dintre princi- 
palele virtuţi ale preşedintelui Bush senior era folosirea telefonului. 
Iar eu mă opuneam acestei practici, mi se părea că este foarte riscantă 

pentru şefii de stat. Dar a folosit contactul direct peste tot în lume, 
creând un climat de relaţii prieteneşti. Nu-şi suna omologii doar ca 
să obțină sprijin pentru anumite proiecte, ci şi să-i întrebe ce mai fac, 
cum se descurcă. Apoi, când urmărea să obțină ceva, avea asigurată 
o atmosferă receptivă. Cred că acest lucru este extrem de important. 
Statele Unite sunt singura ţară care poate mobiliza lumea să abor- 
deze problemele cu adevărat globale. Dar n-o putem face dacă toată 
lumea ne detestă. 


Ignatius: Adeseori gândim comunicarea strategică în termeni de 
identificare a unor modalităţi eficiente prin care vocea noastră să de- 
vină mai puternică, mai clară. Dar comunicarea strategică înseamnă, 
uneori, ascultare strategică. Cred că acesta este un mare talent pe care 
îl avea Bush senior. În momentele sale bune şi Jimmy Carter era un 
bun ascultător. 


Brzezinski: Şi câteodată trebuie să vorbim cu mai multă modestie. 
Reinhold Niebuhr a scris în 1937 un pasaj superb, demonstrând că 
o civilizaţie, cu cât se apropie mai mult de declin, cu atât mai puter- 
nic îşi va proclama supremaţia. Acesta este un avertisment. Am avut 
tendinţa, în ultimii ani, să definim relaţiile internaționale în termeni 
maniheişti. Noi suntem apogeul binelui. Cine nu este cu noi, este îm- 
potriva noastră. Cine este împotriva noastră este rău prin definiție. 
Cred că ar trebui să fim mai modeşti în ce priveşte locul nostru în 


lume. 

Ignatius: În acest spirit autocritic, aş vrea să vă rog pe fiecare din- 
tre voi să vă gândiţi la perioada în care ați lucrat în administrație şi 
la greşelile pe care le-au făcut preşedinţii voştri. Dacă ne gândim cum 
să reparăm relaţia cu lumea, poate ar fi util să revedem lucrurile pe 
care experienţa le-a dovedit potenţial periculoase. Zbig, care ar fi 
contribuția ta? 


Brzezinski: Nu poți face prea multe în acelaşi timp. Aceasta este 
o problemă. În al doilea rând, nu poți ignora necesitatea sprijinului 
politic susținut pentru a fi eficient. De aceea, trebuie să fii oarecum 
flexibil atunci când îţi stabileşti priorităţile. Fără a intra în discuţia 
despre cine a avut sau nu dreptate în administraţie, politica noastră 
faţă de criza din Iran nu a fost definită cu suficientă claritate. 

Ignatius: Aveai nevoie de o politică, indiferent de direcţie şi... 


Brzezinski: Da. Trebuia implementată rapid şi agresiv. Ceea ce în- 
seamnă că fie abordarea mea, fie cea a lui Cyrus Vance, ar fi trebuit 
să fie complet respinsă. În loc de asta, chiar dacă fără intenţie, am 
încercat să urmărim ambele politici în acelaşi timp. Vă mai pot da 
un exemplu, după care aş fi încântat să vă povestesc lucrurile pe care 
le-am făcut bine şi care sunt mai numeroase. 


Ignatius: Brent? 


Scowcroft: În primele zile ale administraţiei Bush s-a produs o ten- 
tativă de lovitură de stat în Panama. Nu şiiam cine sunt complotiştii 
sau pe cine reprezentau. Nu ştiam aproape nimic despre motivaţia şi 
resursele lor. In plus, aveam canale paralele de comunicare. Preşe- 
dinţia avea o comunicare bună cu Panama, Departamentul de Stat 
avea canalul lui, iar CIA şi Apărarea le aveau pe ale lor. 

Am ţinut o reuniune a Consiliului Naţional de Securitate (NSC) 
pentru a analiza situația, iar explicaţiile departamentelor nu se potri- 
veau între ele. În realitate, eram orbi. Această situație mi-a demon- 
strat necesitatea coordonării strânse în interiorul administraţiei, aşa 
că am organizat un comitet al adjuncţilor, care să se întâlnească pe- 
riodic, o dată pe săptămână sau de câte ori era necesar, pentru a se 
asigura că toți membrii Consiliului Naţional de Securitate, toți deci- 
denții aveau aceeaşi informaţie. Mecanismul a funcționat foarte bine. 
La fel, a funcţionat şi în ce priveşte documentele pe care toată lu- 
mea le trimitea mai sus pe scara ierarhică. Acestea erau văzute mai 
întâi de adjuncţi. Pentru mine, a funcționat foarte bine. Dar am înţe- 
les că în actuala administraţie Bush o structură similară nu ar putea 
funcţiona deloc. Din nou, depinde de oamenii implicaţi. 

Modul în care coordonezi şi informezi oamenii este crucial. 
De exemplu, secretarul de Stat şi secretarul Apărării îl întâlnesc pe 
preşedinte cam de două ori pe săptămână sau mai rar. In calitate de 
consilier pentru securitate, eu îl vedeam de vreo zece ori pe zi. Prin 
urmare, ei trebuie să aibă încredere că sunt corect reprezentați în 
dialogul consilierului cu preşedintele. Şi că acesta le spune lucrurile 
pe care le-a aflat de la preşedinte şi pe care ei trebuie să le cunoască. 
Dacă secretarul Apărării şi secretarul de Stat nu au încredere că 

opiniile lor sunt transmise corect şi deschis, vor insista să discute to- 
tul separat cu preşedintele. Preşedintele nu are timp pentru asta. Aşa- 
dar, consilierul trebuie să fie un intermediar onest. Nimeni nu este 
perfect, dar fără acest mecanism orice sistem — cel puţin, sistemul 
meu — se prăbuşeşte. 


Ignatius: Cred că majoritatea celor care studiază acest subiect ar 
spune că, dintre consilierii pentru securitate naţională din perioada 
modemă, te-ai apropiat cel mai mult de perfecțiune. Că aveai o per- 
sonalitate putemică, dar că ai reuşit s-o domini, astfel încât nu ai fost 
considerat de membrii cabinetului un rival pentru atenţia preziden- 
țială. 


Scowcroft: Nu pot comenta. 


Brzezinski: Eu cred că aşa este. 


* k x 


Ignatius: Pentru mine, unul dintre paradoxurile acestei lumi noi este 
acela că, în termeni economici, globalizarea constituie un proces lin 
şi deosebit de eficient de luare a deciziilor. Companiile globale reu- 
şesc să reacționeze la evoluţiile din lume cu o viteză uluitoare. Ele 
îi atrag pe cei mai capabili şi mai inteligenţi de peste tot din lume. 
Dacă intri la Goldman Sachs sau la o companie din Silicon Valley, 
vei găsi un grup remarcabil de divers, format din chinezi, indieni, 
africani, pakistanezi şi americani, care lucrează împreună, cooperează, 
îşi depăşesc diferenţele culturale şi lingvistice. Iar compania răspunde 
foarte eficient la provocările cu care se confruntă. 

Cu toate acestea, în universul guvemamental, găsim structun 
rigide, bazate adeseori pe modele venite din secolul al XIX-lea sau 
chiar dinainte. Fără flexibilitate. Mă întreb cum ar putea o nouă ad- 
ministrație să realizeze conexiunile potrivite cu această lume, dacă 
există o modalitate prin care ea ar putea emula modelul de eficiență 
al corporațiilor. Suntem chiar fără speranță? Un guvem care să func- 
ționeze la fel de bine ca o corporație este doar un vis? 


Scowcroft: Cred că da, deoarece criteriile lumii afacerilor sunt mai 
simple. În aria de acţiune guvemamentală există atâtea interese şi 
obiective diferite, încât măsurarea eficienţei este mult mai dificilă. 

Brzezinski: lar acţionarii nu au aceeaşi influență asupra deciziilor 
corporatiste pe care o au cetăţenii la fiecare doi ani, în sistemul nos- 
tru politic. 


Ignatius: Este greu să elimini prin vot un director general, evident. 


Brzezinski: O diferență importantă. 


* k x 


Ignatius: Mai am o ultimă întrebare pentru voi. În ultimii şapte ani, 
la Washington, am asistat la o polarizare tot mai intensă a dezbaterii 
asupra tuturor temelor de interes, inclusiv securitatea naţională. Te- 
renul comun, care altădată forma consensul republicanilor şi demo- 
craţilor pe chestiuni de politică extemă, s-a restrâns tot mai mult, 
aproape a dispărut. Vă rog să vorbiţi despre cum ar putea fi recreate 
anumite măsuri necesare consensului de către noul preşedinte şi cum 
ați aborda voi problema. 


Brzezinski: Cred că este esenţial ca noul preşedinte, oricare ar fi el, 
să depună un efort deliberat, simbolic, de a obține susținerea ambe- 
lor partide. Iar asta înseamnă posturi guvemamentale. Ar fi excelent 
dacă un preşedinte democrat ar numi un republican — şi am în vedere 
câteva nume — în funcția de secretar de Stat. Imi vine în minte se- 
natorul Hagel, de exemplu, dar mai sunt şi alții. 

Sau în altă poziţie centrală. Acelaşi lucru este valabil pentru 
un preşedinte republican: ar trebui să numească un democrat. Cred 
că ultimii câţiva ani ne-au divizat putemic, deoarece există diferențe 
reale de opinie. Dar au apărut diferenţe şi în viziunea noastră asu- 
pra lumii. Aceste neînțelegeri sunt dăunătoare, pentru că se adaugă 
la nesiguranța resimțită de restul lumii față de noi, care, prin ricoşeu, 
contribuie la anxietatea noastră şi degenerează în frică. Ele reduc 
sentimentul direcției comune asupra chestiunilor majore la ordinea 
zilei, încrederea reciprocă. 

Prin urmare, cred că una dintre misiunile viitorului preşedinte 
va fi aceea de a aplica câteva măsuri relativ simple, evidente, pentru 
a promova bi-partizanatul, prin puterea sa de a face numiri în admi- 
nistraţie. 

Ignatius: Brent, ce alte instrumente ar putea contribui la această re- 
construire a consensului. 


Scowcroft: Aş fi de acord cu ceea ce spune Zbig. Cred că există o 
atitudine la Washington, care a fost întărită de recentele transformări 
din lume. Înainte, când ne confruntam cu o ameninţare, lăsam deo- 
parte diferenţele dintre partide. 

Recent, însă, am pierdut acest obicei. Războiul din Vietnam şi 
Watergate au avut efecte teribile asupra sentimentului nostru comu- 
nitar. Amărăciunea a persistat şi chiar s-a extins. Cred că a devenit 
accentuată printr-o ruptură tot mai largă între puterile executivă şi 
legislativă. Preşedinţii noştri obişnuiau să cheme liderii din Congres 
seara la un pahar, doar ca să stea de vorbă. Astfel de gesturi sunt 
esențiale pentru a genera un sentiment de cooperare. Parti zanatul este 
o afacere îngustă, tactică. Nu trebuie ridicat la rang strategic şi nu 
trebuie să interfereze cu activităţile guvemului. Cred că diferențele 
dintre Capitol Hill şi puterea executivă se accentuează. În acelaşi 
timp, însuşi legislativul a devenit mai divizat. 

Toată această atmosferă a fost preluată la nivel de politică de 
stat, ceea ce este cu adevărat dăunător. Şi, din nou, soluția depinde 
de atitudinea preşedintelui. El trebuie să menţină o deschidere vizi- 
bilă, fie prin numiri, fie prin alte mijloace. Şi trebuie să sublinieze 
permanent că ia decizii la nivel național. 


Ignatius: Aici suntem de acord. Ce pot să mai adaug, decât că mi-a 
făcut plăcere să stau de vorbă cu un republican şi cu un democrat im- 
portanti. 


Brzezinski: Cine e republicanul şi cine democratul? 


Ignatius: Câteodată nu ştiu sigur, iar acesta este un lucru bun. Amân- 
doi, veterani ai acestor bătălii, sunteți cu adevărat capabili să ieşiţi 
din cadrul limitat al politicii de partid şi să căutați împreună soluţii 
noi pentru probleme cu adevărat dificile. Iar dacă voi doi reuşiţi acest 
lucru, sper că şi noul preşedinte şi Congresul vor reuşi, la rândul lor. 

Punctul de pornire al discuţiilor a fost credinţa lor 
că lumea se schimbă într-o manieră fundamentală, iar 
modelele noastre tradiționale pentru ă înţelege rolul 
Americii nu mai sunt valabile. Amândoi sunt de părere 

deoarece încă nu s-au adaptat la aceste noi realităţi. 

